
Johdanto suomalaiseen 
käännökseen 


Kirjan tarkoitus ja käännöshanke 

Leonid A. Gildi on kirjoittanut kirjansa, "Valtiolle vaarallisen” kansan 
kohtalo, venäläistä lukijakuntaa varten. Hänen tarkoituksensa on ollut 
kertoa sille inkerinsuomalaisten traagisesta kohtalosta, joka on saatta¬ 
nut kansan täydellisen häviämisen partaalle. Hän toteaa, että kansan¬ 
murhan ja ankaria kärsimyksiä kokeneet ihmiset poistuvat elämästä 
saamatta täydellistä rehabilitaatiota. He eivät ole myöskään ehtineet 
saada valtiolta hyvitystä kansanmurhan seuraamuksista. Heihin koh¬ 
distuneet rankaisutoimenpiteet ovat venyneet koko elämän mittaisiksi. 

Omassa alkulauseessaan Gildi sanoo, ettei hän rajoitu vain Stalinin 
ajan julmuuksien ja kansanmurhan kuvaamiseen. Tekstissä osoitetaan 
asiakirjoihin viitaten "kaikkien Stalinin jälkeisten hallitusten halutto¬ 
muus säilyttää kansamme tai korvata pienimmässäkään määrin sille 
kansanmurhatoimilla aiheutettu vahinko. Inkerinsuomalaisten ei ha¬ 
luttaisi nähdä asuvan yhtenäisesti omissa asutuskeskuksissaan Pietarin 
lähettyvillä Leningradin alueella. Kaikkialle ulottuva virkavallan byro¬ 
kratia toimii vain keinona kääntää huomio pois erittäin salaisesta tehtä¬ 
västä, jonka mukaan ei ainakaan tulisi estää stalinilais-zhdanovilaisen 
politiikan luonnollista jatkumista Pietarin ja Leningradin alueen puhdis¬ 
tamiseksi inkerinsuomalaisista. ” 

Gildin noin 500-sivuinen kirja ei ole tavallinen viileän objektiivinen 
historiateos, vaan kappale myös omakohtaisesti koettua kärsimyshisto¬ 
riaa, jonka aiheuttajiksi tekijä osoittaa laajalla asiakirja-aineistolla bol¬ 
shevikkien ideologian, johtajat ja byrokraatit. Se on samalla Neuvosto¬ 
liiton ja nyky-Venäjän hallintoa vastaan esitetty syyteasiakirja. Syytök¬ 
set kohdistetaan ensiksi Staliniin ja hänen rikostovereihinsa, jotka pa¬ 
nivat toimeen häikäilemättömän inkerinsuomalaisten kansanmurhan. 
Toiseksi hän syyttää Hrushtshovin hallintoa, joka kaksinaamaisesti 
kauhisteli Stalinin hirmutekoja ja samalla valehteli ja kaunisteli niitä 

murhattujen omaisille. Kolmanneksi syyttävä sormi osoittaa nyky¬ 
venäjän hallintoon päin. Presidentti Jeltsinin jälkeen hallinto on vai¬ 
keuttanut ja suorastaan estänyt esimerkiksi seuraavan hänen antamansa 
asetuksen noudattamista. ” Asetus rajoittavien merkintöjen poistamises¬ 
ta lainsäädännöllisistä ja muista asiakirjoista, jotka toimivat perusteena 
joukkorankaisutoimenpiteille ja ihmisoikeuksien riistämiselle, annettu 
23. kesäkuuta 1992.” Tällaisia salaisiksi leimattuja asiakirjoja ei an¬ 
neta tutkijoiden käyttöön, vaikka presidentin allekirjoittama asetus niin 
määrää. 

Ajatus Leonid Gildin kirjan kääntämisestä suomeksi heräsi Inkeri¬ 
läisten Sivistyssäätiön piirissä. Hanketta toteuttamaan asetettiin pieni 
toimikunta. Siihen valittiin Leino Hassinen, Toivo Iho, Lilja Kuivanen, 
Jouko Sihvo ja sihteeriksi Anne Tuohimäki. Toimikunnan mielestä 
käännös sellaisenaan ei tullut kysymykseen. Venäjänkielisestä aineis¬ 
tosta oli valittava nimenomaan suomalaisia kiinnostavat osat. Kirjan 
kääntäjäksi lupautui Lilja Kuivanen, joka itse on inkerinsuomalainen ja 
joka perehtyi koko tekstiin, valitsi siitä ohjeiden mukaisesti aineistoa ja 
käänsi sen suomeksi. 

Perehdyttyään käännettyyn tekstiin toimikunta totesi, ettei sitäkään 
sellaisenaan voinut ajatella julkaistavaksi, vaikka käännös kielellisesti 
olikin hyvää. Tekstissä asiat oli esitetty ilman selkeää jäsennystä. Poh¬ 
dintojen jälkeen toimikunta hyväksyi Jouko Sihvon esittämän ehdo¬ 
tuksen, jonka mukaan aineisto jäsennetään uudelleen noudattamalla ta¬ 
pahtumien aikajärjestystä ja siirtämällä laajat asiakirjalainaukset liit¬ 
teeksi. Uudelleen järjestämisen ensimmäisen vaiheen suoritti kääntäjä. 
Näin luodun tekstin lopullisen jäsentämisen ja otsikoinnin toteutti Jouko 
Sihvo. 

Kirjan johdantolukuun on poimittu kappaleita, joissa Gildi määritte¬ 
lee kirjan tarkoituksen, selvittää hyvin lyhyesti Inkerinmaan ja inkerin¬ 
suomalaisten aikaisempaa historiaa, heihin kohdistuneita syrjintä- ja 
rankaisutoimenpiteitä yleisellä tasolla ensin kommunistivallan aikana 
ja myös sen romahtamisen jälkeen. Ensimmäisessä pääluvussa käsitellään 
neuvostovallan inkerinsuomalaisiin kohdistamia vainotoimia 1930- 
luvulla. Toisessa pääluvussa kerrotaan heidän kohtaloistaan sodan ai¬ 
kana ja sen jälkeisen Stalinin ajan pakkosiirroista ja vainotoimista sekä 
viimeisessä pääluvussa inkerinsuomalaisten ongelmista ja niiden korjaus- 
yrityksistä Stalinin jälkeisessä Neuvostoliitossa ja nyky-Venäjällä. 

Kirjan tekijän keskeinen tavoite on osoittaa faktojen ja asiakirjojen 
avulla, kuinka Stalinin johtama neuvostovalta määrätietoisesti vainosi 

ja tuhosi inkerinsuomalaisia ja tarkoitushakuisesti pakkosiirsi ja hajotti 
heitä eri puolille Neuvostoliittoa hukuttaakseen pienen suomalaisvähem- 
mistön suureen slaavilaiseen mereen. Tekijä paljastaa myös Venäjän 
nykyisten vallanpitäjien haluttomuuden rehabilitoida lain edellyttämät 
pakkosiirretyt ja toteuttaa suunnitelmat inkerinsuomalaisten yhdys¬ 
kuntien luomisesta heidän kotimaalleen. Näin inkerinsuomalainen kan¬ 
sallisuus ja kulttuuri ovat olleet ja ovat edelleen syrjittyjä ja ei-toivottuja 
elementtejä Venäjällä. 

Jotta suomalainen lukija voisi sijoittaa kirjassa esitetyt tapahtumat ja 
kohtalot oikeisiin historiallisiin kehyksiin, toimikunta piti tarpeellisena 
suppeaa katsausta inkerinsuomalaisten ja muiden suomalaisten vaiheis¬ 
ta Neuvostoliitossa. Gildin tekstissä nimittäin keskitytään vain inkerin¬ 
suomalaisten kohtaloihin selostamatta, miten ne liittyvät monikansalli¬ 
sen Neuvostoliiton kansallisuuspolitiikan eri vaiheisiin. Siksi tähän joh¬ 
dantoon päätettiin laatia suppea kuvaus kansallisuuspolitiikasta ja sen 
vaikutuksista eräiden muiden eniten kärsineiden vähemmistökansojen 
kohtaloihin Neuvostoliitossa. 


Inkerinmaan suomalaisten vaiheet 1900-luvulla 

Inkerinmaalla ja Pietarissa asui ennen lokakuun vallankumousta 1917 
kahdenlaisia luterilaisia suomalaisia. Inkerinsuomalaisiksi nimittävät 
itseään ne, joiden esiäidit ja -isät muuttivat sinne Suomesta Ruotsin val¬ 
lan ja niin sanotun Vanhan Suomen aikana 1600- ja 1700-luvulla. Kun 
koko Suomi liitettiin Venäjään autonomisena suuriruhtinaskuntana 
1800-luvun alussa, Inkeriin ja Pietariin tuli suomalaisia töihin erilaisiin 
ammatteihin. Heitä inkerinsuomalaiset kutsuivat suomenmaakkoisiksi. 
Pietariin menneitä suomalaisia saatettiin kutsua pietarinsuomalaisiksi. 
Enemmistö työhön menneistä säilytti Suomen kansalaisuuden. Vuonna 
1897 Pietarin kuvernementissa oli 11 200 Suomen kansalaisuuden säi¬ 
lyttänyttä suomalaista. Inkerinmaalla asui lisäksi alueen alkuperäisiä 
ortodoksisia suomenheimoisia, jotka tunnetaan nimellä inkeroiset tai 
inkerikot ja pieni määrä vatjalaisia. Pietarin asema Inkerinmaalla Venä¬ 
jän pääkaupunkina merkitsi, että venäläisten määrä kasvoi alueella jat¬ 
kuvasti. Suomensukuisten osuus väestöstä pieneni jatkuvasti, vaikka 
heidän lukumääränsä ei aluksi jyrkästi vähentynytkään. Vähemmistö- 
asema kävi heille ennen pitkää todella kohtalokkaaksi, kuten Gildi 
osoittaa. 

Suomenheimoisten väestökehitys Pietarin kuvernementissa ja Leningra¬ 
din hallintoalueella vuosina 1897-1926 (teoksesta Nevalainen, Rautaa 
Inkerin rajoilla). 


Suomalaiset 

1897 

1918 

1926 

- Pietarissa 

21 006 

16 042 

6 533 

- Inkerinmaalla 

107 929 

126 883 

119 351 

Inkerikot 

13 071 

10 600 

16 137 

Vatjalaiset 

? 

n. 1 000 

705 


Inkerinsuomalaista vähemmistöä pyrittiin venäläistämään keisarivallan 
loppuaikana. Esimerkiksi suomalaiskylien kansakouluissa opetuskielek¬ 
si tuli venäjä. Suomen kielestä tuli yksi oppiaine. Vain tunnustuksellinen 
uskonnonopetus tapahtui suomen kielellä. Luterilaisten seurakuntien 
kieli oli luonnollisesti suomi ja sillä kielellä inkerinsuomalaiset oppivat 
aikanaan lukemaan. Lukutaito heidän keskuudessaan oli paljon ylei¬ 
sempää kuin venäläisten. Vallankumouksen jälkeen suomalaiskylien 
kansakoulujen opetuskieleksi tuli suomi, kuten tuonnempana osoite¬ 
taan. Sen sijaan seurakuntien toiminta vaikeutui ratkaisevasti bolshe¬ 
vikkien uskonnonvastaisen toiminnan seurauksena. 

Venäjän lokakuun vallankumouksen aikana ja jälkeen suomenmaak- 
koisista ja Pietarin suomalaisista tuli aivan valtaosa kotimaahansa. Myös 
inkerinsuomalaisia pakeni erityisesti Karjalan kannakselle eri arvioiden 
mukaan 6 000-8 500. Enemmistö heistä palasi takaisin koteihinsa, kun 
Lenin lupasi olla rankaisematta heitä. Palaamatta jäi kuitenkin melkoi¬ 
nen joukko eli lähemmäs 3 000 inkerinsuomalaista. Heidän joukossaan 
oli suhteellisen paljon koulutettua väkeä, opettajia ja muita henkisen 
työn tekijöitä, joille neuvostojohto ei luvannut entisiä tehtäviä. Aktiivi¬ 
sina ihmisinä he sopeutuivat ja sijoittuivat nopeasti ja hyvin esi-isiensä 
kotimaahan. He perustivat yhdyssiteekseen vuonna 1922 Inkerin Liiton, 
jolla oli monissa kaupungeissa paikallisyhdistyksiä. Pääasiassa heidän 
toimestaan perustettiin vuonna 1965 Inkeriläisten Sivistyssäätiö, jonka 
hanke tämän kirjan julkaiseminen on. 

Vähäinenkin perehtyminen Neuvostoliiton harjoittamaan kansallisuus- 
ja sortopolitiikkaan ja erityisesti suhtautumiseen kansallisiin vähemmis¬ 
töihin paljastaa, että inkerinsuomalaiset ovat pahimmin kärsineitä vä¬ 
hemmistöjä. Naapurina oleva markkinatalousmaa Suomi on ollut yhtenä 
osatekijänä siinä. Inkerinsuomalaisia epäiltiin neuvostovastaisuudesta 

ja vakoilusta Suomen hyväksi. Kun Neuvostoliiton ja Suomen suhteet 
olivat kireät, inkerinsuomalaisten elämän tilanne vaikeutui entisestään. 
Vastaavanlaisessa asemassa olivat muiden muassa myös Venäjän sak¬ 
salaiset, virolaiset, latvialaiset ja puolalaiset. He edustivat neuvosto¬ 
johdon mielestä vastaavien naapurivaltioiden kansalaisten tapaan neu¬ 
vostovastaista porvarillis-fasistista ideologiaa ja valtiota. 

Inkerinsuomalaiset joutuivat 1930-luvulla monien vainotoimenpi- 
teiden uhriksi, kuten monet muutkin vähemmistökansallisuudet. Vuosi¬ 
na 1930-31 Inkerissä pantiin toimeen pakkokollektivointi, joka toteu¬ 
tettiin siellä lähes sata prosenttisesti, kun koko Venäjällä samaan aikaan 
vain noin neljännes tiloista kollektivoitiin. Elleivät isännät menneet vapaa¬ 
ehtoisesti kolhooseihin, tiloille määrättiin niin suuret verot, ettei kenel¬ 
läkään ollut mahdollisuutta selvitä niistä. Isännät vangittiin ja passitettiin 
pakkotyöleireille maksamaan verovelkojaan. Heidän perheensä karko¬ 
tettiin pohjoiseen Hiipinän kaivoksille ja Keski-Aasiaan kodeistaan ja 
tiloiltaan, jotka liitettiin kolhooseihin. Karkotukset jatkuivat jossakin 
määrin seuraavinakin vuosina. Noin 18 000 inkerinsuomalaista jou¬ 
tui jättämään kotinsa. Vuosina 1935-36 karkotettiin Pohjois-Inkeristä 
Suomen vastaiselta rajavyöhykkeeltä käytännöllisesti katsoen kaikki 
inkerinsuomalaiset. Heidät, 3 457 perhettä, lähetettiin Tadzhikistaniin 
ja Kazakstaniin. Karkotukset jatkuivat Karjalan kannakselta ja Suomen¬ 
lahden etelärannalta Arkangelin, Novgorodin ja Vologdan alueille. Kar¬ 
kotettujen kokonaismääräksi noina vuosina arvioidaan 26 000-27 000 
henkeä. 

Vuosia 1937 ja 1938 kutsutaan Neuvostoliiton historiassa suuren 
terrorin vuosiksi. Heinäkuun 30. päivänä 1937 annettiin salainen käsky, 
jolla valtakunnalliset turvallisuuselimet määrättiin aloittamaan kaikissa 
tasavalloissa, piireissä ja alueilla rankaisutoimenpiteet entisiä kulakke¬ 
ja, aktiivisia neuvostovastaisia aineksia ja rikollisia vastaan. Rangaista¬ 
vat jaettiin kahteen ryhmään. Ensimmäiseen luettiin vihamielisimmät 
ainekset, jotka piti heti pidättää, ja kolmehenkisen troikan hallinnolli¬ 
sen käsittelyn jälkeen teloittaa ampumalla. Toiseen ryhmään kuuluivat 
kaikki muut vihamieliset ainekset, jotka oli pidätettävä ja lähetettävä 
pakkotyöleireille ja vankilaan 8-10 vuodeksi. 

Suuri terrori merkitsi inkerinsuomalaisille ja suomensuomalaisille 
väkimäärään suhteutettuna erityisen suurta tuhoa. Muiden suomalais¬ 
ten määrä oli lisääntynyt vallankumouksen jälkeen melkoisesti. Suomen 
sisällissodan jälkeen häviölle jääneitä punaisia suomalaisia pakeni Neu¬ 
vostoliittoon noin 6 000. 1930-luvun alkupuolella Kanadasta ja Yhdys- 

valloista siirtyi sinne lähes yhtä paljon amerikansuomalaisia, jotka tuli¬ 
vat rakentamaan sosialistista ihannevaltakuntaa. Kolmas Neuvosto¬ 
liittoon tullut suomalaisryhmä koostui samaan aikaan lama-Suomesta 
sinne työn toivossa hakeutuneista loikkareista. Nämä kansallisuudel¬ 
taan suomalaiset kommunistit joutuivat myös vainotuiksi. Vuoden 1937 
loppuun mennessä oli inkerinsuomalaisia ja muita suomalaisia teloitet¬ 
tu jo noin 13 000. Kun näihin teloitettuihin lisätään vankiloissa, vanki- 
ja pakkotyöleireillä menehtyneet, on arvioitu, että kaiken kaikkiaan 
kansallisuudeltaan suomalaisia menehtyi suuren terrorin seurauksena 
noin 20 000 henkeä. 

Toisen maailmansodan alussa inkerinsuomalaisia asui Inkerinmaalla 
vielä yli 90 000. Saksalaisten nopean etenemisen seurauksena heitä ei 
ehditty evakuoida sodan jaloista turvaan. Noin 65 000 inkerinsuoma¬ 
laista jäi saksalaisten miehittämälle alueelle. Kun Leningradin piiritys 
alkoi elokuun lopussa 1941, lähes 30 000 jäi piiritetylle alueelle. Ensim¬ 
mäisenä sotatalvena kuoli tuhansia inkerinsuomalaisia rintaman mo¬ 
lemmilla puolilla nälkään, kylmään, tauteihin ja sotatoimien uhreina. 
Piiritykseen jääneet inkerinsuomalaiset pakkosiirrettiin maaliskuussa 
1942 Laatokan yli Neuvostoliiton hallussa olevalle alueelle. Siellä hei¬ 
dät lastattiin härkävaunuihin ja lähdettiin kuljettamaan Siperiaan. Mat¬ 
ka kesti kuukauden päivät, ja heikossa kunnossa olleita kuoli runsaasti 
matkan aikana. Kuolema niitti satoaan myös karkotuspaikkojen epä¬ 
inhimillisissä oloissa. 

Saksalaisten miehittämältä alueelta tuotiin noin 63 200 inkerinsuoma¬ 
laista 29.3.1943-17.6.1944 välisenä aikana Viron kautta Suomeen. 
Aluksi siirtyminen oli täysin vapaaehtoista. Kun saksalaiset alkoivat 
perääntyä, jäljellä olleet suomenheimoiset evakuoitiin sodan jaloista In¬ 
kerinmaalta kysymättä heidän omaa haluaan ja laivattiin Suomeen. Sil¬ 
loin heidän joukossaan oli myös inkerikkoja. Neuvostoliiton ja Suomen 
syyskuussa 1944 solmiman välirauhansopimuksen 10. artiklassa Suomi 
sitoutui luovuttamaan kotimaahan kaikki neuvostokansalaiset, jotka 
oli internoitu tai tuotu väkisin. Käytännössä tämä tarkoitti sotavankeja 
ja eräitä internoituja ryhmiä. Suomeen evakuoidut inkerinsuomalaiset 
eivät ilman muuta kuuluneet palautettaviin. Monet halusivat palata 
Neuvostoliittoon siitä syystä, että heidän perheenjäseniään ja sukulaisiaan 
oli siellä. Suomessa olleet venäläiset valvontakomission miehet kierteli¬ 
vät inkerinsuomalaisten luona ja lupasivat, että nyt he pääsevät koteihin¬ 
sa. Näistä syistä ja mahdollisesti myöhemmän pakkosiirron pelossa val¬ 
taosa heistä eli noin 55 300 palasi Neuvostoliittoon vuosien 1944 ja -45 

vaihteessa. Palautetut eivät päässeet koteihinsa Inkerinmaalle, vaan hei¬ 
dät hajotettiin ja kuljetettiin viidelle eri paikkakunnalle Euroopan puo¬ 
leisella Venäjällä. Sijoituspaikat olivat Jaroslavlin, Kalininin, Pihkovan, 
Novgorodin ja Velikolukin alueet. Inkerinmaa oli heille kiellettyä aluet¬ 
ta kymmenkunta vuotta. Ne jotka sinne luvatta tulivat, karkotettiin 
nopeasti pois. Suomeen jäi siis noin 7 900 inkerinsuomalaista. Heidän 
määränsä kuitenkin väheni nopeasti oleskeluoikeuden epävarmuuden 
takia. Lokakuussa 1945 heitä oli enää runsaat 5 800. Kaiken kaikkiaan 
heistä hakeutui pois Suomesta noin 5 000. Ensisijaisesti he siirtyivät 
Ruotsiin. 

Kun sota Euroopassa päättyi toukokuussa 1945, eri puolille Neu¬ 
vostoliittoa hajotettujen inkerinsuomalaisten keskuudessa heräsi toivo 
kotiin pääsystä. Monet lähtivätkin sinne, mutta heitä ei otettu vastaan. 
Viranomaiset antoivat heille aikaa 24 tuntia poistua Inkerinmaalta ja 
Leningradista vähintään sadan kilometrin etäisyydelle. Monet pakenivat 
Viroon, toiset takaisin karkotuspaikkakunnille. Viroon menneet saivat 
olla jonkin aikaa siellä, mutta 1940-luvun lopulla heitä ajettiin pois siel¬ 
täkin. Avioituminen virolaisen kanssa oli yksi keino välttää karkotus. 
Vuonna 1949 Karjalan tasavallan johdossa ollut Gennadi Kuprianov 
sai Stalinilta luvan värvätä inkerinsuomalaisia sinne työvoimaksi. Puo¬ 
lessa vuodessa Karjalaan muutti yli 20 000 inkerinsuomalaista eri puo¬ 
lilta Neuvostoliittoa, siis myös Virosta. Se oli ensimmäinen paikka, jo¬ 
hon heidän haluttiin muuttavan ja jossa he eivät enää olleet samanlais¬ 
ten matkustusrajoitusten alaisia kuin karkotuspaikoilla. Muutto-oikeus 
sinnekin lopetettiin alkuvuonna 1950 ja Suomen rajan läheisyyteen si¬ 
joittuneet ajettiin kauemmas rajasta. Stalinin kuoleman jälkeen, kun 
Hrushtshov sai vallan käsiinsä, inkerinsuomalaisille annettiin oikeus 
muuttaa Inkerinmaalle vuonna 1956. Kotimaalle tuloa vaikeutti se, että 
monien kodit oli hävitetty ja että pystyssä säilyneissä asuivat silloin uudet 
venäläiset asukkaat. Vaikeuksista huolimatta inkerinsuomalaisia tuli sin¬ 
ne noin 16 000. 

Inkerinsuomalaiset eivät ole olleet ainoita syrjittyjä ja vainottuja 
Neuvostoliitossa ja Venäjällä, jossa venäläistämisellä on toista sataa 
vuotta vanhat perinteet. Panslavistiset aatteet ja toimet käynnistyivät jo 
keisariaikana 1800-luvun lopulla. Kansallisuuskysymys on siksi ollut ja 
on edelleen tärkeä poliittinen ongelma. Sen suppea kuvaus luo taustaa 
kirjassa käsiteltäville inkerinsuomalaisten koville kohtaloille. Tässä tar¬ 
kastelussa kuvataan Neuvostoliiton kansallisuuspolitiikkaa 1900-luvulla 
ja miten se kohdistui yleensä Venäjän suomalaisiin ja saksalaisiin, jotka 

toisen maailmansodan aikana katsottiin Neuvostoliiton päävihollisiksi, 
sekä eräisiin muihin Neuvostoliiton raja-alueiden vähemmistökansalli- 
suuksiin. 


Bolshevikit helpottivat aluksi ei-venäläisten asemaa 

Lokakuun vallankumouksen jälkeinen kriisiaika Venäjällä ja siihen liit¬ 
tynyt sisällissota merkitsivät keisarikunnan eräiden alueiden, kuten 
Suomen ja kolmen Baltian maan irrottautumista siitä. Tällaisen kehi¬ 
tyksen keskeiseksi syyksi katsottiin keisarivallan venäläistämiseen täh¬ 
dännyt kansallisuuspolitiikka. Estääkseen imperiumin laajamittaisen 
hajoamisen vallankumouksen pääarkkitehti Lenin yhdessä Stalinin 
kanssa loi uuden suvaitsevamman kansallisuuspolitiikan marxismin ja 
oman poliittisen tilanteensa pohjalta. Oman näkemyksensä Lenin jul¬ 
kaisi vuonna 1914 artikkelissaan Kansakuntien itsemääräämisoikeu¬ 
desta . Siinä hän asetti kansakuntien itsemääräämisoikeuden kansallisuus- 
politiikkansa perustaksi. Tämä tarkoitti kansakunnan oikeutta jopa ir¬ 
rottautua Venäjän valtion yhteydestä, mutta samalla tarkoitus oli vas¬ 
tustaa määrätietoisesti kaikkea nationalismia ja Venäjällä erityisesti 
isovenäläistä porvarillista nationalismia taistelemalla proletariaatin ja 
sen järjestöjen yhtenäisyyden ja yhteen sulauttamisen puolesta kansain¬ 
välisestikin. Tällä tavalla proletariaatin oli tarkoitus rakentaa kansain¬ 
välistä yhteyttä porvarien kansallista eristäytymistä vastaan. 

Tärkeä tekijä Leninin kansallisuuspolitiikan hahmottamisessa on ol¬ 
lut Stalinin artikkeli Marxismi ja kansallisuuskysymys vuodelta 1913. 
Siinä kirjoittaja määritteli muun muassa käsitteen kansakunta, kansa¬ 
kunta on historiallisesti muodostunut ihmisten pysyvä yhteys, joka on 
syntynyt kielen, maantieteellisen alueen, talouselämän ja mentaliteetin 
perustalle ja ilmenee yhteisen kulttuurin muodossa.” Stalinin mukaan 
kansakunnasta voidaan puhua vasta, kun kaikki nuo tuntomerkit ovat 
olemassa samanaikaisesti. Omalla alueellaan jokaisella kansakunnalla 
tuli olla itsemääräämisoikeus, mutta kansallisilla ryhmillä ei saanut olla 
kulttuuristakaan autonomiaa toisen kansan hallitsemalla alueella, sillä 
kansallisuuteen perustuvat järjestöt jakoivat proletaarien rivejä ja aiheut¬ 
tivat ristiriitoja heidän välillään. Sitä ei hyväksytty. 

Marxismin mukaan kansallisuuden tärkeys ihmisille oli ohi menevä 
vaihe kansojen elämässä. Se kuului kapitalistisiin luokkayhteiskuntiin. 
Kansallisuustekijä oli alisteinen luokkatekijälle yhteiskunnassa. Kun 

kansalaisten tasa-arvo toteutuu sosialistisessa luokattomassa järjestel¬ 
mässä, kansallisuuden merkitys heille vähenee ja häviää vähitellen koko¬ 
naan. Tilalle tulee kansallisuuksien keskinäinen solidaarisuus. Marxis¬ 
min tulkinta kansallisuuden asemasta kansojen elämässä muistuttaa sen 
oppia uskonnon asemasta. Uskonto kuuluu sen mukaan kapitalistiseen 
järjestelmään, jossa proletaareja alistetaan ja riistetään uskontoon vetoa¬ 
malla ja jossa heille tarjotaan uskonnosta lohdutusta ja kompensaatiota 
puutteisiinsa. Kun sosialistisessa yhteiskunnassa riistäjien ja riistettyjen 
välinen ristiriita on poistettu ja kun kaikki kansalaiset ovat tasa-arvoi- 
sessa asemassa ja heidän tarpeensa tyydytetyt, he eivät enää tarvitse us¬ 
kontoa. Se kuihtuu itsestään tarpeettomana kuten tietoisuus kansalli¬ 
suudestakin. 

Kun Lenin alkoi rakentaa Venäjästä uutta sosialistista vapauden valta¬ 
kuntaa, hän lupasi sen eri kansakunnille, että niiden liittyminen Neuvosto- 
Venäjään on vapaaehtoista. Hän kirjoitti kirjassaan Valtio ja vallan¬ 
kumous (1917), että kaikki vallankumoukselliset yhteisöt tahtovat il¬ 
man muuta yhdistyä. Uusi proletaarivaltio voisi kansalaisten enemmis¬ 
tön luokkaintressien yhdenmukaisuudesta johtuen olla keskusjohtoi¬ 
nen ja samalla demokraattinen. Kansallisuuden arvostamisen yhtenä 
osoituksena oli kansalliskielisen opetustoiminnan järjestäminen. Kan¬ 
sallisten ryhmien tuli saada opetusta omalla äidinkielellään. Tämä mer¬ 
kitsi, että esimerkiksi karjalan kielellä alettiin julkaista kirjallisuutta, 
kun aikaisemmin se oli olemassa vain puhuttuna kielenä. Keisariajan 
loppuvaiheen venäläistämistilanteeseen verrattuna muutos oli merkittävä. 
Inkerissä muutoksen seurauksena inkerinsuomalaisten koulujen opetus¬ 
kieleksi tuli suomi. Tämä kansallisuuspolitiikan vaihe vallitsi 1920-luvulla 
ja 1930-luvun alkupuolella. 

Kansallisen kielen ja kulttuurin suosimisen ohella tähän vaiheeseen 
kuului paikallisten hallintoelinten kansallistuttaminen. Sillä ymmärret¬ 
tiin kansallisten alueiden, siis autonomisten tasavaltojen, läänien ja ky¬ 
lien, hallintoelinten henkilöstön kokoamista omista kansallisista ihmi¬ 
sistä. Aikaisemmin johdossa olivat olleet usein vähemmistöjä korkeam¬ 
min koulutetut venäläiset. Nyt heidän tilalleen pyrittiin löytämään 
kommunistisen puolueen riveistä kansallisia henkilöitä. Vaikeutena oli 
vähemmistöjen koulutustason alhaisuus ja vähäisyys puolueen kaade¬ 
reissa. 

Niillä Inkerin alueilla, joilla suomalaisia asui runsaasti, muodostui 
kansallisia piirejä. Itä-Karjalassa puolestaan alkuperäisten karjalaisten 
ja sinne muuttaneiden punaisten suomalaisten itsehallintopyrkimykset 

johtivat Karjalan autonomisen sosialistisen neuvostotasavallan perusta¬ 
miseen heinäkuussa 1923 osana Neuvostoliiton perustamista. Sen joh¬ 
toon tuli väestömäärään verrattuna suhteellisesti eniten punaisia suo¬ 
malaisia. 

Kansallistuttamispolitiikan ja kansallisen kulttuurin suosimisen tar¬ 
koituksena kommunistisen puolueen kannalta oli liittää Venäjän eri 
kansallisuudet vapaaehtoisesti ja myönteisin keinoin kiinteämmin neu¬ 
vostovaltioon. Jotta näin tulisi tapahtumaan, se edellytti taistelua iso¬ 
venäläistä sovinismia vastaan, sillä juuri sen puolue näki syyksi eri kan¬ 
sallisten ryhmien eristymis- ja eropyrkimyksille. Kansallistuttamispoli- 
tiikka eteni kaikilla Neuvostoliiton alueilla noin vuoteen 1932 saakka. 
Tämä vähemmistöille ja eri kansallisille alueille myönteinen politiikka 
sai aikaan neuvostojärjestelmään kohdistuneen positiivisen suhtautu¬ 
misen ohella myös kansallisen tietoisuuden heräämisen ja kansallis¬ 
tunteen voimistumisen. Vähemmistökansojen lähentäminen Venäjään ei 
ollut siis tapahtunut kaikilta osiltaan toivotulla tavalla. Harjoitettu 
myönteinen kansallisuuspolitiikka oli päinvastoin johtanut jopa keski¬ 
pakoiseen suuntautumiseen. Esimerkiksi Karjalan tasavallassa suoma¬ 
laisen emigrantti johdon kansallistuttamistoimien nähtiin suunnanneen 
karjalaiset Suomeen eikä Venäjään päin. Tätä kehitystä Moskovassa ei 
katsottu hyvällä. 


Ei-venäläiset kansallisuudet leimattiin 
neuvostovastaisiksi nationalisteiksi 

Neuvostoliiton vähemmistömyönteisessä politiikassa tapahtui käänne 
vuoden 1933 tienoilla. Silloin kansallistuttamispolitiikan toteuttamisen 
aika oli ohi, vaikka sitä sanottiin noudatettavan aina suuren terrorin 
alkamiseen saakka vuonna 1937. Todellisuudessa tapahtui käänne kan- 
sallisbolshevismiin. Alkoi neuvostopatriotismin aika. Stalinin tavoittee¬ 
na oli koko ajan ollut luja, homogeeninen ja keskusjohtoinen valtio, 
johon kansallistuttamispolitiikalla ja kansalliskulttuuripolitiikalla oli 
pyritty. Stalinin toive ei kuitenkaan toteutunut, pikemmin päinvastoin. 

Neuvostojohto joutui oman politiikkansa aiheuttamaan loukkuun. 
Sitä ei kuitenkaan voitu myöntää. Vika nähtiin yksilöissä, ensi alkuun 
yksittäisissä kansallisissa johtajissa, jotka olivat vääristäneet hyvää tar¬ 
koittavan kansallisuuspolitiikan itsekkäiden paikallisten kansallisten 
tavoitteiden käyttöön. Stalinin mukaan kansallisella "poikkeamalla” 

oli aina porvarillinen luonne. Taistelu oli kohdistettava internationalis¬ 
min periaatteista vieraantuneisiin eli paikallisilta kansallisilta vähem¬ 
mistöiltä oli edellytettävä nyt internationalismia. Tällä tavalla hän aloit¬ 
ti hyökkäyksen paikallista nationalismia vastaan ja otti käyttöönsä ve¬ 
näläistämisen ja venäläisen nationalismin eli hän tarttui niihin keinoi¬ 
hin, mistä oli tsaristista hallintoa arvostellut. Myös kulttuuripolitiikas¬ 
sa siirryttiin yhdenmukaistavalle linjalle. Kun paikallinen nationalismi 
oli näin julistettu yhteiskunnan suurimmaksi vaaraksi, monien kansal¬ 
listen organisaatioiden johtohenkilöt vaihdettiin vuosina 1933-35 jopa 
useita kertoja. Tällaiset puhdistukset olivat se keino, jota käyttämällä 
stalinistinen johto rakensi uutta sosialistista yhteiskuntaa. 

Taistelu väärää kansallisuusajattelua vastaan alkoi Ukrainassa, jossa 
bolshevikkien kansallisuusohjelma oli saanut aikaan voimakkaan kan¬ 
sallisen tietoisuuden. Stalin ei katsonut sitä hyvällä. Ukrainan kommu¬ 
nistijohtaja Skrypnik ja hänen kannattajansa raivattiin pois johdosta 
vuonna 1933. Hänen seuraajansa Postyshev pani toimeen suuren kan¬ 
sallismielisten puhdistuksen, mutta keväällä 1937 tuli hänen vuoronsa. 

Stalinin mukaan kansallisuuskysymys on itse asiassa talonpoikais- 
kysymys, vaikka laajempi ja monisyisempi”. Tästä syystä kulakki- 
luokan likvidointipolitiikkaa toteutettiin samaan aikaan kuin toimen¬ 
piteitä kansallisuuspolitiikan poikkeamia vastaan. Pakkokollektivointi 
kohdistui erityisen kattavana juuri vähemmistökansallisuuksien asuin¬ 
alueisiin, kuten Inkerinmaahan, Ukrainaan, Volgan saksalaistasavaltaan 
ja Mustanmeren alueeseen Krimin tataarit mukaan lukien. Puolentoista 
vuoden kuluttua kollektivoinnin aloittamisesta 97 prosentilta näiden 
alueiden talouksista oli riistetty omaisuus ja liitetty kolhooseihin. Vas¬ 
taava prosenttiluku koko Venäjän Federaatiossa oli vasta 25. Pakko- 
kollektivoinnin yhteydessä 1930-luvun alkuvuosina satoja tuhansia 
kulakkiperheitä karkotettiin eri puolille Neuvostoliittoa. 

Nämä toimenpiteet eivät kuitenkaan poistaneet kansallisuuspolitii¬ 
kan poikkeamia. Maatalouden kollektivoinnista ja viljanhankintapoli- 
tiikasta seurasi kuitenkin ennennäkemätön nälänhätä nimenomaan Uk¬ 
rainassa, mutta myös muualla. On arvioitu, että yksin Ukrainassa kuoli 
nälkään yli 7 miljoona ihmistä vuosina 1932-33. Stalinin tulkittiin sillä 
tavoin määrätietoisesti tuhonneen ukrainalaista nationalismia ja sen talon¬ 
poikaista perustaa. Myös Karjalassa kerrotaan vallinneen vaikea nälän¬ 
hätä. Vanhaan suomalaiseen tapaan leipään sekoitettiin pettua ja lopul¬ 
ta leipää jouduttiin tekemään kokonaan petusta. Näistäkin vaikeuksista 
syytettiin Karjalan suomalaisjohtajia, joiden käsissä hallinto oli. 

Gerhard Simon toteaa tapahtuneesta politiikan muutoksesta, että se 
kohdistui erityisesti kansallisiin vähemmistöihin. "Kansalliset vähem¬ 
mistöt eivät nyt enää tarvinneet heikkoutensa takia erityistä suojelua ja 
kehittämistä, vaan ne olivat päinvastoin kansallisen yhteen sulattamisen 
varsinaisia kohteita. Tämä käänne koski ennen muuta Venäjän Fede¬ 
raation ukrainalaisia, Ukrainan saksalaisia ja Inkerinmaan suomalai¬ 
sia.” Gildi kertoo yksityiskohtaisesti, miten tämä politiikka ja toiminta 
kohdistuivat tuolloin inkerinsuomalaisiin, jotka olivat asuneet Lenin¬ 
gradin alueella jo kolmisensataa vuotta ja joista valtaenemmistö oli ta¬ 
vallista talonpoikaissäätyä. Heitä syytettiin vakoilijoiksi ja agenteiksi, 
vaikka he tuskin tiesivät, mitä agentilla tarkoitetaan. 

Suhtautuminen suomalaisvähemmistöön selittyy osaltaan neuvosto¬ 
järjestelmän huonosta toimivuudesta etenkin Karjalassa. Tyytymättö¬ 
myys järjestelmään lisääntyi, sillä kolhoosit olivat kannattamattomia, 
metsänhakkuissa ei saavutettu asetettuja tavoitteita ja suoranainen nä¬ 
länhätä koetteli tasavallan asukkaita vuosina 1932-33. Tilanteelle piti 
löytää hyväksyttävä selitys ja se löytyi suomalaisten neuvostovastaisuu¬ 
desta. Turvallisuuspoliisin taistelu porvarillisnationalistista vastavallan¬ 
kumousta vastaan kiihtyi ja sulautui operaatioon niin sanottua "Suo¬ 
men yleisesikunnan salaliittoa” vastaan. Leningradin sotilaspiirin tur¬ 
vallisuuspalvelu suunnitteli huolellisesti sekä tämän salaliiton että ope¬ 
raation sitä vastaan. "Suomen yleisesikunnan salaliitto” oli suunnitel¬ 
man mukaan levittäytynyt koko Karjalaan ja Leningradin alueen inkerin¬ 
suomalaisten asuma-alueelle. Agenttien tehtävänä oli muodostaa vasta¬ 
vallankumouksellisia soluja, jotka puolestaan oli tarkoitus yhdistää 
suureksi kapinallisorganisaatioksi. Valtaapitävät neuvostoviranomaiset 
tarvitsivat silloin tätä organisaatiota, sillä kaikki ongelmat johtuivat 
heidän mukaansa "kumouksellisten ainesten vastavallankumoukselli¬ 
sesta toiminnasta”. Tämä neuvostojärjestelmälle tyypillinen "Suomen 
yleisesikunnan salaliitto” -juttu tutkittiin Hrushtshovin aikana vuosina 
1956-62. Sen tulokset osoittivat koko salaliiton kokonaan tekaistuksi 
jutuksi. Minkäänlaisia objektiivisia todisteita ei kyetty löytämään sen 
tueksi. Suurin osa tuomituista rehabilitoitiin. 

Stalinin kansallisuuspolitiikkaan 1930-luvun puolivälissä kuului kan¬ 
sallisten vähemmistöjen pakkomuutto raja-alueilta. Lukumääräisesti eni¬ 
ten näiden toimien kohteeksi joutuivat saksalaiset, puolalaiset ja suo¬ 
malaiset eli kansallisuudet, joiden emämaiden kanssa Neuvostoliitolla 
oli jännittyneet suhteet. Stalin valmistautui näin odotettavissa olevaan so¬ 
taan. Hän eliminoi etukäteen raja-alueiden vähemmistöjen mahdollisuuden 

siirtyä hyökkääjän puolelle. Vaikka näillä pakkosiirretyillä ei ollut tilillään 
mitään rikollista, heitä epäiltiin ja syytettiin monista lainrikkomuksista ja 
petollisista aikomuksista ja heidät rinnastettiin kansallisuuden perusteella 
salakuljettajiin, vakoilijoihin ja vastavallankumouksellisista rikoksis¬ 
ta rangaistuihin. Karjalan tasavallassa suomalaiset karkotettiin 50 kilo¬ 
metrin levyiseltä rajavyöhykkeeltä. Puolalaiset ja saksalaiset pakko- 
siirrettiin 100 kilometrin leveydeltä Puolan vastaiselta raja-alueelta. 

Inkerinsuomalaisten, punaisten suomalaisten ja karjalaisten leimaa¬ 
minen vakoilijoiksi ja Karjalan suomalaisjohdon haaveet suomalaiste¬ 
tusta Karjalasta ja ”punaisesta Suur-Suomesta” loivat kansallisen vai¬ 
non perustan. Karjalassa kansallisten piirien suomalaiset työntekijät 
erotettiin ja Suomen Kommunistisen Puolueen tukiryhmät leimattiin vi¬ 
hollis- ja vakoiluorganisaatioiksi, joiden toiminta lopetettiin. Karjalan 
ylimmät suomalaisjohtajat, kansankomissaarien neuvoston puheen¬ 
johtaja Edvard Gylling, aluekomitean pääsihteeri Kustaa Rovio ja 
muut, olivat tämän jälkeen kenraaleja ilman joukkoja. Tällaisia johtajia 
ei enää tarvittu, ja niin heidät erotettiin asemistaan vuonna 1935. Näin 
Karjalan suomalaistaminen päättyi. Aluksi tilalle tuli venäläinen karja¬ 
laistaminen, mutta se vaihe kesti vain alkuvuoteen 1937. Sen jälkeen 
yhteiskunnassa toimeenpannut puhdistukset kohdistuivat kaikkiin neu¬ 
vostovastaisiin aineksiin. Puhdistusten kohteiksi otettiin rikolliset, va¬ 
pautuneet kulakit, aikaisemmin tuomitut kirkon miehet ja lahkolaiset, 
valkokaartilaiset, muiden puolueiden entiset jäsenet ja nationalistit. 

Raskaimmin puhdistustoimenpiteet kohdistettiin suomalaisiin, mut¬ 
ta jossakin määrin myös Karjalan muihin kansallisuuksiin. Väestötilas¬ 
tojen mukaan suomalaisten määrä Karjalassa oli noin 15 000 vuoden 
1935 tienoilla. Vuoden 1939 väestölaskennassa Karjalasta löytyi enää 
vain 8 322 suomalaista. Lukumäärien erotus kertoo siitä, mitä suuren 
terrorin suomalaisvaino sai aikaan. Karjalan suomalaisten vainoaminen 
ja tuhoaminen oli siinä mielessä erityisen tuskallista, kun he olivat tul¬ 
leet sinne Suomesta ja Amerikasta uuden ja paremman elämän toivossa, 
ja nyt tämä sosialistinen ihannevaltio kohteli heitä pahemmin kuin ka¬ 
pitalistiset lähtömaat. 

Neuvostoliiton kansallisuuspolitiikka oli siis vuoteen 1937 mennes¬ 
sä kääntynyt 180 astetta. Silloin annettiin niin sanottuja kansallisuus- 
käskyjä, joiden kohteiksi joutuivat saksalaiset, puolalaiset, latvialaiset, 
suomalaiset, liettualaiset, virolaiset, kreikkalaiset, korealaiset ja kiina¬ 
laiset. Näiden kaikkien emämaa oli Neuvostoliiton ulkopuolella. Nämä 
kansallisuudet erotettiin erillisillä toimintaohjeilla joukkotoimien maali- 

tauluiksi. Ei-venäläinen kansallisuus oli sellaisenaan niin pätevä peruste 
tuomiolle, että rangaistuspäätöksen voi tehdä oikeuslaitokseen kuulu¬ 
maton kolmen hengen troikka ja myöhemmin kahden hengen dvoikka. 

Karjalan tasavallan troikat ja dvoikka toimivat tehokkaasti. Joukko- 
toimien ensimmäisen kuukauden elokuun aikana vuonna 1937 troikka 
käsitteli 930 hengen tapaukset. Niistä 783 sai teloitustuomion ja 147 
vankeutta. Joulukuussa 1937 dvoikka tuomitsi yhteensä 727 henkeä 
teloitettavaksi, joista suomalaisia oli 64 prosenttia. Tammikuun alussa 
1938 pidätykset ja oikeuslaitokseen kuulumattomien elinten toiminta 
lakkautettiin, mutta kuun lopussa annettiin määräys kansallisuus- 
puhdistusten sekä troikkien että dvoikan toiminnan jatkamisesta. Puh¬ 
distustoimia koskevan määräyksen toteuttamisaikaa jatkettiin yhdeksäs¬ 
sä neuvostotasavallassa, yhdessä autonomisessa eli Karjalan tasavallassa, 
12 alueella ja piirikunnassa huhtikuun puoliväliin 1938. Karjalan vi¬ 
ranomaisille annettiin vielä oikeus pidättää 700 henkilöä, joista 500 sai 
teloittaa. Pidätettyjen ”tutkintakäsittelyssä” olivat kaikki keinot sallit¬ 
tuja. Tutkinta oli niin tehokasta, että kaikki tutkitut myös tunnustivat. 

Huhtikuun 1938 määräajan täytyttyä suomalaisoperaatiota jatkettiin 
kuukaudella. Sen jälkeen sisäasiain kansankomissariaatti antoi uuden 
käskyn kansallisuustoimien jatkamisesta Neuvostoliitossa 1. elokuuta 
1938 saakka. Työ puolalaisten, saksalaisten, latvialaisten, virolaisten, 
suomalaisten, bulgarialaisten, kreikkalaisten, afgaanien ja kiinalaisten 
pidättämiseksi ja suomalaisten asuttamien alueiden puhdistamiseksi jat¬ 
kui koko kesän siitä huolimatta, että todistusaineistoa täysin syyttömiä 
ihmisiä vastaan oli yhä vaikeampi keksiä. Tämäkään määräaika ei ollut 
viimeinen. Vielä 20.9.-15.11.1938 välisenä aikana Karjalan erikois- 
troikka ratkaisi 1 805 henkilön kohtalon, heistä teloitettiin 1 708, jois¬ 
ta suomalaisia 1 661. 

Neuvostoliiton kansankomissaarien neuvoston ja kommunistisen 
puolueen asetus 17.11.1938 lopetti joukkotoimet. Suuren terrorin laaja¬ 
mittaiset puhdistustoimet päättyivät, mutta turvallisuuselinten puhdis¬ 
tamisen aika jatkui. Karjalan autonomisessa neuvostotasavallassa kan¬ 
sallisuuskysymys nousi esille uudestaan talvisodan yhteydessä. Neuvos¬ 
tojoukkojen hyökkäyksen poliittiseksi kuorrutukseksi Stalin muodosti 
henkiin jääneistä suomalaisista kommunisteista niin sanotun Suomen 
kansanhallituksen, joka tunnetaan paremmin Terijoen tai Kuusisen hal¬ 
lituksen nimellä, sillä sen pääministeriksi ja samalla ulkoministeriksi 
määrättiin Otto Ville Kuusinen. Sodan avulla oli tarkoitus pakottaa 
maan laillinen hallitus eroamaan ja vaihtaa sen tilalle Neuvostoliitolle 

myötämielinen kansanhallitus. Tälle hallitukselle koottiin oma armeija 
suomentaitoisista miehistä. Siihen haettiin sekä punaisia suomalaisia 
että inkerinsuomalaisia jopa vankileireiltä ja vankiloista. Näin suoma¬ 
laisella kansallisuudella oli taas käyttöä. 

Kun Suomea ei kuitenkaan saatu vallatuksi, Kuusisen hallitus hajo¬ 
tettiin vähin äänin. Moskovan rauhassa Neuvostoliitolle luovutettu 
Karjala liitettiin aluksi lähes kokonaan Karjalan tasavaltaan, jonka ase¬ 
ma nousi Karjalan autonomisesta sosialistisesta tasavallasta uudeksi 
Karjalais-suomalaiseksi sosialistiseksi neuvostotasavallaksi. Ajatuksena 
oli, että seuraavana talvena siihen liitettäisiin lisää Suomen alueita. Puo¬ 
lueen ensimmäinen sihteeri Kuprijanov sanoi ohjelmapuheessaan Kar¬ 
jalan kommunistisen puolueen edustajakokouksessa huhtikuussa 1940: 
”... lähellä on se hetki, jolloin ... Suomen proletariaatti ja työtätekevä 
talonpoikaisto ... heittävät musertavalla voimalla roskakoppaan lahjot¬ 
tavissa olevan Mannerheimin koplan. Tarvittavalla hetkellä me ojennam¬ 
me veljellisen kätemme auttaaksemme Suomen kansaa sen taistelussa 
riistäjiä vastaan.” 


Eräiden vähemmistökansallisuuksien asema 
sodan aikana ja sen jälkeen 

Saksan hyökkäys Neuvostoliittoon alkoi 22.6.1941. Se merkitsi Neu¬ 
vostoliiton saksalaisille pikakarkotuksia. Heinäkuusta lokakuuhun 1941 
karkotettiin 650 000-700 000 saksalaista Siperiaan ja Keski-Aasiaan, 
heistä 400 000 Volgan autonomisesta saksalaisesta tasavallasta. Heidän 
perheensä hajotettiin ja he menettivät kotinsa ja omaisuutensa. Heidän 
oikeudellinen asemansa karkotettuina muistutti rangaistusvankien ase¬ 
maa. Koko heidän tasavaltansa lakkautettiin 7. syyskuuta 1941 Neu¬ 
vostoliiton korkeimman neuvoston päätöksellä. Asukkaiden karkotuk¬ 
sen jälkeen neuvostovalta hävitti alueelta saksalaisista muistuttavat 
muistomerkit ja hautausmaat. Saksalaiset paikannimet vaihdettiin ve¬ 
näläisiksi. Saksalaiset katosivat mediasta, sanakirjoista, jopa tilastois¬ 
ta. Näiltä pakkotoimenpiteiltä eivät säästyneet puolueen jäsenet eivätkä 
viranhaltijat. Päinvastoin neuvostoyhteiskunnasta vastuuta kantaneet 
vangittiin ennen karkotusta ja useimmat ammuttiin. Saksalaiset sotilaat 
ja upseerit poistettiin puna-armeijasta ja sijoitettiin työarmeijaan. Näil¬ 
lä toimilla neuvostovalta pyrki etukäteen ehkäisemään vähemmistön 
yhteistyömahdollisuuden vihollisen kanssa. 

Kun sitten puna-armeija valloitti takaisin menetettyjä alueita, neu¬ 
vostovalta rankaisi kokonaisia vähemmistökansoja mahdollisesta yhteis¬ 
työstä vihollisen kanssa ja karkotti ne Siperiaan ja Keski-Aasiaan. Kar¬ 
kotus ei riippunut siitä, oliko henkilö syyllinen vai syytön, kommunisti 
vai fasisti. Se kohdistui yhtä hyvin vihollisen kanssa yhteistyössä ollee¬ 
seen kuin punapartisaanina toimineeseen. ^Syyllisyys” oli siinä, että 
kuului vähemmistökansallisuuteen, jonka jäsenissä oli yhteistyössä ol¬ 
leita. Sodan aikana takaisin vallatuilta alueita karkotettiin muiden mu¬ 
assa tsetseenit, ingushit ja Krimin tataarit. Viimeksi mainittujen karko¬ 
tus tapahtui erityisen raa’alla tavalla. Nukkumassa olleet ihmiset nou¬ 
dettiin kodeistaan varhaisina aamuyön tunteina. Heille ei annettu mah¬ 
dollisuutta ottaa mukaansa mitään matkatavaroita. Konepistoolien 
edessä heidät ajettiin kuorma-autojen lavalle, kuljetettiin lähimmälle 
rautatieasemalle ja lastattiin härkävaunuihin. Kaikki vastustusyritykset 
kuljetuksen aikana merkitsivät välittömästi ammutuksi tulemista. Kul¬ 
jetettavia arvioidaan olleen yli 194 000 henkeä. Eläinvaunuihin ahdetut 
karkotetut eivät saaneet viikkoja kestäneen matkan aikana juuri mitään 
ihmisille välttämätöntä huoltoa. Tästä syystä heistä arvioidaan kuolleen 
paljon ennen perille pääsyä. 

Suurin osa Krimin tataareista vietiin Uzbekistaniin. Puolentoista 
vuoden aikana heistä menehtyi siellä vielä viidesosa. Karkotetut joutui¬ 
vat elämään monenlaisten rajoitusten alaisina. He eivät saaneet liikkua 
asuinpaikaltaan kuin viiden kilometrin säteellä. Heidän täytyi ilmoit¬ 
tautua joka toinen viikko paikallisille viranomaisille. He eivät saaneet 
asua suurissa kaupungeissa eivätkä he saaneet osallistua maanviljelyk¬ 
seen, mikä oli useimpien entinen elinkeino. 

Kaiken kaikkiaan satoja tuhansia ihmisiä katosi pakkosiirroissa so¬ 
dan aikana ja kohta sen jälkeen Neuvostoliiton aasialaisiin osiin, mutta 
julkisuudessa heistä ei hiiskuttu sanaakaan. Epäsuorasti näistä toimista 
tuli tietoa julkisuuteen vuonna 1946 Izvestijassa, jonka mukaan Venä¬ 
jän federaation korkein neuvosto oli lakkauttanut Tsetsenian ja Ingus- 
hian autonomisen sosialistisen tasavallan - sitä kutsuttiin sen jälkeen 
Groznyin alueeksi - ja muuttanut Krimin autonomisen sosialistisen ta¬ 
savallan Krimin alueeksi. Syyksi ilmoitettiin: ”Monet tsetseenit ja Kri¬ 
min tataarit olivat liittyneet saksalaisten organisoimiin vapaaehtoisjär¬ 
jestöihin ja taistelleet puna-armeijaa vastaan.” 

Tsetseenien karkotuksen taustalla ei varsinaisesti ollut kosto yhteis¬ 
työstä vihollisen kanssa, sillä vain pieni kaistale tasavallasta oli ollut 
saksalaisten vallassa. Tsetseenien tapauksessa neuvostovalta pyrki tällä 

tavoin lopettamaan heidän pitkään jatkuneen neuvostovastaisen, kan¬ 
sallisen ja usein aseelliseksi muuttuneen vastarintansa. Tsetseenien asuin¬ 
alueelle siirrettiin kymmeniä tuhansia venäläisiä ja muita neuvostokansal- 
lisuuksia, joille annettiin karkotettujen kylät ja talot. Paikan- ja hallinto¬ 
alueiden nimet muutettiin venäläisiksi. Vielä perusteellisemmin hävitet¬ 
tiin karkotettujen Krimin tataarien jäljet. Heidän nimestään jätettiin pois 
niemimaan nimi. Neuvostoliitossa tunnettiin virallisesti vain tataarit. 
Krimin tataareja ei ollut siellä enää olemassakaan eivätkä väestötilastot 
sisältäneet sellaista kansallisuutta. Heidän kotiniemimaaltaan hävitet¬ 
tiin kaikki heidän historialliset, kulttuuriset ja kielelliset jälkensä, kylät 
hävitettiin maan tasalle ja hautausmaat tasoitettiin sileiksi. 

Sodan aikaiset ja jälkeiset karkotukset koskivat muiden ohella Neu¬ 
vostoliiton haltuun jääneitä Baltian maita. Ensimmäinen karkotusaalto 
vuosien 1944 ja -45 vaihteessa vei Virosta ainakin 30 000 ja Latviasta 
38 000 henkeä. Kesän 1945 ja kevättalven 1946 aikana Liettuasta kar¬ 
kotettiin 100 000 ja Latviasta 60 000 miestä, naista ja lasta. Kun näissä 
maissa alettiin toteuttaa maatalouden kollektivointia vuodesta 1947 
eteenpäin, vastustus murrettiin karkotusten avulla. Vuoden 1947 lopul¬ 
la Liettuasta raahattiin pois 70 000 ihmistä ja maaliskuussa 1948 toiset 
70 000. Maaliskuussa 1948 Virosta karkotettiin 60 000, Latviasta 
50 000 ja Liettuasta 40 000 henkeä. Kesällä 1949 sieltä vietiin vielä 
toiset 40 000 liettualaista. Aikaisempien operaatioiden tapaan ihmiset 
haettiin yleensä öiseen aikaan kodeistaan ja lastattiin härkävaunuihin. 
Karkotetut kuljetettiin Länsi-Siperiaan ja Pohjois-Kazakstaniin. Mat¬ 
kan aikana kuoli paljon ihmisiä. Nämäkin karkotetut perheet hajotet¬ 
tiin siten, että työkykyiset miehet vietiin työleireille, naiset ja lapset kol¬ 
hooseihin. Karkotettujen tilalle tuli venäläisiä ja muita neuvostokansa¬ 
laisia niin paljon, että virolaisten osuus oli 1953 Virossa 72 %, latvia¬ 
laisten osuus samaan aikaan Latviassa 60 %. 


Eräiden vähemmistökansallisuuksien asema 
Stalinin kuoleman jälkeen 

Stalinin kuoleman jälkeen Hrushtshovin nousua valtaan edisti hänen 
kauhisteleva suhtautumisensa Stalinin niin 1930-luvun kuin sodan ja 
sen jälkeisen ajan hirmutekoihin. Salaiseksi tarkoitetussa puheessaan 
20. kommunistisen puolueen puoluekokouksessa helmikuussa 1956 
Hrushtshov sanoi: ”Ei kukaan marxisti-leninisti eikä ylipäänsä kukaan 

järkevä ihminen voi ymmärtää, kuinka on mahdollista tehdä kokonai¬ 
set kansat naisineen, lapsineen, vanhuksineen, kommunisteineen ja 
nuorisoliittolaisineen vastuullisiksi vihamielisistä teoista, kohdistaa hei¬ 
hin joukkomuotoisia kostotoimia ja yksityisten tai pienten ryhmien 
tuholaistoiminnan takia saattaa heidät hätään ja kurjuuteen.” Hän ni¬ 
mitti kostotoimia kauhistuttaviksi. Toinen piirre hänen ajamassaan poli¬ 
tiikassa oli vallan hajauttaminen jossakin määrin Moskovasta tasavaltoi¬ 
hin. Tällä tavoin hän sai tukea neuvostotasavalloilta oman asemansa 
vahvistamiseen. 

Kansallisuuspolitiikan osalta ajan mottona oli ”Takaisin Leniniin”. 
Se tarkoitti, että vähemmistökansallisuuksille annettiin jälleen oikeuksia, 
jotka Stalin oli poistanut. Näin Hrushtshov nousi valtaan ja sen seu¬ 
rauksena koitti joksikin aikaa niin sanottu suojasään kausi. Sen tunnus¬ 
piirteitä oli kääntyminen joukkoterrorista karkotettujen kansojen ja vä- 
hemmistökansallisuuksien rehabilitointiin. Samassa 20. puoluekokouk¬ 
sessa omaksuttu kansallisuuspoliittinen linja muistutti 1920-luvulla nou¬ 
datettua linjaa, jonka mukaan puolue lähtee siitä, ”ettei sosialismi suin¬ 
kaan pyri poistamaan kansallisia erityispiirteitä ja erilaisuutta, vaan 
päinvastoin varmistaa kaikkien kansojen ja kansallisuuksien talouden 
ja kulttuurin kukoistamisen. Puolueen täytyy koko käytännöllisessä toi¬ 
minnassaan myös tulevaisuudessa valppaasti ja painokkaasti ottaa huo¬ 
mioon nämä erityispiirteet.” 

Käytännössä uudet tuulet puhalsivat lämpimästi useimmille vähem¬ 
mistökansallisuuksille, mutta ei kaikille. Kohta Stalinin kuoleman jäl¬ 
keen tsetseenit ja ingushit alkoivat omin päin palata kotikonnuilleen. 
Sitä ei kuitenkaan hyväksytty. Aluksi palanneet vangittiin ja pakko- 
siirrettiin takaisin karkotuspaikoilleen. Näistä toimenpiteistä huolimat¬ 
ta palaajien virta vain kävi vuolaammaksi. Vuoden 1956 lopulla heitä 
oli jo 25-30 000. Tilanteen pakottamana keskuskomitea lopulta myön¬ 
tyi ja salli heidän asettua kansallisille alueilleen. Seuraavana vuonna Ve¬ 
näjän Federaatio palautti niille autonomisen tasavallan aseman. Tset- 
seenien ja ingusihen vaikeudet eivät siihen kuitenkaan loppuneet. Risti¬ 
riitoja syntyi heidän koteihinsa asettuneiden venäläisten kanssa. Asun¬ 
toja ja työpaikkoja ei löytynyt riittävästi, kun palanneiden määrä ylitti 
ennakkolaskelmat. He vastustivat kiivaasti venäjän kielen valtaan pää¬ 
syä alueellaan. Puolueessa he jäivät aliedustetuiksi. Kaiken kaikkiaan he 
sopeutuivat kovin huonosti sodan jälkeiseen neuvostoyhteiskuntaan. 

Kun kauhistuttavien toimien kohteeksi joutuneita kansallisuuksia, 
jotka tuli rehabilitoida, nostettiin esille, niihin eivät sisältyneet saksalaiset 

eivätkä Krimin tataarit. Heidän kohtelunsa osoittautui paljon pahem¬ 
maksi kuin muiden. Heitä ei alettu rehabilitoida. Jossakin määrin hei¬ 
dän asemaansa kuitenkin helpotettiin. Vuoden 1955 lopussa Neuvosto¬ 
liiton korkeimman neuvoston puhemiehistö vapautti saksalaiset pakko- 
siirtolaisuudesta eli he voivat vaihtaa asuinpaikkaa tietyin rajoituksin. 

Heidän ei kuitenkaan annettu palata entisille kotipaikoilleen tai vaatia 
takaisin karkotuksen yhteydessä menettämäänsä omaisuutta tai esittää 
siitä korvausvaatimuksia. Sen sijaan heille myönnettiin joitakin kult¬ 
tuurisia oikeuksia, kuten omankielisten lehtien julkaiseminen, radio- 
ohjelmien lähettäminen ja joidenkin luterilaisten ja katolisten seurakun¬ 
tien rekisteröiminen eli laillistaminen. Poliittisesti heidät rehabilitoitiin 
vuonna 1964. Sama puhemiehistö katsoi Neuvostoliiton saksalaisten 
leimaamisen fasistisen Saksan hyökkäyksen tukijoiksi perusteettomaksi 
ja Stalinin henkilökultin huomioon ottaen pysyvästä mielivallasta joh¬ 
tuvaksi”. 

Huhtikuussa 1956 Neuvostoliiton korkeimman neuvoston puhemie¬ 
histö vapautti Krimin tataarit ja eräitä muita karkotettuja vähemmistö- 
kansallisuuksia pakkosiirtolaisuudesta samanlaisin rajoituksin kuin sak¬ 
salaiset eli heidänkään ei annettu palata kotimaahansa eikä saada kar¬ 
kotuksessa menetettyä omaisuuttaan takaisin. Krimin tataarit eivät kui¬ 
tenkaan tyytyneet kohtaloonsa yhtä nöyrästi kuin saksalaiset. He eivät 
odottaneet toimettomina, että heidät rehabilitoitaisiin samalla tavalla 
kuin muut kansat. Viisikymmentäluvun lopusta lähtien he ylläpitivät 
laajaa kansanliikettä Krimille palaamisen puolesta. He lähettivät tuhan¬ 
sia yksityisiä ja yhteisöjen kirjeitä ja vetoomuksia kaikille neuvosto- 
instansseille. He ylläpitivät Moskovassa pysyvää kansan edustusta, jär¬ 
jestivät vastalausekokouksia ja julkaisivat laajalevikkisiä salaisia tiedottei¬ 
ta. Tämän koko kansan tukeman liikkeen monia aktivisteja vangittiin ja 
tuomittiin leireille vuodesta 1959 lähtien. 

Vasta syyskuussa 1967 rehabilitoitiin Krimin tataarit viimeisenä kar¬ 
kotettuna kansana. Koko tataariväestön syyttäminen aktiivisesta yhteis¬ 
työstä vihollisen kanssa todettiin perusteettomaksi. Tämän päätöksen 
rohkaisemina seuraavina vuosina lähemmäs 100 000 tataaria pyrki 
muuttamaan Krimille, mutta byrokraattisin keinoin mielivaltaisesti, 
jopa raa’asti poliisivoimin heitä estettiin asettumasta asumaan koti¬ 
maalleen. Rehabilitointi oli pelkkää silmän lumetta. Tässäkään vaiheessa 
tataarit eivät antaneet periksi. Nyt perustettiin Neuvostoliiton kansalais¬ 
oikeuksien puolustusryhmä, joka ei tehostanut vetoomuksiaan vain maan 
sisällä vaan ulotti ne myös ulkomaille Yhdistyneisiin Kansakuntiin ja 

muihin kansainvälisiin järjestöihin. Kaikista toimenpiteistä huolimatta 
vastustus jatkui. Viranomaiset keksivät aina uusia keinoja, joilla vai¬ 
keutettiin muuttoa ja estettiin asettuminen asumaan Krimille. 

Vielä Gorbatshovin aikana jatkuivat Krimin tataarien mielenilmaisut 
ja vaatimukset heidän asemansa korjaamiseksi, sillä heitä edelleen syrjit¬ 
tiin asumis-, työllistämis- ja koulutusasioissa. Tataarien massamuuttoa 
Krimille ei sallittu. Krimille päässeidenkin sijoittumista suosituille 
alueille rajoitettiin. Vain tataarikulttuuria tuettiin jossakin määrin. 

Jouko Sihvo 
Inkeriläisten Sivistyssäätiön 
hallintoneuvoston puheenjohtaja 

Johdanto 


Kirjan tavoite ja aineisto 

Kirjan tekijän tavoitteena oli tieteellisesti tutkia Neuvostoliiton harjoit¬ 
tamaa inkerinsuomalaisten kansanmurhaa ja todistaa poststalinististen 
hallitusten haluttomuudesta poistaa sen aiheuttamia seuraamuksia. Sa¬ 
malla tekijä pyrki luomaan Muistokirjan inkerinsuomalaisille. 

Tämä teos on kirjoitettu alkuperäisten asiakirjojen perusteella va¬ 
rakkaiden talonpoikien eli kulakkien omaisuuden pakkoluovutuksista, 
evankelis-luterilaisten kirkkojen sulkemisesta ja ryöväämisestä, tuhan¬ 
sista teloitetuista, pitkät tai elinkautiset tuomiot kärsineistä, teloitettu¬ 
jen ja ns. kansanvihollisten perheiden kohtaloista, lapsista, joita lähetet¬ 
tiin erilaisiin keskuksiin ja lastenkoteihin, inkerinsuomalaisten pakko¬ 
siirrosta Siperiaan, Suomesta palanneiden inkerinsuomalaisten karko¬ 
tuksesta ym. vainotoimenpiteistä. 

Kirja sisältää inkerinsuomalaisten vainoja koskevia asiakirjoja, jotka 
ovat Neuvostoliiton ja sen rankaisuelinten korkeimpien johtohenkilöi- 
den allekirjoittamia. Nämä asiakirjat ja historiallisesti luotettava aineis¬ 
to niiden täytäntöönpanosta todistavat kiistattomasti valtion toimesta 
suoritetusta suomalaisten kansanmurhasta. Kirjassa kerrotaan vainojen 
alkuvaiheesta sekä pakkosiirtojen muuttumisesta joukkomittaisiin vai¬ 
noihin ja väkivaltaan koko inkerinsuomalaista kansaa kohtaan. 

Sisäasiain kansankomissariaatin elinten toimesta paljon inkerinsuoma¬ 
laisia teloitettiin, kuoli vankiloissa, vankileireillä, karkotuspaikoissa, 
vankivaunuissa kyydityksien aikana matkalla saarretusta Leningradista 
ja sen esikaupunkialueilta Siperiaan. Tuhannet inkerinsuomalaiset kuo¬ 
livat perheittäin pakkosiirtoalueiden sietämättömissä elinolosuhteissa. 
Myös eloonjääneiden kohtalo oli täynnä kärsimyksiä ja ne jatkuvat vie¬ 
lä nykyäänkin niiden inkerinsuomalaisten perheiden osalta, jotka eivät 
pääse palaamaan historialliselle synnyinseudulleen. 

Kirjaan on koottu suuri määrä syyttömästi vainottujen suomalaisten 
muistelmia. Niiden tieteellinen, yhteiskunnallinen ja poliittinen merkitys 
on suuri. Historia on tiedettä, joka käsittelee ihmisiä ajassa. Muistelmien 

historiallinen todenperäisyys auttoi tekijää kumoamaan inkerinsuoma¬ 
laisten historian vääristelyjä. 

Vuodesta 1954 alkoi inkerinsuomalaisia koskevien rajoitusten vai¬ 
heittainen poisto. Kirjassa seurataan myöhempiä tapahtumia ja halli¬ 
tuksen suhtautumista inkerinsuomalaisiin nykypäiviimme asti. 

Teos osoittaa syylliseksi salakavalan ja julman stalinistisen hallinto¬ 
järjestelmän, jonka toimesta valtiovalta toteutti Venäjän pienen vähem¬ 
mistökansan täydellisen kansanmurhan. Tekijä syyttää myös nykyisiä 
vallanpitäjiä kansanmurhan seuraamusten korjaamattomuudesta. Omal¬ 
la toimettomuudellaan nämä ylläpitävät inkerinsuomalaisten katoami¬ 
sen vakaata paradigmaa koko Venäjällä ja erityisesti heidän pienessä 
kotimaassaan Inkerissä. 


Inkerinmaa ja inkerinsuomalaiset 

Venäjän sotajoukot puhkaisivat Pietari I johdolla ”ikkunan Euroop¬ 
paan” sillä alueella, jota muinaisista ajoista lähtien nimitettiin Inkeriksi, 
mutta ruotsalaiset nimesivät sen Ingermanlandiksi. Pietari I ei tätä ni¬ 
mitystä muuttanut. Ensimmäisistä kahdeksasta kuvernementista, jotka 
Venäjälle vuonna 1709 muodostettiin, yksi oli nimeltään Ingerman- 
land. Sen maaperälle rakennettiin uusi Venäjän valtion pääkaupunki 
Sankt-Petersburg. Vuonna 2003 kaupunki täytti 300 vuotta. Venäläi¬ 
nen runoilija Aleksandr Puskin muisti vuonna 1833 valmistuneessa ru¬ 
noelmassaan 33 Vaskinen ratsastaja 33 myös seudun inkerinsuomalaisia 
asukkaita 

Hän seisoo äärelV aaltojen 
syvästi suurta miettien 
ja katsoo kauas. Joki kiitää, 
sen pintaa pitkin vähäinen, 
mut 3 nopsa ruuhi eespäin liitää . 

Tupia siintää, sammaleen 
on saanut asuinalakseen 
varaton väki suomalainen . 

Humisee metsä, säteineen 
ei pääse päivä usvainen 
sen sisään . 

...Kun kului sata vuotta, tuon 
samaisen seudun kauneus kumma 
sylistä nousi metsäsuon 
puoliyössä niin kuin ihme tumma . 

Mies missä Nevan rantamaan, 
tuo kitsaan luonnon poikapuoli, 
kaloja pyysi nuotallaan, 
kun särpimestä oli huoli, 
nyt siell 3 on rannat vilkkahat, 
palatsit, tornit upeat ... 

(Suomentanut Lauri Kemiläinen . 

Venäjän runotar, 1946 ss. 40-42.) 

Ingermanlandin kuvernementtiin kuului yhteensä 30 kaupunkia, muun 
muassa Narva, Tartto, Izborsk, Pähkinälinna, Laatokanlinna, Aunus, 
Suuri Novgorod, Pihkova, Jaroslavl, Tver, Porhov, Beloozero, Gdov, 
Opocek, Ostrov, Staraja Russa, Luki Velikije, Rzeva-Volodimirova, Uglic, 
Romanov, Kasin, Torzok ym. 

Jamburg (Jaama) ja Kaprio joutuivat Pietari I:n uskollisen sotapäälli¬ 
kön ruhtinas Aleksandr Danilovic Mensikovin hallintaan. 

Inkeri muodosti vain pienen osan valtavasta Ingermanlandin kuver- 
nementista, mutta pääkaupungin kuvernementin vierasperäisestä nimes¬ 
tä tuli tunnettu ja arvostettu. Sen mukaan nimettiin taistelulaivoja ja 
jalkaväkirykmenttejä. Nimellä Ingermanland on huomattava osuutensa 
venäjän-, suomen-, viron- ja ruotsinkielisessä kirjallisuudessa. Valta¬ 
kunnallisissa asiakirjoissa ja kartoissa kuvernementin nimeä käytettiin 
joko muodossa Sankt-Petersburgin kuvernementti tai Ingermanland ja 
Ingria, suomeksi Inkeri. Ingria, Inkeri, Ingermanland nimiä on aina käy¬ 
tetty ilmaisemaan sekä tiettyä maa-aluetta että sen kansan suomalais¬ 
ugrilaista alkuperää. 

Venäjän virallinen historia vaikenee siitä tosiasiasta, että jo pitkään 
ennen Sankt-Petersburgin perustamista Inkerin alueella asui samanaikai¬ 
sesti vatjalaisia, inkerikkoja, suomalaisia ja venäläisiä. Neuvostovallan 
aikana korostettiin vain venäläisten historiaa, muiden alkuperäiskanso¬ 
jen historiasta joko vaiettiin tai niitä koskevia tosiasioita vääristeltiin. 

Pääkaupungin kuvernementissa olivat inkerinsuomalaiset melkein 
koko ensimmäisen vuosisadan ajan sen muodostamisesta alkaen olleet 

väkiluvultaan enemmistönä. Vasta 1800-luvun lopulla venäläiset nousi¬ 
vat väkiluvultaan ensimmäiselle sijalle, mutta 1920-luvulle asti inkerin¬ 
suomalaiset olivat täällä toisella sijalla venäläisten jälkeen eri kansalli¬ 
suuksien joukossa. 

Tärkeimmät tiedot kaupunkien, asutuskeskusten, Leningradin esi¬ 
kaupunkien, sekä Leningradin maaseutualueen kansallisuuksien väestö¬ 
ryhmistä 1920-luvun lopulta näkyvät seuraavista taulukoista (Lenin¬ 
gradia lukuun ottamatta): 




% 

Niistä maaseudulla: 

% 

Koko väestö 

790 499 

100 

560 136 

100 

Venäläisiä 

194 710 

75,3 

392 793 

70,1 

Suomalaisia 

121 577 

15,4 

117 087 

20,9 

Virolaisia 

22 759 

2,9 

18 933 

3,4 

Inkerikkoja 

15 298 

1,9 

15 240 

2,7 

Saksalaisia 

10 634 

1,4 

5 282 

0,9 

Puolalaisia 

7 407 

0,9 

2 202 

0,4 

Latvialaisia 

4 627 

0,6 

3 049 

0,5 

Juutalaisia 

2 751 

0,3 

321 

0,1 

Vepsäläisiä 

1 886 

0,2 

1 878 

0,3 


Inkerinsuomalaisten asutusalueet vastasivat heidän pääelinkeinojaan 
maataloutta ja kalastusta. 

Mielenkiintoinen oli venäläisten ja inkerinsuomalaisten asuma-aluei¬ 
den maantieteellinen jakautuminen Leningradin alueen piireissä: 


Piirit 

Yhteensä 

Venäläisiä 

Suomalaisia 

Venäläisiä 

O/ 

/o 

Suomalaisia 

% 

Volossovan 

Detskoselskin 

22 894 

16 309 

6 585 

72,1 

28,9 

(Puskinon) 

38 746 

21 630 

17 116 

55,8 

44,2 

Kingiseppin 

11 089 

9 306 

1 783 

83,9 

16,1 

Kolppanan 

20 118 

16 691 

3 427 

83,0 

17,0 

Kattilan 

15 416 

12 631 

2 785 

81,9 

18,1 

Kuivaisin 

Leninin 

20 513 

4 142 

16 371 

20,2 

79,8 

(Vsevolozkin) 

16 324 

7 333 

8 921 

44,9 

55,1 

Mujan 

35 717 

32 540 

3 177 

91,1 

8,9 

Oranienbaumin 

27 816 

21 342 

6 474 

76,7 

23,3 

Parkalan 

Trotskin 

20 307 

9 079 

11 228 

44,7 

55,3 

(Hatsinan) 

42 737 

18 622 

24 115 

43,6 

56,4 

Uritskin (Liihan) 

25 957 

12 043 

12 994 

49,9 

50,1 

Yhteensä 

297 614 

182 568 

(63,3 %) 

115 046 
(38,7 %) 

100,0 

100,0 

Suomalaisia asui Leningradin alueen kaikissa piireissä. Useissa piireissä 
olivat meneillään valmistelut niiden muuttamiseksi suomenkielisiksi 
kansallisiksi piireiksi. Kansallisten piirien valmistelutyön keskeytti A. 
Zdanov. 


Inkerinsuomalaiset kommunistihallinnon puristuksessa 

Viattomien kansalaisten valtavana tuhoavana voimana olivat Sisäasiain 
kansankomissariaatin ja Valtiollisen turvallisuuspalvelun ilmiantajien 
joukot, joiden määrä kasvoi vuosi vuodelta. Yhdistetyllä poliittisella 
päähallinnolla oli Leningradissa 1930-luvun alussa 65 200 ilmiantaja- 
agenttia, joista 6 500 työskenteli sivistyneistön keskuudessa. Sisäasiain 
kansankomissariaatin ylläpitämä ilmiantajien verkosto oli laaja. Sala¬ 
kuuntelu ja tirkistely oli sekä yksityiselämässä että työpaikoilla joka¬ 
päiväistä. Kirjeiden ym. postitusten sensurointi oli perusteellista. Kaik¬ 
kialle levittäytyvä Sisäasiain kansankomissariaatin ilmiantajien verkos¬ 
to tavoitti ihmisen vapaudessa ja vankilassa, vankileireillä ja erikoisasu- 
tuksissa, työssä ja kotona. Tämä ilmiö muutti ihmiset varovaisiksi ja 
pelokkaiksi. Se tappoi sananvapauden ja tuhosi inkerinsuomalaisten 
henkisen elämän. Koettujen ilmiantojen syndrooma säilyy elämän loppuun 
asti. Ihmiset ovat vieläkin epäluuloisia ja jopa ehdotukseen tavoitella 
paikallista kansallista kulttuuriautonomiaa vainoajan kokeneet inkerin¬ 
suomalaiset suhtautuvat varovasti epäillen sen tarkoituksenmukaisuutta. 
Ilmiantajien verkosto sinänsä ja sen salaiset tiedottajat muovasivat ih¬ 
misistä kaksinaamaisia. 

Blagovescenskin kaupungissa arkistoasiakirjoja tutkittaessa löytyi 
erään seminaarin työsuunnitelma, joka oli tarkoitettu erikoisasutusten 
uusille johtajille (komendanteille) ja heidän apulaisilleen. Suunnitelman 
päällimmäisenä tehtävänä oli agentin eli ilmiantajan värväys ja valinta, 
tiedottajaverkoston ja agenttien kasvattaminen ja johtaminen. 

Koko inkerinsuomalaiseen kansaan suhtauduttiin suvaitsemattomasti 
ja sille valmisteltiin jo 1930-luvulta alkaen häätöä synnyinseuduiltaan suo¬ 
malaisen syntyperänsä ja Suomen maantieteellisen läheisyyden vuoksi. 
Sisäasiain kansankomissariaatin virkailijat rinnastivat inkerinsuomalai¬ 
sia vakoilijoihin ja neuvostovastaisiin tihutyöntekijöihin. Heidän pää¬ 
majastaan saapui alinomaa keksittyä todistusaineistoa, joka vahvisti 
heidän omia odotuksiaan. Kaupungissa ja sen ympäristössä levitettiin val¬ 
heellisia huhuja sadoista paljastetuista inkerinsuomalaisista imperialismin 

agenteista. Suomen ja Neuvostoliiton välien kiristymisen myötä vääris¬ 
tetyn informaation tulva kasvoi erittäinkin vuodesta 1936 alkaen. Syyt¬ 
tömän ja työteliään inkerinsuomalaisen kansan ympärille vakiintui epä¬ 
luulon ja vihamielisyyden ilmapiiri. 

Sisäasiain kansankomissariaatin totuudenvastainen informaatio joh¬ 
ti puolestaan sotilaspiirit virheellisiin strategisiin johtopäätöksiin ja 
olettamuksiin siitä, että tulevassa sodassa inkerinsuomalaiset siirtyisivät 
mahdollisen vihollisen puolelle ja tulisivat taistelemaan neuvosto¬ 
joukkoja vastaan. Näistä olettamuksista lähtien Neuvostoliiton korkein 
sotilaallinen ja poliittinen johto määritteli inkerinsuomalaiset jo 1920- 
luvun lopulta alkaen "valtiolle vaaralliseksi” kansaksi. 

Yleisliittolaisen kommunistisen puolueen Keskuskomitean politbyroon 
jäsenten kaavailut keskittyivät inkerinsuomalaisten häätösuunnitelmiin 
Leningradista ja Leningradin alueelta. Jo S. M. Kirovin hallinnon aika¬ 
na, joka oli Yleisliittolaisen kommunistisen puolueen Keskuskomitean 
politbyroon sekä Toimeenpanevan Keskuskomitean jäsen ja joka vuo¬ 
desta 1926 toimi Yleisliittolaisen kommunistisen puolueen Leningradin 
alueen ensimmäisenä sihteerinä, alkoi järjestelmällinen "ylimääräisen” 
suomalaisväestön siirto lähialueille. Samanaikaisesti puhdistettiin Suomen¬ 
lahden etelärannan sekä Karjalan kannaksen raja-alueita suomalaisista 
ja virolaisista asukkaista. 

S. M. Kirovin murhan jälkeen, joka tapahtui 1. joulukuuta vuon¬ 
na 1934, Stalin ja Zdanov torjuivat nämä inkerinsuomalaisten rajoi¬ 
tetut siirtotoimet. Heillä oli "inkerinsuomalaisten ongelmaan” yksin¬ 
kertaisempi ja tehokkaampi ratkaisu, joka täytti kansanmurhan tunnus¬ 
merkit. 

Venäjän Sosialistisen Federatiivisen Neuvostotasavallan (VSFNT) rikos¬ 
lain 357. § mukaan "kansanmurha on toimintaa, joka on suunnattu 
täydelliseen tai osittaiseen kansallisten, etnisten, rodullisten tai uskon¬ 
nollisten ryhmien tuhoamiseen murhaamalla niiden jäseniä, estämällä 
väkivaltaisesti lasten synnytystä, tuottamalla suurta vahinkoa heidän 
terveydelleen, pakkosiirtämällä heitä tai muuttamalla heidän elinolo¬ 
suhteitaan siten, että ne johtavat ryhmän tuhoon. Kansanmurhasta ran¬ 
gaistaan vapauden menettämisellä 12-20 vuoteen, elinikäisellä vankeus¬ 
tuomiolla tai kuolemantuomiolla”. 

Kansanmurhan poliittiset johtajat, Yleisliittolaisen kommunistisen 
puolueen Keskuskomitean politbyroon jäsenet ja sen toimeenpanijat, 
Sisäasiain kansankomissariaatin virkailijat, syyttäjät, tuomioistuimet, 
erikoistuomioistuimet ja oikeuslaitoksen ulkopuoliset elimet vyöryttivät 

koko tuhoavan voimansa ja julmat kuulustelutapansa inkerinsuomalaisia 
vastaan. Alkoivat joukkopidätykset ja syyttömien ihmisten teloitukset. 
Suuri määrä inkerinsuomalaisia joutui työsiirtoloihin ja pakkotyöleireil- 
le. Myöhemmin rankaisutoimenpiteet laajennettiin tavoittamaan koko 
inkerinsuomalaista kansaa vauvasta vaariin. Näiden rankaisutoimen¬ 
piteiden seurauksena tuhoutui noin 65 tuhatta henkeä eli puolet inkerin¬ 
suomalaisesta kansasta. 

Seuraavina vuosikymmeninä satoja Leningradin alueen inkerinsuoma¬ 
laisten kyliä autioitui ja raunioitui. Vandalismia harjoitettiin vuosina, 
jolloin Leningradin alueen ja kaupungin Yleisliittolaisen kommunisti¬ 
sen puolueen ensimmäisenä sihteerinä toimi Zdanov, Keskuskomitean 
politbyroon jäsen ja sihteeri. Hänen vallassaolonsa aikana inkerinsuoma¬ 
laiset joutuivat läpikäymään oikeudettomuuden ja vainojen julmat koh¬ 
talot. 

Inkerinsuomalaisten kohtalo oli 1920-luvulta alkaen riippuvainen 
Venäjän johtajien poliittisesta kunnianhimosta ja oikuista sekä toisaal¬ 
ta Neuvostoliiton ja Suomen välisistä suhteista. Kun valtioiden väliset 
suhteet huononivat, viha siitä ryöpytettiin inkerinsuomalaisille, he sai¬ 
vat osakseen lisää sortoa ja rankaisutoimenpiteitä. Kun valtioiden 
väliset suhteet rauhoittuivat ja olivat molemmille osapuolille hyödyl¬ 
lisiä, valtaapitävät eivät olleet huomaavinaan inkerinsuomalaisten 
ongelmia. 

Valtion hallintoelimet eivät karttaneet mitään vuodesta 1930 aina 
1950-luvun puoliväliin puhdistaakseen Leningradin alueen täydellisesti 
ja ikuisiksi ajoiksi sen alkuperäiskansasta inkerinsuomalaisista ja assi- 
miloidakseen heidät kaikki karkotus- ja erikoissiirtoalueilla, eikä edes 
jälkipolville olisi suotu mahdollisuutta palata kotiseudulle. 

Glasnostin eli avoimuuden kautena mahtavana vyörynä ilmestyneet 
asiakirjat, tutkimukset, muistelmat ja lehdistöjulkaisut valaisivat useita 
”valkoisia läiskiä” pakkosiirrettyjen kansojen kohtaloista. Vähiten tie¬ 
detään inkerinsuomalaisista, jotka jakoivat muiden vainottujen kanso¬ 
jen osan. Valtiovallan elimet eivät vain raadelleet tätä kansaa, vaan ovat 
vuosikymmeniä pyrkineet poistamaan muistonkin inkerinsuomalaisista 
ja heidän kotimaastaan ihmisten tietoisuudesta. Nykyiset Pietarin kau¬ 
pungin ja Leningradin alueen asukkaat eivät tiedä juuri mitään Inkeris¬ 
tä tai sen historiasta. Sen maantieteellisen nimen käyttö oli kiellettyä ja 
Turvallisuuspalvelun elimet estävät valheiden paljastukset ja inkerin¬ 
suomalaisten ihmisarvon palauttamisen. He ovat olleet rankaisutoimen¬ 
piteiden kohteena 1920-luvulta 1950-luvun puoliväliin asti. Paikallisten 

hallintoelinten toimettomuus sekä usein myös vastahakoisuus panna 
täytäntöön Venäjän hallituksen päätökset, jotka koskevat rankaisu- 
toimenpiteistä kärsineitä inkerinsuomalaisia, vahingoittavat jatkuvasti 
moraalisesti Pietarin kaupungin ja Leningradin alueen alkuperäiskansaa 
ja Venäjän kansallista vähemmistöä. Venäjän Federaation Sisäasiain¬ 
ministeriön elimet toimivat moraalittomasti vaikeuttaessaan ja pitkittäes- 
sään inkerinsuomalaisten täydellistä rehabilitaatiota. 

Inkerinsuomalaisten traagisesta kohtalosta ollaan koko Neuvosto¬ 
liitossa tietämättömiä. Heitä koskevia asiakirjoja sisältyy sekä julkisiin 
lainsäädännöllisiin dokumentteihin että salaisiin virkamiesten kabi¬ 
neteissa laatimiin asetuksiin ja päätöksiin. Viimeksi mainittuja eivät 
rajoittaneet minkäänlaiset lait. Virkamiesten kabinettien hiljaisuudes¬ 
sa määriteltiin vuosikymmeniksi eteenpäin inkerinsuomalaisten mur¬ 
heellinen tulevaisuus. Inkerinsuomalaisten elämää esiteltiin valtiovallan 
elimille eriasteisilla salassapidon leimasimilla merkityillä asiakirjoilla. 
Vallanpitäjät piilottivat "salainen”, "täysin salainen”, "ehdottoman sa¬ 
lainen” tai ”erikoismappi”-leimojen taakse kaikki täytäntöön panta¬ 
viksi tarkoitetut asiakirjat sekä pakolliset toimintaohjeet inkerinsuoma¬ 
laisten karkottamiseksi Leningradista ja Leningradin alueelta. Useat heitä 
koskevat rankaisuasiakirjat olivat siinä määrin salattuja, että niitä säi¬ 
lytettiin vain Yleisliittolaisen kommunistisen puolueen Keskuskomi¬ 
tean politbyroon ns. erikoismapissa eikä niitä sisällytetty edes täysin 
salaisiin pöytäkirjoihin. Salaisia olivat myös ne toimenpideohjeet, joi¬ 
den tarkoituksena oli inkerinsuomalaisten pakollinen haja-asuttami- 
nen Siperiaan, Keski-Aasiaan ja muille maan äärialueille. Pakkosiirre¬ 
tyiltä riistettiin liikkumisvapaus, asuin-, opiskelu- ja työpaikan valinnan 
oikeus. 

Rankaisutoimenpiteiden tarkoituksena oli suomalaisten tuhoaminen 
kansana joukkoteloitusten toteuttamisen, rangaistavien yksityisen ja yhteis¬ 
kunnallisen omaisuuden takavarikoimisen sekä kansan kulttuuriperin¬ 
nön hävittämisen keinoin. Stalinin ja hänen lähipiiriinsä kuuluvien poli¬ 
tiikkojen allekirjoittamat Yleisliittolaisen kommunistisen puolueen Keskus¬ 
komitean politbyroon ja hallituksen päätökset velvoittivat puolueen, 
neuvostovallan, Sisäasiain kansankomissariaatin johtoa ja oikeuslaitok¬ 
sen edustajia suhtautumaan inkerinsuomalaisiin jo alun pitäen ulko¬ 
maiden agentteina eli vakoojina. 

Yleinen mielivaltaisuus ja terrori eivät ilmestyneet hetkessä. Salainen 
laittomuus ja väkivalta kehittyivät asteittain jo neuvostovallan alkuvuo¬ 
sista lähtien. Seuraavassa eräs asiakirja: 

23.09.1926 vahvistettu ” Asetus Yleisliittolaisen kommunistisen (bolsevik¬ 
kien) puolueen Keskuskomitean politbyroon Poliittisten oikeusasioiden 
komissiosta”: 

1. Keskuskomitean poliittisten oikeusasioiden komissio koostuu kol¬ 
mesta politbyroon asettamasta henkilöstä ja sen valtuudet ovat voi¬ 
massa poikkeuksitta koko Neuvostoliiton alueella. 

2. Paikallisten neuvosto- ja puoluejärjestöjen on lähetettävä Poliittisten 
oikeusasioiden komissiolle sellaisia syytteitä, joilla paikallisten järjestö¬ 
jen mukaan on yhteiskunnallispoliittista merkitystä tai niitä pidetään 
tarpeellisena käsitellä näyteoikeudenkäynteinä. Paikalliset puolue- 
komiteat eivät voi antaa tutkinta- ja oikeuselimille minkäänlaisia oh¬ 
jeita kyseisen §:n asioissa ennen niiden käsittelyä politbyroossa. 

3. Keskuskomitean poliittisten oikeusasioiden komissio esittelee Yleis¬ 
liittolaisen kommunistisen (bolsevikkien) puolueen Keskuskomitean 
politbyroolle kaikki ne oikeusasiat, joilla se katsoo olevan yhteis¬ 
kunnallispoliittista merkitystä, ohjeiden saamiseksi, jotka se puoles¬ 
taan lähettää paikallisille oikeuselimille. 

4. Poliittisten oikeusasioiden komissiot eivät anna minkäänlaisia suoria 
direktiivejä puoluejärjestöille ja oikeuselimille käsiteltyjen oikeusasioi¬ 
den sisällöstä. 

Yleisliittolaisen kommunistisen puolueen Keskuskomitean politbyroo 
vahvisti satoja, ehkäpä tuhansiakin päätöksiä yksityishenkilöiden ja 
ryhmien saattamisesta oikeudelliseen vastuuseen. Rankaisuelimien teh¬ 
täväksi jäi vain niiden täytäntöönpano. Usein oletetaan, että puolueen 
rankaisukäytännön toimintaan puuttumisen alkuunpanijana oli Stalin. 
Päätöksiä hyväksyivät kuitenkin kaikki politbyroon jäsenet yksimieli¬ 
sesti ja heillä kaikilla on niistä historiallinen vastuu. 

Ne asiakirjat, jotka ovat tulleet tekijän tietoon, vahvistavat kuinka 
Neuvostoliiton korkeimman poliittisen ja valtiovallan elinten johtajat 
tietoisesti, johdonmukaisesti ja vihamielisesti murhasivat ja karkottivat 
Leningradista ja Leningradin alueelta neljä sukupolvea inkerinsuoma¬ 
laisia, naisia ja lapsia, vammaisia ja vanhuksia, Leningradin saartorenkaa¬ 
seen jääneitä aliravittuja, kaikkia järjestään. 

Valmistelut ns. "inkerinsuomalaisten ongelman” ratkaisemiseksi 
valtiovallan ja Sisäasiain kansankomissariaatin taholta aloitettiin jo 
1920-luvun lopulla. Neuvostoliitossa suhtauduttiin vähemmistökansal- 
lisuuksiin yleensäkin avoimen ennakkoluuloisesti. Leningradin alueen 

Sisäasiain kansankomissariaatin johto opasti operatiivisissa neuvottelu¬ 
tilaisuuksissaan: 


” Puolueen, hallituksen ja kansankomissaarin toimeksiannosta me 
olemme velvollisia tuhoamaan ilmeisen avoimien vihollisten ohella 
myös sen perustan eli inorotsit (so. ei-venäläiset), koska meidän tut¬ 
kintatyömme tapahtuu erikoisolosuhteissa ja ilmassa on ruudin kä¬ 
ryä ... Aivan pian sota on väistämätön, sen vuoksi pieninkin epäily 
inorotsin vallankumouksenastaisesta toiminnasta tai jopa siitä, että 
hän säläsi lomakkeessa oman kansallisuutensa, todistaa hänen ole¬ 
van vihollinen ja häneen tulee suhtautua kuten viholliseen ...” 

Entisten Sisäasiain kansankomissariaatin johtajien vuoden 1939 oikeuden¬ 
käynnissä Moskovan alueen Sisäasiain kansankomissariaatin hallinnon 
päällikön sijainen A. N. Postel tunnusti: ”Vangittiin ja teloitettiin koko¬ 
naisia perheitä, joiden joukossa oli aivan lukutaidottomia ja raskaana 
olevia naisia sekä lapsia. Heidät kaikki teloitettiin vakoojina ilman mi¬ 
tään syyteaineistoa, vain sillä perusteella, että he kuuluivat vähemmistö- 
kansallisuuksiin”. 

Vuosina 1920-1950 puolueen ja valtiovallan rankaisutoimenpiteet 
oli suunnattu kaikkia inkerinsuomalaisia vastaan. Koko kansan kaiken¬ 
kattavien poliittisten rankaisutoimenpiteiden alaiseksi asettaminen saa¬ 
vutettiin noudattamalla lukemattomia pikkutarkkoja rankaisuohjeita, 
joita valmisteltiin valtion korkeimman poliittisen johdon ohjeistuksella. 
Niitä noudatettiin ja toteutettiin puolueen, valtiovallan, Sisäasiain kan¬ 
sankomissariaatin ja miliisin toimesta sekä keskustassa että maan ääri- 
alueilla. 

Poliittisten rankaisutoimenpiteiden erikoisuutena, joiden uhreiksi 
inkerinsuomalaiset joutuivat, oli ensiksikin se, että inkerinsuomalaiset 
olivat rankaisutoimenpiteiden kohteena yhdessä kaikkien muiden maan 
syyttömien kansalaisten kanssa heidän kansallisuudestaan riippumatta. 
Toiseksi inkerinsuomalaisia kohtaan suunnattiin ja toteutettiin poliitti¬ 
sia rankaisutoimenpiteitä erikoisesti heidän kansallisuutensa ja Suomen 
valtion maantieteellisen läheisyyden vuoksi. Kolmantena inkerinsuoma¬ 
laisia vastaan käytettyjen rankaisutoimenpiteiden erikoisuutena oli nii¬ 
den harvinainen julmuus ja erittäin pitkäaikainen kesto. 

On vaikea nimetä yhtään maan hallituksen omia kansalaisia vastaan 
toteuttamaa laajamittaista rankaisutoimenpidettä, jonka seurauksista 
inkerinsuomalaiset eivät olisi saaneet kärsiä. Ihmisiä teloitettiin, suljettiin 

vankiloihin, lähetettiin vankileireille tai pakkosiirrettiin maan äärialueil¬ 
le, jos Sisäasiain kansankomissariaatin tietoon tuli, että tutkinnanalainen 
henkilö oli esimerkiksi entisen kylänvanhimman, papin, kulakin tai tsaarin¬ 
ajan upseerin jälkeläinen, kuului ennen vuotta 1917 johonkin poliittiseen 
puolueeseen (paitsi kommunistiseen), oli erotettu kommunistisesta puo¬ 
lueesta, hänellä oli sukulaisia ulkomailla, oli menettänyt äänioikeutensa, 
säilytti vallankumouksen vastaista kirjallisuutta, vietti uskonnollisia 
pyhiä jne. Sisäasiain kansankomissariaatin kannalta katsottiin rikok¬ 
seksi maininta Inkerin kansallislaulusta, vaakunasta tai lipusta. 

Sisäasiain kansankomissariaatin elinten luoma epätodellinen kuva 
inkerinsuomalaisista pakotti heidät salaamaan kansallisuutensa ja vaih¬ 
tamaan nimensä. Autoin erästä poliittisten vainojen uhriksi joutunutta 
inkerinsuomalaista perhettä rehabilitaatiotodistuksen saamisessa. Asia¬ 
kirjoja tutkiessani ihmettelin, että kolmella veljellä oli asiakirjojen mu¬ 
kaan kolme erilaista sukunimeä ja kolme eri kansallisuutta. Käytännön 
kokemus osoitti, että on helpompi elää, jos sinua pidetään venäläisenä, 
ukrainalaisena tai jakuuttina, kunhan ei vain suomalaisena. Erikois- 
siirtolaiset eivät pitkään saaneet lupaa vaihtaa sukunimeään avioliiton 
solmimisen yhteydessä, sillä näin heitä oli helpompi tarkkailla. Erikois- 
komendanttivirastojen poistamisen jälkeen tämä rajoitus raukesi. Ti¬ 
lannetta käyttivät hyväkseen erittäinkin seka-avioliitossa eläneet naiset. 
Nykyään inkerinsuomalaisten keskuudessa on Venäjällä meneillään 
päinvastainen suuntaus eli pyrkimys palauttaa oma kansallisuus ja su¬ 
vun sukunimi. Mutta nytkin valtiovallan elimet toimivat kansalaisten 
tahdon vastaisesti ja kasaavat esteitä sen toteuttamiselle. Leningradin 
aluearkistossa on esimerkiksi kielletty luovuttamasta lapsille kopioita 
heidän vanhempiensa avioliittotodistuksista. 

Elvira Andreaksen tytär Rembertti kirjoitti: ”Haluan vaihtaa asia¬ 
kirjoissa kansallisuuteni venäläisestä suomalaiseksi, sillä isäni oli suo¬ 
malainen ja äitini venäläinen. Kun sain passin, merkitsin lomakkeeseen 
kansallisuuteni äitini kansallisuuden mukaan, koska suomalaisia vai¬ 
nottiin maassa. Käännyin asian johdosta Sisäasiain päähallinnon passi- 
toimiston puoleen, mutta sain kielteisen vastauksen. Minut on kastettu 
suomalaisessa kirkossa, sodan aikana asuimme väliaikaisesti Suomessa. 
Kotimaassamme, Venäjällä, me lapset sekä meidän vanhempamme kär¬ 
simme koko elämämme ajan suomalaisesta kansallisuudestamme. Mik¬ 
si minä en voisi nyt saada asiakirjoja, jotka vahvistaisivat sen, kuka 
minä todellisuudessa olen ja tuntea itseni vanhuuden päivinäni vapaaksi 
ihmiseksi? Minä puhun, luen ja kirjoitan suomea”. 

Inkerinsuomalaisten syrjintä 
kommunistivallan romahdettua 

Neuvostoliiton, Pietarin ja Leningradin alueen johto ei ole Stalinin kuo¬ 
leman jälkeen kuluneen puolen vuosisadan aikana vahvistanut yhtäkään 
kansamme elvyttämiseen tähtäävää päätöstä. Stalinistinen valtiovalta 
pystyi käsittämättömän julmasti rankaisemaan kokonaisia kansoja. Pie¬ 
tarin ja Leningradin alueen johtajat ja viranomaiset ovat harjoittaneet 
vain paljasta retoriikkaa, mutta tosiasiallisesti he eivät ole panneet täytän¬ 
töön Venäjän hallituksen poliittisten vainojen uhreja koskevia lakeja ja 
asetuksia. Näin he estävät rehabilitoitujen inkerinsuomalaisten paluuta 
niille paikkakunnille ja asutuskeskuksiin, joissa he ennen rankaisutoimen¬ 
piteitä olivat asuneet. Nykyinen uusi valtiovalta ei halua edes vilpittömäs¬ 
ti katua syyttömän kansan edessä eikä auttaa sitä järjestämään elinolo¬ 
jansa entisillä asuinsijoillaan. Syyttömien ihmisten rehabilitaatio on 
omalaatuinen omantunnon puhdistus yhteiskunnassa, joka on aikoinaan 
toiminut julmasti ja epäoikeudenmukaisesti heitä kohtaan. 

Poststalinistiset johtajat ovat eri aikoina ja eri sävyissä arvostelleet 
stalinistisia vainoja. On koittanut aika selvittää, mihin toimenpiteisiin 
he itse ovat todenteolla ryhtyneet kansamme kohtalon helpottamiseksi, 
millaisista poliittista tai taloudellisista syistä he ovat jättäneet huomiot¬ 
ta erään Venäjän alkuperäiskansan pikavauhtia tapahtuvan tuhon. 
Kansanmurhan vuosina maan äärialueille hajotettu kansa menettää kie¬ 
lensä, kulttuurinsa ja perinteensä. Suomalaisen väestön määrä laskee 
jatkuvasti. Nyt ei inkerinsuomalaisia tuhota fyysisesti poliittisin tai kan¬ 
sallisin perustein, mutta tällainen kehityssuunta johtaa myös kansan 
fyysiseen tuhoon. 

Viimeisen vuosikymmenen aikana Neuvostoliiton ja myöhemmin 
Venäjän Federaation hallituksessa vaihtui useita ministereitä, joiden toi¬ 
mivaltaan kuuluivat maan kansallisuuskysymykset. Kukaan heistä ei 
ole kertaakaan tavannut inkerinsuomalaisten edustajia. Vuonna 1934 
tapahtuneen S. M. Kirovin murhan jälkeen yksikään Leningradin, ny¬ 
kyisen Pietarin, ja Leningradin alueen tärkeimmistä henkilöistä ei myös 
ole vastaanottanut inkerinsuomalaisten edustajia eikä puhunut inkerin¬ 
suomalaisista mitään julkisesti. 

Vasta 29. tammikuuta vuonna 1999 Sankt-Petersburgin kuvernööri 
V. A. Jakovlev rohkeni vastaanottaa Venäjän alueidenvälisen inkerin¬ 
suomalaisten kansalaisjärjestön Inkerin Liiton puheenjohtajan, Suomalais¬ 
ugrilaisen tiedeakatemian varapresidentin L. A. Gildin, tämän kirjan 
tekijän. Valitettavasti asiallinen ja paljon lupaava tapaaminen päättyi 

tuloksettomana. V. A. Jakovlevia ympäröivät virkamiehet eivät toteut¬ 
taneet ainoatakaan kuvernöörin määräyksistä. Sellainen on virkavallan 
ja kulissientakaisten Sankt-Petersburgin valtiaiden voima. 

Mutta muistoa omasta pienestä kotimaastaan valtiovalta ei pystynyt 
inkerinsuomalaisilta anastamaan. 

N. Hakkarainen kirjoitti: ”Äitini haaveili paluusta pieneen kotimaahan¬ 
sa, Inkeriin. Hänen esivanhempansa olivat perustaneet sinne Kouhian ky¬ 
län. Isäni syntyi naapurikylässä. Nyt siellä on isoja taloja ja kaupunkimai¬ 
nen ympäristö. Äitini ei tietänyt sitä ja haaveili paluusta. Minulla ei ole edes 
paikkaa johon palata, olen syntynyt Petroskoissa. Kun minulle oppineet 
sanovat, että olen migrantti eli vaeltaja, se tuntuu kolkolta. Missä on se 
minun todellinen kotimaani? Onko se Venäjä? Maapallo? Avaruus?” 

Kun ihmisellä on oma pieni kotimaa, se on onni. Suuri valtio koos¬ 
tuu pienistä kotimaista. Jos ihminen on onnellinen pienessä kotimaas¬ 
saan, hänen ei tarvitse lähteä sotimaan vieraisiin maihin. Tärkeintä on, 
että muut ihmiset tunnustaisivat sinun oikeutesi pieneen kotimaahan 
eivätkä siirtelisi rajapyykkejä. Siihen tarvitaan lakia. 

Inkerinsuomalainen runoilija Lyyli Susanna Ronkonen tulkitsi kansal¬ 
lisen menetyksen tunteita ” Inkeri oli isien maa 33 -runossaan seuraavasti: 

Muukalaiseks 3 olen syntynyt, 
muukalaisna vaeltelen nyt, 
missä lienee minun kotimaa, 
sitä en mä tiedä milloinkaan . 

Siellä mis 3 on kaunis Inkeri 
Keiton kukkuloil 3 oli kotini, 
sinne kaihoni mun aina vie, 
sieltä alkoi elämäni tie . 

Kodista muf karkotettiin pois 
etten sinne koskaan tulla vois, 

Inkeri oV isieni maa, 
sinne koskaan palata en saa . 

Venäjällä tsuhnan nimen sain, 

Suomessa mä ryssä olen ain 3 . 

Muukalainen olen tääl 3 ja siel 3 , 
löytyisikö koti mulle viel 3 ? 

Kommunistivallan 
tuhotoimet 1930-luvulla 


Inkerinsuomalaisen hallinnon ja nimistön hävittäminen 

A. Zdanov ryhtyi juurruttamaan kaunaa suomalaisia kohtaan suhtautu¬ 
malla heihin Leningradin alueen vierasperäisenä väestönä ja osoittaen 
poliittista epäluottamusta koko kansaa kohtaan. Kielteinen suhtautu¬ 
minen inkerinsuomalaisiin ei kuitenkaan perustunut tosiasioihin, vaan 
Sisäasiain kansankomissariaatin johdon vääristelemiin tietoihin ja Stali¬ 
nin virheellisiin päätelmiin. 

Yleisliittolaisen kommunistisen puolueen Keskuskomitean politbyroon 
istunnossa 1. joulukuuta 1937 todettiin, että useille alueille oli perustet¬ 
tu erilaisia kansallisia piirejä ja kyläneuvostoja (suomalaisia, saksalai¬ 
sia, korealaisia ym.). Yleisliittolaisen kommunistisen puolueen Keskus¬ 
komitean politbyroon taholta tähdennettiin, että monet näistä piireistä 
oli perustettu kansanvihollisten toimesta vahingoittamistarkoituksessa. 
Tästä näkökohdasta lähtien Yleisliittolaisen kommunistisen puolueen 
Keskuskomitea ei pitänyt kansallisten piirien ja kyläneuvostojen toimin¬ 
taa vastedes tarkoituksenmukaisena. Zdanovin hallinnon aikana vuo¬ 
den 1938 kesällä alkoi jo toimivien suomenkielisten kansallisten piirien 
sekä kyläneuvostojen purkamis- ja lakkauttamiskampanja Yleisliitto¬ 
laisen kommunistisen puolueen Keskuskomitean politbyroon 1. joulu¬ 
kuuta 1937 päivätyn päätöksen mukaisesti. 

Suomenkielisten kansallisten piirien ja kyläneuvostojen muuttaminen 
tapahtui yhdistämällä piirejä siten, että uusissa piireissä ja kyläneuvos- 
toissa venäjänkielinen väestö oli enemmistönä suhteessa saksalaisiin, 
suomalaisiin, virolaisiin tai muihin vähemmistökansallisuuksiin. Lenin¬ 
gradin alueen Kommunistisen puolueen aluekomitea esitti esimerkiksi 
Yleisliittolaiselle kommunistisen puolueen Keskuskomitealle Toksovan 
suomenkielisen kansallisen piirin lakkauttamista, jonka väestöluku oli 
15 895 henkeä, joista suomalaisia 11 405 ja venäläisiä 4 370. Toksovan 
piiri ehdotettiin liitettäväksi Parkalan piiriin, minkä tuloksena Parkalan 

piiriin tulisi kuulumaan 75 169 henkeä, joista venäläisiä 59 024 ja suo¬ 
malaisia vain 15 405. Tällaisin suuntauksin aiottiin toteuttaa koko Lenin¬ 
gradin alueen kahden kansallisen piirin ja lähes 60 kyläneuvoston lak¬ 
kauttaminen ja muuttaminen. Yleisliittolaisen kommunistisen puolueen 
Keskuskomitea hyväksyi esitetyt ehdotukset ja ne toteutettiin. Leningra¬ 
din alueen Yleisliittolaisen kommunistisen puolueen komitean ja Lenin¬ 
gradin alueen toimeenpanevan komitean virkailijat selittivät, että suoma¬ 
laiset piirit ja kyläneuvostot lakkautettiin tarkoituksenmukaisen alueelli¬ 
sen piirijaon vuoksi. 

Samanaikaisesti päästettiin valloilleen taukoamattomia syytteitä in¬ 
kerinsuomalaisia kohtaan, väittäen heidän olevan Suomen tiedustelu¬ 
palvelun agentteja. Sisäasiain kansankomissariaatin Leningradin alueen 
hallinto valitsi inkerinsuomalaisten panettelun muodoksi valheellisten 
tietojen painatuksen lehdistössä ja huhujen levittämisen radion välityk¬ 
sellä. Inkerinsuomalaisten joukkovangitsemiset loivat huolestuneen ja 
masentuneen ilmapiirin suomalaisväestön keskuudessa. 

Suomalaisten kansallista itsetuntoa on muserrettu vuosikymmeniä 
1930-luvulta alkaen, jolloin joukkoterrorin leviämisen ja suomalais- 
vastaisen valtiollisen politiikan voimistumisen myötä leningradilaisten 
puolue- ja neuvostojohdon esiintymisistä poistettiin suomenkieliset ni¬ 
mitykset. Niitä ei käytetty radiolähetyksissä, ne hävisivät painotuottei¬ 
den sivuilta ja tieteellisestä kirjallisuudesta, jopa Neuvostoliiton isosta 
tietosanakirjasta”. Nimitykset Ingermanland, Inkeri, Ingria joutuivat 
rankaisutoimenpiteiden kohteeksi kuten itse kansakin. Uusissa kartois¬ 
sa suomenkieliset maantieteelliset ja asutusten nimet vaihtuivat venäjän¬ 
kielisiin. Sisäasiain kansankomissariaatin kidutuskammioissa menehtyi 
A. I. Hertzenille nimetyn korkeakoulun opettaja I. M. Lemetti ”Neuvosto- 
Inkeri” -kirjansa nimen vuoksi. Myöhemmin Inkerinmaan paikan ja 
asutuskeskusten nimien muutoksista suomenkielisistä venäjänkielisik¬ 
si tuli vankiloiden kammioissa, pakkotyösiirtoloissa ja vankileireillä ki¬ 
dutettujen, teloitettujen sekä ikuisiksi ajoiksi Venäjän äärialueille kar¬ 
kotettujen inkerinsuomalaisten virallinen muistotaulu. 

Kansalle rakkaita nimiä Inkeri, Ingria, Ingermanland, inkerinsuoma¬ 
lainen on mahdotonta poistaa mielestä. Nimien vaihto sinänsä todis¬ 
taa, että Venäjän virkavalta pyrkii raivaamaan ja kitkemään juuri¬ 
neen pois kaiken mikä muistuttaa Inkeristä ja sen kansasta. Tämä on 
turha yritys. Nimet Ingermanland, Ingria, Inkeri ja inkerinsuomalai¬ 
nen tulevat säilymään. Yritys riistää kansalta sen alkuperä ei tule onnis¬ 
tumaan. 

Aikoinaan tekijä tutki tsaarinaikaisen Venäjän taantumuksellisim- 
man viraston Sensuurikomitean arkistoa. Sen asiakirjoissa ei ollut viit¬ 
taustakaan mainittujen nimien kieltoon. Voidaan ehkä ymmärtää, että 
stalinilais-zdanovilainen johto piti näitä nimiä valtiollisen turvallisuu¬ 
den kannalta vaarallisina. Vain ne ihmiset, joilla on vääristynyt epä- 
objektiivinen poliittinen suhtautuminen asiaan, näkevät muinaisissa 
epäpoliittisissa alueiden nimissä jotain taantumuksellista. Ihmiset ovat 
muinaisista ajoista asettuneet asumaan jokien ja vesistöjen rannoille. 
Joella, järvellä tai merellä oli mitä tärkein rooli heidän elintoiminnas¬ 
saan. Niiden nimet laajenivat myös lähialueille ja siinä piilee historiallis¬ 
ten nimitysten vuosisatojen mittaisen säilymisen salaisuus, eikä niitä 
voida lakkauttaa vallankäyttäjien määräyksillä, kuten tapahtui Venäjäl¬ 
lä vuoden 1917 jälkeen. 


Varakkaan talonpoikaisluokan eli kulakkien tuhoaminen 

Neuvosto-Venäjällä 1920-luvulla toteutetun ns. uuden talouspolitiikan 
ansiosta, joka salli yksityisyritykset, maan talous nousi sodanjälkeisestä 
katastrofaalisesta rappiotilasta, ja teollisuuden sekä maatalouden kehi¬ 
tys näytti vakaalta. Vuoteen 1925 mennessä Leningradissa oli palautet¬ 
tu ennalleen useimpien teollisuusalojen tuotanto. Myös maataloudessa 
oli edistyksen merkkejä. Viljasato kasvoi 6% ja nautakarjaa oli 33 %, 
hevosia 18 % ja sikoja 68 % enemmän vuoteen 1916 verrattuna. Suurin 
osa maataloustuotannosta oli edelleenkin yksityisten talonpoikien va¬ 
rassa. Samalla kehittyi ja laajeni osuustoiminta. Tämänsuuntainen kehi¬ 
tys ei kuitenkaan vastannut Stalinin Venäjän maatalouden tulevaisuu¬ 
den näkymiä. Viime vuosien historiallisessa kirjallisuudessa on vakuut¬ 
tavasti todistettu, ettei kolhoosijärjestelmän toteuttamiseksi ollut tar¬ 
peeksi aineellisia varoja eikä talonpoikien laajaa vapaaehtoista kanna¬ 
tusta. Kiireellinen ja väkivaltainen maatalouden kollektivointi johti ta- 
lonpoikaisväestön vieraantumiseen maasta ja tuotantovälineistä. Vähä¬ 
varaiset kolhoosit eivät pystyneet käyttämään hyväkseen tieteellisiä ja 
teknisiä uudistuksia eivätkä herättämään jäsentensä henkilökohtaista 
kiinnostusta yhteisiä maatalousaloja eli kolhooseja kohtaan. 

Stalin nimesi vuoden 1929 maatalouden kollektiivitalouksien eli 
kolhoosien muodostamisen kannalta ”suuren murroksen” vuodeksi. 
Kaikki, jotka olivat stalinilaista maatalouden täydellistä kollektivoin- 
tia vastaan, joutuivat rankaisutoimenpiteiden kohteeksi. Valtiovallan ja 

Yleisliittolaisen kommunistisen puolueen johto piti maan varakkaita 
talonpoikia eli kulakkeja maatalouden täydellisen kollektivoinnin tär¬ 
keimpinä vastustajina. Vuoden 1929 joulukuussa asiaa käsiteltiin XV 
Yleisliittolaisessa kommunistisen puolueen kokouksessa, mutta yksi¬ 
tyisten talonpoikien kulakeiksi määrittelyn kriteereistä ei päästy yksi¬ 
mielisyyteen. Käytännön ohjeeksi tuli kuitenkin Stalinin 27.12.1929 
puoluekokouksen puheenvuorossaan julkilausuma päämäärä kulakkien 
eli varakkaan talonpoikaisluokan täydellisestä tuhoamisesta. Käytän¬ 
nössä kulakeiksi määriteltiin usein sellaisetkin talonpojat, jotka tulivat 
hädin tuskin toimeen, mutta eivät halunneet vapaaehtoisesti liittyä kol¬ 
hooseihin. Tästä sopii esimerkiksi Akosen 6-henkinen perhe Parkalan 
piirin Poroskylästä, jossa oli 4 alaikäistä lasta. Perheen talouteen kuului 
7,6 ha maa-ala, 1 hevonen, 3 lehmää, 1 varsa ja 1 lammas, kun se luoki¬ 
teltiin kulakkitaloudeksi. Tällä politiikalla pyrittiin pelottelemaan niitä 
talonpoikia, jotka eivät vapaaehtoisesti liittyneet kolhooseihin. 

Leningradin alueen Sisäasiain kansankomissariaatin hallinto toimi 
1920-luvulta 1950-luvun alkuvuosiin asti inkerinsuomalaisten suhteen 
rajattoman omavaltaisesti. Se päätti inkerinsuomalaisten pakkosiirroista 
oman harkintansa mukaan eikä vaivautunut todistamaan karkotettavien 
syyllisyyttä. 

Kulakeiksi luokitellut joko teloitettiin, tuomittiin pakkotyöleireille 
tai pakkosiirrettiin maan äärialueille. Kulakkien pakkosiirroista vastasi 
Yhdistetty poliittinen päähallinto. Sen puhemiehen sijainen G. Jagoda 
allekirjoitti 2.2.1930 päiväkäskyn N 44/21, jonka mukaan kulakeiksi 
määriteltiin myös aktiiviset kirkkoneuvostojen ja muiden uskonnollisten 
yhteisöjen jäsenet. Mihin kulakeiksi leimattuja siirrettiin, ei tiedotettu, 
se oli Sisäasiain kansankomissariaatin salaisuus. 

Ensimmäinen joukkorankaisutoimenpide inkerinsuomalaisten karkot¬ 
tamiseksi synnyinseuduiltaan toteutetuinkin maassa alkaneen varakkaan 
talonpoikaisluokan tuhoamisen eli kulakkienvastaisen kampanjan puit¬ 
teissa. Yleisliittolaisen kommunistisen puolueen Keskuskomitean 5. tammi¬ 
kuuta 1930 päivätyssä asetuksessa ” Kollektivoinnin temposta ja val¬ 
tion aputoimenpiteistä kolhoosijärjestelmän luomisessa ”, joka oli Stalinin 
toimittama, esiteltiin valtiollisen politiikan kanta kulakkien omaisuuden 
pakkoluovutuksesta maatalouden yleisen kollektivoinnin yhteydessä. 
Yleisliittolainen toimeenpaneva Keskuskomitea ja Kansankomissaarien 
neuvosto hyväksyivät edellisen asetuksen täytäntöönpanon toteuttamis- 
päätöksen ” Toimenpiteistä sosialistisen uudelleenjärjestelyn vahvistami¬ 
seksi täyskollektivoinnin piireissä ja kulakkienvastaisessa taistelussa ”, 

joka oli päivätty 1. helmikuuta 1930. Tavanomainen toimintatapa oli, 
että Yleisliittolaisen kommunistisen puolueen Keskuskomitean politbyroo 
hyväksyi oman salaisen päätöksensä, joka sittemmin joko julkaistiin 
osittain valtiovallan elinten toimesta tai se monistettiin salaisena kaksois¬ 
kappaleena. 

Kulakkien väkivaltainen tuhoaminen ja muiden talonpoikien ns. 
Vapaaehtoinen” liittyminen kolhooseihin määriteltiin Yhdistetyn val¬ 
tiollisen poliittisen päähallinnon 2. helmikuuta 1930 päivätyssä päivä- 
käskyssä ”Järjestyneesti toimitettavasta kulakkiluokan tuhoamisesta ”. 
Päiväkäskyn johdannossa painotettiin: ”Tämän historiallisen tehtävän 
toteuttaminen vaatii poikkeuksellista ponnistusta kaikilta puolueen ja 
neuvostojen työsarkojen tärkeimmiltä suunnilta. Erittäin vakavia, vaikei¬ 
ta ja vastuullisia ovat puolueen Yhdistetyn valtiollisen poliittisen pää¬ 
hallinnon elimille toimeksi annetut tehtävät”. 

Kulakkien ja heidän perheittensä karkotuskampanjan aluksi määrät¬ 
tiin poistettaviksi eli teloitettaviksi ensimmäisen luokan aktiivisiksi val¬ 
kokaartilaisiksi, kulakeiksi ja vallankumouksenvastaisiksi luokiteltuja 
kansalaisia eri puolilla maata seuraavasti: Ukrainasta 15 tuhatta, Pohjois- 
Kaukasiasta ja Dagestanista 6-8 tuhatta, Keski-Volgan alueelta 3-4 tuhat¬ 
ta, Keskimustamullan alueelta 3-5 tuhatta, Volgan alajuoksun alueelta 

4- 6 tuhatta, Valko-Venäjältä 4-5 tuhatta, Uralilta 4-5 tuhatta, Siperiasta 

5- 6 tuhatta, Kazahstanista 5-6 tuhatta, yhteensä 50-60 tuhatta henkeä. 
Teloitettujen perheenjäseniä ei surmattu, vaan heidät karkotettiin maan 
pohjoisalueille. 

Ensimmäisen ryhmän teloitusten jälkeen karkotettiin suunnitelman 
mukaisesti kulakeiksi määriteltyjä perheitä Ukrainasta 30-35 tuhatta, 
Pohjois-Kaukasiasta 20 tuhatta, Keski-Volgan alueelta 8-10 tuhatta, 
Keskimustamullan alueelta 10-15 tuhatta, Volgan alajuoksun alueelta 
10-12 tuhatta, Valko-Venäjältä 6-7 tuhatta, Siperiasta 25 tuhatta, 
Uralilta 10-15 tuhatta, Kazahstanista 10-15 tuhatta, yhteensä 125- 
155 tuhatta henkeä. Pakkosiirrettyjen luvut kasvoivat vuosittain: vuon¬ 
na 1930 - 559 532 henkeä; vuonna 1931 - 1 243 860 henkeä; vuosina 
1932-1936 pakkosiirrettyjen määrä ylitti vuosittain miljoonan rajan; 
vuosina 1937-1941 se pysyi noin 900 tuhannen puitteissa. 

On huomautettava, että nämäkään luvut eivät ole täydellisiä. Ensik¬ 
sikin, Yhdistetyn valtiollisen poliittisen päähallinnon työntekijät eivät 
osanneet olla ylittämättä suunnitelmia. Toiseksi, päiväkäskyssä ei mai¬ 
nita muutamia alueita, esimerkiksi Leningradin aluetta. Leningradin 
alueen väestölle vuosi 1930 oli mieleenpainuva kulakkitalonpoikien 

omaisuuden pakkoluovutuksista, jolloin alkoivat myös kulakeiksi luo¬ 
kiteltujen inkerinsuomalaisten perheiden joukkokarkotukset. 

Leningradin alueellinen toimeenpaneva komitea julkaisi 2. kesäkuuta 
1931 omat toimintaohjeensa ”Kulakkitalouksien karkotuksista Näi¬ 
den kulakkiomaisuuden pakkoluovuttajien joukkoon kuului 18 000 
inkerinsuomalaista (noin 8 % inkerinsuomalaisesta väestöstä), jotka 
pakkosiirrettiin Kuolan niemimaalle. Osa heistä joutui pakkotyöleireille, 
osa karkotetuiksi, erikoissiirtolaisiksi tai julkisen valvonnan alaisiksi. 
Se oli valtavan tuhoisa isku inkerinsuomalaista väestöä kohtaan, joka 
tunnettiin korkealaatuisten maataloustuotteiden toimituksista Lenin¬ 
gradiin. Myöhemmin teloitettiin tai tuomittiin vankilaan myös suoma¬ 
laiset teollisuuden ja maataloustuotannon johtohenkilöt. 

Yleisliittolaisen kommunistisen puolueen Keskuskomitean politbyroo 
antoi Sisäasiain kansankomissariaatille kulakkiomaisuuden pakkoluovu¬ 
tuksien yhteydessä lisätehtäviä. Keskuskomitea antoi Yhdistetylle po¬ 
liittiselle päähallinnolle 16. elokuuta 1933 luvan poistaa kylistä yksilö¬ 
kohtaisesti 20 000 erittäin vihamielistä kulakkiperhettä Vienanmeren- 
Itämeren kanavan alueen asuttamiseksi. Tämän asetuksen perusteella 
Yhdistetty valtiollinen poliittinen päähallinto sai luvan toimia kylissä 
mielivaltaisesti ja julmasti vangiten tuhansia perheitä. Tällainen menettely 
valmisti Yhdistettyä valtiollista poliittista päähallintoa tulevien 1936-38 
vuosien joukkomittaisiin poliittisiin rankaisutoimenpiteisiin. 

Yleisliittolaisen kommunistisen puolueen Keskuskomitean politbyroo 
käytti vangitsemiskampanjan laajentamiseksi hyväksi 1. joulukuuta 1934 
tapahtunutta S. M. Kirovin murhaa. Useita inkerinsuomalaisia syytettiin 
muiden kansallisuuksien edustajien ohella terroritekojen valmistelusta tai 
niiden suorittamisesta ja teloitettiin. 

Vuodesta 1934 kulakkeja pakkosiirrettiin Keski-Aasiaan ja Siperiaan. 
Inkerinsuomalaisten pakkosiirron erikoisuutena oli myös yksittäisten 
perheiden kyyditys. Tällainen käytäntö alkoi yleistyä talvisodan jälkeen, 
jolloin inkerinsuomalaisia perheitä kerättiin eri puolilta Leningradin 
aluetta Karjalan tasavaltaan siirrettäviksi. 

Näin katosivat kokonaiset inkerinsuomalaiset kylät ja niiden nimet¬ 
kin, eikä niistä löydy enää minkäänlaista historiallista tietoa. Ivan Mi¬ 
kaelin poika Nikolajev on useita vuosia etsinyt arkistoista tietoja siitä, 
että hän oli vanhempiensa ja sisarustensa kanssa asunut Parkalan piirin 
Lopotin kylässä, josta heidät vuonna 1936 karkotettiin Vologdan alueel¬ 
le. Kaikista arkistoista vastattiin, ettei Parkalan piiristä karkotettujen 
luetteloja ole sinne luovutettu. Samalla kielletään Lopotin nimisen kylän 

olemassaolokin, vaikka sen entisillä asukkailla on syntymätodistuksiin 
heidän syntymäpaikakseen merkitty edellä mainittu kylä. 

Kahden henkilön, Vera Mikaelintytär Ollikaisen ja I. Ikosen henkilö¬ 
kohtaiset elämäkertatiedot ovat esimerkkejä kulakkiluokan perheiden 
kohtaloista. 

Vera Mikaelin tytär Ollikainen: Olen kulakin tytär. Perheemme on Vuo- 
lijärveltä. Minä jouduin vanhempieni kanssa ensimmäisten karkotettu¬ 
jen joukkoon. Kotiimme tultiin yllättäen 15. helmikuuta vuonna 1931 
myöhään illalla. En tiedä millainen oli vanhempieni hämmennys, koska 
olin siihen aikaan lähettyvillä olevassa klubissa ja minut kutsuttiin siel¬ 
tä. En muista montako ihmistä meille ilmestyi, kaksi vai kolme. Äitini 
käveli talon ja pihan väliä keräillen jotain nyyttejä. Minä aloin koota 
koulutavaroitani. Isäni istui muistaakseni pöydän ääressä. Sitten meidät 
komennettiin rekeen ja vietiin asemalle. Muistan hyvin, että lähtiessäm¬ 
me taloon jäivät palamaan kirkkaat valot. 

Yöllä meidät lastattiin lavereilla varustettuun härkävaunuun. Mat¬ 
kan varrella vaunun ovet avattiin kalisten ja miehet, naiset sekä lapset 
päästettiin kaikki yhdessä tarpeilleen. 

21. helmikuuta saavuimme pimeään aikaan vuorten keskellä olevaan 
laaksoon. Saniteettitoimenpiteiden ja lasten tukanleikkuun jälkeen mei¬ 
dät vietiin korkean vuoren rinteelle, jossa meitä odotti kadullinen telt¬ 
toja. Meidät sijoitettiin telttaan N 4. Tämä oli uusi Hibinogorsk-nimi- 
nen kaupunki. Isäni ei kestänyt näitä karuja oloja ja joutui pian sai¬ 
raalaan. 

Kouluikäiset lapset koottiin tarkastusta varten, mutta sinä talvena 
me emme päässeet kouluun, koska emme ymmärtäneet venäjää. Seuraa- 
vana opintovuonna avattiin suomenkielinen koulu. Minun oli pakko 
aloittaa neljäs luokka vielä kerran alusta. 

Terveitä miehiä koottiin rakentamaan asuintaloja, levyistä koottavia 
parakkeja. Telttanaapurimme, Katuma-kylästä kotoisin oleva Tahvo 
Jyrkiäinen, joka oli jonkinlainen vastuuhenkilö tässä asiassa, lupasi 
vanhemmilleni, että mekin saamme parakista huoneen. Mutta kun 
muuttoaika koitti, meille ei erillistä huoneetta annettu. Tusinan piiristä 
oli ilmestynyt uusi Vainosen perhe. Vainonen oli lahjonut Jyrkiäisen ja 
meidät sijoitettiin yhteen huoneeseen Rokoskoin kylästä kotoisin olleen 
Mari Särkkisen perheen kanssa. 

Huone oli pituudeltaan 4 m ja leveydeltään 3 m. Mari Särkkisellä oli 
neljä lasta, mutta hänen aikuinen poikansa katosi äkkiä johonkin. 

Myöhemmin perheensä luo saapui Marin mieskin, joka kuoli pian. Ja 
tämän lisäksi samassa huoneessa asui vielä meidänkin kolmihenkinen 
perhe. 

Meidän puolellamme huoneessa sijaitsi uuni. Isäni ja äitini nukkui¬ 
vat lavereilla ja minä kahden vanerilaatikon päällä. Päivän ajaksi nämä 
laatikot päällekkäin asetettuina toimivat pöytänä. Näissä oloissa minä 
päätin keskiasteen koulun, 4-7 luokat suomenkielistä koulua ja 8-10 
venäjänkieliset luokat. 

Muistan, että äitini keitti kaakeliuunissa ohraryyni- ja lanttupuuroa. 
Koulun jälkeen minä ripottelin leivänpalalle sokeria ja join päälle jotain 
teentapaista, ehkäpä vain keitettyä vettä. Mutta en ollenkaan muista, 
että olisin koskaan kärsinyt nälkää, se tunne tuli tutuksi vasta sota-ai- 
kana. Ensimmäisinä ylioppilasvuosinani tosin haaveilin ajasta, jolloin 
voisin syödä kolme ateriaa päivässä. 

Huonosta ravinnosta johtuen sormiini ilmestyi märkiviä rakkuloita, 
menetin myös monta kynttä. Myöhemmin sairastin joka talvi angiinaa. 
Pakkosiirtolais- ja ylioppilasvuosina en koskaan saanut maitoa. Myö¬ 
hemmin oli taas ravittava maidolla omia lapsiani, itselleni sitä ei kos¬ 
kaan riittänyt paitsi viimeisinä vuosikymmeninä. 

Sekä suomenkielisissä että venäjänkielisissä kouluopinnoissa olin 
aina ollut ensimmäisenä luokallani. Mutta kun vuonna 1938 pyrin Le¬ 
ningradin vieraitten kielten korkeakouluun, sain kielteisen päätöksen. 
Myöhemmin koulunjohtajamme Rudinin ja kansanedustajan pyynnös¬ 
tä minulle annettiin kuitenkin lupa osallistua pääsykokeisiin, joita oli 
yhteensä kahdeksan. Kerran tenttaaja heilutteli tenttikirjaani niiden 
edessä, joiden tenttitulokset olivat huonoja, että näin sitä pitää pääsy¬ 
kokeita suorittaa. Mutta kun astuin tutkintolautakunnan eteen, minulle 
sanominkin, etten läpäissyt kokeita. Viittasin tenttikirjaani, mutta sil¬ 
loin johtaja Zaharov sanoi päättäväisesti: - Meillä on tarpeeksi rehellis¬ 
ten kolhoosilaisten lapsia. 

Siihen aikaan oli kyllä jo julistettu, että lapset eivät vastaa vanhem¬ 
piensa teoista. Mutta minun oli vastattava. Ei ollut muuta vaihtoehtoa 
kun palata karkotuspaikkaan. 

Paluumatkalla Kirovskiin (entiseen Hibinogorskiin) poikkesin Pet¬ 
roskoissa, jossa minut tenttitulosteni perusteella hyväksyttiin heti yli¬ 
opistoon. Hyväksymistodistuksen saatuani matkustin Kirovskiin ja sain 
sieltä passin. 

Myöhemmät elämänvaiheeni ovatkin tiiviissä yhteydessä Petroskoi- 
hin. Ainoastaan sotavuosina olin Äänisentehtaan mukana evakkossa 

Siperiassa ja kävin Syktyvkarissa, johon Petroskoin yliopisto oli eva¬ 
kuoitu, päättämässä yliopisto-opintoni. 

Noin kahdeksan vuoden ajan työskentelin sanomalehtialalla. Myö¬ 
hemmin suoritin jatko-opinnot Moskovassa ja työskentelin NL:n Tiede¬ 
akatemian Karjalan filiaalin kielen, kirjallisuuden ja historian instituu¬ 
tissa eläkkeelle siirtymiseeni asti vuonna 1988. 

Vanhempani jäivät Hiipinään. Isäni työskenteli jonkin aikaa viemä¬ 
rien puhdistajana ja äitini teki erilaisia sekatöitä. Ennen sotaa heidät 
siirrettiin Itä-Karjalaan Pudozin piiriin, mutta myöhemmin heidät kat¬ 
sottiin vaarallisiksi sielläkin ja lähetettiin Arkangelin alueelle. 

Isäni oli jo aikoja sitten luokiteltu invalidiksi ja hän kuoli vuonna 
1942. Äitini ei onnistunut hautaamaan hänen ruumistaan, sillä ketään 
ei ollut auttamassa. Joku invalidi vei helmikuun pakkassäässä ruumis¬ 
arkun hautausmaalle ja he yhdessä hautasivat sen lumeen. Myöhemmin 
äitini palautettiin Karjalaan. Minä sain luvan ottaa hänet luokseni ja 
hänelle myönnettiin passi. Hän kuoli vuonna 1961. 

Karkotus oli vanhemmilleni tietenkin yhtä kärsimystä ja he veivät 
kärsimyksensä mukanaan. Heillä ei ollut ketään, kenelle olisivat voineet 
valittaa. Isäni oli vaitonainen. Äidilläni oli melko hyvä terveys ja hän eli 
siinä toivossa, että pääsisi vielä joskus käymään synnyinseuduillaan. 
Mutta tämä unelma ei koskaan toteutunut... Minäkään en onnistunut 
käymään kotiseudullamme. Äitini kuoleman jälkeen päätin matkustaa 
sinne lasteni kanssa. Yövyimme tuttavani luona Matoksissa. Seuraava- 
na päivänä pääsimme betonipäällysteistä tietä pitkin aivan risteykseen 
asti, josta Vuolijärvi oli jo kivenheiton päässä. Mutta metsänvartija pi¬ 
dätti meidät ja meidän oli palattava. Näimme vain kylän yksinäisen har¬ 
maan talon. Äkkiä alkoi sellainen rankkasade, millaista en ollut kos¬ 
kaan ennen kokenut. Sade päättyi pian ja aurinko säteili taas. 

Lapsen muisti on onneksi siitä hyvä, että se ei tallenna monia ikäviä 
asioita. Mutta karkotus ei säästänyt minuakaan nöyryytyksiltä ja louk¬ 
kauksilta. En unohda koskaan niitä kyyneliä, joita vuodatin matkalla 
Leningradista Petroskoihin, kun aikuisuuteni kynnyksellä en saanut lu¬ 
paa opiskella juuri sitä alaa, joka vastasi kykyjäni ja jota eniten halusin. 

Karkotuksen aikana minusta oli masentavaa se, ettei meillä ollut eril¬ 
listä asuintilaa, kuten muilla tuttavillamme. On helppoa kuvitella, miltä 
tuntui nukkua laatikoiden päällä, joiden vieressä roikkui isän haiseva 
pressutakki. Tunsin itseni nöyryytetyksi myös sen johdosta, että pukeu¬ 
duin huonommin kuin muut luokkamme oppilaat, koska minun sivisty¬ 
mättömällä äidilläni olivat niin pienet tulot. 

Työskennellessäni toimituksessa Petroskoissa lehden päätoimittaja 
kutsui eräänä päivänä minut luokseen ja kertoi, ettei hän tohtinut ni¬ 
mittää minua osaston päälliköksi, koska hän ei voinut ottaa siitä henkilö¬ 
kohtaista vastuuta. Minä puolestani kyllä tiesin paikkani Kommunisti¬ 
sen puolueen Keskuskomitean elimessä, enkä koskaan pyrkinytkään 
johtoportaaseen. 

Joskus miehenikin muistutti minua kulakkisyntyperästäni. Ei kai tar¬ 
vitse selitellä, miltä tuntuu koko elämän ajan olla yhteiskunnassa toisen 
luokan kansalainen. 

Olen hakenut rehabilitaatiota vuodesta 1994. Kaksi kertaa kävin oi¬ 
keutta ja nyt sain tiedon, että anomus vanhempieni pakkoluovutetun 
omaisuuden korvauksesta on ratkaistu, mutta takavarikoidun omaisuu¬ 
den todelliseen arvoon verrattuna sen summaa voidaan pitää lähinnä 
symbolisena. 

I. Ikonen: Vanhempani tekivät koko elämänsä ajan tunnollisesti työtä. 
Uuden taloudellisen politiikan aikana 1920-luvulla heillä oli puoti, kos¬ 
ka lähistöllä ei ollut muita myymälöitä. Isä haki Leningradista tavaraa 
ja äiti oli myyjänä. Kun kulakkien omaisuuden pakkoluovutus alkoi, he 
sulkivat kaupan, myivät hevosen ja lehmän. Eräänä yönä meidän Ylä- 
Purskovan kylään ilmestyivät jonkunlaiset vihaiset ihmiset, ottivat isän, 
äidin ja minut, 4-vuotiaan lapsen, mukaansa ja lähettivät Kuolan niemi¬ 
maalle Hibinogorskiin. 

Isäni kaivoi tundralla ojia ja kuivasi soita, sitten hän vilustui ja kuoli. 
Vanhempi veljeni Paavali asui Leningradissa ja haki minut vuoden 1935 
marraskuussa luokseen. Asuin hänen luonaan, mutta suurimmalta osin 
vanhemman sisareni Katjan luona Volkovan valtakadulla. Heillä oli oma 
perheensä ja minun oli ansaittava ruokarahani juoksupoikana tai muilla 
keinoin. Minä pesin lattioita, kitkin rikkaruohoja sovhoosissa ja aputalou- 
dessa. Meidän lähistöllämme oli puutyöverstas, jossa valmistettiin ja kor¬ 
jattiin puulaatikoita. Minä keräsin sieltä sahanpurujen ja roskien seasta 
vanhoja vääntyneitä nauloja, suoristin niitä ja vein kotikylääni, jossa vielä 
eli isäni serkku, Pelageja-täti. Täällä minä myin nauloja viidellä ruplalla 
kilo. Tädillä oli lehmä. Minä kävin Taaitsan torilla myymässä rahkaa ja 
hapankermaa, koska täti oli vanha eikä itse jaksanut käydä torilla. 

Ennen sotaa suurin osa maaseudun asukkaista oli suomalaisia. Bus¬ 
seja ei kyliin kulkenut, siksi maito ja muut tuotteet vietiin Leningradiin 
junalla ja asemalle käveltiin jalan. Paluumatkalla tyhjät maitokannut 
täytettiin leivällä ja muilla ruokatarpeilla. 

Kun sota alkoi, olin äitini veljen, enoni Pietarin luona maalla Viirit- 
sassa yhdessä siskoni Katjan kanssa. Saksalaiset katkaisivat rautatie¬ 
liikenteen, emmekä me enää päässeet Leningradiin, vaan jäimme miehitys- 
alueelle. Näimme nälkää, söimme suolaheiniä ja muita ruohoja, kävimme 
kerjuulla. 

Vuoden 1942 syksyllä saksalaiset veivät meidät suomalaiset Viroon 
ja vuoden 1943 keväällä Suomeen. Meidät pidettiin pari viikkoa Tam¬ 
pereen Pispalassa karanteenissa ja sitten ympäristön talonpojat hakivat 
meidät luokseen töihin. Minä jouduin Teiskon kunnan Kuiusen tilalle. 
Isännällä oli 30 ha peltoa ja 200 ha metsää, kolme hevosta, 15 lehmää, 
sikoja ja kanoja. Me teimme töitä 10 tuntia vuorokaudessa, meitä syö¬ 
tettiin hyvin 3 kertaa päivässä ja lisäksi ruokailujen välillä juotiin 2 ker¬ 
taa pullakahvia. Voita saatiin 60 gr päivässä ja sokeria 500 gr kuussa, 
mutta sakariinia sai tarpeen mukaan. Alussa minulle maksettiin 400 mk 
kuussa, myöhemmin sain 600 mk puhtaana käteen. Sitä paitsi ruokailu 
oli talon puolesta, jota hoiti talon emäntä. Sunnuntai- ja pyhäpäivät 
olivat vapaita. 

Suomalaisilla oli taloudenpidossa hyvä järjestys, sota-aikanakaan ei 
tarvittu paljon käsin tehtyä työtä. Perunat nostettiin koneella. Viikat¬ 
teella ei niitetty. Kylvöheinä oli apilan ja timotein sekoitusta, se niitettiin 
niittokoneella, haravoitiin hevosharavalla ja nostettiin seipäisiin. Parin 
viikon kuivatuksen jälkeen hyvällä säällä heinät siirrettiin latoon ja se¬ 
kaan ripoteltiin suolaa. Lehmät pitivät tällaisista heinistä, siinä olivat 
eheinä sekä kukat että lehdet. Siksi lehmät lypsivätkin 7 000-8 000 lit¬ 
raa maitoa vuodessa. 

Vuoden 1944 syksyllä Suomi solmi välirauhan ja irtaantui sodasta. 
Sinne saapui valvontakomissio, jonka työntekijät suostuttelivat meitä 
palaamaan Neuvostoliittoon. He lupasivat palauttaa kaikille talot ja 
asunnot, jossa ennen sotaa asuttiin. Suomalaiset saattoivat meidät mat¬ 
kaan hyvin. Tarvitseville annettiin vaatteita, matkaevääksi näkkileipää 
ja juustoa, koko omaisuutemme, myös eläimet, lastattiin tavaravaunuihin. 

Vuoden 1945 tammikuussa me lähdimme kotimatkalle. Mutta meidät 
kuljetettiin Leningradin ohi Kalininin alueelle, Kimrskin piiriin Akulov- 
kan kylään. Siellä meidät majoitettiin kolhoosilaisten taloihin. Kolhoo¬ 
sista sai työpäivästä vain 200 gr jyviä. Me elettiin sillä, mitä pienessä 
vihannestarhassa kasvatettiin, pidettiin lehmää ja muita eläimiä. 

Vuoden 1947 maaliskuussa me matkustimme Eestiin Viljandin piirin 
Jiirimaitsin kylään. Eestissä ei silloin vielä kolhooseja ollut, mutta varak¬ 
kaiden talonpoikien häädön jälkeen vapaata maata oli paljon. Liityin 

Jiirimaitsin-nimiseen maatalouskoneyhdistykseen ja sain käyttööni 0, 4 
hehtaarin maapalstan. Kylvin vehnää, ohraa, vihanneksia ja istutin pe¬ 
runoita. Tunsin itseni isännäksi maataloustöissä. Ylijäämän luovutin 
valtiolle ja myin torilla. 

Mutta vuoden 1948 huhtikuussa meidät suomalaiset kutsuttiin mi¬ 
liisiin, leimattiin passeihimme pykälä 38, yliviivattiin asumislupa ja ko¬ 
mennettiin poistumaan Eestistä 24 tunnin sisällä. Asuinpaikoiksi mää¬ 
rättiin Keski-Venäjän alueet (paitsi Leningradin ja Moskovan alueita), 
Itä-Karjala ja Siperia. Oli pakko poistua Eestistä. 

Palasin Kalininin alueelle ja menin töihin Sandovan metsäteollisuus- 
piirin aputalouteen. Paikallisten asukkaiden elintaso oli huono, elettiin 
taas vihannestarhan varassa. Elämämme ei ollut helppoa. 

Vuonna 1955 meiltä suomalaisilta poistettiin asumista rajoittava py¬ 
kälä 38 ja saimme luvan palata synnyinseuduillemme. Näin päättyi mi¬ 
nun odysseiani. 


Inkerinsuomalaisten pakkosiirto raja-alueelta 

Yleisneuvostoliittolaisen kommunistisen puolueen Leningradin alueko¬ 
mitea vahvisti 4. maaliskuuta 1930 asetuksen ” Paikallisen väestön siir¬ 
rosta raja-alueelta” . Tämän päätöksen täytäntöönpanon turvaamiseksi 
Esikaupunkialueen piirin toimeenpaneva komitea vahvisti 23. huhti¬ 
kuuta 1930 päätöksen " Paikallisen väestön (so . inkerinsuomalaisten) 
karkottamisesta ”ei-toivottuna kansana 

Pakkosiirtoja toimitettiin paitsi raja-alueelta myös passisääntöjen 
erikoisalueilta, joihin kuuluivat Hietamäen ja Tyrön seurakunnat, Ram- 
pova (Oranienbaum) ja Haisevaisi (Suuri Izora) sekä koko muu Suo¬ 
menlahden etelärannikko Viron rajalle asti. Tämän operaation tulokse¬ 
na lakkautettiin 8 suomalaista, 7 inkeroista ja 3 virolaista kyläneuvos- 
toa. Siellä asuneet inkerinsuomalaiset, inkerikot, vatjalaiset ja virolaiset 
pakkosiirrettiin Kazahstaniin sekä Tadzikistaniin ja koko heidän omai- 
suutensa takavarikoitiin, mikä tuli säännöksi kaikkien pakkosiirtojen 
yhteydessä. 

Tämä tragedia kosketti paitsi suurta pakkosiirrettyjen määrää myös 
heidän läheisiään ja jälkeläisiään, jotka saivat poliittisesti epäluotetta¬ 
vien kansalaisten leiman. He eivät päässeet opiskelemaan korkeakoului¬ 
hin, edustajaehdokkaiksi, töihin salaisiksi luokiteltuihin järjestöihin, 
vaalikomissioihin jne. 

Valtiovalta ja lainvalvontaelimet saivat aikaan raskaan poliittisen ja 
psykologisen ilmapiirin poliittisin perustein tuomittujen, karkotettujen 
ja erikoissiirtolaisiksi lähetettyjen perheenjäsenten ympärillä. Tiedotus¬ 
välineet pystyivät Sisäasiain kansankomissariaatin aloitteesta saamaan 
aikaan minkä hyvänsä ns. ideologisen aallon joko yksityishenkilöä tai 
kokonaista kansaa vastaan. Kaikki, mikä 1950-luvun puoliväliin asti 
oli maassa julkisesti lausuttu tai julkaistu, ei sisältänyt yhtäkään tuomitse¬ 
vaa lausuntoa kokonaisten kansojen pakkosiirtoja vastaan. Jo 1920-luvul- 
la Sisäasiain kansankomissariaatin valta vahvistui siinä määrin, että sen 
järjestön ja henkilökunnan toimia aina päättäväisesti kannatettiin. Sisä¬ 
asiain kansankomissariaatin edustajat kylvivät kansan keskuudessa epä¬ 
luuloa heidän rankaisutoimiensa kohteiksi joutuneita perheitä vastaan. Jos 
Sisäasiain kansankomissariaatin edustaja ilmaisi jostakin ihmisestä oman 
kielteisen näkemyksensä, oli se riittävä syy hänen irtisanomiselleen sekä 
esteenä työ- tai opiskelupaikan saannille. Sisäasiain kansankomissariaa¬ 
tin edustajat olivat henkilöstöosastojen täysivaltaisia valvojia. 

Vaikka vuonna 1936 voimaan tulleen perustuslain mukaan kaikille 
kulakeiksi luokitetuille palautettiin äänioikeus, se ei kuitenkaan tarkoit¬ 
tanut todellisen poliittisen vallan myöntämistä heille. Sisäasiain kansan¬ 
komissariaatin virkailijat keräsivät ja säilyttivät tietoja kaikista kula¬ 
keista, pakkosiirretyistä, erikoissiirtolaisista, puhumattakaan poliittisin 
motiivein tuomittujen sukulaisista. 

Sisäasiain kansankomissariaatin informaatiopalvelun virkailijat ke¬ 
räsivät, säilyttivät ja analysoivat tietoja sukujen mukaan. He merkitsi¬ 
vät jokaisen, joka osui heidän näköpiiriinsä. Tämä merkintä kiinnittyi 
henkilöön eliniäksi. Sisäasiain kansankomissariaatista lähetettiin hen¬ 
kilöstä kyselyjä niille paikkakunnille, joilla hän aikaisemmin oli asunut 
tai saattoi asua, työskennellä tai opiskella. Paikalliset toimiyksiköt tut¬ 
kivat asiakirjoja toimistoissa ja arkistoissa, myös kirkonkirjoja, kuulus¬ 
telivat naapureita ja entisen työpaikan työntekijöitä. 

Monet ihmiset eivät aavistaneetkaan, että tällainen informaatio, joka 
oli usein ennakkoluuloista tai valheellista, määritteli jo lapsuudesta al¬ 
kaen heidän asemansa yhteiskunnassa, esti etenemisen uralla, murskasi 
elämän. Pakkosiirto tarkoitti jokaiselle inkerinsuomalaiselle paitsi suora¬ 
naisia kärsimyksiä myös elinikäisiä ihmisoikeuksien ja vapauksien rajoi¬ 
tuksia. Sitä paitsi nämä rajoitukset ulottuivat myös myöhemmin synty¬ 
neisiin lapsiin ja lapsenlapsiin. Karkottihan valtiovalta inkerinsuoma¬ 
laisia erikoissiirtolaisiksi ikuisiksi ajoiksi. Näin ollen myös erikoissiirto- 
laisiin kohdistuva kuri ja komento siirtyi perintönä jälkipolville. 

Seuraava inkerinsuomalaisten joukkokarkotus toteutettiin vuoden 
1935 keväällä. Sisäasiain kansankomissaari Jagoda aloitti. 25. maalis¬ 
kuuta 1935 uuden inkerinsuomalaisten rankaisuoperaation uudella ni¬ 
mikkeellä. Hän allekirjoitti määräyksen N 55709, joka velvoitti Lenin¬ 
gradin alueen Sisäasiain kansankomissariaatin hallinnon toimeenpane¬ 
maan ” Leningradin alueen ja Karjalan puhdistamisen kulakeista ja 
neuvostovastaisista aineksista rankaisutoimenpitein”. (Katso liite: Tär¬ 
keimpiä päätöksiä... 25.03.1935) Kansalaiset, joita mainittu operaatio 
koski, ovat myöhemmin pyytäneet Leningradin (Pietarin), Leningradin 
alueen Sisäasiain kansankomissariaatin hallinnolta ja Moskovan Sisä¬ 
asiain kansankomissariaatista todistuksia rankaisutoimenpiteistä heitä 
kohtaan ja apua rehabilitaatiossa. Vastauksia ei ole tullut ja väitetään, 
että asiakirjoja ei ole olemassa. Arkistoaineistoa täytyy kuitenkin olla, 
koska Leningradin alueen Sisäasiain kansankomissariaatin hallinnon 
Sisäasiain kansankomissariaatille esittämät pakkosiirrettävien luettelot 
vahvisti Sisäasiain kansankomissaari Jagoda henkilökohtaisesti. Vasta 
sen jälkeen Leningradin alueen Sisäasiain kansankomissariaatin hallin¬ 
to teki päätöksen yksittäisten perheiden karkotuksesta. 

Mainitun määräyksen vahvistamispäivänä 25. maaliskuuta 1935 
Leningradin alueen Sisäasiain kansankomissariaatin hallinnon päällikkö 
Zakovskij sai pyynnöstään yksityiskohtaiset operaation valmistelu- ja 
toteuttamisohjeet. Ne lähetettiin suoran linjan välityksellä merkinnällä 
” täysin salainen”. 

Vallanpitäjät totesivat jo 1920-luvulla inkerinsuomalaisten olevan 
kansana valtiolle vaarallisia. Yllämainittuun määräykseen N 55709 liit¬ 
tyen Leningradin Esikaupunkialuepiirin toimeenpaneva komitea vah¬ 
visti 23. huhtikuuta 1935 päätöksen ”Suomalaisten karkottamisesta ei- 
toivottuna kansana”. Sisäasiain kansankomissariaatin miliisin pää- 
hallinto puolestaan julkaisi 25. huhtikuuta.1935 kiertokirjeen ”22 km:n 
laajuisen raja-alueen puhdistamisesta kulakeista ja neuvostovastaisista 
aineksista”. 

Toteuttamisohjeissa määrättiin Leningradin alueen ja Karjalan raja¬ 
vyöhykkeen puhdistus kulakeista ja neuvostovastaisista aineksista toi¬ 
mitettavaksi kahdessa vuorossa. Ensimmäisen vuoron aikana tuli va¬ 
jaan kuukauden sisällä puhdistaa 22 km laajuinen rajavyöhyke ja toi¬ 
sen vuoron aikana 100 km rajavyöhyke (erikoiset alue- ja rajapiirit) 
sekä 50 km laajuinen Karjalan rajavyöhyke. Pakkosiirrettäviksi joutu¬ 
vat vain ne perheet, joissa on vähintään yksi työkykyinen perheenjäsen. 
Pakkosiirtolaiset tarkistettiin henkilökohtaisesti ja heidät kirjattiin Sisä- 

asiain kansankomissariaatin Yhdistetyn poliittisen päähallinnon vuon¬ 
na 1933 antaman määräyksen N 042 mukaisesti. Jokaisesta perheestä 
tuli olla Leningradin alueen Sisäasiain kansankomissariaatin hallinnon 
päätös. 

Henkilöt, joiden katsottiin syyllistyneen vallankumouksenvastaiseen 
toimintaan, tuli eristää muista karkotettavista, suorittaa nopea tutkinta 
ja lähettää heidän asiansa alueoikeuden ja Sisäasiain kansankomissariaa¬ 
tin Erikoisneuvottelukunnan käsiteltäviksi. 

Kaikkien perheiden päähenkilöt tai perheen pään asemassa olevat 
työkykyiset henkilöt pidätettiin 5-7 päivää ennen pakkosiirron alkua. 
Ensimmäisessä vuorossa pakkosiirrettiin 3 547 perhettä, joista 1 000 
perhettä lähetettiin Tadzikistaniin, 316 perhettä Länsi-Siperiaan, loput 
Kazahstaniin. 

P. Korpinen kirjoitti: ”Meidän suomalainen Lempäälän kylämme oli 
olemassa jo ennen Pietaria. Vuosina 1935-36 suomalaiskylät joutuivat 
22 km laajuiseen rajavyöhykkeeseen, joka oli päätetty puhdistaa suo¬ 
malaisväestöstä. Asukkaat siirrettiin maan eri alueille, mutta rakennukset, 
eläimet ja muu omaisuus jäivät häätäjille. Nykyään on mahdotonta löytää 
asiakirjoja tai arkistotietoja entisistä kylistä, niiden asukkaiden pakko¬ 
siirroista, talojen, karjan ja muun omaisuuden takavarikoinnista”. 

Operaatio päättyi 80 asutuskeskuksen tuhoon. Se ei kuitenkaan ol¬ 
lut ainoa operaatio. Samaa kaavaa noudattaen toteutettiin myös muita 
inkerinsuomalaisten pakkosiirtoja Leningradista ja Leningradin alueel¬ 
ta. Vsevolozskin, Toksovan ja Kuivaisin kansallispiireissä tyhjennettiin 
kymmeniä kyliä ja niiden koko suomalaisväestö pakkosiirrettiin Komin 
autonomiseen tasavaltaan, Vologdan ja Novgorodin alueille. Tällaista 
inkerinsuomalaisten osaksi langennutta tragediaa Sisäasiain ministeriön 
informaatiopalvelu ei nykyään pidä karkotuksena, vaan suunnitelman¬ 
mukaisena väestönsiirtona. Pakkosiirrettyjen anomuksiin vastataan 
kaavamaisesti, että tietoja heidän karkotuksistaan ei löydy. 

Suuri osa Leningradista ja Leningradin alueelta pakkosiirretyistä in¬ 
kerinsuomalaisista oli teloitettujen ja pitkäaikaisvankien perheiden jä¬ 
seniä. Heidän perheensä joko karkotettiin välittömästi tai Sisäasiain 
kansankomissariaatti määräsi viikon takarajan heidän siirtymiselleen 
heille osoitettuun paikkaan. Aikuiset perheen jäsenet joutuivat keskitys¬ 
leireihin ja heidän lapsensa lähetettiin lasten vastaanottokeskuksiin, 
jossa heille annettiin uudet nimet ja kansallisuus. Rajaseudulta lähetet¬ 
tiin vuosina 1930-36 Siperiaan ja Keski-Aasiaan noin 50 000 inkerin¬ 
suomalaista. 

Näin alkoivat inkerinsuomalaisten pakkosiirrot synnyinseuduiltaan 
ikuisiksi ajoiksi kansallisin perustein, jotka saivat jatkoa 1940- ja 50- 
luvuilla. Leningradin alueen Toimeenpanevan komitean puhemiehistö 
vahvisti 2. kesäkuuta 1937 päätöksen ” Esikaupunkialueen piirin ulko¬ 
puolelle karkotettujen talouksien omaisuuden palauttamisen tai sen ar¬ 
von korvaamisen hylkäämisestä Ennen mainittua päätöstä ja sen hy¬ 
väksymisen jälkeenkin neuvostovallan edustajat kieltäytyivät vastaa¬ 
masta samanlaisiin anomuksiin ilman minkäänlaisia selityksiä. Inkerin¬ 
suomalaisten kirkkojen, kolhoosien, liikeyritysten, virastojen ym. jär¬ 
jestöjen pankkitilit mitätöitiin ja rahat siirrettiin valtion tilille. 

Matti Jaakon poika Humala ja A. I. Petrova ovat esimerkkejä raja¬ 
seudulta karkotettujen kohtaloista. 

Matti Jaakon poika Humala: Leningradin alueen Sisäasiain kansan- 
komissariaatin hallinto toimi 1920-1950-luvun alkuvuosiin asti rajat¬ 
toman omavaltaisesti inkerinsuomalaisten suhteen. Se päätti inkerin¬ 
suomalaisten pakkosiirroista oman harkintansa mukaan eikä vaivautu¬ 
nut edes todistamaan karkotettavien syyllisyyttä. Näin esimerkiksi Mat¬ 
ti Jaakon poika Humala, syntynyt 1895 Leningradin alueen Jaanilan 
kylässä, oli Leningradin alueen Sisäasiain kansankomissariaatin hallin¬ 
non 28.03.1935 annetulla päätöksellä pakkosiirretty Leningradin alueel¬ 
ta pois määräämättömäksi ajaksi. Häntä syytettiin vihamielisestä suh¬ 
tautumisesta neuvostovaltaan ja yhteydestä kulakkeihin. Pakkosiirre¬ 
tyiksi joutuivat myös hänen vaimonsa Anna Simon tytär ja poika Reino 
Matin poika. 12 vuoden kuluttua vuonna 1947 he ilman mitään selityk¬ 
siä saivat vapautuksen pakkosiirtolaisten asemasta, mutta lupaa palata 
Leningradin alueelle he eivät saaneet. Vasta vuonna 1993, 46 vuoden 
kuluttua, Leningradin alueen Sisäasiain kansankomissariaatin hallin¬ 
non 28.03.1935 antama päätös kumottiin ja Matti Jaakon poika Hu¬ 
mala rehabilitoitiin kuolemansa jälkeen. 

A. I. Petrova: Äitini Alina Ivanovna Lenkinen syntyi 3. syyskuuta vuon¬ 
na 1913 Leningradin alueen Ofzynan (Valittulan) kylässä. Tätä kylää ei 
ole enää olemassa. Pääsiäispäivänä 7. huhtikuuta vuonna 1931 minun 
isoisäni Lenkinen Ivan Stepanovic sekä kaikki muu kotona ollut väki 
vangittiin. Isoisälläni oli kuusi lasta, kaikki tyttäriä, äitini mukaan luet¬ 
tuna. Isoisäni karkotettiin Siperiaan Krasnojarskin alueelle, äitini ja hä¬ 
nen sisarensa Emilia joutuivat Hiipinään ja Susanna-sisar Keski-Aasiaan. 
Koko iso perheemme hajotettiin ympäri Neuvostoliittoa. 

Äitini pakeni viisi kertaa karkotusalueilta ja onnistui jopa pääse¬ 
mään töihin uudessa paikassa, mutta aina löytyi urkkijoita, jotka kaval¬ 
sivat hänet ja hän joutui karkotukseen yhä uudelleen. Ehkäpä juuri siksi 
en ole tähän mennessä onnistunut löytämään häntä koskevia asiakirjoja 
ja saamaan hänen rehabilitaatiotodistustaan. Tänä vuonna sain isoisäni 
ja myös oman rehabilitaatiotodistukseni. Olen jo yli kuusikymmen¬ 
vuotias, mutta en ole vielä koskaan käynyt vanhempieni synnyinseudul¬ 
la, vaikka haluaisin. 


Vuosien 1937-38 suurta terroria koskevat päätökset 
ja niiden toteuttajat 

Yhä laajenevien vainotoimenpiteiden aikana, jolloin vangittiin, teloitet¬ 
tiin ja karkotettiin satoja tuhansia kansalaisia, oikeuslaitos ei pystynyt 
hoitamaan kaikkia sille kuuluvia tehtäviä. Maan korkein puoluejohto 
asetti tähän tarkoitukseen erilaisia oikeuslaitoksen ulkopuolisia rankai- 
suelimiä myöntäen niille laajoja valtuuksia. Yleisliittolaisen kommunis¬ 
tisen puolueen Keskuskomitean politbyroon jäsenet ja Stalin hyväksyi¬ 
vät päätöksiä, toimintaohjeita ja määräyksiä jo ennalta tietäen niiden 
olevan lainvastaisia ja rikollisia. Tästä syystä he piilottivat inkerin¬ 
suomalaisia koskevat asiakirjat merkiten ne salassapidon eri asteikolla. 
Neuvostoliitossa ei ole 1920-luvulta lähtien vahvistettu erityislakeja tai 
asetuksia rankaisutoimenpiteistä inkerinsuomalaisia kohtaan. Valtio¬ 
valta tuli toimeen salaisiksi julistetuilla päätöksillä, määräyksillä, päivä- 
käskyillä yms., joita virkamiehet antaumuksellisesti noudattivat. Herät¬ 
tää aiheellista ihmetystä se seikka, että monista rankaisuasiakirjoista 
näitä salassapitomerkintöjä ei ole vieläkään poistettu. 

S. M. Kirovin murhapäivänä 1.12.1934 Yleisliittolaisen kommunisti¬ 
sen puolueen Keskuskomitean politbyroo ja Stalin pakottivat murhatyön 
varjolla Neuvostoliiton Toimeenpanevan komitean hyväksymään pää¬ 
töksen ” Terroritekojen valmistelua ja toteutusta koskevien rikosasioiden 
tutkinnasta ”, jossa tutkinnan aikarajaksi määriteltiin kymmenen päivää. 
Syytekirjelmä tuli esittää syytetylle vuorokautta ennen oikeudenkäyntiä, 
mutta asian käsittely tapahtui syytetyn poissa ollessa, muutoksenhaku- 
lupia ei myönnetty eikä armahdusanomuksia tunnettu ja kuoleman¬ 
tuomiot pantiin täytäntöön välittömästi niiden langettamisen jälkeen. 

Sisäasiain kansankomissariaatti ja viralliset syyttäjät täyttivät vanki¬ 
loissa ja pakkotyöleireillä teloitusten jälkeen vapautuvia paikkoja uusilla 

viattomilla uhreilla. Tämä stalinilainen vainokampanja sai nimekseen 
”kirovilainen vyöry”. Mutta vuosina 1935-36 tulviva vyöry oli vain 
esinäytöstä vuosien 1937-38 Suurelle terrorille. 

Yleisneuvostoliittolaisen kommunistisen puolueen Keskuskomitean 
politbyroo vahvisti 2. heinäkuuta 1937 päätöksen ” Laajamittaisen 
kansanvihollisten tuhoamisoperaation toteuttamisesta” sekä hyväksyi 
kymmenisen Sisäasiain kansankomissariaatin päiväkäskyä, joiden täy¬ 
täntöönpano vei eri kansallisuuksiin kuuluneiden miljoonien syyttö¬ 
mien ihmisten hengen. Tämän päätöksen toteuttamiseksi Sisäasiain 
kansankomissariaatin kansankomissaari julkaisi päiväkäskyn N 00447, 
joka hyväksyttiin Yleisneuvostoliittolaisen kommunistisen puolueen 
Keskuskomitean politbyroossa 31.7.1937. Tätä päiväkäskyä toimeen¬ 
pantaessa pidätettiin neljän ensimmäisen kuukauden aikana 270 000 
henkeä, joista 76 000 henkeä teloitettiin. 

Yleisliittolaisen kommunistisen puolueen Keskuskomitean polit¬ 
byroon jäsenet laativat itse henkilökohtaisesti tavoitteet ja hyväksyivät 
ne ihmismäärät, jotka kulakeiksi luokiteltuina tai muun tuomion perus¬ 
teella laskettiin ensimmäiseen luokkaan, mikä tarkoitti teloitusta sekä 
toiseen luokkaan eli pitkäaikaiseen vankeuteen tuomittaviksi tai metsä¬ 
töihin, kaivoksiin ja muihin raskaisiin töihin lähetettäviksi. Paikalliset 
puoluejärjestöt esittivät puolestaan omia vastasuunnitelmiaan ja pyy¬ 
sivät politbyroota nostamaan teloitettavien määrää. Yleisliittolaisen 
kommunistisen puolueen Keskuskomitean politbyroo kannatti näitä 
paikallisia aloitteita ja vahvisti lisätavoitteet. Stalin henkilökohtaisesti 
osoitti kannatustaan rankaisutavoitteiden ylittämiseksi, kuten esimerkik¬ 
si seuraavassa: 

”Krasnojarskin alueelle hyväksytään 

6 000 hengen 1. asteen lisärankaisutavoite ”. 

Helmikuu 1938 I. Stalin . 

Zdanovin johtaessa Leningradin aluetta Kommunistisen puolueen alueel¬ 
linen politbyroo asetti korotettuja rankaisutavoitteita erittäinkin inkerin¬ 
suomalaisille. Yleisliittolaisen kommunistisen puolueen Keskuskomitean 
politbyroon jäsenet hyväksyivät Stalinin johdolla 11.7.1937 päätöksen, 
jolla vahvistettiin ns. neuvostovastaisten ainesten ensimmäisen ja toisen 
luokan rangaistukseen tuomittavien kansalaisten määrät. 

Leningradin alueella operaatio alkoi 5.8.1937 ja jatkui 26.11.1938 
asti. Tuomioista päätti alueen erityinen kolmosryhmä. Vahvistetun 

suunnitelman mukaan ensimmäisen asteen rangaistukseen eli teloitetta¬ 
vaksi oli tuomittava 4 000 henkeä ja toisen asteen rangaistukseen eli 
pitkäaikaiseen vankeuteen tuli tuomita 10 000 henkeä. 

Yleisliittolaisen kommunistisen puolueen Keskuskomitean politbyroo 
vahvisti kuitenkin alueiden ja aluepiirien ensimmäisten sihteerien ja kan¬ 
sallisten kommunistipuolueiden Keskuskomitean pyynnöstä 31.1.1938 
lisäsuunnitelman, jonka mukaan teloitettavaksi tuli tuomita 3 000 hen¬ 
keä lisää. 

Yleisliittolaisen kommunistisen puolueen Keskuskomitean julmien 
määräysten suoranaisina täytäntöön panijoina toimivat Yhdistetty po¬ 
liittinen päähallinto, Sisäasiain kansankomissariaatti ja sen komissiot, 
viralliset syyttäjät ja erikoisneuvottelukunnat, Turvallisuusministeriö, 
Korkeimman oikeuden sotakollegio, Sotatuomioistuimet, alueellisten 
tuomioistuinten erikoiskollegiot sekä kahdesta tai kolmesta henkilöstä 
koostuvat erikoisvaltuuksin toimivat ryhmät. 

Eri kansallisuuksia vastaan tähtäävien toimenpiteiden tehostamisek¬ 
si ja nopeuttamiseksi muodostettiin erikoiset kolmosryhmät. Yleisliitto¬ 
laisen kommunistisen puolueen Keskuskomitean politbyroo vahvisti 
31.07.1937 Sisäasiain kansankomissaari Jezovin ehdottaman tasavalto¬ 
jen, aluepiirien ja alueiden kolmosryhmien henkilökohtaisen kokoon¬ 
panon. Politbyroon päätöksen ja Stalinin henkilökohtaisen määräyksen 
mukaisesti näihin kolmosryhmiin tuli ehdottomasti kuulua alueen kom¬ 
munistisen puolueen Keskuskomitean ensimmäisen vastaavan sihteerin, 
paikallisen Sisäasiain kansankomissariaatin päällikön ja alueen tai tasa¬ 
vallan virallisen syyttäjän. Paikalliset kolmosryhmät toimivat alueen, 
aluepiirin ja tasavallan miliisihallinnon yhteydessä. Niiden vahvistamat 
kuolemantuomiot oli Stalinin henkilökohtaisen määräyksen mukaisesti 
pantava täytäntöön välittömästi. 

Yleisliittolaisen kommunistisen puolueen Keskuskomitean politbyroo 
vahvisti 15. syyskuuta vuonna 1938 Sisäasiain kansankomissariaatin 
ehdotuksen siirtää ns. vakoilu- ja tuhotyöryhmiin kuuluvien pidätetty¬ 
jen latvialaista, saksalaista, virolaista, suomalaisista ym. kansallista alku¬ 
perää olevien syytetutkinta paikallisille kolmosryhmille. 

Leningradin alueen erikoiseen kolmosryhmään kuuluivat eri aikoina 
alueen puoluesihteerit P. A. Smorodin, A. A. Kuznetsov ja T. F. Stykov. 
Näin ollen pyövelikolmosiin kuuluivat vastuulliset puoluevirkailijat, 
Keskuskomitean jäsenet, jotka langettivat kuolemantuomioita syyttö¬ 
mille kansalaisille. Yhdessä Yleisliittolaisen kommunistisen puolueen 
Keskuskomitean politbyroon jäsenten kanssa he muodostivat poliittisen 

puolueen sisällä oikeusjärjestelmään kuulumattoman rankaisuelimen, 
jolle oli myönnetty rajoittamattomat valtuudet. 

Laajamittaisia rankaisutoimenpiteitä syyttömiä kansalaisia kohtaan 
suorittivat myös kahdesta henkilöstä koostuvat erikoisvaltuuksin toi¬ 
mivat kakkosryhmät. Näiden ryhmien toiminnan vahvistivat vuoden 
1937 elokuussa Stalin, Molotov, Kaganovitc ja Kosior. Kakkosryhmään 
kuului Sisäasiain kansankomissaari sekä Kansankomissaarien neuvos¬ 
ton virallinen syyttäjä ja sitä nimitettiin myös Sisäasiain kansankomis- 
sariaatin ja kansankomissaarien Syyttäjäkomissioksi. Tämän lisäksi toi¬ 
mi myös alueellisia kakkosryhmiä. 

Yleisneuvostoliittolaisen kommunistisen puolueen Keskuskomitean 
politbyroo vahvisti 8. huhtikuuta vuonna 1937 ” Asetuksen Erikois- 
neuvottelukunnasta Sisäasiain kansankomissariaatin yhteydessä” . Tälle 
oikeuslaitoksen ulkopuoliselle elimelle myönnettiin valtuudet karkottaa 
valtiolle vaarallisina pidettyjä henkilöitä 5 vuoden määräaikaan asti 
tuomiten heidät julkisen valvonnan alaisiksi, kieltäen asumisen maan ja 
tasavaltojen pääkaupungeissa sekä muissa suurissa kaupungeissa ja 
teollisuuskeskuksissa eli niin sanotun 1. kategorian alueella. Erikois- 
neuvottelukunnalle myönnettiin myös valtuudet tuomita kansalaisia 5 
vuoden määräaikaan asti joko pakkotöihin ojennustyöleireille tai leiri¬ 
en yhteydessä oleviin eristettyihin tiloihin sekä poistaa maasta valtiolle 
vaarallisina pidettyjä ulkomaiden kansalaisia. 

Tämän lisäksi Sisäasiain kansankomissariaatin Erikoisneuvottelu- 
kunta sai valtuudet langettaa 5-8 vuoden vankeustuomioita henkilöille, 
joiden vain epäiltiin syyllistyneen vakoiluun, vahingontekoon, tuhotöihin 
tai terrorismiin (alleviivaus L.G). 


Suuren terrorin toimeenpano 

Suuren terrorin nimellä tunnettu operaatio alkoi Leningradin alueella 
5.8.1937 ja jatkui 26.11.1938 asti. Tuomioista päätti alueen erikoinen 
kolmosryhmä. Vahvistetun suunnitelman mukaan ensimmäisen luokan 
rangaistukseen eli teloitettaviksi suunniteltiin alun perin 4 000 henkeä 
ja toisen luokan rangaistukseen eli pitkäaikaiseen vankeuteen olisi 
suunnitelman mukaan tuomittava 10 000 henkeä. Yleisneuvostoliitto¬ 
laisen kommunistisen puolueen Keskuskomitean politbyroo vahvisti kui¬ 
tenkin 31.1.1938 lisäsuunnitelman, jonka mukaan teloitettaviksi tulisi 
tuomita vielä 3 000 henkeä lisää. Kaiken kaikkiaan näiden rankaisu- 

toimenpiteiden aikana Leningradissa ja Leningradin alueella vangittiin 
noin 480 000 henkeä, joista 56 000 teloitettiin. Näiden teloituskam- 
panjoiden aikana raskaimpia menetyksiä kärsivät inkerinsuomalaiset. 
Tämän kirjan liitteenä olevasta teloitettujen inkerinsuomalaisten mat¬ 
rikkelista löytyy 1 420 inkerinsuomalaisen uhrin nimeä, joista noin 600 
on poimittu toistaiseksi julkaisemattomista luetteloista. Uusia joukko¬ 
hautoja saattaa ajan mittaan löytyä lisää. Historiantutkijoilla on vielä 
suuri työsarka tällä murheellisella alalla. 

Vankeja teloitettiin suurin joukoin tiettyinä päivinä. Näin esimerkik¬ 
si 2.1.1938 teloitettiin 30 henkeä, 3.1. - 26 henkeä, 8.1. - 65 henkeä, 
18.1. - 174 henkeä, 27.01. - 109 henkeä. Tiettyjen teloituspäivien va¬ 
linta ei ollut sattuma. Niistä tiesivät vain harvat Sisäasiain kansan- 
komissariaatin virkamiehet. Kuolemaantuomituille ilmoitettiin, että 
heidän tuomionsa on muutettu pitkäaikaiseksi vankeustuomioksi 
ojennustyökoloniassa, johon heidät lähiaikoina siirretään. Ojennus- 
työkoloniaa pidettiin lievempänä rankaisumuotona. Näin harhautetut 
kuolemaantuomitut seisoivat teloituspäivänä rauhallisesti jonossa luul¬ 
len odottavansa saateasiakirjaa tai lääkärintarkastusta. Teloituksen jäl¬ 
keen heidän ruumiinsa kuljetettiin salaa Sisäasiain kansankomissariaa- 
tin kalmistojen joukkohautoihin. Leningradin alueella tätä liukuhihna- 
maista teloitusta johti Sisäasiain kansankomissariaatin Leningradin 
alueen hallinnon komendantti Polikarpov, joka 14. maaliskuuta 1939 
teki itsemurhan. 

Salaa tapahtuvasta ihmisten tuhoamisesta eivät tietäneet sukulaiset 
eivätkä edes sellikaverit. Oletettiin, että heidät siirrettiin työkolonioi- 
hin. Sellitoverit odottivat, että heidätkin siirrettäisiin lähiaikoina ojennus- 
työkoloniaan, jossa heidän asiansa tutkittaisiin ja heidät todettaisiin 
syyttömiksi. 

Leningradin alueen erikoinen kolmosryhmä toimi Sisäasiain kansan¬ 
komissaari Jezovin 16.9.1937 antaman määräyksen mukaisesti tuomi¬ 
ten kaikki Solovetskin saarella olleet vangit. Kolmosryhmän jäsenet kä¬ 
sittelivät vankien luettelot ja asiakirjat, jotka olivat Leningradin alueen 
Sisäasiain komissariaatin valmistelemia ja tuomitsivat kaikki luettelois¬ 
sa olleet henkilöt teloitettaviksi syytettyjen poissa ollessa. Solovetskin 
saariston vankien teloitustuomioita pantiin täytäntöön eri paikkakun¬ 
nilla. Osa tuomituista toimitettiin Karjalan tasavallan Karhumäkeen, 
jossa 1 111 henkeä teloitettiin vuoden 1937 marraskuun alkupäivinä 
Sandorman metsäalueella. Heidät tuotiin teloituspaikalle kädet ja jalat 
sidottuina, suut tukittuina ja heitettiin hautaan, johon Leningradista 

saapuneet ammattiteloittajat uhrinsa ampuivat. Leningradiin toimitetut 
yli 500 vankia teloitettiin ns. suuren talon kidutuskammioissa vuoro¬ 
kauden sisällä 8.12.1937. 

Tämän operaation toteuttamisesta vastasivat Jezov, Kommunistisen 
puolueen jäsen vuodesta 1917, Kommunistisen puolueen Keskuskomi¬ 
tean politbyroon jäsenehdokas ja Kommunistisen puolueen Keskus¬ 
komitean sihteeri, Zakovskij, Kommunistisen puolueen jäsen vuodesta 
1913 ja Leningradin alueen Kommunistisen puolueen aluekomitean jä¬ 
sen, Pozern, Kommunistisen puolueen jäsen vuodesta 1902, Leningra¬ 
din alueen Kommunistisen puolueen aluekomitean jäsen ja P. I. Smoro- 
din, Kommunistisen puolueen jäsen vuodesta 1917, Leningradin alueen 
Kommunistisen puolueen aluekomitean toinen sihteeri. 

Solovetskin saaren vankien teloitukset Leningradin alueen erikoisen 
kolmosryhmän tuomiolla oli vain yksi tapahtuma muiden bolshevik¬ 
kien suorittamien raskaiden rikosten sarjassa. Kun Stalin siirtyi Suuren 
terrorin toiseen vaiheeseen eli pyövelien tuhoamiseen, koko Leningra¬ 
din alueen erikoinen kolmosryhmä, johon kuuluivat Zakovskij, Smoro- 
din ja Pozern, teloitettiin. 

Alueiden, aluepiirien ja tasavaltojen hallintoelimet lähettivät kansan¬ 
komissaarien Syyttäjäkomissiolle syytettyjen aineistoa rankaisutoimen¬ 
piteitä koskevine ehdotuksineen. Kakkosryhmä vahvisti ehdotukset, 
jotka sen jälkeen pantiin paikallisen Sisäasiain kansankomissariaatin 
toimesta täytäntöön. 

Koska inkerinsuomalaisten katsottiin stalinilais-zdanovilaisen johto¬ 
portaan näkemyksen mukaan alun perin olleen valtiolle vaarallisia kansal¬ 
lisuutensa perusteella, saattoivat Sisäasiain kansankomissariaatin työnteki¬ 
jät näytön puutteessa vakoilusta yms. syytettäessä lähettää kenet tahansa 
heistä vain epäilyksen perusteella Erikoisneuvottelukunnan kautta van¬ 
kilaan. Näin usein tapahtuikin. Erikoisneuvottelukunnan toimesta tuo¬ 
mittiin useiden muidenkin vähemmistökansallisuuksien edustajia. 

Yleisneuvostoliittolaisen kommunistisen puolueen Keskuskomitean 
politbyroon jäsenet eivät voineet olla tietämättömiä siitä, millaisia rajat¬ 
tomia oikeuksia he Erikoisneuvottelukunnalle, Yleisneuvostoliitto¬ 
laisen kommunistisen puolueen etuoikeutetuille jäsenille myönsivät. 
Ennen pitkää Sisäasiain kansankomissariaatin yhteydessä toimivan 
Erikoisneuvottelukunnan kokemusta alettiin käyttää hyväksi kaik¬ 
kein verisimpien tuomioasiakirjojen valmisteluissa, jotka vahvistettiin 
Yleisneuvostoliittolaisen kommunistisen puolueen Keskuskomitean polit¬ 
byroossa. 

Venäjän Federaation presidentin yhteydessä toimiva komissio tiedotti: 
”Poliittisten vainojen uhrien yhteismäärää ei tänään vielä valitettavasti 
tiedä kukaan, mutta näyttää yhä todennäköisemmältä, että ihmishenkien 
menetykset rankaisutoimenpiteiden seurauksena ovat rinnastettavissa 
toisen maailmansodan menetyksiin (noin 28 miljoonaan henkeen) 33 . 

Valtiollisen pääsyyttäjän R. Rudenkon ja Sisäasiain ministerin S. Krug- 
lovin N. S. Hrushtsheville tekemän selonteon mukaan Erikoisneuvottelu- 
kunnan toimesta tuomittiin vuosina 1934-1953 seuraavat ihmismäärät: 


Vuosi 

henkeä 

1934 

1 003 

1935 

29 452 

1936 

18 969 

1937 

17 911 

1938 

45 768 

1939 

13 021 

1940 

42 912 

1941 

26 534 

1942 

77 548 

1943 

25 134 

1944 

10 611 

1945 

26 581 

1946 

8 320 

1947 

13 393 

1948 

17 237 

1949 

38 460 

1950 

19 419 

1951 

9 076 

1952 

958 

1953 

204 

Yhteensä 

442 531 


Näistä tuomittiin teloitettaviksi 10 101 henkeä, vankeuteen 360 921 
henkeä ja pakkosiirtolaisiksi 67 539 henkeä. 

Kansankomissaarien neuvoston Sisäasiain kansankomissariaatin 
yhteydessä toimiva Erikoisneuvottelukunta, kakkos- ja kolmosryhmät 
langettivat tuomioita syytettyjen poissa ollessa niille esitettyjen puutteel¬ 
listen ja kidutuksilla aikaansaatujen tutkinta-asiakirjojen ja tunnustusten 

perusteella. Vuodet 1930-40 olivat jatkuvien poliittisten oikeudenkäyn¬ 
tien ja syyttömästi pidätettyjen ihmisten kidutusten vuosikymmeniä. 

Tutkintatuomarit käyttivät apunaan erilaisia kidutusmenetelmiä. 
Leningradin alueen Yleisliittolaisen kommunistisen puolueen Keskus¬ 
komitean politbyroon hallinnon päällikkö Zakovskij opetti tutkinta- 
tuomareita hakkaamaan kuulusteltavia ensikuulustelusta alkaen ja 
kansankomissaarin sijainen M. P. Fridkovskij antoi alaisilleen ohjeeksi 
langettaa kuolemantuomioita välillistenkin todisteiden tai salaisen palve¬ 
lun asiamiesten tarkistamattomien tietojen perusteella. Ollessaan myö¬ 
hemmin Leningradin alueen kolmosryhmän esimiehenä Zakovskij vaati 
langettamaan vain ensimmäisen luokan eli kuolemantuomioita ja ainoas¬ 
taan poikkeustapauksissa toisen luokan eli pitkiä vankeustuomioita. Hä¬ 
nen hirmutyönsä huomioitiin Moskovassa. Vuoden 1937 joulukuussa 
Kalinin luovutti Zakovskille Leninin kunniamerkin "esimerkillisestä ja 
uhrautuvasta tärkeimpien valtiollisten tehtävien suorittamisesta” ja hä¬ 
nestä tuli Sisäasiain kansankomissaarin sijainen. Tämän kunnianosoi¬ 
tuksen innoittamana Zakovskij laajensi "esimerkillistä” syyttömien ih¬ 
misten tuhoamistoimintaansa Leningradin alueen ulkopuolelle. 

Eräs Leningradin alueen Sisäasiainministeriön hallinnon johtajista, 
J. Perelman neuvoi tutkijoita: "Jos pidätetyllä on tulitikkuja ja hänen 
kotonaan on paloöljyä, hän on tuhotyöntekijä.” 

Tutkintatuomareiden henkilökohtainen esimerkki, "tee kuten minä”, 
kannusti kaikkia kiduttajia keksimään ja käyttämään yhä uusia väki¬ 
vallan muotoja syyttömästi pidätettyjä kohtaan itsesyytösten tai väärien 
todistusten saamiseksi. He tiesivät, että heidän kakkos- ja kolmos- 
ryhmille valmistamiin syyteasiakirjoihin tuli välttämättä sisältyä suosi¬ 
tus teloituksesta tai 10 vuoden vankeustuomiosta ilman kirjeenvaihto- 
oikeutta, mikä oli teloituksen peitenimi. 

Inkerinsuomalaisten tuhoamista toteutettiin muidenkin Yleisneuvosto¬ 
liittolaisen kommunistisen puolueen Keskuskomitean politbyroon hyväk¬ 
symien asiakirjojen perusteella. Yleisneuvostoliittolaisen kommunistisen 
puolueen Keskuskomitean politbyroo vahvisti 31. tammikuuta 1938 
erikoisasetuksen, jonka mukaan Sisäasiain kansankomissariaatin sallit¬ 
tiin jatkaa vuoden 1938 huhtikuun 15. päivään asti operaatiota ns. va¬ 
koilu- ja tihutyöryhmiä vastaan, joiden väitettiin koostuvan puolalaisista, 
latvialaisista, saksalaisista, virolaisista, suomalaisista, kreikkalaisista ym. 
sekä ulkomaalaisista että neuvostokansalaisista. Kyseisen asetuksen tar¬ 
koituksena oli epäilemättä moninkertaistaa vähemmistökansallisuuksiin 
kuuluneiden tuhottavien ihmisten määrä. 


66 




Stalin käytti esiintymisissään hyvin usein ilmaisuja kansanvihollinen, 
tihutyö, ilkityö jne. osoittaen, että neuvostoyhteiskunnassa on kaikkial¬ 
la vihollisia ja vallitsevan käsityksen mukaan sosialismin saavutusten 
myötä luokkataistelu maassa kärjistyi entisestään. Kansanvihollisia et¬ 
sittiin ja löydettiin” puolueesta, teollisuudesta, maataloudesta, mutta 
erittäinkin sivistyneistön ja uskovaisten keskuudesta. 

Vuoden 1928 toukokuussa oli meneillään paljastuskampanja ja oi¬ 
keudenkäynti Ukrainan Donbassin kaivosalueen johtajia, insinöörejä ja 
teknisiä työntekijöitä vastaan. Heitä syytettiin vallankumouksenvastai- 
sesta toiminnasta, vahingonteosta ja tuhotöistä, jotka olivat suunnattu 
maan talouden ja neuvostovallan horjuttamiseksi. Nykyään on aivan 
selvää, että sosialistisen talousjärjestelmän vaikeuksien kasaantuessa 
kasvoi tarve osoittaa kansalaisille kuinka paljon maassa oli vihollisia, 
jotka eri tahoilla jarruttivat sosialismin etenemistä. Koko prosessi oli 
keksitty kansan mielipiteen kiihottamiseksi näitä paljastettuja viholli¬ 
sia” vastaan. Samantapaisia falsifioituja oikeudenkäyntejä oli 1930- 
luvulla maan eri puolilla ja eri toimialoilla. 

Esiintyessään Neuvostoliiton Korkeimman oikeuden ensimmäisessä 
täysistunnossa 31. joulukuuta vuonnal938 sotakollegion puheenjohtaja 
Vasilij Ulrich, joka oli langettanut kymmeniä tuhansia teloitustuomioita, 
vaati tuomareita välttämättä selvittämään, mihin kansallisuuteen syy¬ 
tetty kuului, koska hänen käsityksensä mukaan Erikoistapauksissa sil¬ 
lä on tietty merkityksensä”. 

Inkerinsuomalaisista puhuttaessa Ulrichin ohjeen mukaan rankaisu- 
elinten kannalta kansallisuudella ei ollut ainoastaan tietty, vaan sillä oli 
syyttävä merkitys. Maan miljoonien teloitettujen, pakkotyöleireille ja 
Sisäasiain ministeriön erikoissiirtoalueille lähetettyjen joukkoon sisältyi 
puolet inkerinsuomalaisesta kansasta. Onnettomuuksien, kuten tuli¬ 
palojen, haaksirikkojen yms. sattuessa syyllisiä etsittiin ensisijaisesti in¬ 
kerinsuomalaisten keskuudesta. 


Suuren terrorin lopettaminen ja "jälkihoito" 

Vuoden 1938 marraskuussa Stalin ja hänen lähipiirinsä ilmoittivat tauos¬ 
ta vuosien 1937-1938 verisissä operaatioissa. Asianomaisille lähetet¬ 
tiin 15. marraskuuta 1938 Neuvostoliiton Kansankomissaarien neuvos¬ 
ton puheenjohtajan Molotovin ja Yleisliittolaisen kommunistisen puo¬ 
lueen Keskuskomitean sihteerin Stalinin allekirjoittama salamerkkitiedote: 

"Kaikkien oikeusasioiden käsittely kolmosryhmissä on keskeytettävä 
16. marraskuuta v. 1938 alkaen seuraavaan määräykseen asti”. 

Neuvostoliiton Kansankomissaarien neuvosto ja Kommunistisen 
puolueen Keskuskomitea hyväksyivät 17. marraskuuta 1938 täysin sa¬ 
laisen päätöksen ” Vangitsemisista , syyttäjäjärjeston valvonnasta ja tut¬ 
kinnan suorittamisesta ”, jossa syy puutteista ja vääristelyistä langetet¬ 
tiin Sisäasiain kansankomissariaatin elimille ja syyttäjäjärjestölle. Stalin 
ja Molotov eivät kertoneet mitään siitä, että nämä oikeusjärjestelmään 
kuulumattomat rankaisuelimet olivat Yleisliittolaisen kommunistisen 
puolueen Keskuskomitean politbyroon perustamia ja että mielivallan ja 
terrorin alkuunpanijoina olivat he itse. 

Neuvostoliiton Kansankomissaarien neuvosto ja Yleisliittolaisen kom¬ 
munistisen puolueen Keskuskomitea vahvistivat 18. marraskuuta 1938 
Molotovin ja Stalinin allekirjoittaman päätöksen, jossa he totesivat, että 
vuosina 1937-38 Sisäasiain kansankomissariaatin elimet suorittivat puo¬ 
lueen johdolla suuren työn Neuvostoliiton puhdistamiseksi kansanvihol¬ 
lisista. Mutta Sisäasiain kansankomissariaatin elinten vuosina 1937-38 
suorittamat laajamittaiset operaatiot vihollisainesten kitkemiseksi ja tu¬ 
hoamiseksi yksinkertaistettuja tutkinta- ja oikeusmenetelmiä käyttäen 
eivät voineet olla aiheuttamatta useita vakavia virheitä ja vääristelyjä 
Sisäasiain kansankomissariaatin elinten ja Syyttäjä viraston työssä. Tä¬ 
män lisäksi Sisäasiain kansankomissariaattiin soluttautuneet kansan¬ 
viholliset ja ulkomaiden vakoilijat olivat tietoisesti vääristelleet neuvos- 
tolakeja, toimittaneet laajamittaisia ja aiheettomia pidätyksiä suojellen 
samanaikaisesti tuholta omia rikostovereitaan, erittäinkin niitä, jotka 
olivat kätkeytyneet Sisäasiain kansankomissariaatin elimiin. 

Kakkos- ja kolmosryhmien, kuten muidenkin oikeusjärjestelmään kuu¬ 
lumattomien Suuren terrorin aikana perustettujen rankaisuelinten toiminta 
lakkautettiin vuoden 1938 marraskuussa. Kansankomissaarien neuvosto 
ja Yleisliittolaisen kommunistisen puolueen Keskuskomitea päättivät: 

1) kieltää Sisäasiain kansankomissariaatin elimiä ja Syyttäjävirastoa 
suorittamasta minkäänlaisia laajamittaisia pidätys- ja karkotusope- 
raatioita; 

2) lakkauttaa oikeuslaitoksen ulkopuoliset kolmosoikeusryhmät. 

Myös kaikki kakkosryhmät lakkautettiin. Poikkeuksen muodosti vain 
Kansankomissaarien neuvoston Sisäasiain kansankomissariaatin yhtey¬ 
dessä toimiva Erikoisneuvottelukunta, joka toimi 1.9.1953 asti. 

Sisäasiain kansankomissariaatin kansankomissaari N. I. Jezov va¬ 
kuutti uskollisuuttaan Stalinille ja anoi eroa Sisäasiain kansankomissa¬ 
riaatin kansankomissaarin tehtävästään. Sisäasiain kansankomissariaa¬ 
tin kansankomissaariksi tuli vuonna 1938 V. P. Berija. Jezov teloitettiin 
4.2.1940 Korkeimman oikeuden Sotakollegion tuomiolla. 

Oikeusjärjestelmään kuulumattomien rankaisuelinten lakkauttaminen 
ei tarkoittanut sitä, että rankaisuelimet olisivat lopettaneet mielivallan. 
Kuulusteltavat Sisäasiain kansankomissariaatissa ja syyttäjäjärjestel- 
mässä säilyivät entisellään. Vuonna 1939 Stalin hyväksyi julkisesti ki¬ 
dutukset kirjoittaen: kommunistisen puolueen Keskuskomitean jä¬ 
senet ovat sitä mieltä, että fyysistä vaikutusta tulee vastedeskin ehdotto¬ 
masti poikkeuksellisesti käyttää tarkoituksenmukaisena ja oikeana kei¬ 
nona ilmeisiä ja katumattomia kansanvihollisia kohtaan”. 

Neuvostoliiton Turvallisuusministeriö ja Prokuraattorilaitos vahvisti¬ 
vat 26. lokakuuta 1948 ehdottoman salaisen toimintaohjeen N 66 / 24, 
jonka mukaan Valtiollisen turvallisuuspalvelun tuli uudelleen pidättää 
ne valtiorikolliset, jotka olivat jo rangaistuksensa kärsineet ja toisen 
maailmansodan jälkeen vapautuneet. Näille henkilöille esitettiin samat 
syytteet, joiden johdosta heidät oli jo aikaisemmin rangaistu, mutta nyt 
niiden tutkinta aloitettiin uudestaan. Direktiivi edellytti, että jos tutkin¬ 
nassa ei ilmene minkäänlaisia uusia tietoja henkilön neuvostovastaises¬ 
ta toiminnasta hänen vapautumisensa jälkeen, tällaiset oikeusasiat oli 
kuitenkin lähetettävä Erikoisneuvottelukunnan käsiteltäviksi, jolloin 
pidätetty tuomittiin pakkosiirtolaiseksi. Tätä uutta rankaisumuotoa so¬ 
vellettiin sodan päätyttyä myös Leningradin alueelle palaaviin inkerin¬ 
suomalaisiin. 

Sisäasiain kansankomissariaatti ja Valtiollinen turvallisuuspalvelun 
ministeriö toimivat ilman minkäänlaista valvontaa. Siksi niiden työn¬ 
tekijät tehtailivat vuosikymmenien mittaan yksityisiä kansalaisia, ns. 
kansanvihollisia koskevia rikosjuttuja. Tämän lisäksi he pitivät koko 
yhteiskuntaa jännitystilassa tiedottaen tuon tuostakin vallankumouksen- 
vastaisten järjestöjen ja ryhmien paljastumisista. Ahkeruudestaan useat 
Sisäasiain kansankomissariaatin työntekijöistä joutuivat itsekin vuosina 
1936-39 teloitettaviksi. 

Teloitettujen tilalle tulivat uudet työntekijät, mutta rikosasioiden teh¬ 
tailu kansanvihollisia vastaan sekä vallankumouksenvastaisten järjestö¬ 
jen paljastukset” ja pidätettyjen kidutukset jatkuivat. 

Useat Leningradin alueen Sisäasiain kansankomissariaatin tehtaile¬ 
mat rikosasiat koskivat inkerinsuomalaisia. Niiden tarkkaa määrää ei 

ole tiedossa, koska Sisäasiain kansankomissariaatin arkisto pysyy tiu¬ 
kasti lukittuna. On vaikea löytää järjellistä selitystä sille, miksi Venäjän 
nykyinen lainsäädäntö ja toimeenpanovalta yhä edesauttavat Sisäasiain 
kansankomissariaatin arkiston salaisuuksien säilyttämistä. 

Kun N. S. Hrushtshev 1950-luvulla paljasti vuosien 1930-40 hirmu¬ 
töiden mittasuhteet, syntyi pelko uhrien omaisten laajoista mielenilmauk¬ 
sista. Kansalaisten kysymyksiin omaistensa kohtalosta, jotka oli tuo¬ 
mittu teloitettaviksi oikeuslaitoksiin kuulumattomien Sisäasiain kan¬ 
sankomissariaatin kakkos- tai kolmosryhmien toimesta ja joiden tuo¬ 
mio oli välittömästi pantu täytäntöön, aluksi vuonna 1955 vastattiin 
kaavamaisesti: "Tuomittu 10 vuodeksi vankeuteen vailla kirjeenvaihto- 
oikeutta. Olinpaikka on tuntematon”. Se oli korkeimman valtiollisen 
johdon tasolla hyväksyttyä valhetta. Vuoden 1955 elokuussa Neuvos¬ 
toliiton Kommunistisen puolueen keskuskomitean puhemiehistö antoi 
ohjeen, jonka mukaan omaisille kerrottiin tuomittujen kuolleen erilai¬ 
siin sairauksiin, joita kukin todistuksen kirjoittaja itse keksi. Yli 20 
vuoteen omaiset eivät saaneet mitään tietoa vangittujen kohtalosta. 
Paljon myöhemmin alkoivat omaiset saada todistuksia, joista ilmeni 
kuolinsyyn oikea laatu eli teloitus. 

Inkerinsuomalaisten 1920-50-lukujen historiaa ajatellen varauksel¬ 
linen suhtautuminen inkerinsuomalaisiin tulee jatkumaan niin pitkään, 
kunnes kaikki keksittyjen rikosten asiakirjat tulevat julkisiksi. Niin 
kauan kun vallanpitäjät eivät anna tutkijoille mahdollisuutta tutus¬ 
tua arkistoaineistoon, joka sisältää kokonaiseen kansaan kohdistuneita 
rankaisutoimenpiteitä, ei voida puhua katumuksesta tai anteeksi¬ 
pyynnöstä. Saksan hallitus on jo aikoja sitten avannut fasismin kauden 
arkistot tutkijoiden käyttöön. 

Lähes puolen vuosisadan ajan on posti kantanut inkerinsuomalaisten 
perheisiin syyttömästi teloitettujen, vankiloissa ja pakkotöissä piinattujen 
omaisten rehabilitaatiotodistuksia. Suurin osa arkiston rikosasioista jää 
kuitenkin noutamatta, koska ketään sukulaisista ei ole enää elossa. 

Suurta osaa teloitetuista tai 10 vuoden määräajaksi ilman kirjeen¬ 
vaihto-oikeutta tuomituista inkerinsuomalaisista syytettiin perättömästi 
vakoilusta Suomen hyväksi. Suomessa ehkä harvat tietävät tästä. 

Jokaiselta teloitetulta ja vangitulta jäi lapsia ja sukulaisia, joiden elä¬ 
mää Sisäasiain kansankomissariaatin asiamiehet ja tiedottajat kaiken 
aikaa seurasivat uusia uhreja etsien. 

On mahdotonta kuvailla kuinka paljon surua ja kärsimystä kokivat 
teloitettujen omaiset. Sitä enemmän mielipahaa johtuu siitä, että tilanne 

ei ole tullut niiden maan uusien johtajien tietoisuuteen, joiden velvolli¬ 
suutena on auttaa järjestämään syyttömästi, mutta syvästi kärsineiden 
inkerinsuomalaisten elinoloja. Vuosikymmenten kuluessa inkerinsuoma¬ 
laiset ovat kärsimystensä jatkuessa vakuuttuneet siitä, että valtaan ovat 
nousseet uudet tunteettomat ja sydämettömät ihmiset. 


Esimerkkejä syyttömästi kärsineiden kohtaloista 

Andreas Paavalin poika Haimi. Talonpoika Andreas Paavalin poika Hai¬ 
mi syntyi 19.12.1876 Seuloskoin piirin Pappilanaution kylässä, jossa 
pysyvästi asui. Ennen vuotta 1917 perhe kuului keskivarakkaisiin talon- 
poikaisperheisiin, taloudessa oli 2 hevosta ja 3 lehmää. Vuosina 1916— 
17 Andreas Paavalin poika Haimi palveli sotamiehenä tsaarinajan ar¬ 
meijassa. 

Andreas Haimi oli kansallisuudeltaan suomalainen, puolueeton, 
SNTL kansalainen, hän oli päättänyt 4 luokkaa kyläkoulua ja harjoitti 
neuvostovallan aikana maanviljelystä yksityistaloudessaan. Vuonna 1937 
hänen omaisuuteensa kuului: talo, talli, sauna, 35 aarin maapalsta, 
1 hevonen ja 1 lehmä. 

Lähisukulaisista vaimo oli vuonna 1937 kuollut, poika Simo Andreak¬ 
sen p. Haimi, s. 1909, harjoitti myös maanviljelystä yksityistaloudessaan 
Pappilanaution kylässä, vuonna 1913 syntynyt tytär Anna oli emäntänä 
isänsä talossa. Veli Jaakko Paavalin poika Haimi oli Pappilanaution 
kolhoosin jäsen. 

Andreas Haimin kotona toimitettiin 9.10.1937 kotietsintä Sisäasiain 
ministeriön kansankomissariaatin Leningradin alueen Sisäasiain minis¬ 
teriön hallinnon virkailijan luvalla. Kotietsinnän yhteydessä Andreas 
Haimin kotoa löytyi pakkosiirretyn kulakin kirje. Syytteeseen merkit¬ 
tiin: oli yhteydessä pakkosiirrettyyn kulakkiin. 

Vuonna 1933 Andreas Haimi oli rangaistu 1 vuoden pakkotyöllä 
luvattomasta heinänteosta metsäniityllä. Vuonna 1934 hänen väitettiin 
eräiden muiden saman kylän miesten kanssa polttaneen ladon, jossa oli 
kolhoosin olkia ja kolhoosilaisen P.S. Saurosen talon. 

17.10.1937 päivätyssä tuomiopäätöksessä Andreas Paavalin poika 
Haimi luokiteltiin kulakiksi, häntä syytettiin osallisuudesta vallan- 
kumouksenvastaiseen agitaatioon ja neuvostovastaisen ryhmän toi¬ 
mintaan, kolhoosijärjestelmän panetteluun, neuvostovallan vaatimusten 

sabotointiin. Syyllisyytensä Andreas Paavalin poika Haimi tunnusti 
vain osittain. Andreas Paavalin poika Haimi tuomittiin rikoslain §58- 
10-11 mukaisesti teloitettavaksi. 

Sisäasiain ministeriön kansankomissariaatin hallinnon Leningradin 
alueen kolmosryhmän tuomio Andreas Paavalin poika Haimin teloituk¬ 
sesta pantiin täytäntöön 21.10.1937. 

Suurin osa 1930-luvulla kuolemaan tuomituista inkerinsuomalaisista 
tuomittiin Venäjän Sosialistisen Federatiivisen Neuvostotasavallan (VS- 
FNT) rikoslain § 58 perusteella. Seuraavassa on sen kahden alamomen¬ 
tin sisältö. 

Rikoslain § 58 - 10 Agitaatiosta tai propagandasta, joka sisältää ke¬ 
hotuksen neuvostovallan kumoamiseen, horjuttamiseen, heikentämi¬ 
seen tai yksittäisten vallankumouksenvastaisten rikosten suorittamiseen 
sekä myös samanaiheisen kirjallisuuden valmistamisesta ja säilyttämi¬ 
sestä seuraa vähintään 6 kuukauden vankeusrangaistus. 

Samoista toiminnoista kansanjoukkojen liikehtimisen yhteydessä, 
sotatilanteessa tai uskonnollisia ja kansallisia ennakkoluuloja hyväksi 
käytettäessä ne vaativat sosiaalisen puolustautumisen korkeinta astetta, 
teloitusta tai julistamista työtätekevien viholliseksi, koko omaisuuden 
takavarikointia sekä kansalaisuuden menettämistä ja maasta häätämis¬ 
tä. Lievemmissä tapauksissa tuomitaan vähintään 3 vuoden vankeus¬ 
rangaistukseen ja koko omaisuuden tai sen osittaiseen takavarikointiin. 

Rikoslain § 58 - 11: Järjestöllinen toiminta, joka on suunnattu mai¬ 
nittujen vallankumouksenvastaisten rikosten valmisteluun tai toteutta¬ 
miseen, samoin kuin osallisuus sellaisen järjestön toimintaan, joka on 
perustettu jonkin kyseisessä artiklassa mainitun rikoksen valmisteluun 
tai toteutukseen, vaativat sosiaalisen puolustautumisen korkeimman 
asteen rangaistusta, so. teloitusta. 

Melkein 20 vuoden kuluttua, 27.08.1956, Sisäasiain ministeriön 
kansankomissariaatin hallinnon Leningradin alueen kolmosryhmän 
Andreas Paavalin poika Haimia koskeva tuomio kumottiin, sillä syyte 
oli jäänyt todistamatta. Väite siitä, että Haimi olisi ollut kulakki, ei il¬ 
mennyt tutkinta-aineistosta, vaan hän oli yksityinen maanviljelijä ja 
keskivarakas talonpoika. Samanaikaisesti kumottiin myös muut häntä 
vastaan nostetut syytteet. (Katso liite 2 17.10.1937) 

Anna Andreaksen tytär Haimi. Isän teloituksen jälkeen pidätettiin myös 
hänen tyttärensä. Anna Andreaksen tytär Haimi kertoi: 

” Synnyin vuonna 1913 varakkaaseen talonpoikaisperheeseen Pappilan- 
aution kylässä, jossa pysyvästi asuin. Päätin 5 luokkaa suomenkielistä 
koulua. Perheessämme kaikki työskentelivät ahkerasti ja minun oli 
autettava vanhempiani. Maapalsta, puutarha ja kotieläimet vaativat 
melkoista työpanosta. Ruokatarpeita riitti sekä omalle perheelle että 
kaupunkiin myytäväksi. Kun kollektivointi alkoi, isäni ei pyrkinyt 
kolhoosiin, eikä häntä sinne olisi huolittukaan, sillä hänet luokiteltiin 
kulakiksi. Perheemme joutui vainon alaiseksi, meiltä riistettiin sato, lai¬ 
tettiin mahdottomat verot, kiusattiin kaikin tavoin. Ensimmäisenä 
murtui äiti, hän kuoli 1937 maaliskuussa ja lokakuussa vangittiin 
isä. Kotiin jäi kolme lasta, mutta heidän kohtalonsa oli määrätty jo etu¬ 
käteen. 

Minut vangittiin 26.07.1938 ja tuotiin Leningradin harmaaseen ta¬ 
loon Liteinyi pr. N 4 Liteinyn sillan luona. Minkäänlaisia syytöksiä ei 
esitetty. Ensi kuulustelussa tutkija kysyi, onko minulla sukulaisia Suo¬ 
messa? Mitä isä teki? He väittivät, että hän olisi sanonut: ”Kun meidän 
omat tulevat, he tappavat kaikki bolsevikit”. 

Vastasin kaikkiin kysymyksiin kielteisesti. Minulle työnnettiin puh¬ 
das paperi eteeni ja käskettiin allekirjoittamaan, mutta minä kieltäy¬ 
dyin. Minut pantiin huoneen nurkkaan ja käskettiin seisomaan hiljaa 
kädet sivuilla. Sitten alkoi joka suunnalta sataa lyöntejä. Lyötiin korvil¬ 
le, sitten tukasta pidellen hakattiin päätä seiniin kunnes nenästä ja suus¬ 
ta alkoi vuotaa verta. Minut vietiin selliin kauttaaltaan verisenä. Se ei 
ollut entinen selli, josta lähdin kuulusteluun. Naiset saattoivat minua, 
pesivät ja rauhoittivat. Meitä oli 300 henkeä samassa sellissä ja minä 
olen heille kaikille kiitollinen ystävällisyydestä ja tuesta. 

Kaikkia, jotka olivat harmaassa talossa, nimitettiin kuolemaan¬ 
tuomituiksi. Jos joku vietiin kuulusteltavaksi, hän ei useimmiten enää 
palannut. Elinolot olivat siellä kauheat. Juoma- ja pesuvettä otettiin 
WC:n pöntöstä. 

Toiseen kuulusteluun minut kutsuttiin yöllä. Tutkija esitti minulle 
samoja kysymyksiä ja vaati allekirjoittamaan samanlaisen puhtaan pa¬ 
perin. Minä kieltäydyin uudelleen. Silloin hänen avustajansa löi minua 
nyrkillä kasvoihin. Näin minä menetin etuhampaani. Seuraavana yönä 
minut vietiin taas tutkintaan. Käytävän lopussa oli kapea kaappi, johon 
minut työnnettiin ja ovi suljettiin. Katselin ympärilleni ja näin edessäni 
otsani tasolla tarkkailuaukon ilman lasia ja jalkojeni alla ritilän, josta 
tuikki himmeä valo. Jouduin pelon valtaan ja ajattelin, että tämä on 
minun elämäni loppu. 

Mutta suunnilleen tunnin kuluttua minua tultiin hakemaan. Kuljin 
lattiamattoa pitkin tuntematta jalkoja allani. Nähtävästi se oli psyko¬ 
loginen käsittelytapa, jonka jälkeen samassa kuulusteluhuoneessa mi¬ 
nua yritettiin suostutella allekirjoittamaan sellaista mitä ei ollut olemas¬ 
sakaan. Löysin itsessäni voimaa kieltäytyä uudelleen. Tutkija iski nyr¬ 
killä pöytään, haukkui minut itsepäiseksi suomalaiseksi häräksi, sen jäl¬ 
keen lisäsi, että jos minä en allekirjoita, minut suljetaan karsseriin ja 
sitten teloitetaan. Minä pysyin kannassani. Luokseni tuli nainen ja vei 
minut nurkkaan, jossa minä olin jo monta kertaa seisonut. Hän otti 
vasemman käteni ja alkoi työntää neuloja kynsieni alle. Sellaista kipua 
minä en kestänyt. Teeskentelin kirjoitustaidotonta ja allekirjoituksen 
asemesta vedin paperille paksun ristin. 

Siihen päättyivät minun piinani. Harmaasta talosta minut siirrettiin 
naisten vankilaan "Arsenal - 9”, jossa elinolosuhteet olivat siedettävät, 
vaikkakin epäinhimilliset. Tutkintakuulusteluihin minua ei enää kutsuttu. 

Uudessa paikassani meitä oli 20 henkeä sellissä. Vanhemmat naiset 
nukkuivat pukeille asennetuilla puulevyillä, mutta nuoremmat nukkui¬ 
vat sementtilattialla. Kuten sardiinit purkeissa, niin tiiviisti toinen toi- 
seensa painautuneina, ettei ollut mitään mahdollisuutta kääntyä toiselle 
kyljelleen, vietimme me öitämme vankilassa. 

Kesällä sellissä oli kauhean kuumaa ja me istuimme alusvaatteissam¬ 
me. Vuoteita, pyyheliinoja, kampoja tai peilejä meillä ei ollut. Eräs kau¬ 
punkilaisnainen lahjoitti minulle pyyheliinan, josta minä tein laukun 
leipäannoksen säilyttämiseksi, jota annettiin 500 g. Jos siihen kuului 
lisäpala, se kiinnitettiin puupuikoilla, jotka päivystäjä myöhemmin ke¬ 
räsi pois. Me keksimme halkaista paksummat puikot kahtia ja sääste¬ 
tyistä puikoista teimme neuloja ja neulepuikkoja. Ompelulankaa saim¬ 
me omista vaatteistamme. Mutta kaikki tämä oli piilotettava. 

...Vietin puoli vuotta Leningradin vankiloissa. Vuoden 1938 lopul¬ 
la minut lähetettiin vartioiden saattamana Arkangelin alueelle. Meidät 
tuotiin härkävaunuissa Vandys-nimiselle asemalle. Mitään oikeuden¬ 
käyntiä ei minun asiassani ollut. Kun poistuimme vaunuista, sain tietää, 
että olen tuomittu 10 vuodeksi "raskaisiin töihin”. Kaksi vuotta me 
rakensimme paperi- ja selluloosatehdasta. Ihmettelen miten minä pieni 
ja hento, melkein tyttönen, pystyin kestämään tämän. 

Me kannoimme paareilla maata kuopasta, toimme asemalta työ¬ 
maalle tiilikiviä. Talvisin vedimme kelkalla sementtiä. Normit olivat 
suuria. Niille, jotka ylittivät normit, lisättiin muona-annoksia ja niiltä, 
jotka eivät normeja täyttäneet, leikattiin. 

Koko sodan ajan vuoteen 1946 asti asuin karuilla pohjoisilla seu¬ 
duilla ja työskentelin tukinuitossa. Meitä saattoivat metsätyömaalle 
vartijat koirineen, ettei kukaan olisi päässyt pakenemaan. Marssiessam- 
me kesällä rivissä työpaikalle me onnistuimme poimimaan tien varresta 
tatteja ja sieniä. Jotkut saivat siitä pyssynperästä selkäänsä ja minä jou¬ 
duin istumaan eristyksessäkin. 

Meitä asui parakissa 200 naista. Työpäivän päätyttyä meille tuotiin 
ruokaa: kaksi ämpärillistä kuumaa vettä, litkumaista keittoa ja leipää. 
Kerätyt sienet, myrkylliset mukaan lukien, me haudutimme kuumassa 
vedessä, sekoitimme ne keittoon, murensimme leipää sekaan ja söimme. 
Ihme kyllä kukaan meistä ei kärsinyt sienimyrkytyksestä. Suolaa ei ol¬ 
lut, keittoon lisäsimme suolalientä suolasillitynnyreistä, silliä sen sijaan 
emme koskaan nähneetkään. 

Vuonna 1946 minut lähetettiin vartioituna Keski-Aasiaan Kokandaan, 
Pap nimiselle rautatieasemalle uraanikaivoksiin. Minut määrättiin kaivos- 
hissin kuljettajaksi. Maanalainen työvuoro kesti 8 tuntia. Sen aikana 
nostettiin 500 vaunullista malmia ja saman verran tyhjiä vaunuja palau¬ 
tettiin louhimoon. 

Venäläisiä vankeja oli siellä vähän, enimmäkseen siellä oli Krimin 
tataareja ja saksalaisia sotavankeja. Kun Stalin kuoli, minä sain hyvästä 
työstäni erikoisluvan käydä vapaasti rautatieasemalla ja torilla. Niillä 
rahoilla, joita me saimme kaivostyöstä, saattoi ostaa vaatteita ja, mikä 
tärkeintä, kohentaa terveyttään. Vihannekset ja hedelmät olivat siinä 
suurena apuna. 

Vuonna 1953 minä tutustuin erääseen hyvään naiseen, joka asui ase¬ 
man läheisyydessä. Hänen luona minä säilytin ostoksiani. Eräänä päi¬ 
vänä hän ojensi minulle matkaeväitä sekä rautatielipun Taskentiin ja 
saattoi matkaan. Niin minä pakenin uraanikaivokselta. 

Sitä ennen olin lähettänyt erään vapaan työntekijän mukana kirjeen 
sisarelleni Helenalle Leningradiin. Vastaus tuli viiveellä ja Itä-Karjalasta. 
Selvisi, että hänellä ei ollut lupaa asua Leningradissa ja hän asui pakko- 
siirrettynä Kontupohjassa. Siellä oli myös useita meidän sukulaisiamme, 
jotka olivat olleet pakkotyöleireillä. 

Seisoin viikon verran Taskentin asemalla lippujonossa. Nukuin puis¬ 
tossa ja pelkäsin, että minut pidätettäisiin, mutta kaikki meni hyvin. 
Sain Kontupohjan miliisiltä passin ja menin tiilitehtaalle töihin. Mutta 
täälläkään en saanut elää rauhassa. Tapahtui kaupungilla mitä tahansa: 
varkaus, murha tai tulipalo, niin kaikesta syytettiin minua, vaadittiin 
todisteita, silminnäkijöitä. 

Vuonna 1960 minut rehabilitoitiin ja 5 vuoden kuluttua sain luvan 
palata entiselle kotiseudulleni Vsevolozskiin. Paljon huolta aiheutti 
asunnon etsintä. Isäni talo oli myyty ja siirretty pois jo 1950-luvulla. 

Vuonna 1967 minä sain viimeinkin hyväkuntoisen asunnon Mylly- 
ojan asutuskeskuksessa, jossa nyt myös työskentelen ennaltaehkäiseväs¬ 
sä parantolassa. Elämä täällä on hyvin miellyttävää. Lähisukulaisista 
minulla on vain poikani Gennadij. Hän on elektroniikka-alan insinööri, 
asuu Pietarissa ja muistaa äitiään. 

Näinä vuosina sain tietää totuuden isästäni. Hänet teloitettiin vuoden 
1937 lokakuussa ja rehabilitoitiin vuonna 1956. Hänet on haudattu 
Levasovoon. 

Juho Juhon poika Susi syntyi 7. elokuuta vuonna 1888 Toksovan Ran¬ 
talan kylässä. Vuosina 1912-1917 hän palveli sotamiehenä tsaarinajan 
armeijassa ja vuosina 1918-1919 hän oli Puna-armeijassa yhteensä 7 
kuukautta. Hän kuului vuosina 1918-1921 Yleisvenäläiseen kommu¬ 
nistiseen (bolsevikkien) puolueeseen. 

Vuoden 1921 Kronstadtin kapinan aikana otettiin valtiovallan ta¬ 
holta eräiden suomalaiskylien asukkaita panttivangeiksi. Vangittujen 
joukkoon joutui myös Juho Suden vaimo Amalia Susi, o.s. Tiihonen. 
Siihen aikaan hän imetti vanhinta poikaansa, mutta hänet erotettiin lap¬ 
sestaan ja vietiin tuntemattomaan paikkaan. Kronstadtin kapinan ku¬ 
kistamisen jälkeen panttivangit vapautettiin, mutta siitä huolimatta 
Juho Susi erosi puolueesta. Hänet vangittiin, pidettiin vartioituna 2 
viikkoa ja sitten vapautettiin. Toisen kerran Juho Susi vangittiin vuonna 
1933 syytettynä vastavallankumouksellisesta toiminnasta, mutta täl¬ 
läkin kertaa hänet päästettiin vapaaksi. Kolmannen kerran Juho Susi 
vangittiin 5. syyskuuta 1937. Siihen aikaan hän työskenteli teknillis- 
kemiallisen tuotantolaitoksen laboratorion johtajana ja opetti koulussa 
darvinismia. 

21. syyskuuta 1937 Juho Susi tunnusti syyllistyneensä vastavallan¬ 
kumoukselliseen kansalliskiihkoiseen toimintaan. 10. marraskuuta 
1937 hänet tuomittiin Sisäasiain kansankomissariaatin ja Neuvostolii¬ 
ton syyttäjän komission päätöksellä kuolemaan. Kuolemantuomio pan¬ 
tiin täytäntöön 15. marraskuuta 1937. Kolme hänen poikaansa jäi isät¬ 
tömäksi. 

Leningradin sotilaspiirin sotaoikeuden 4. toukokuuta 1989 päivä¬ 
tyllä päätöksellä Juho Juhon poika Susi rehabilitoitiin rikostunnus- 
merkkien puuttuessa. 

Ivan Gabrielin poika Juvanen syntyi vuonnal866 Leningradin alueen 
Toksovan piirin Vaskisavotan kylässä. Hänet tuomittiin 15.10.1937 
Leningradin alueen Sisäasiain kansankomissariaatin hallinnon kolmos- 
ryhmän toimesta rikoslain § 58 - 10 - 11 mukaisesti teloitettavaksi. 

21.4.1970 hänet rehabilitoitiin rikossyytteen perättömyyden vuoksi. 
Hänen teloituksensa jälkeen hänen perheensä, vaimo Anna Nikokin 
tytär, tytär Maria ja poika Ivan, pakkosiirrettiin Jaroslavlin alueelle Ry- 
binskin kaupunkiin, mutta myöhemmin lapset lähetettiin Kustonaiskin 
alueelle Kazahstaniin. 19. marraskuuta 1945 Anna Nikokin tytär sai 
75-vuotiaana Leningradin alueen Sisäasiain kansankomissariaatin hal¬ 
linnon päätöksen siitä, että hänet vapautetaan pakkosiirtolaisuudesta, 
mutta lapsia ei vieläkään vapautettu. Vasta 2.12.1954 Leningradin 
alueen Sisäasiain kansankomissariaatin hallinto päätti vapauttaa lapset. 
Kesti vielä 6 vuotta, ennen kuin 16.04.1960 hyväksyttiin Sisäasiain 
kansankomissariaatin hallinnon Leningradin alueen päätös: ”Juvasen 
perheen pakkosiirtopäätös vuodelta 1938 kumotaan aiheettomana. 
Anna Nikokin tytär Juvanen ja Ivan Ivanin poika Juvanen on rehabili¬ 
toitu”. Sinä vuonna Anna Nikolain tytär olisi jo täyttänyt 100 vuotta. 

Tämän perheen vastoinkäymisten historiassa, kuten useiden tuhan¬ 
sien muidenkin perheiden, jotka ovat olleet pitkäaikaisen ilkivallan 
kohteena, näkyy paitsi 1930-luvun ilkityö myös uudemman Sisäasiain 
ministeriön virkailijoiden sukupolvien välinpitämätön suhtautuminen 
syyttömien kansalaisten rehabilitointiin, joka on venynyt vuosikymme¬ 
niksi. Sisäasiain ministeriön virkailijoiden rikokset eivät rajoittuneet 
perheen pään tuomitsemiseen. Kaikki teloitettujen tai määräajaksi il¬ 
man kirjeenvaihto-oikeutta (jota käytettiin teloituksen peitenimikkee- 
nä) tuomittujen inkerinsuomalaisten perheet joutuivat pakkosiirre¬ 
tyiksi. 

Ivan Aleksanterin poika lljin, suomalainen, syntyi vuonna 1905 Lenin¬ 
gradin alueen Toksovan piirin Valojärven kylässä. Hän asui Nässin 
kylässä ja toimi ”Pioneeri” -nimisen kolhoosin maitofarmin johtajana. 
Hän joutui ilmiannon kohteeksi ja häntä syytettiin osallisuudesta suo¬ 
malaiseen vastavallankumoukselliseen järjestöön ja vakoilusta. Sisäasiain 
kansankomissariaatin ja Neuvostoliiton syyttäjän komission 21.4.1938 
vahvistamalla päätöksellä hänet tuomittiin teloitettavaksi. Tuomio pan¬ 
tiin täytäntöön 5.5.1938 Leningradissa. 29.5.1938 hänen vaimonsa Eli¬ 
sabet Andreaksen tytär synnytti neljännen lapsensa Robertin. Vuonna 
1940 perhe häädettiin omasta talostaan ja vuonna 1942 heidät karko- 

tettiin pakkosiirtolaisina Siperiaan, jossa perheen äiti saman vuoden 
toukokuussa kuoli. 

Ivan Aleksanterin poika Iljin on Leningradin sotilaspiirin tuomio¬ 
istuimen 19.1.1959 päivätyn päätöksen mukaisesti rehabilitoitu. Sotilas¬ 
piirin tuomioistuimen lisätutkinnon perusteella todettiin, että syytteet 
Ivan Aleksanterin poika Iljinia kohtaan oli saatu rikkomalla räikeästi 
rikosprosessilainsäädäntöä. 

Pietari Matin poika Putkinen, suomalainen, oli syntynyt vuonna 1907 
Vsevolozskin piirin Pappilanaution kylässä. Hänet vangittiin 27.8.1937 
perättömän syytteen perusteella osallisuudesta vallankumouksen- 
vastaisen ryhmän toimintaan, neuvostovastaisesta agitaatiosta ja propa¬ 
gandasta sekä tihutöistä. Sisäasiain kansankomissariaatin hallinnon 
Leningradin alueen erikoisen kolmos-ryhmän 17.10.1937 vahvistamal¬ 
la päätöksellä hänet tuomittiin 10 vuodeksi pakkotöihin. Hänet lähetet¬ 
tiin kärsimään tuomiotaan Komin Ust-Vymin leirille, eikä hänen myö¬ 
hemmästä kohtalostaan ole mitään tietoa. Hänen tyttärensä Hilma syn¬ 
tyi isän pidätyksen jälkeen. Myöhemmin perhe pakkosiirrettiin Jaku- 
tiaan, jossa se asuu nykypäiviimme asti. Leningradin alueen tuomio¬ 
istuimen puhemiehistön 27.8.1956 antamalla päätöksellä P. M. Putki¬ 
nen on rehabilitoitu. Perhe on jo puolen vuosisadan ajan yrittänyt pa¬ 
luuta kotiseuduilleen ja pyrkinyt saamaan Leningradista asunnon, mut¬ 
ta tuloksetta. 

Olga Jevgenin tytär Atamanova kirjoitti: ”01en Olga Jevgenin tytär 
Atamanova (os. Johanson), syntynyt 12.7.1938 Leningradissa. Isäni 
Jevgenij Yrjön poika Johanson, inkerinsuomalainen, syntynyt vuonna 
1906 Leningradin alueen Aleksandrovkassa (Momokylässä) Valkeasaa¬ 
ren lähettyvillä. Isäni vangittiin vuonna 1938 Sisäasiain kansankomis¬ 
sariaatin perättömän syytteen perusteella vakoilusta Suomen hyväksi 
(Rikoslain artikla 58 b). Hänet teloitettiin 17.10.1938 Sisäasiain 
kansankomissariaatin hallinnon Leningradin alueen erikoisen kolmos- 
ryhmän päätöksellä. Synnyin kaksi viikkoa isäni teloituksen jälkeen ja 
minulle, ”kansan vihollisen” tyttärelle, annettiin pelosta Sisäasiain kan- 
sankomissariaattia kohtaan äidin sukunimi ja syntymätodistukseeni 
kirjoitettiin, että isäni Jevgenij Yrjön poika Johanson on kansallisuudel¬ 
taan venäläinen. 

Vuonna 1965 isäni rehabilitoitiin minun anomuksestani. Vuonna 
1995 tutustuin isäni oikeusasiakirjaan, jossa useaan otteeseen toistetaan, 

että isäni on inkerinsuomalainen ja se oli eräs tärkeimmistä perusteista 
syyttää häntä vakoilusta Suomen hyväksi. 

Rikoslain § 58 - b Maanpetos, so. neuvostokansalaisten teot Neu¬ 
vostoliiton sotilasmahdin, valtiollisen itsenäisyyden, alueellisen koske¬ 
mattomuuden vahingoittamiseksi, kuten vakoilu, sota- tai valtiosalai¬ 
suuden luovutus, vihollisen puolelle siirtyminen ja pako ulkomaille ran¬ 
gaistaan korkeimman asteen mukaan teloituksella ja koko omaisuuden 
takavarikoimisella. 

E. G. Belosapko kirjoittaa: ”Isäni Iosif Matvejevic Talonpoika, syntynyt 
vuonna 1905, pidätettiin 8. päivänä helmikuuta vuonna 1938 syytetty¬ 
nä rikoslain 58-10 pykälien mukaisesti. Hänet tuomittiin 9. maalis¬ 
kuuta vuonna 1939 seitsemäksi vuodeksi vankeuteen ja lisäksi kahdek¬ 
si vuodeksi poliittisten oikeuksien menettämiseen. Hänen oikeusasiaan¬ 
sa N 50446 koskevaa aineistoa säilytetään Pietarin kaupungin Turvalli¬ 
suuspalvelun hallinnossa. Olin puolitoista vuotta kirjeenvaihdossa Fe¬ 
deratiivisen turvallisuuspalvelun hallinnon kanssa ja sain sieltä lopulta 
isäni rehabilitaatiotodistuksen sekä todistuksen siitä, että minut tun¬ 
nustettiin poliittisten rankaisutoimenpiteiden uhriksi. 

Mutta Federatiivisen turvallisuuspalvelun hallinto sekä Leningradin 
alueen Syyttäjä virasto eivät vastanneet kysymyksiini siitä, mikä oli isäni 
kohtalo tuomion julistamisen jälkeen. Kysyin: Missä hän vietti vankeus- 
vuotensa, milloin hän kuoli ja mikä oli kuolinsyy? Haluaisin tietää hä¬ 
nen kuolinpäivänsä ja hänen hautauspaikkansa. 

Kerron lyhyesti itsestäni. Meidät karkotettiin äitini kanssa vuoden 
1940 lokakuussa Leningradin alueen Mujan piirin Haikkolan kylästä 
Komin alueelle. Myöhemmin asuimme Jaroslavlin ja Kirovin alueilla 
sekä Eestissä. Meitä ajeltiin kuten pahantapaisia lampaita. Miksi? Kiitos, 
että kerroitte meille nuoremmalle sukupolvelle kansamme todellisesta 
kohtalosta, sen kärsimyksistä ja siitä, kenen toimesta tämä tapahtui.” 

E. I. Smirnova kirjoittaa: ”Synnyin 16. elokuuta vuonna 1937 Leningra¬ 
dissa. Isäni Ilo-Pietari Nikokin poika Pökkinen syntyi 5. toukokuuta 
vuonna 1905 Leningradin alueen Kingiseppin piirin Kattilan kylässä. 
Hän päätti Leningradin A. I. Hertzenille nimetyn opettajakorkeakoulun 
ja työskenteli kutsuntaikäisten nuorten koulun johtajana. 

Hänet vangittiin 20. syyskuuta vuonna 1937 ja 15. marraskuuta 
vuonna 1937 teloitettiin syytettynä vakoilusta Suomen hyväksi. Hänet 
on myöhemmin rehabilitoitu. 

Isäni pidätyksen jälkeen äitini pakkosiirrettiin Urzumiin. Minä jäin 
mummoni luokse ja me asuimme Leningradissa Taiteiden aukiolla ta¬ 
lossa 3, as.10. Täällä olimme saarron ajan, mutta sodan jälkeen minut 
pakkosiirrettiin kansallisin perustein Rybinskin kaupunkiin. 

Nykyään asun Lvovissa. Ei-ukrainalaisten on hyvin vaikeata asua 
Länsi-Ukrainassa. Kaikki tuntemani inkerinsuomalaiset ovat työttö¬ 
minä.” 

Katri Kukkosen kaksi tytärtä kertoivat tekijälle: Perheessämme Keitos¬ 
sa oli kuusi lasta kun isämme vangittiin. Leningradin alueen kolmos- 
ryhmä tuomitsi hänet 26.8.1937 (seitsemäntenä päivänä suuren terro¬ 
rin alkamisesta Leningradin alueella - L. G.) teloitettavaksi ja tuomio 
pantiin samana päivänä täytäntöön. Hänet on myöhemmin rehabili¬ 
toitu. 

Syyskuussa 1939 tultiin hakemaan äitiämmekin. Mummomme pol¬ 
vistui vangitsijoiden eteen rukoilemaan, että he jättäisivät alaikäisille 
lapsille edes äidin. Mutta tytär riensi äitinsä luo ja nosti hänet ylös 
sanoen: ’Nouse! Nouse heti! Me saamme rukoilla polvillamme vain 
Jumalaa eikä ketään muuta.’ Mummo nousi ja pyövelit veivät äi¬ 
timme.” 

Perheen vanhin tytär, Lyyli Ronkonen, on kirjoittanut tapahtumasta 
seuraavan runon. 

Äiti vangitaan 

Syksyillan pimetessä 
tuulen vinkuessa 
pihallemme tönähtääpi 
musta auto ” ässä ”. 

Sisään ryntää miliisejä 
univormuissansa, 
kotietsintähän ryhtyy 
ihan tosissansa. 

Kirjat, astiat ja vaatteet 
lattialle lentää, 

kaikki tonkii, kaikki nuuskii, 
penkoo minkä entää. 

Lapsikatrabana meillä 
yks on asetelma, 
yhteen ääneen parkuen 
tarttuu äidin helmaan. 

Mutta mummokulta vanha 
ryömii polvillansa, 
rukoilee, et 3 pyövelimme 
soisi armoansa. 

Jättäis 3 meille äitikullan, 
koska isän armaan 
vankilaan jo oli viety, 
kuolemahan varmaan. 

Meil on yksi äiti vaan 
ja kuusi pientä lasta, 
eikö meitä pelastaa 
vois tästä pälkähästä? 

Mummo polvillansa ryömii 
itkien ja parkuin, 
äiti hänet ylös nostaa, 
hän ei ole arka. 

33 Polvillansa rukoilla 
en mä sinun salli, 
pyöveleiden edessä 
ei saa olla narri. 

Jumalaa vaan polvillamme 
rukoilla me saamme, 
ihmistä ei sellaista 
ole päällä maamme. 

Nämä täss 3 on pyövelit, 
kurjat kommunistit, 
minun kans 3 on Jumala 
sekä Taivaan Risti . 33 

Eivät itkut auttaneet, 
eikä rukoukset, 
äiti syöstiin autohon, 
jo paukahtivat ukset . 

Auto tärähti ja kiiti 
syksyn yöhön mustaan, 
Helvi-sisko perään liiti, 
mie vain huusin tuskaan . 

Miksi, miksi äitikulta 
meiltä silloin vietiin? 

Sitä meiV ei selvitetty, 
jos sen kuka tiesi . 


Kirkkojen ja niiden työntekijöiden tuhoaminen 

Uskonnonvastainen kampanja alkoi 1920-luvulla ja vahvistui Yleis- 
venäläisen toimeenpanevan keskuskomitean 15.2.1922 päivätyllä pää¬ 
töksellä kirkkojen arvoesineiden takavarikoimisesta. Sen tuottoa sanot¬ 
tiin tarvittavan väestön nälänhädän lievittämiseen, mikä todellisuudes¬ 
sa osoittautui vain tekosyyksi. Kampanjaa johti kommunistinen puolue 
ja operaatiosta vastasi L. Trotskij. 

Työläis- ja talonpoikaispuolueen Keskuskomitean politbyroon istun¬ 
nossa 20.3.1922 päätettiin yksityiskohtaisesti kirkkojen arvoesineiden 
takavarikoimisen järjestelyistä ja menettelyistä. Mainitun istunnon pöytä¬ 
kirjasta ilmenee operaation todellinen tarkoitus ja luonne. (Katso liite: 
Tärkeimpiä päätöksiä... 20.03.1922) 

Tämän operaation varmistamiseksi maan keskuksissa ja kuvernemen- 
teissa perustettiin salaisia johtokomissioita arvoesineiden takavarikointia 
varten, joihin kuului paikallisen puoluekomitean sihteeri tai agitaatio- 
ja propagandaosaston johtaja. Kuvernementeissa ja kaupungeissa ko¬ 
missioon kuului pataljoonan tai prikaatin komissaari. 

Mainittujen salaisten komissioiden rinnalle perustettiin nälkäänäkevien 
avustamiskomiteoiden yhteyteen virallisia komissioita arvoesineiden 
vastaanottamiseksi ja neuvottelemiseksi uskovaisten kanssa. 

Jokaisessa kuvernementissa pidettiin epävirallinen agitaatioviikko ja 
ennakkovalmistelut arvoesineiden takavarikoimiseksi (siitä tiedottamatta). 

Samanaikaisesti tuli hajaannuttaa papistoa ottaen valtiovallan suoje¬ 
lukseen ne papit, jotka puolsivat takavarikointia... 

Takavarikointi aloitettiin sellaisista kirkoista, joissa oli lojaali pappi 
tai paikkakunnan tärkeimmästä kirkosta, varmistaen kaikki yksityis¬ 
kohdat. Lähikaduilla tuli olla kommunisteja, eikä kansalaisten kokoon¬ 
tumisia sallittu. Sotilasyksiköt olivat lähikaduilla jne. 

Uskovaisten taholta tuleviin ehdotuksiin arvoesineiden rahallisesta 
lunastuksesta vastattiin, että kysymykset oli ratkaistava tapauskohtai¬ 
sesti nälkäänäkevien avustamiskomiteoiden keskuskomissiossa, eikä taka¬ 
varikointia missään tapauksessa keskeytetty. 

Inkerin evankelis-luterilainen kirkko oli arvostettu ja kehittynyt. Vuon¬ 
na 1917 siihen kuului 32 seurakuntaa, joiden jäsenmäärä oli 132 000 
henkeä. Kulakkien pakkosiirtojen yhteydessä Yhdistetyn poliittinen pää- 
hallinnon puhemiehen sijainen G. Jagoda allekirjoitti 2.2.1930 päivä- 
käskyn N 44/21, jonka mukaan kulakeiksi määriteltiin myös aktiiviset 
kirkkoneuvostojen ja muiden uskonnollisten yhdistysten jäsenet. 

Myöhempinä vuosina suljettiin kaikkien uskontokuntien kirkkoja. 
Niiden piispoja ja pappeja vangittiin ja tuhottiin. Uskonnonvastaisen 
kampanjan aikana 1930-luvulla kaikki Inkerin evankelis-luterilaiset 
kirkot suljettiin. Kirkkorakennukset ja kirkkojen omaisuus otettiin val¬ 
tiolle kansankomissaarien neuvoston jo vuonna 1918 laatimien säännös¬ 
ten perusteella. Historialliset arvoesineet anastettiin ja uskonnollinen kir¬ 
jallisuus tuhottiin. Useat Inkerin evankelis-luterilaiset kirkot ovat nykyään 
raunioina. Vallanpitäjät eivät kuitenkaan onnistuneet raivaamaan uskoa 
ihmisten sydämistä. 

Inkerin evankelis-luterilaisessa kirkossa palveli uskollisesti suomalainen 
pappi Selim Jalmar Laurikkala. Hän oli sielunhoitajana ja kirkon johta¬ 
jana vainottujen inkerinsuomalaisten hengellisenä ja henkisenä tukena 
vallankumouksen jälkeisenä aikana vuoteen 1937 saakka. Hänestä on 
kotiseuduntutkija A.Golev kirjoittanut suppean elämäkerran. Näin hän 
kirjoittaa: 

” Keräilyssäni historiallisia tietoja kotiseutumuseota varten näin mel¬ 
kein jokaisen suomalaismummon kotona saman miehen kuvan ja hänen 
vierellään naisen. Kysyin heiltä uteliaana, kuka tämä henkilö oli? Sain 
tietää, että hän oli suomalainen pastori Laurikkala, joka aikaisemmin 
oli asunut ja toiminut Rääpyvällä. Hän oli suomalaisten keskuudessa 
syvästi kunnioitettu. Vanhemmat ihmiset muistelivat häntä kiitollisuu¬ 
della ja kertoivat hänestä lastenlapsilleen. 


83 




Keräilytyöni aikana huomasin Katariina Jaakon tyttären Kylmäsuun 
kotona Vsevolozskissa sanomalehtileikkeen, jonka hän oli tuonut Suo¬ 
mesta. Siinä oli artikkeli Selim-Jalmari Laurikkalasta, hänen kuvansa 
sekä kuva kirkosta, joka oli ennen ollut Rumpalin mäellä. Artikkeli oli 
julkaistu Laurikkalan syntymän 100-vuotispäivän johdosta. Pyysin Ka¬ 
tariina Jaakon tyttäreltä lupaa ottaa artikkelista valokopion kotiseutu¬ 
museota varten, johon hän suostui. 

Suomenkieltä taitamattomana pyysin Toksovassa asuvaa Nikolai 
Pärssistä kääntämään artikkelin venäjäksi, minkä hän ystävällisesti 
teki. Sain tietää, että artikkelin oli kirjoittanut Laurikkalan oppilas 
A. Kuortti ja että he olivat yhdessä työskennelleet Rääpyvällä. 

...Pastori Laurikkala syntyi Suomessa, Pyhärannassa 29.12.1882 ja 
hän sai nimekseen Selim Jalmari. 

Vuonna 1905 hän suoritti ylioppilastutkinnon Uudenkaupungin 
yhteislyseossa ja jatkoi opintojaan Helsingin yliopiston teologisessa 
tiedekunnassa. Hänet vihittiin papiksi 11.1.1909 Turun tuomiokirkos¬ 
sa ja määrättiin Turun tuomiokirkkoseurakunnan kirkkoherran apulai¬ 
seksi, mutta pian hän siirtyi Inkeriin. Hän oli vuoteen 1914 Kattilan, 
Soikkolan ja Novasolkan suomalaisten, saksalaisten ja virolaisten moni¬ 
kielisten seurakuntien pappina. 

Vuonna 1921 Laurikkala valittiin Inkerin suomalaisen Konsistorin 
jäseneksi. Myöhemmin, kun konsistorin esimies Felix Relander sairas¬ 
tui ja joutui jättämään johtopaikkansa, Selim Jalmari Laurikkala valit¬ 
tiin 27.5.1924 konsistorin esimieheksi. Näin hänestä tuli koko Inkerin 
suomalais-luterilaisen kirkon johtaja. 

Selim Jalmari Laurikkala vihittiin rovastiksi 8.2.1925 Pietarin suo¬ 
malaisen seurakunnan Pyhän Marian kirkossa pidetyssä yleisessä kir¬ 
kolliskokouksessa. Juhlallisen toimituksen suoritti piispa Oskar Palsa, 
joka ripusti Laurikkalan kaulaan Pietarin suomalaisen seurakunnan 
lahjoittaman kultaisen ”rovastin ristin”. Vuoden 1927 maaliskuussa 
esitettiin Laurikkalalle Neuvostoliiton valtiovallan taholta vaatimus 
poistua maasta. Hänet häädettiin Suomeen, mutta jonkin ajan kuluttua 
hän sai luvan palata Neuvostoliittoon entiseen rovastin virkaansa. 
Tämä oli Suomen konsulaatin virkailijoiden ansiota, jotka halusivat 
nähdä kaikkien rakastaman rovasti Laurikkalan inkerinsuomalaisten 
keskuudessa. 

Kymmenen vuoden kuluttua 28.2.1937 hänet häädettiin Neuvosto¬ 
liitosta uudelleen ja tällä kertaa lopullisesti. Kotimaassaan Suomessa 
hän toimi pastorina vuoteen 1952, jolloin hän siirtyi eläkkeelle. 

Sotavuosina 1939-45 Laurikkala teki hengellistä työtä seurakunnis¬ 
sa ympäri Suomea ja venäjänkielentaitoisena toimi myös sotavankien 
sielunhoitajana. Hän kertoi kuulijoilleen: "Inkerissä minun ei tarvinnut 
saarnata venäjäksi, mutta nyt venäjänkielen taitoni on hyödyksi kanssa¬ 
käymisessä”. 

Vuodesta 1952 alkaen Laurikkala kävi usein Ruotsissa ja oli sodan¬ 
jälkeisinä vuosina yhteydessä sinne muuttaneisiin inkerinsuomalaisiin. 
Eläkkeelle siirtymisensä jälkeen vuonna 1952, jolloin hän täytti 70 
vuotta, Laurikkala jatkoi Inkerin kansan palvelemista. Heidän keskuu¬ 
dessaan hän oli viettänyt elämänsä parhaat vuodet. Myöhemmin Lau¬ 
rikkala muutti asumaan Ruotsiin, jossa hän piti edelleenkin inkerin¬ 
suomalaisille jumalanpalveluksia. 

Hänen rakastavainen sydämensä pysähtyi 19.11.1957 

Kerrotun päätteeksi tekisi mieli muistuttaa: Muistakaa johtajianne, 
jotka ovat puhuneet teille Jumalan sanaa; katsokaa kuinka heidän vael¬ 
luksensa on päättynyt ja seuratkaa heidän uskoansa. ( Hebr. 13:7)” 

Esimerkkinä Inkerin seurakuntien ja niiden työntekijäin vainoamisesta 
ja tuhoamisesta Viktor Hyyrönen kirjoitti Hatsinan luterilaisen seura¬ 
kunnan kohtalosta: 

”Luterilainen kirkko koki vaikeita aikoja, virallisia pappeja jäi vain 
muutama. Nyt koitti rohkeitten maallikkojen aika, jotka lyhyen ja 
useimmiten itsenäisen valmistuksen jälkeen suorittivat yksinkertaiste¬ 
tun tutkinnon. Saatuaan Konsistorilta luvan he palvelivat seurakuntaa 
niin pitkään kuin se vain oli mahdollista. 

Ensimmäisenä heistä seurakunnassamme oli Antti Suomalainen, 
joka toimi Hatsinassa vuosina 1928-29. Vuonna 1935 hän oli pappina 
Kosemkinassa. Siellä hänet vangittiin ja tuomittiin "kymmeneksi vuo¬ 
deksi vankeuteen ilman kirjeenvaihto-oikeutta”, mikä tosiasiallisesti 
tarkoitti teloitusta. 

Yhtä traaginen oli myös seuraavan Hatsinan papin Simo Pennasen 
kohtalo, joka hoiti seurakuntaa vuosina 1930-31. Hänet vangittiin 7. huh¬ 
tikuuta 1931 ja karkotettiin Siperiaan, josta hän vapautui vuoden 1937 
keväällä. Aikansa inkvisiittorit vaativat häntä luopumaan uskostaan. Hän 
oli yksi neljästä vapaana olevasta Konsistorin jäsenestä, joita oli yhteensä 
seitsemän. Syvästi uskovaisena ihmisenä hän toimi sitäkin aktiivisemmin. 
Jo pahaenteisen vuoden 1937 elokuussa hänet vangittiin uudelleen ja ole¬ 
tettavasti vuonna 1938 hän kuoli vankilassa. Vuoden 1937 syksyyn 
mennessä ainoastaan yksi Konsistorin jäsenistä oli enää vapaana. 

Iisakki Virranen palveli Hatsinan seurakunnassa vuosina 1931-32 ja 
myöhemmin muissa seurakunnissa, muun muassa Kolppanassa vuosina 
1936-37, mutta hänetkin pidätettiin 28. syyskuutal937. Hänen myö¬ 
hemmästä kohtalostaan kerrotaan seuraavaa: 

Virranen Isaakki Mikaelin poika, syntynyt vuonna 1875 Leningradin 
alueen Hatsinan (Krasnogvardeiskin) piirin Muttalan kylässä, suoma¬ 
lainen, puolueeton, luterilaisen kirkon pastori, asui Hatsinan piirin 
Koprinan kylässä. Pidätettiin 28. syyskuuta 1937. Tuomittiin Sisäasiain 
kansankomissariaatin ja Neuvostoliiton Syyttäjäviraston komission 10. 
marraskuuta 1937 päivätyn päätöksen rikoslain 58-6-10-11 pykälien 
mukaisesti korkeimpaan rangaistukseen. Teloitettiin 15. marraskuuta 
1937. 

Viimeinen jumalanpalvelus Hatsinan kirkossa neuvostovallan aika¬ 
na pidettiin 20. päivänä joulukuuta 1937. Saarnaajana oli Pietari Un- 
nukainen. Heti jumalanpalveluksen jälkeen hänetkin vangittiin. Marty- 
rologian mukaan Pietari Unnukainen pidätettiin 17. helmikuuta 1938 
ja teloitettiin 26. huhtikuuta 1938. 

Melkein kaikkien Inkerin kirkon pappien kohtalo oli traaginen. 
Vain viisi heistä onnistui pakenemaan ulkomaille. Muut menehtyivät 
vankiloissa ja Sisäasiainministeriön vankileireillä tai teloitettiin”. 

Tähän on poimittu esimerkeiksi niiden seurakunnan hoitajien kohtaloi¬ 
ta, joista viralliset tiedot on löydetty. 

Braks Pietari Aatamin poika syntyi vuonna 1881 Leningradin alueen 
Tusinan piirin Papinmäen kylässä, suomalainen, puolueeton, luterilai¬ 
nen pastori, asui Leningradin alueen Pavlovskin (Slutskin) piirin Pappi- 
lanaution kylässä. Pidätettiin 13. syyskuuta 1937. Tuomittiin rikoslain 
58-6-10-11 pykälien mukaisesti Sisäasiain kansankomissariaatin ja 
Neuvostoliiton Syyttäjäviraston komission 10. marraskuuta 1937 päi¬ 
vätyllä päätöksellä korkeimpaan rangaistukseen. Teloitettiin 15. mar¬ 
raskuuta 1937. 

Hirvonen Aatami Paavalin poika (Adam Pavlovic), syntyi vuonna 1873 
Leningradin alueen Pavlovskin (Slutskin) piirin Ruotsinkylässä, suoma¬ 
lainen, puolueeton, suomalaisen kirkon pappi, asui Slutskin piirin Pää- 
sölän kylässä. Pidätettiin 18. marraskuuta 1937. Tuomittiin rikoslain 
58 -10 - 11 pykälien mukaisesti Leningradin alueen Sisäasiain kansan- 

komissariaatin erikoisen kolmosryhmän 3. joulukuuta 1937 päivätyllä 
päätöksellä korkeimpaan rangaistukseen. Teloitettiin 5. joulukuuta 
1937. 


Jaatinen Andreas Daavidin poika (Jatinen Andrei Davydoviä), syntyi 
vuonna 1872 Leningradin alueen Hatsinan (Krasnogvardeiskin) piirin 
Porttilan kylässä, suomalainen, puolueeton, suomalaisen kirkon pasto¬ 
ri, asui Leningradissa Sofia Perovskajank.16, as. 34. Pidätettiin 2. syys¬ 
kuuta 1937. Tuomittiin rikoslain 58-6-10-11 pykälien mukaisesti 
Sisäasiain kansankomissariaatin ja Neuvostoliiton Syyttäjä viraston ko¬ 
mission 10. marraskuuta 1937 päivätyllä päätöksellä korkeimpaan ran¬ 
gaistukseen. Teloitettiin 15. marraskuuta 1937. 

Kelkka Susanna Andreaksen tytär (Andrejevna), syntyi vuonnal910 ja 
asui Leningradin alueen Seuloskoin (Vsevolozskin) piirin Jaanilan ky¬ 
lässä, suomalainen, puolueeton, sairaalan perushoitaja, seurakunnan 
perustajajäsen. Pidätettiin 7. lokakuuta 1937. Tuomittiin rikoslain 58 - 
6-10-11 pykälien mukaisesti Leningradin alueen Sisäasiain kansan¬ 
komissariaatin erikoisen kolmosryhmän 15. marraskuuta 1937 päivä¬ 
tyllä päätöksellä korkeimpaan rangaistukseen. Teloitettiin 24. marras¬ 
kuuta 1937. 

Korpelainen Aleksanteri Mikaelin poika (Korbelainen Aleksandr Mihai- 
lovic), synti vuonna 1880 Leningradin alueen Hatsinan (Krasnogvar¬ 
deiskin) piirin Vanhanmyllyn kylässä, suomalainen, puolueeton, suo¬ 
malaisen luterilaisen kirkon pastori, asui Parkalan piirin Jukin kylässä. 
Pidätettiin 15. syyskuuta 1937. Tuomittiin rikoslain 58-6-10-11 
pykälien mukaisesti Sisäasiain kansankomissariaatin ja Syyttäjä- 
viraston komission 10. marraskuuta 1937 päivätyllä päätöksellä kor¬ 
keimpaan rangaistukseen. Teloitettiin 15. marraskuuta 1937. 

Puumalainen Pietari Joosefin poika (Pumalainen Pjotr Osipovic), syntyi 
vuonna 1878 Leningradin alueen Hatsinan (Krasnogvardeiskin) piirin 
Tervolan kylässä, suomalainen, puolueeton, Skuoritsan luterilaisen kir¬ 
kon pastori. Asui Aropakkasin kylässä. Tuomittiin rikoslain 58-10-11 
pykälien mukaisesti Leningradin alueen Sisäasiain kansankomissariaatin 
hallinnon erikoisen kolmosryhmän 19. joulukuuta 1937 päivätyllä 
päätöksellä korkeimpaan rangaistukseen. Teloitettiin 24. joulukuuta 
1937. 


87 




Tepponen Vladimir Mikaelin poika (Teppone Vladimir Mihailovic), syn¬ 
tyi vuonna 1892 Pietarissa, suomalainen, puolueeton, saarnaaja- 
adventisti, asui Parkalan piirin Lahden kylässä. Pidätettiin 29. tammi¬ 
kuuta 1938. Tuomittiin rikoslain 58 - 10 - 11 pykälien mukaisesti 
Leningradin alueen Sisäasiain kansankomissariaatin erikoisen kolmos- 
ryhmän 20. maaliskuuta 1938 päivätyllä päätöksellä korkeimpaan ran¬ 
gaistukseen. Teloitettiin 9. huhtikuuta 1938. 

Tiihonen Nikolai Simon poika syntyi 1895 Lempäälän Lieskylässä Si¬ 
mon ja Maria Tiihosen perheeseen ja asui kotikylässään. Hän päätti 
Kolppanan opettajaseminaarin ja toimi opettajana ja urkurina Kei¬ 
ton kirkossa. Hänet vangittiin 15. syyskuuta 1937 syytettynä osalli¬ 
suudesta suomalaiseen kansalliskiihkoiseen vallankumouksenvas- 
taiseen kapinalliseen järjestöön, johon väitettiin kuuluneen 47 hen¬ 
keä. Hänet tuomittiin 14. marraskuuta 1937 Sisäasiain kansanko¬ 
missariaatin ja Syyttäjän komission päätöksellä rikoslain 58 pykälän 
kohtien 10 ja 11 mukaisesti kuolemaan ja teloitettiin 21. marraskuu¬ 
ta 1937. Nikolai Simon poika Tiihonen on rehabilitoitu Leningradin 
sotilaspiirin sotaoikeuden 9. tammikuuta 1959 päivätyllä päätök¬ 
sellä. 

Unnukainen Pietari Johanneksen poika (Unukainen Pjotr Ivanovic), syn¬ 
tyi vuonna 1911 ja asui Leningradin alueen Volossovan piirin Suoma¬ 
laisessa Holopitsan kylässä, suomalainen, puolueeton, Hatsinan suo¬ 
malaisen kirkon pastori. Pidätettiin 17. helmikuuta 1938. Tuomittiin 
rikoslain 58-10-11 pykälien mukaisesti Leningradin alueen Sisäasiain 
kansankomissariaatin erikoisen kolmosryhmän 17. huhtikuuta 1938 
päivätyllä päätöksellä korkeimpaan rangaistukseen. Teloitettiin 26. 
huhtikuuta 1938. 

Vorgo Aabraham Johanneksen poika (Abram Ivanovic), syntyi vuonna 
1880 Leningradin alueen Krasnoje Selon piirin Pienessä Rumpalin 
kylässä, suomalainen, puolueeton, yksityinen talonpoika, seurakunnan 
perustajajäsenten puheenjohtaja, asui Krasnoje Selossa Kolhoznaja 
katu 15 - a. Pidätettiin 3. marraskuuta 1937. Tuomittiin rikoslain 58 - 
10 - 11 pykälien mukaisesti Leningradin alueen Sisäasiain kansan¬ 
komissariaatin hallinnon erikoisen kolmosryhmän 25. marraskuuta 
1937 päivätyllä päätöksellä korkeimpaan rangaistukseen. Teloitettiin 
3. joulukuuta 1937. 

Kuten edellä on todettu, vallanpitäjät eivät onnistuneet hävittämään 
uskoa inkeriläisten sydämistä. Se eli ja vaikutti heidän elämässään nä¬ 
kymättömänä. Kun neuvostovalta sitten romahti, Inkerin kirkko nousi 
nopeasti uuteen elämään. Aatami Kuortti oli esimerkillisenä kirkon pal¬ 
velijana yhdyssiteenä vanhan ja uuden kirkon välillä. Hänestä Arvo 
Survo kirjoittaa: 

"Aatami Kuortin syntymäseurakunnan palvelijana jouduin viime 
vuosina kahdesti sammuttamaan hänen muistokseen sytytettyjä kyntti¬ 
löitä ja lohduttamaan ennenaikaisesti häntä surevia seurakuntalaisia. 
Kaksi kertaa Aatami Kuortin synnyinseudulle oli saapunut ennenaikai¬ 
sia viestejä hänen kuolemastaan. Kun hän itse kuuli uutisen, kuten hän 
itse sanoi ”ikälopun Aatamin kuolemasta”, hän suhtautui siihen in¬ 
kerinsuomalaiselle luonteenomaisella huumorilla. Mutta kolmas kerta 
toden sanoi, siitä ei ollut enää epäilystä. Luotamme oli poistunut viimei¬ 
nen entisen Inkerin pastori. 

Aatami Kuortti syntyi 28.12.1903 Kupanitsan seurakunnan Korkan 
kylässä, joka oli tunnettu hengellisestä elämästään. Hän kuoli korkeas¬ 
sa iässä 93-vuotiaana ja ”elämästä kylläkseen saaneena”. 

Muutama vuosi sitten Aatamin kotikylään rakennettiin uutta tietä. 
Tien rakennussoraa otettiin samasta kylästä. Sijaitsevathan melkein 
kaikki Kupanitsan seurakunnan kylät Inkerin ylängöllä, jossa on useita 
avolouhoksia. Ajaessani paikan ohi pysähdyin katsomaan halkaistuja 
lohkareita: niissä näkyivät erittäin selvästi kerrostumat, jotka havain¬ 
nollistivat seudun geologista kehitystä kuluneiden vuosituhansien aikana. 

Niin myös Aatami Kuortin elämässä kuten leikkauspinnassa heijas¬ 
tuu koko Inkerin ja sen kirkon kuluneen vuosisadan historia. Syntyihän 
Aatami aivan vuosisadan alussa ja kuoli sen lopulla. Hänen lapsuutensa 
osui viimeisen keisarin hallituskaudelle, murrosikä ja nuoruus Inkerin 
lyhytaikaisen kukoistuksen aikaan ja miehuusvuodet osuivat yhteen 
1920-luvun lopulla alkaneisiin vainoihin. 

Aatami koki nuoruudessaan Kupanitsassa vallinneen evankelisen 
liikkeen vaikutuksesta voimakkaan uskonnollisen herätyksen ja pian 
hän alkoi itsekin saarnata. Opinnot päätettyään hän toimi myöhemmin 
Lempäälän, Vuoleen ja Miikkulaisin seurakuntien kirkkoherrana Pohjois- 
Inkerissä. Tämän virkansa vuoksi hän joutui vankilaan. Hänet tuomittiin 
teloitettavaksi, mutta myöhemmin tuomio vaihdettiin 10 vuoden pakko- 
työleirivankeuteen. Matkalla vankileirille hän onnistui karkaamaan var- 
tioiltaan^Hän kulki jalkaisin satoja kilometrejä metsäpolkuja pitkin ja 
pääsi lopulta Suomeen. Hän pelastui kuin ihmeen kautta. Häntä tarvittiin 

^ U.CL f kq.6 i Van Ki [^iVi 

vielä moneen tehtävään, muun muassa siihen, että hän jo nuorena ehti 
kirjoittaa meille rakkaat teoksensa Inkerin kohtalosta ja omastaan. 

Päätettyään vuonna 1933 Jyväskylän opettajaseminaarin Aatami 
työskenteli melkein 20 vuotta Suomessa opettajana. Vuodesta 1953 hän 
toimi Suomen Luterilaisen Evankeliumiyhdistyksen saarnaajana ja vuo¬ 
desta 1963 yli 20 vuoden ajan eläkkeelle siirtymiseensä asti hän oli 
seurakunnan pastorina. Aatamin siunaava sana säilyi selkeänä hänen 
elämänsä loppuun asti. Viimeisen puheensa eräässä hengellisessä tilai¬ 
suudessa hän piti vain muutamaa päivää ennen kuolemaansa. 

Aatami Kuorttia tarvittiin erikoisesti Inkerin kirkon elvytyksen yh¬ 
teydessä 1980-luvun lopulla elävänä siltana entisen ja uuden kirkon vä¬ 
lillä, jolloin kirkolliseen toimintaan kohdistui ahdistelua kaikilta ta¬ 
hoilta. Vastustajia oli runsaasti, eikä ainoastaan NL:ssa, vaan myös 
Suomen rajojen sisäpuolella. Mutta kun Herran aika koitti, kirkkomme 
nousi kaikesta vastustuksesta huolimatta. Aatamilla oli onni nähdä se 
aika, jolloin hänen rakas kirkkonsa elpyi ja koki voimakkaan nousun. 

Samana vuonna1996 siirtyivät ajasta ikuisuuteen kaksi naissaarnaajaa, 
Anna-Mari Mehiläinen ja Ida Kylläste. Naiset pelastivat kirkkomme lo¬ 
pulliselta tuholta niinä vuosina, jolloin kaikki papit ja miessaarnaajat 
olivat vangittuina. 

Aatami Kuortin kuolema käänsi lopullisesti vielä yhden lehden Inke¬ 
rin kirkon historiassa. Meiltä poistui viimeinen vanhan kirkon pastori, 
mutta hän auttoi omalla työllään laskemaan perustan uuden kirkon 
nousulle sekä yhdistämään historiallisesti nämä molemmat kirkot.” 

Inkerin suomalaisen evankelis-luterilaisen kirkon toiminta virkosi 
uudelleen 1980-luvun lopulla. Ensimmäisenä inkerinsuomalaisena pap¬ 
pina toimi Arvo Survo. Vilpittömällä kunnioituksella muistelevat inkerin¬ 
suomalaiset viisasta ja jalomielistä Leino Hassista, Inkerin elpyvän kir¬ 
kon ensimmäistä piispaa. Leino Hassinen on henkilökohtaisella esimer¬ 
killään osoittanut, kuinka kaunista voi olla syvästi ja järkkymättömästi 
uskovan ihmisen elämä. Hänen johdollaan tapahtui Inkerin evankelis¬ 
luterilaisen kirkon elvytystyö. 


Kulttuurin ja kulttuurihenkilöiden tuhoaminen 

Vuoteen 1917 inkerinsuomalaiset olivat lukutaitonsa osalta Pietarin 
kuvernementissa ensimmäisellä sijalla. Vuonna 1920 solmitun Tarton 
rauhansopimuksen jälkeen kulttuurialan kehitys jatkui myönteisenä 

1930-luvun keskivaiheille asti. 1930-luvun alussa Leningradin alueella 
oli 286 suomenkielistä alkeiskoulua, 4 opistoa, 58 lukusalia, 3 kulttuuri¬ 
taloa, 1 valistustalo, 1 teatteri. Yhteensä Inkerissä oli 529 suomenkielis¬ 
tä kulttuuri- ja sivistysalan laitosta. 

I. Hiukkonen, suomalaisen maalaisnuorison koulun johtaja, muisteli: 
"Opettajia Inkerin kouluja varten valmennettiin 1920-luvulla Hatsinan 
suomalaisessa opettajaopistossa, jonka päätin vuonna 1926. Ensim¬ 
mäisenä opettajavuotenani työskentelin Strelnan kunnan Hatsinan 
piirin Rospeekan alkeiskoulussa. Seuraavana vuonna minut siirrettiin 
Skuoritsan 7-luokkaiseen maalaisnuorison kouluun, jossa työskentelin 
vuosina 1927-38 fysiikan ja kemian opettajana sekä 7 vuotta koulun 
johtajana. 

Se oli ensimmäisiä piirimme 7-luokkaisista kouluista, joissa opetus 
tapahtui suomeksi, sillä melkein kaikki ympäristön kylät olivat suo¬ 
malaisia. Poikkeuksena oli vain Taaitsa, jossa asui myös venäläisiä 
perheitä. 

Koululla oli oma taloutensa, johon kuului 15 ha suuruinen maa-ala, 
2 hevosta, 3 lehmää, 3 jalorotuista sikaa. Koululla oli ruokala ja asun¬ 
tola niitä oppilaita varten, jotka asuivat pitkien välimatkojen päässä. 
Maanmuokkauksen tarpeisiin oli erilaista kalustoa. Koululla oli kolme 
palkallista työntekijää: tallimies, lypsäjä ja keittäjä. 

Oppilaiden toiminta ei rajoittunut ainoastaan opiskeluun. Opetta¬ 
jien johdolla toimivat myös erilaiset taidekerhot. Työnopettaja Aino 
Laine veti teatterikerhoa. Hänen johdollaan muutettiin riihi kesäteatte¬ 
riksi. Voimistelu- ja tanssikerhoa johti E. Pakkonen. Säestykseen käytet¬ 
tiin urkuharmonia sekä tavallista haitaria. Koulumme valmensi moni¬ 
puolisesti kehittyneitä nuoria maatalousalan asiantuntijoiksi.” 

Tällaisia maalaisnuorison kouluja oli Inkerissä vuonna 1931 yhteen¬ 
sä 14. 

Yleisneuvostoliittolaisen kommunistisen puolueen Keskuskomitean 
politbyroo ja Leningradin alueen Yleisneuvostoliittolaisen kommunisti¬ 
sen puolueen komitea lakkauttivat 1930-luvulla inkerinsuomalaisten 
kansallisen alueellisen järjestelmän. 

Yleisneuvostoliittolaisen kommunistisen puolueen Keskuskomitean 
politbyroon johto katsoi 1. joulukuuta 1937 myös erikoisten suoma¬ 
laisten, virolaisten, latvialaisten, saksalaisten ym. kansallisten koulujen 
toiminnan vahingolliseksi. Opetusalan kansankomissariaatille suositel¬ 
tiin näiden koulujen muuttamista tavallisiksi, so. venäjänkielisiksi. 
Vuoden 1938 alusta inkerinsuomalaisten koulujen opetus vaihtui venäjän- 

kieliseksi, vaikka suurin osa oppilaista ei siihen aikaan venäjän kieltä 
puhunut. 

Vallanpitäjien rikoksista inkerinsuomalaiset joutuivat maksamaan 
mahdollisimman kalliin hinnan menettämällä synnyinseutunsa ja yhte¬ 
näisen kansallisen alueensa. Pakkosiirrot ja hajautettu asuttaminen eri- 
koissiirtoalueilla riistivät inkerinsuomalaisilta kansallisen asuinympä¬ 
ristön sekä tulevilta sukupolvilta äidinkielen. Vainotoimenpiteet oli 
suunnattu myös koko kansan älyllisen tason johdonmukaiseen alenta¬ 
miseen. Tästä kertovat viranomaisten toimenpiteet. 

Oppituolit Leningradin valtiollisessa yliopistossa ja Leningradin A. I. 
Herzenille nimetyssä pedagogisessa korkeakoulussa lakkautettiin, samoin 
4 ammattiopistoa ja kaikki suomenkieliset koulut. Leningradissa toimineet 
suomalaiset kulttuurikeskukset ja suomalainen Valistustalo, kansallinen 
teatteri sekä muut kulttuuri- ja valistuslaitokset julistettiin Yleisneuvosto¬ 
liittolaisen kommunistisen puolueen Keskuskomitean politbyroon toi¬ 
mesta Vahingollisiksi” ja suljettiin. Inkerinsuomalaisten pääsy korkea¬ 
kouluihin tai sotilas- ja puolustusoppilaitoksiin evättiin kansallisuuden pe¬ 
rusteella. Suomalainen älymystö joko teloitettiin tai tuomittiin vankilaan. 

Leningradissa sekä Petroskoissa toimineet suomenkieliset kustanta¬ 
mot lakkautettiin, sanomalehtien ja aikakauslehtien kirjapainot suljet¬ 
tiin, suomenkieliset radiolähetykset lopetettiin. Suomenkielisen kirjalli¬ 
suuden tuonti ulkomailta kiellettiin, olemassa olevaa suomenkielistä 
kirjallisuutta tuhottiin. Kansalliset kuorot ja muut taideyhdistykset lak¬ 
kautettiin ja kansallispyhien vietto kiellettiin. 

Suomenkielisen lehdistön lakkauttaminen toteutettiin Leningradissa 
yksinkertaisen kaavan mukaan, so. toimituksen vastuuhenkilöt teloitet¬ 
tiin. Sivistyneistön edustajia tuhottiin kokonaisina työyhteisöinä. Esi¬ 
merkkinä tästä ovat suomalaisen teatterin näyttelijät, suomalaisen Va¬ 
listustalon henkilökunta, suomenkielisten sanomalehtien, radion, kus- 
tannustoimiston lehtimiehet ja henkilöstö, klubien ja kansalliskuorojen 
johtajat, korkeakoulujen, opistojen ja koulujen opettajat, evankelis¬ 
luterilaisen kirkon papisto ym. 

Vuosina 1937-38 teloitettiin virolais-suomalais-inkeroisen opiston 
johtaja Malanja Grigorin tytär Mihelson sekä opettajat B. M. Logus, 
G. I. Särkinen, V. I. Junus, A. I. Geridorer, E. I. Juhkova ja opisto suljet¬ 
tiin. Myös Seuloskoin (Vsevolozskin) maatalousopiston johtaja ja useat 
sen opettajista teloitettiin. Sama kohtalo tuli myös Hatsinan (Krasnog- 
vardeiskin) opettajaopiston suomalaisen osaston opettajien sekä mui¬ 
den sivistys- ja kulttuurialan työntekijöiden osaksi. 

Liitteenä olevasta teloitettujen luettelosta on poimittu kuuden in¬ 
kerinsuomalaisen kulttuurihenkilön tiedot osoitukseksi siitä, kuinka 
oppineisuus ja suomalainen kansallisuus olivat suuren terrorin aikana 
tappava yhdistelmä riippumatta siitä, oliko henkilö kommunistisen 
puolueen jäsen vai puolueeton. 

Bragge Väinö Eerikin poika (Erikovic), syntynyt vuonna 1886 ja asui 
Leningradissa, suomalainen, Yleisneuvostoliittolaisen Kommunistisen 
puolueen jäsen vuosina 1931-1937, Leningradin suomalaisen Valistus- 
talon johtaja, asui Finskij per.10, as.74. Pidätetty 10. lokakuuta vuon- 
nal937. Tuomittu Sisäasiain kansankomissariaatin ja Syyttäjä viraston 
komission 22. marraskuuta vuonnal937 päivätyn päätöksen rikoslain 
58-10-11 pykälien mukaisesti korkeimpaan rangaistukseen. Teloitettu 
27. marraskuuta vuonnal937. 

Hirvonen Toivo Tuomaan poika (Fomic), syntynyt vuonna 1912 Lenin¬ 
gradin alueen Pavlovskin (Slutskin) piirin Ruotsinkylässä, suomalainen, 
puolueeton, Krasnoje selon piirin koulujen ohjaaja, asui Krasnoje selon 
piirin Karvalan kylässä. Pidätetty 4. syyskuuta vuonnal937. Tuomittu 
Sisäasiain kansankomissariaatin ja Syyttäjäviraston komission 10. mar¬ 
raskuuta vuonnal937 päivätyn päätöksen rikoslain 58-6-10-11 
pykälien mukaisesti korkeimpaan rangaistukseen. Teloitettu 15. marras¬ 
kuuta vuonnal937. 

Janson Berta Fransin tytär (Frantsevna), syntynyt vuonna 1902 Lenin¬ 
gradin alueen Pähkinälinnassa, suomalainen, puolueeton, kuoron joh¬ 
taja. Pidätetty 1. marraskuuta vuonna 1937. Tuomittu Sisäasiain kan¬ 
sankomissariaatin ja Syyttäjäviraston komission 10. tammikuuta vuon- 
nal938 päivätyn päätöksen rikoslain 58-6-10 pykälien mukaisesti 
korkeimpaan rangaistukseen. Teloitettu 18. tammikuuta vuonnal938. 

Junus Väinö Johanneksen poika (Veino Ivanovic), syntynyt vuonna 1905 
Leningradin alueen Hatsinan (Krasnogvardeiskin) piirin Pokkisen Purs- 
kovan kylässä, suomalainen, puolueeton, korkeakoulun dosentti, asui 
Leningradissa Vasilin saarella, 7. linja 30, as. 7. Pidätetty 5. syyskuuta 
vuonna 1937. Tuomittu Sisäasiain kansankomissariaatin ja Syyttäjä- 
viraston komission 10. marraskuuta vuonna 1937 päivätyn päätöksen 
rikoslain 58-6-10-11 pykälien mukaisesti korkeimpaan rangaistuk¬ 
seen. Teloitettu 15. marraskuuta vuonna 1937. 

Lundgren Anna-Maria Pietarin tytär, syntynyt vuonna 1903 Leningradin 
alueen Hatsinan (Krasnogvardeiskin) piirin Hörkkölän kylässä, suoma¬ 
lainen, Yleisneuvostoliittolaisen kommunistisen puolueen kandidaatti- 
jäsen vuosina 1932-1937, suomalaisen keskiasteen koulun opettaja, 
asui Leningradissa Zeljabovan (Suuri Tallikatu) k. 4/6, as. 63. Pidätetty 
19. marraskuuta vuonna 1937. Tuomittu Sisäasiain kansankomissa- 
riaatin ja Syyttäjäviraston komission 1. joulukuuta vuonna 1937 
päivätyn päätöksen rikoslain 58-10-11 pykälien mukaisesti korkeim¬ 
paan rangaistukseen. Teloitettu 7. joulukuuta vuonna 1937. 

Mullo Elisabet Johanneksen tytär (Jelizaveta Ivanovna), syntynyt vuon¬ 
na 1902 Leningradin alueen Hatsinan (Krasnogvardeiskin) piirin Uu- 
dessakylässä, suomalainen, puolueeton, Leningradin kaupungin Volo- 
darskin piirin koulun opettaja, asui Leningradissa Zagorodnyi pr. 24, 
as. 65. Pidätetty 5. syyskuuta 1937. Tuomittu Sisäasiain kansankomis- 
sariaatin ja Syyttäjäviraston komission 10. joulukuuta vuonna 1937 
päivätyn päätöksen rikoslain 58-6-10-11 pykälien mukaisesti kor¬ 
keimpaan rangaistukseen. Teloitettu 15. joulukuuta vuonna 1937. 

Sodan ja sen jälkeisen 
Stalinin ajan inkerin¬ 
suomalaisten siirrot 


Pakkosiirron valmistelu Leningradin saartorenkaassa 

Maassa 1930-luvulla alkaneet ja laajentuneet syyttömien kansalaisten 
vainot ja teloitukset kohdistuivat 1940 -luvulla kokonaisiin vähemmistö- 
kansoihin inkerinsuomalaiset mukaan lukien. Neuvostoliiton Kansan¬ 
komissaarien neuvosto hyväksyi 23. kesäkuuta 1940 asetuksen ”Vä- 
hemmistökansallisuuksien karkotuksesta Murmanskista ja Murmans¬ 
kin alueelta ”. Samana päivänä sisäasiain kansankomissaari Berija jul¬ 
kaisi päiväkäskyn ”Vähemmistökansallisuuksiin kuuluvien 3 215 per¬ 
heen (8 617 hengen, suomalaiset mukaan lukien) pakkosiirrosta Mur¬ 
manskista ja Murmanskin alueelta Karjalais-Suomalaiseen sosialistiseen 
neuvostotasavaltaan ja Altain aluepiiriin” . Seuraavina vuosina kasvoi 
lumivyöryn tavoin erilaisten hallituksen vahvistamien inkerinsuomalai¬ 
sia vastaan suunnattujen asiakirjojen määrä. 

Stalin ja Zdanov vihasivat sairaalloisesti suomalaisia. Tämä patolo¬ 
gia kehittyi ja kiihtyi vuosina 1939-1940 talvisodan vastoinkäymisten 
myötä. Neuvostoliitto erotettiin 14.12.1939 Kansainliitosta Suomea 
vastaan tehdyn hyökkäyksen johdosta. Mahdottomiksi osoittautuivat 
myös Neuvostoliiton puolustusvoimien kansankomissaarin Timosen- 
kon ja pääesikunnan päällikön Saposhnikovin valmistelut 18.9.1940 
päivätyn direktiivin edellyttämän uuden hyökkäyksen toteuttamisesta 
Suomea vastaan. Sen mukaan suunniteltiin Helsingin valloitusta ja 
Pohjanlahden rannikon saavuttamista 35 päivän kuluttua taistelujen al¬ 
kamisesta. 

"Vuosi 1941. Asiakirjoja ” -kokoelman julkistamisen merkitystä 
luonnehtivassa artikkelissa ” Totuus kesäkuun 22. päivästä” todetaan: 
”Timosenkon ja Saposhnikovin 18.09.1940 päivättyjen toimintaohjeiden 

julkistamista uusien sotatoimien valmistelusta Suomea vastaan voidaan 
pitää sensaationa. ...Jumala ja...Hitler pelastivat meidät toiselta Suo¬ 
men sodalta”. (Komsomolskaja pravda, 18.06.1998 s. 3). 

Stalinilais-zdanovilaisen politiikan lopullisena päämääränä oli in¬ 
kerinsuomalaisten täydellinen karkotus Leningradista ja Leningradin 
alueelta. Tällainen politiikka sai jatkoa toisen maailmansodan alussa, 
jolloin 26. elokuuta 1941 Leningradin rintaman sotaneuvosto hyväksyi 
päätöksen N 196 ” Saksalaisten ja suomalaisten pakkosiirrosta Lenin¬ 
gradin lähikaupunkialueilta”. 

Neuvostoliiton Sisäasiain kansankomissariaatti määritteli 28. elo¬ 
kuuta 1941 annetussa päiväkäskyssään suomalaiset valtiolle vaaralli¬ 
siksi kansallisuutensa perusteella. Leningradiin ja Leningradin lähi¬ 
alueille jääneiden inkerinsuomalaisten kohtalosta päätettiin kaikkein 
korkeimmalla valtionhallinnon tasolla. Leningradissa olleet Molotov, 
Malenkov ja Kosygin laativat yhdessä Zdanovin kanssa asiakirjan, joka 
”täysin salainen” merkinnällä lähetettiin 29.8.1941 Moskovaan Stali¬ 
nille: " Tiedotamme, että olemme hyväksyneet päätöksen kiireellisestä 
saksalaista ja suomalaista kansallisuutta olevan väestön yhteensä 
96 000 hengen siirrosta. Ehdotamme siirtoa Kazakstaniin - 15 000, 
Krasnodarin aluepiiriin - 24 000, Novosibirskin alueelle - 24 000, 
Altain aluepiiriin -12 000 ja Omskin alueelle -21 000. Siirron järjeste¬ 
lystä vastaa Sisäasian kansankomissariaatti. Pyydämme vahvistamaan 
päätöksen”. 

Hyväksyntä saatiin nopeasti. 30. elokuuta 1941 sisäasiain kansan¬ 
komissaari Berija allekirjoitti päiväkäskyn ” Toimenpiteistä saksalaisten 
ja suomalaisten siirtämiseksi Leningradin esikaupunkialueilta Kazaks- 
tanin sosialistiseen neuvostotasavaltaan”. 

Mainitun päiväkäskyn edellyttämä väestönsiirto oli suunniteltu to¬ 
teutettavaksi 31. elokuuta ja 7. syyskuuta välisenä aikana. Siirrettäviksi 
kaavailtiin 96 tuhatta henkeä, joista 36 tuhatta henkeä vesiteitse Cere- 
povetsiin asti. Mutta vain 3 000 henkeä ehdittiin pakkosiirtää ennen 
kun saksalaiset sotajoukot etenivät Leningradin liepeille. Leningradin ja 
sen esikaupunkialueiden saarto alkoi 8. syyskuuta 1941 ja jatkui vuo¬ 
den 1943 tammikuuhun asti. 

Toisen maailmansodan aikaiset sotatoimet ja Leningradin saarto ja¬ 
koivat inkerinsuomalaisen väestön kahteen erisuuruiseen osaan. Noin 
2/3 kansasta, yli 60 tuhatta henkeä jäi saksalaisten miehitysalueelle, 
noin 1/3 inkerinsuomalaisista joutui saartorenkaaseen, jotka vuoden 1942 
keväällä pakkosiirrettiin saarretusta Leningradista Siperiaan. 

Saartorenkaaseen jääneet inkerinsuomalaiset saivat kestää samoja 
rasituksia maan muiden kansalaisten kanssa. Ensimmäisen saartotalven 
aikana Leningradissa ja sen esikaupungeissa menehtyi noin 38 tuhatta 
saksalaista ja suomalaista siviilihenkilöä. 

Leningradin rintaman sotaneuvosto hyväksyi 9. maaliskuuta v. 1942 
päiväkäskyn N00713 ” Valtiolle vaarallisten henkilöiden karkotuksesta 
Leningradista ja sen esikaupunkialueilta ” ja 20.maaliskuuta v. 1942 
päiväkäskyn N00714 ” Saksalaisten ja suomalaisten pakollisesta evaku¬ 
oinnista Leningradista ja sen esikaupunkialueilta SNTL:n Sisäasiain 
kansankomissariaatti (NKVD) vahvisti v. 1942 maaliskuussa saman¬ 
aiheisen päiväkäskyn N 00718. 

Kun vuonna 1942 Sisäasiain kansankomissariaatin toimesta valmis¬ 
teltiin kymmenien tuhansien inkerinsuomalaisten pakkosiirtoa saarre¬ 
tusta Leningradista ja Leningradin alueelta Siperiaan, se tapahtui Lenin¬ 
gradin rintaman sotaneuvoston yllämainittujen päätösten perusteella ja 
sitä nimitettiin pakkoevakuoinniksi sota-ajan olosuhteisiin viitaten. 
Väestön siirto aloitettiin 15.3.1942. Operaatiota pidettiin erittäin salai¬ 
sena, sillä karkotus tapahtui kansallisuuden perusteella, joka myöhem¬ 
min muutettiin elinikäiseksi karkotukseksi. Kukaan inkerinsuomalai¬ 
sista ei osannut ajoissa varautua siihen ja koko heidän omaisuutensa jäi 
paikallisen neuvostovallan käyttöön. Mitään luetteloja karkotettujen 
omaisuudesta tai arviota sen hinnasta ei sen omistajille annettu. 

Sisäasiain turvallisuuskomitean Leningradin ja Leningradin alueen 
hallinnon mukaan heillä ei ole tietoja inkerinsuomalaisten Leningradin 
saarron aikaisesta toiminnasta vihollisen hyväksi. Kuitenkin vuoden 
1942 keväällä inkerinsuomalaisten osaksi lankesivat uudet raskaat 
koettelemukset. Sisäasiain kansankomissariaatin Leningradin alueen 
hallinnossa tehtailtiin rikosasiakirjoja inkerinsuomalaisten maanalai¬ 
sen kapinallisen järjestön paljastumisesta. Tällainen informaatio ei voi¬ 
nut olla lisäämättä vallanpitäjien päättäväisyyttä jatkaa inkerinsuoma¬ 
laisten täydellistä häätöä Leningradista ja sen alueelta. Kaikki viittaa 
siihen, että aiheesta olisi hyväksytty Valtiollisen puolustuskomitean 
päätös (tai päätöksiä), mutta niitä ei ole vielä tähän mennessä julkistet¬ 
tu. Vain Valtiollisen puolustuskomitean tasolla voitiin esimerkiksi päät¬ 
tää Molotovin ja kumppaneitten ehdottaman ja Stalinin hyväksymän 
inkerinsuomalaisten siirron muuttamisesta elinikäiseksi pakkosiirroksi. 
Vuoden 1941 elokuussa suunnitellut sijoitusalueet Kazahstanissa ja Si¬ 
periassa vaihtuivat myös uusiin karumpiin karkotusalueisiin. Inkerin¬ 
suomalaisille, joita pakkosiirrettiin Leningradista ja sen lähialueilta 

vuosina 1942-1943, määriteltiin Stalinin johtaman Valtiollisen puo¬ 
lustuskomitean toimesta elinikäisiksi pakkosiirtopaikoiksi Jakutian 
pohjoisalueet, Pohjoisen jäämeren Laptevien meren rannikot, Trofi- 
movskin saari sekä Itä-Siperian kaukaiset asutuskeskukset. 

Berijan johtama turvallisuuspalvelu kehitti vuonna 1942 suunnitel¬ 
man inkerinsuomalaisten lopulliseksi häätämiseksi Leningradista ja 
Leningradin alueelta, joka sai Stalinin ja Zdanovin hyväksynnän. 

Leningradin rintaman sotaneuvoston päätöstä ” Inkerinsuomalaisten 
karkotuksesta Leningradista ja sen esikaupunkialueilta ” vuoden 1942 
maaliskuussa edelsi Leningradin alueen Sisäasiain kansankomissariaa- 
tin hallinnon informaatio inkerinsuomalaisten vallankumouksenvastai- 
sen kapinallisen järjestön paljastumisesta. Informaatio oli täysin val¬ 
heellinen. Sellaista järjestöä ei saarretussa kaupungissa tai sen esikau¬ 
punkialueilla ollut. Se oli alusta loppuun asti ”valppaiden” turvalli¬ 
suuspalvelun erikoiskomission virkailijoiden tehtailema rikosasia. Sisä¬ 
asiain kansankomissariaatin hallinto oli ennenkin kertonut erilaisista 
paljastamistaan vallankumouksenvastaisista vakoilu- ym. järjestöistä ja 
ryhmistä inkerinsuomalaisten keskuudessa. Kun Sisäasiain kansan¬ 
komissariaatin hallinnon kabineteissa valmistui seuraavan järjestön tai 
ryhmän paljastussuunnitelma, sen virkamiesten tehtäväksi jäi ainoas¬ 
taan oletetun maanalaisen järjestön jäsenten valinta inkerinsuomalais¬ 
ten keskuudesta. Koska Sisäasiain kansankomissariaatissa arvostettiin 
kokonaisten järjestöjen ja ryhmien paljastuksia, pyrkivät operatiivisen 
yksikön virkailijat maksimoimaan paljastettujen kansanvihollisten 
määrän. 

Uhrit kyyditettiin Sisäasiain kansankomissariaatin hallinnon sisäi¬ 
seen vankilaan. He kaikki olivat jo ennalta kuolemaan tuomittuja. Sisä¬ 
asiain kansankomissariaatin tutkintatuomareiden käyttämiä kidutus- 
menetelmiä eivät rajoittaneet minkäänlaiset lait tai säännöt. Jo ensim¬ 
mäisten kuulustelujen päättyessä pidätetyt muuttuivat ruhjotuiksi var¬ 
joiksi. Tällaisen tutkinnan jälkeen aiheettomasti syytetyt ihmiset jou¬ 
tuivat sotatuomioiden ja erikoisneuvottelukuntien tuomittaviksi, jois¬ 
sa istuivat samanlaiset pyövelit, jotka empimättä langettivat teloitus- 
tuomioita. 

Erääksi Leningradin alueen Sisäasiain kansankomissariaatin hallin¬ 
non keväällä 1942 keksimän vallankumouksenvastaisen kapinallisjär- 
jestön jäseneksi nimettiin vuonna 1884 syntynyt Simo Matteuksen poi¬ 
ka Talja. Hänet vangittiin 11. maaliskuuta 1942 ja teloitettiin saman 
vuoden toukokuun 4. päivänä. Leningradin alueen syyttäjälaitoksen 

26. lokakuuta 1989 päivätyn päätöksen mukaan Simo Matteuksen poi¬ 
ka Talja on syyttömänä rehabilitoitu. 

Leningradin alueen Sisäasiain kansankomissariaatin hallinnon infor¬ 
maatio Leningradin rintaman sotaneuvostolle sekä puolue- ja neuvosto- 
järjestöille Moskovaan inkerinsuomalaisten vallankumouksenvastaisen 
kapinallisen järjestön paljastumisesta ei voinut olla vaikuttamatta pää¬ 
tökseen kaikkien inkerinsuomalaisten välittömästä karkotuksesta Le¬ 
ningradista ja sen alueelta Siperiaan. 

Koska Sisäasiain kansankomissariaatin informaatio otettiin sotilaal¬ 
lisissa, puolue- ja neuvostojärjestöissä kaikissa tapauksissa vastaan täy¬ 
sin luotettavana, ei löydy yhtään sellaista esimerkkiä, jolloin joku 
johtohenkilöistä olisi ryhtynyt puolustamaan ketään inkerinsuomalai¬ 
sista. Kaikkiin inkerinsuomalaisten valtio- tai puolue-elimiin Sisäasiain 
kansankomissariaatin henkilökunnan toimien johdosta lähetettyihin 
valituksiin seurasi aina sama vastaus: ”Me emme sekaannu Sisäasiain 
kansankomissariaatin toimintaan”. Näin vastasivat Leningradin alueen 
puoluekomitean ensimmäiset sihteerit sotaa edeltävinä sekä sodan- 
jälkeisinäkin vuosina. 

Kansalaisten valituksia ja anomuksia Sisäasiain kansankomissariaa¬ 
tin lainvastaisten toimien johdosta, joita saapui Yleisneuvostoliittolai¬ 
sen kommunistisen puolueen Keskuskomiteaan, maan hallitukselle tai 
paikallisiin puolue- ja neuvostoelimiin, ei tarkastettu, vaan ne lähetet¬ 
tiin Sisäasiain kansankomissariaattiin ja Valtiolliseen turvallisuuspalve¬ 
lun ministeriöön, se on järjestöille, joita valitukset koskivat. Näiden jär¬ 
jestöjen työntekijät reagoivat niihin heille ominaisella tavalla. Tällaisissa 
tapauksissa Yleisneuvostoliittolaisen kommunistisen puolueen Keskus¬ 
komitea, hallitus sekä paikalliset puolue- ja neuvostoelimet toimivat ta¬ 
vallaan ilmiantajina. 


Pakkosiirto Leningradin saartorenkaasta Siperiaan 

Vuoden 1942 maaliskuussa Leningradin alueen puolue- ja neuvosto- 
elinten työntekijät, joita Sisäasiain kansankomissariaatti oli informoi¬ 
nut inkerinsuomalaisten vallankumouksenvastaisen kapinallisjärjestön 
paljastuksesta, alkoivat aktiivisesti etsiä inkerinsuomalaisia, jotka vär- 
jöttelivät rintamaoloissa kellareissa ja maakuopissa. Inkerinsuomalais¬ 
ten pakkosiirrot pidettiin salassa. Kolpinassa, Leningradin rintama¬ 
linjalla Izoran tehtaan alueella seisoivat tavaravaunut, joihin löydettyjä 

inkerinsuomalaisia toimitettiin. Haavoittuneita ja aliravittuja vedettiin 
kelkoilla. Siirtolaisille ilmoitettiin, että heidät evakuoidaan, kuten 
muutkin saartorenkaaseen jääneet kansalaiset. Vallanpitäjät ja Sisä¬ 
asiain kansankomissariaatin työntekijät uskottelivat, että heidät vie¬ 
dään vain väliaikaisesti evakkoon. Evakuointitodistuksia jakoivat ja 
allekirjoittivat piirien evakuointikomissioiden esimiehet. Kaikki in¬ 
kerinsuomalaiset saivat vastaavat todistukset. Mutta nykyään voidaan 
päätellä, että jo Leningradissa määriteltiin, mihin aluepiiriin, alueelle tai 
tasavaltaan kukin perhe päätyisi pakkosiirtolaiseksi. Todellisuudessa 
edessä oli pitkä taival, jonka aikana pakkosiirrettyjen osaksi tuli näl¬ 
kää, kylmyyttä, sairauksia ja kuolemia. 

Matkavalmisteluihin annettiin aikaa vain yksi vuorokausi. Inkerin¬ 
suomalaisten kiireellisen pakkosiirron jälkeen kokonaiset kylät tyhje¬ 
nivät. 

Leningradista ja sen lähialueilta vuoden 1942 maaliskuun loppuun 
mennessä siirrettiin jäätyneen Laatokan yli ns. elämäntietä pitkin noin 
28 tuhatta inkerinsuomalaista. Heidät lähetettiin erikoissiirtolaisiksi Si¬ 
perian koillisosiin, johon matka kesti noin kuukauden. Junia vartioivat 
Sisäasiain kansankomissariaatin työntekijät. Noin kolmasosa ihmisistä 
kuoli jo matkalla aliravitsemukseen ja sairauksiin. Yleisempiä sairauk¬ 
sia olivat punatauti (dysenteria) ja lavantauti. Minkäänlaista lääkintä¬ 
apua ei heille annettu, eikä kriittisessä tilassa olevia sairaita sijoitettu 
sairaaloihin. 

Nälkäkuolema on raskas fyysinen kärsimys. Oli tuskallista seurata 
ihmisten menehtymistä aliravitsemukseen, kun erikoisjunien ulkopuo¬ 
lella sodanaikaisesta köyhyydestä huolimatta vapaat kansalaiset eivät 
kuolleet nälkään ja olisivat epäilemättä auttaneet saarrossa olleita inke¬ 
rinsuomalaisia. Lapsikuolleisuus oli erittäin korkea, mutta myös keski¬ 
näisiä ihmisiä kuoli sekä kokonaisia perheitäkin. Jokaisessa junassa oli 
erillinen vaunu kuolleita varten. Välinpitämättömät ja juopotelevat 
vartijat poistivat vaunuista kuolleita epäsäännöllisesti ja latoivat ne 
joko viimeiseen vaunuun tai lähimpänä olevalle tavaravaunun sillalle. 
Risteysasemilla kuolleita luovutettiin hautauspalvelun työntekijöille. 
Junassa N 307, joka lähti 27. maaliskuuta ja saapui Krasnojarskiin 27. 
huhtikuuta v.1942, matkan aikana menehtyivät esimerkiksi seuraavat 
henkilöt: 

Alkanen Maria Paavalin tytär, syntynyt vuonna 1941 Parkalan piirin 

Sierattalan kylässä, suomalainen, kuollut 22.04.1942 aliravitsemukseen. 

Karhu Paavali Martin poika, syntynyt vuonna 1930 Parkalan piirin Ju- 
kin kylässä, suomalainen, kuollut 22.04.1942 aliravitsemukseen. 
Kentelus Hilma Simon tytär, syntynyt vuonna 1917 Parkalan piirin 
Toksovan kylässä, suomalainen, kuollut 22.04.1942 aliravitse¬ 
mukseen. 

Kokkanen Ida Johanneksen tytär, syntynyt vuonna 1919 Rampovan 
(Oranienbaumin) piirin Seppälän kylässä, suomalainen, kuollut 
24.04.1942 aliravitsemukseen. 

Kukkonen Zinaida Abrahamin tytär, syntynyt vuonna 1941 Rampovan 
(Oranienbaumin)piirin Kukkosin kylässä, suomalainen, kuollut 
24.04.1942 aliravitsemukseen. 

Kumlander Kustaa Kustavin poika, syntynyt vuonna 1872 Rampovan 
(Oranienbaumin)piirissä, suomalainen, kuollut 24.04.1942 aliravit¬ 
semukseen. 

Kylmäsuu Alma Matteuksen tytär, syntynyt vuonna 1933 Esikaupunki- 
aluepiirin Kähyn kylässä, suomalainen, kuollut 26.04.1942 aliravit¬ 
semukseen. 

Olkkonen Maria Jaakon tytär, syntynyt vuonna 1880 Parkalan piirin 
Rohman kylässä, suomalainen, kuollut 22.04.1942 aliravitse¬ 
mukseen. 

Paukku Johannes Simon poika, syntynyt vuonna 1920 Parkalan piirin 
Rantalan kylässä, suomalainen, kuollut 22.04.1942 aliravitse¬ 
mukseen. 

Pekkonen Daavid Matteuksen poika, syntynyt vuonna 1877 Toksovan 
piirin Suojalan kylässä, suomalainen, kuollut 26.04.1942 aliravitse¬ 
mukseen. 

Penninen Anna Vasilin tytär, syntynyt vuonna 1890 Rampovan (Oranien¬ 
baumin) piirin Kukkosin kylässä, suomalainen, kuollut 24.04.1942 
aliravitsemukseen. 

Suokas Einari Andreaksen poika, syntynyt vuonna 1941 Parkalan pii¬ 
rin Osselkin kylässä, suomalainen, kuollut 22.04.1942 aliravitse¬ 
mukseen. 

Nämä sekä tuhannet muut pakkosiirtolaiset kuolivat vankilaolosuhtei- 
siin verrattavan matkan aikana Neuvostoliiton maaperällä, sillä valtio¬ 
valta piti jokaista inkerinsuomalaista maansa mahdollisena vihollisena. 
Jos pakkosiirtolaisia olisi majoitettu vaikkapa väliaikaisesti Vologdan, 
Kirovin tai Kostroman alueille, olisi voitu pelkän paikallisväestön avul¬ 
la, ilman valtion tukea, pelastaa valtaosa näistä erikoisjunissa kuolleista 

pakkosiirtolaisista. Myöhemmin Valtiollisen turvallisuuspalvelun vir¬ 
kailijat puolustautuivat sillä, että jos heitä ei olisi viety Jakutiaan, he 
olisivat joutuneet Piskarjevskin tai Serafimovin hautausmaille, johon 
Leningradin saarron aikana kuolleita haudattiin. Herra heidät tuomit¬ 
koon! Sinänsä julmalle ajatukselle karkottaa raskaan saartotalven Le¬ 
ningradissa viettäneet ihmiset pakkosiirtolaisiksi Pohjoisen jäämeren 
rannoille ei historiassa löydy vastaavaa. Kun lapset näissä junissa jäivät 
orvoiksi, he pakenivat niistä, mutta heidät sijoitettiin vastaanottokes¬ 
kuksiin ja lastenkoteihin niille alueille, jotka oli määrätty heidän van¬ 
hempiensa pakkosiirtopaikoiksi. 

Koko matkan aikana erikoissiirtolaiset eivät saaneet saniteettikäsitte- 
lyä eivätkä voineet peseytyä. Syöpäläiset lisäsivät ihmisten kärsimyksiä. 

Saarron oloissa ja rasittavan matkan aikana heikentyneet, niukalla 
ruoalla toimeen tulleet ihmiset, vailla asuntoa, lämpimiä vaatteita ja ta¬ 
vanomaista lääkintäapua olivat tuomitut kuolemaan, erittäinkin napa¬ 
piirin seudulla vietetyn ensimmäisen talven aikana. Leningradin saar¬ 
rossa olleiden inkerinsuomalaisten pakkosiirto näihin oloihin oli eräs 
kauheimmista murhenäytelmistä. 

Nikolai Nikokin poika Gabysev kirjoitti 12. joulukuuta 2003 Jaku- 
tian Sahan tasavallan Bulunan kunnan Tiksin asutuksesta, joka sijaitsee 
Pohjoisen jäämeren rannalla Lenajoen suulla: 

"Vuonna 1942 meille tuotiin Lenajokea pitkin 5 tuhatta eri kansalli¬ 
suutta olevaa pakkosiirtolaista. Yli 300 inkerinsuomalaista jätettiin 
paljaalle merenrannalle Erkylyyn. Sisäasiain kansankomissariaatin var¬ 
tijat eivät päästäneet paikallisia asukkaita heidän luokseen. Pakkosiir- 
tolaiset rakensivat uppopuista kasarmin, jossa asuivat vanhukset ja nai¬ 
set lasten kanssa. Miehet vietiin työarmeijaan. Naiset kalastivat nuotal¬ 
la. Jos he eivät täyttäneet määrättyä normia, he eivät saaneet niukkaa 
ruoka-annostaan. Heillä olivat kevyet kesävaatteet, ne eivät suojelleet 
pakkasilta ja talven arktisilta tuulilta. Kun meri jäätyi, kalat katosivat 
Lenajoen suulle ja leirissä alkoi nälkä. Paikalliset asukkaat yrittivät aut¬ 
taa heitä, mutta ihmisten kuolemia ei onnistuttu välttämään. Noin 100 
eloon jäänyttä ihmistä siirrettiin keväällä Bykovin niemelle. Menehty¬ 
neiden muistoksi Tiksin asukkaat valmistivat ja pystyttivät Erkylyyn 
6 metrin korkuisen ristin. Mutta inkerinsuomalaisia kuoli sietämät¬ 
tömissä elinolosuhteissa myös muilla Pohjoisen jäämeren rannikko¬ 
seuduilla jopa perheittäin”. 

Valtiollisen turvallisuuspalvelun Leningradin hallinto on sodan¬ 
aikaisen pakkoevakuoinnin jälkeisinä vuosikymmeninä omaksunut 

viattoman ja syyttömän asenteen. Sen virkailijat vakuuttivat, että he oli¬ 
vat vain Leningradin rintaman Valtiollisen puolustuskomitean päätös¬ 
ten toteuttajia. Tämä oli senaikaisen hallinnon tavanomainen valhe, 
jonka vakuutena oli valtiollisen valvonnan puute ja alan arkistoasia- 
kirjojen saavuttamattomuus puolueettomien historiantutkijoiden ar¬ 
vosteltaviksi. 

Inkerinsuomalaisten epäinhimillisen pakkosiirto-operaation aloit¬ 
teentekijänä ei ollut Valtiollisen puolustuskomitean Leningradin rinta¬ 
man johto, vaan se oli Valtiollisen turvallisuuspalvelun Leningradin 
hallinnon työtä. Leningradin rintaman sotaneuvostolla ei ollut oikeutta 
määritellä rankaisutoimenpiteen muotoa tai karkotettujen erikoissiirto- 
laisten tulevaa oleskelupaikkaa. Vuosien 1942-43 aikana Valtiollisen 
turvallisuuspalvelun Leningradin hallinnon määräyksestä puhdistettiin 
Leningradin aluetta, etsien aikaisemmin löytämättä jääneitä inkerin¬ 
suomalaisia. Heidät karkotettiin pakkosiirtolaisiksi lähemmäksi, 
esimerkiksi Irtysjoen suistoon. Sinne lähetettiin myös rintamilla tais¬ 
televien sotilaiden seka-avioliittoperheet. Valtiollisen turvallisuuspalve¬ 
lun antamissa todistuksissa viitataan Leningradin rintaman sota- 
neuvoston päätökseen, jonka perusteella pakollinen evakuointi to¬ 
teutettiin. Tämä on tyylikkäämpi ilmaisumuoto päätökselle inkerin¬ 
suomalaisten elinikäiseksi karkotukseksi synnyinseuduiltaan. 1990- 
luvulta alkaen pakollisen evakuoinnin syyksi rehabilitaatiotodistuksiin 
lisättiin kansallisuuden perusteella” (Katso liite: Tärkeimpiä päätök¬ 
siä... 18.05.1992) 


Saartorenkaasta pakolla evakuoitujen kohtaloita 

Jotta lukija ymmärtäisi kirjan kirjoittajan näkökulman aiheeseensa, on 
paikallaan tutustua hänen omiin kohtaloihinsa. Kirja ei nimittäin ole 
ulkopuolisen historioitsijan viileää objektiivista tekstiä, vaan mukana 
eläneen kuvausta oman kansansa ja kohtalotovereidensa kokemasta 
sorrosta, vainoista, kansanmurhasta. Hän on itse henkilökohtaisesti läpi¬ 
käynyt samat raskaat koettelemukset, jotka tulivat Leningradin saarto¬ 
renkaasta pakollisesti evakuoitujen inkerinsuomalaisten kohtaloksi. 

Leonid Andrein poika Gildi syntyi 3. helmikuuta vuonna 1929 Lenin¬ 
gradin alueen Tusinan piirin Kivikon kylässä. Ennen toista maailman¬ 
sotaa hän asui yhdessä vanhempiensa kanssa Leningradin alueen Kolpi- 
nan kaupungissa. Hänen isänsä Andrei Aatamin poika Gildi työskenteli 

vuonnal722 perustetun Izorskin (Inkeroisten) amiraalitehtaan sanoma¬ 
lehden kirjapainossa. 

Leningradin saarron aikana Gildin nelihenkinen perhe joutui mui¬ 
den inkerinsuomalaisten tavoin pakollisen evakuoinnin kohteeksi 27. 
maaliskuuta 1942. Perhe pakkosiirrettiin kansallisin perustein erikois- 
siirtolaisina Siperiaan Jakutian autonomiseen neuvostotasavaltaan. 
Evakkojunassa N306, johon perhe joutui, matkan aikana perheen äiti 
kuoli nälkään pelastaen kuolemalta 3-vuotiaan tyttärensä. Tekijä on 
saanut äidistään seuraavanlaisen kuolintodistuksen. 

”Kansalainen Gildi Evdokija Pietarin tytär kuoli 1. huhtikuuta 1942 
46 vuoden ikäisenä, josta kuolemantapausten rekisterikirjassa on 29. 
elokuuta 1942 tehty merkintä N532. Kuolinsyy: Aliravitsemuksesta 
johtuva heikkous. Kuolinpaikka: Sarjan kaupunki, Kostroman alue. 
Rekisteröintipaikka: Siviilirekisteritoimisto, Sarjan kaupunki, Kostro¬ 
man alue. Kuolintodistus annettu 20. tammikuuta 1994”. 

Äidin kuoleman jälkeen 13-vuotias Leonid Gildi poistui luvatta 
pakkosiirtolaisten erikoisjunasta ja joutui pidätyksen jälkeen tutkinta¬ 
vankeuteen. 

”Sisäasiain kansankomissariaatin työntekijät pidättivät minut, 13- 
vuotiaan pojan, karkaamisesta erikoisjunasta N306 ja nostivat heti mi¬ 
nua vastaan syytteen Venäjän sosialistisen federatiivisen neuvostotasa¬ 
vallan rikoslain 58 - 59 pykälien eräiden kohtien mukaisesti. Minut 
valokuvattiin ja otettiin sormenjäljet. Ennen vankiselliin lähettämistä 
minun käskettiin riisuutua alasti. Jalat olivat niin turvoksissa, ettei 
huopikkaita saatu pois jaloista. Ne leikattiin auki, minkä seurauksena 
paljon kokeneet vartijatkin kauhistuivat. Valtava määrä täitä mönki 
huopikkaissa jalkojani pitkin. Minut vietiin nopeasti vankilan kylmään 
saunaan. Peseytymishuoneessa minua järkyttivät kuolleiden vankien 
ruumiit. Täällä pää ajeltiin paljaaksi ja ylle annettiin vanhoja ryysyjä: 
sotilaspusero, saapashousut (galife) ja jalkaan nahasta ommellut sukat 
(bahily). Kaikki olivat liian isoja kooltaan. Tämän jälkeen minut vietiin 
kiinniotettujen rintamakarkureiden selliin. 

Erään kerran olin sellissä kahden kesken nuoren miehen kanssa, 
joka oli vasta päättänyt rautatieinsinöörien korkeakoulun. Hänen koh¬ 
talonsa oli traaginen. Ennen hänen pidätystään perheeseen oli syntynyt 
esikoinen. Nuori isä päätti iloissaan juhlistaa tapahtuman. Hän vaihtoi 
leipälimpun spriipulloon ja kutsui naapureitaan juhlimaan. Pöydässä 
hän kertoi ylioppilasaikojen tavan mukaisesti vitsejä, mm. Mihail Ivano- 
vic Kalininista, joka oli vuodesta 1938 ollut Neuvostoliiton Korkeimman 

neuvoston puheenjohtajana. Seuraavana päivänä eräs läsnä olleista ilmi¬ 
antoi hänet ja niin hänestä tuli minun sellikaverini. 

Ulkoillessamme me löysimme ohuen metallilevyn, teroitimme sen ja 
käytimme sitä sellin seinien kalkkilaastikerrosten poistoon. Kerros ker¬ 
rokselta me luimme edeltäjiemme kynällä kirjoittamia tai jollakin ko¬ 
valla esineellä raaputtamia viimeisiä jäähyväisiä. Poistetut kalkkilaasti- 
kerrokset keräsimme vartioilta salaa tarkkaan talteen ja käytimme pul¬ 
veria hampaitten puhdistukseen. Seinäkirjoitusten lukemisen aikana 
tehtävänäni oli varjostaa oven kurkistusreikää. Jos vartija huomasi ver¬ 
hotun kurkistusreiän, hän ryntäsi odottamatta sisään nyrkit ojolla ja 
kävi käsiksi. Vanginvartijat olivat julmaa ja raivokasta väkeä. Vangin¬ 
vartijan pahoinpitelyn jälkeen minulla tuli aina nenästä verta ja selli- 
naapurillani pysyivät pitkään mustelmat iholla. Meidän perheessämme 
vanhemmat elivät hyvässä sovussa keskenään eivätkä koskaan riidel¬ 
leet. Täällä minä kuulin vanginvartijoilta täydellisen kirosanojen ko¬ 
koelman. 

Tavallisesti meidät käytettiin kuulusteluissa ryhmittäin. Amurin rauta¬ 
tien Sisäasiain kansankomissariaatin hallinto sijaitsi Svobodnyi-nimi- 
sessä kaupungissa. Vapaan kaupungin (venäjänkielinen kaupungin 
nimi Svobodnyi tarkoittaa suomeksi Vapaa) asukkaat katselivat meitä 
vartijoiden ja koirien ympäröimiä vankeja säälien. Vanginvartijat piti¬ 
vät vuoden 1891 mallia olevia pyssyjään, joihin oli kiinnitetty pistimet, 
ehdottomasti ojossa. Naiset eivät voineet rauhallisesti katsella tätä nä¬ 
kyä ja itkivät. Ryhmän etuosaan vartijat asettivat rintamakarkureita, 
sitten insinöörin rinnalla sipsutin minä armeijan ryysyihin puettuna, 
tuon tuostakin kumartuen nostamaan jaloista putoilevia liian isoja ken¬ 
kiäni. 

Monen kuukauden kuluttua loppui minun ja insinöörin yhteiselämä 
vankilan sellissä. Hänet tuomittiin 8 vuoden vankeuteen. Hän oli mai¬ 
nio ihminen, minun viisas vanhempi oppaani. Muistelen häntä aina kii¬ 
tollisuudella. Sen jälkeen kun hänet lähetettiin matkaan, minut sijoitet¬ 
tiin yhteen synkän puhumattoman rintamakarkurin kanssa. 

Amurin rautatien sotasyyttäjän eversti Stellmahin päätöksellä pääsin 
vapaaksi. Tutkintatuomarit olivat puoli vuotta etsineet todisteita minun 
vakoilu- ja ryöväystoimistani, mutta eivät löytäneet mitään rikollista 
saarretusta Leningradista saapuneen aliravitun pojan käytöksessä. En¬ 
nen vapautusta minulta otettiin allekirjoitus eli lupaus siitä, etten saata 
näkemääni Sisäasiain kansankomissariaatin seinien sisällä julkisuuteen. 
Ennen sitä minulle luettiin joku aihetta koskeva asetus, joka oli Kalininin 

allekirjoittama. Minut ohjattiin työhön junavaunujen remonttiverstaal- 
le Mihailovo-Cestakovskajan asemalle. Oma-aloitteinen poistuminen 
asutuskeskuksesta kiellettiin. 

Vapautumisen jälkeen kävin useita kertoja tapaamassa tuomitun in¬ 
sinöörin vaimoa. Hän otti minut hyvin vastaan, mutta itki paljon kysel¬ 
yssään tai kertoessaan miehestään. Erään kerran heidän talonsa käytä¬ 
vässä tuli vastaani insinöörin ilmiantaja. En malttanut pidättäytyä ja 
huusin poistuessani: ”Kavaltaja! Tehtaallakin saatiin tietää hänestä. 
Työläiset kirosivat häntä kuiskaten.” 

Vuonna 1943 L.Gildi karkasi toisen kerran. Hän säläsi kansallisuu¬ 
tensa, lisäsi itselleen kolme ikävuotta ja ilmoittautui vapaaehtoisena sota¬ 
palvelukseen. L. Gildi palveli sotalaivaston saattuelaivalla, joka vastaan¬ 
otti Hitlerin vastaisen koalition maista saapuvien laivojen lasteja. Hän 
oli myös USA:ssa vastaanottamassa Neuvostoliitolle vuokrattavia tais- 
telulaivoja. Eräällä näistä laivoista hän osallistui desanttioperaatioon 
eteläisellä Sahalinilla ja Kurillien saarilla. Vuonna 1949 hänet lähetet¬ 
tiin sotaoppilaitokseen, mutta jo vuonna 1951 hänet erotettiin sieltä, sil¬ 
lä Sotilaallisen vastavakoilujärjestön tietoon oli tullut hänen kansalli¬ 
suutensa ja karkaustapauksensa. Tällä kertaa Sisäasiain kansankomis- 
sariaatti karkotti hänet Omskin alueelle. 

”Kävellessäni eräänä päivänä sotakomissariaatin ohi näin ryhmän 
kutsuntaikäisiä nuoria. Kauemmin empimättä menin heidän mukanaan 
sotakomissariaattiin ja kirjoitin anomuksen päästäkseni vapaaehtoise¬ 
na armeijaan. Lomaketta täyttäessäni minä tietenkin saksin kansalli¬ 
suuteni ja vanhensin ikääni kolmella vuodella. Näin minusta tuli Mant- 
surian rajan 95:n tarkka-ampuja-divisioonan konepistoolimies. Sen jäl¬ 
keen siirryin Tyynen valtameren laivaston tietoliikennekoulun kurssilai¬ 
seksi Russkij eli Venäläinen -nimiselle saarelle. 

Tästä syystä Sisäasiain kansankomissariaatin virkailijat menettivät 
minut useiksi vuosiksi näköpiiristään. Laivaston upseerit tosin joskus 
huomauttelivat, että ulkonäössäni on jotain yhteyttä baltteihin. 

Vasta vuonna 1950 Sotilaallisen vastavakoilujärjestön virkailijat ta¬ 
voittivat minut Kiovasta, jossa olin sotakoulun kurssilaisena. He saivat 
tietää elämäni vaiheista saman koulun opiskelijalta Vasja Jersovilta, 
jota pidin ystävänäni. Minä itse kerroin hänelle luottamuksellisesti per¬ 
heemme pakkosiirrosta Leningradista, kansallisuudestani, vankeudes¬ 
tani jne. Hän puolestaan kertoi nämä tietonsa välittömästi eteenpäin ja 
jo seuraavana päivänä jouduin Sotilaallisen vastavakoilujärjestön vir¬ 
kailijoiden käsiteltäväksi. Kiovassa Sisäasiain kansankomissariaatin 

hallinnolla oli jopa erikoinen varustettu huone, mihin houkuteltiin ih¬ 
misiä käymään turvallisuuspalvelun provokaattorien kanssa luotta¬ 
muksellisia keskusteluja poliittisista aiheista, joiden tarkoituksena oli 
saada pahaa aavistamaton ihminen puhumaan itsensä ansaan jollakin 
satunnaisella neuvostovastaisella sanalla, joka myöhemmin liitettiin hä¬ 
nen rikossyytteeseensä. 

Minun kohdallani tällainen konsti ei onnistunut, siksi otettiin käyt¬ 
töön nyrkit. Jo ensimmäisen kuulustelun aikana tutkintatuomari hak- 
kasi minua voimakkaasti moneen kertaan. Kun valitin asiasta syyttäjäl¬ 
le, hän vastasi: ”Minulle on puolestaan kerrottu, että sinulla on kaatu- 
matautikohtauksia”. Turvallisuuspalvelun kersantin lyönnit olivat vain 
hänen huvitteluaan. 

Kiovassa sen sijaan Sotilaallisen vastavakoilujärjestön virkailijat har¬ 
joittivat ilkivaltaa ammattimaisesti. He jättivät siitä keholleni muiston 
koko eliniäkseni. He halusivat selvittää, miten jouduin virkamatkalle 
Amerikan Yhdysvaltoihin samaan aikaan kun USA:sta otettiin vastaan 
taistelulaivoja laina- ja vuokraussopimuksen mukaisesti ja miksi pala¬ 
sin USA:sta kotimaahan. Heitä raivostutti minun erikoissiirtolaisen sta¬ 
tukseni, jonka asuinpaikaksi oli määritelty Laptevien meren rannalla 
sijaitseva Ust-Janskin piiri, eikä Amerikan Yhdysvallat. 

Samaan aikaan minun ilmiantaja-ystäväni Vasja Jersov kertoi tyttö¬ 
ystävälleni, Kiovan yliopiston historiallisen tiedekunnan ylioppilaalle 
Niina Gromykolle minusta perättömiä juttuja, joissa hän kuvaili minua 
valtiorikolliseksi. Nähtävästi hän onnistui vakuuttamaan minun ensi 
rakkauteni kohteen, koska pian he menivät naimisiin. 

Minun kohtaloni kulki toista rataa. Mitään syytöksen aiheita Sisä¬ 
asiain kansankomissariaatin virkailijat eivät minulta saaneet. Siitä huo¬ 
limatta jouduin pian Siperiaan 38 pykälä passiini leimattuna. Täällä 
paikalliset turvallisuuspalvelun miehet jatkoivat ukrainalaisten kolle¬ 
goinansa työtä ja alkoivat aktiivisesti täydentää mappiani. Tulevaa vai- 
moanikin varoitettiin hänen miliisissä työskentelevän sukulaisensa väli¬ 
tyksellä, että minut tullaan ehdottomasti vangitsemaan. Mutta tämä si¬ 
perialainen nainen ei ollut arkalasta kotoisin. Jo ennen Stalinin kuole¬ 
maa hän lahjoitti minulle ensimmäisen tyttären. 

Ainoastaan Hrushtshovin aikainen poliittinen ilmapiiri eli ns. ”suo- 
jasää” esti Omskin Sisäasiain kansankomissariaatin virkailijoita vie¬ 
mästä minuun kohdistuneita sortotoimia päätökseen. Minun kanssa- 
käymiseni Sisäasiain kansankomissariaatin virkailijoiden kanssa eivät 
ole mitenkään verrattavissa niihin kärsimyksiin, jotka tulivat tuhansien 

inkerinsuomalaisten osaksi ja joista jokainen inkerinsuomalainen voi 
kertoa.” 

L. Gildin siviilielämä alkoi siirrettävän elokuvakoneiston mekaanik¬ 
kona. Vuoden kuluttua hänet ylennettiin piirin elokuvapalvelun päälli¬ 
köksi. Myöhemmin hän toimi paikallisen sanomalehden toimittajan si¬ 
jaisena. Samanaikaisesti L. Gildi opiskeli etäopiskelijana kahdessa kor¬ 
keakoulussa ja vuonna 1962 hänet valittiin Novosibirskin opettajakor¬ 
keakoulun historian opettajaksi. Hän opiskeli myös Leningradin A. I. 
Herzenille nimetyssä pedagogisessa korkeakoulussa, jonka päätettyä 
hänet hyväksyttiin mainitun korkeakoulun opettajaksi. Leningradin 
A. I. Herzenille nimetyssä pedagogisessa korkeakoulussa, joka myö¬ 
hemmin muutettiin yliopistoksi, L. Gildi työskenteli yli 30 vuotta. 

L. Gildi on 1980-luvulta alkaen esiintynyt painotuotteissaan, televi¬ 
sio- ja radiopuheissaan kertoen poliittisten vainojen uhriksi joutuneen 
inkerinsuomalaisen kansan kohtalosta. Hänen vuonna 1996 ilmestynyt 
teoksensa ”Teloituksia, karkotuksia, kidutuksia” tuli tunnetuksi Venä¬ 
jän lisäksi myös useissa länsimaissa. 

L. Gildi on ollut: 

• Venäjän alueittenvälisen kansalaisjärjestön Inkerin liiton puheen¬ 
johtaja; 

• Suomalais-ugrilaisen tiedeakatemian varapresidentti; 

• ”Inkerinsuomalaiset. Elpymisen alku” -aikakauslehden päätoimit¬ 
taja; 

• Pietarin kaupungin rehabilitoitujen poliittisten rankaisutoimenpide- 
uhrien oikeuksien palauttamista ajavan komission jäsen. 

Andreas Andreaksen poika Ryntty koki myös lapsuudessaan pakollisen 
Siperian evakkomatkan ja hänen kertomuksensa tuo lisätietoa elinolo¬ 
suhteista Siperiassa sekä Gildin perheen myöhemmistä elämänvaiheista 
siellä. 

Andreas Andreaksen poika Ryntty: ”01en suomalainen Andreas 
Andreaksen poika Ryntty, syntynyt vuonna 1931 Pavlovskin (Slutskin) 
piirin Suuressa Lankiojan kylässä. Meidän kylämme sijaitsi kahden kilo¬ 
metrin päässä Petro-Slavjankan asemalta Suosaaren suuntaan. Kum¬ 
paakaan kylää ei sodan jälkeen ole enää olemassa. Isäni työskenteli 
Leningradissa ja välttääkseen kävelymatkaa Petro-Slavjankaan hän ra¬ 
kensi sinne talon. Muutimme uuteen taloomme 21. kesäkuuta vuonna 
1941 ja seuraavana päivänä alkoi sota. Syyskuussa kaivoimme talomme 
viereen maakuopan, jossa vietimme ensimmäisen saartoajan talven. 

Perheemme tuotiin Laatokan yli Ziharevon asemalle 24. maaliskuuta 
vuonna 1942. Oli hiljainen kevätpäivä. Rautatiellä seisoi härkävaunu¬ 
ja, joihin meidät sijoitettiin. Junan luona oli kenttäkeittiö ja meille jaet¬ 
tiin hernekeittoa. Nälkiintyneille ihmisille tämä oli kuitenkin kohtalo¬ 
kasta ja johti monien kohdalla kuolemaan. 

Junan vaunusta N 20 poistettiin isoimmilla asemilla kuolleita ja se 
täyttyi toisista vaunuista tuoduilla vainajilla. Meidät tuotiin Taisetin 
asemalle, josta kahden kilometrin päässä oli asutuskeskus Nizne-Udac- 
nyi ja sieltä löytyivät tyhjät parakit. Ennen meitä niissä asuivat karkote¬ 
tut puolalaiset. Isämme ei voinut olla päivittäin kanssamme. Kun äitim¬ 
me sairastui lavantautiin ja hänet sijoitettiin sairaalaan, jouduin minä 
yksin hoitamaan nuorempia sisaruksiani. 

Vuoden 1942 kesäkuussa asemalle ilmestyi taas härkävaunujuna ja 
meidät vietiin Angarajoen rannalle Makarjevon asutuksen lähettyville, 
jossa asuttiin taivasalla. Sieltä meidät kuljetettiin laivalla Zajarskiin 
asti, joka myöskin sijaitsi Angarajoen varrella. Siellä oli isoja latoja, 
josta saimme katon päämme päälle. Jonkin ajan kuluttua meidät siirret¬ 
tiin kuorma-autoilla Lenajoen autiolle saarelle, jossa viivyimme pitem¬ 
män aikaa. Myöhemmin käsitin miksi meitä kuljeteltiin paikasta toi¬ 
seen. Meidät oli määrä viedä Tiksiin, mutta Nejelovin salmi vapautui 
jäästä vasta heinäkuun lopulla. Lenajoelta pääsi Tiksin lahteen ainoas¬ 
taan vesitse. Meidät tuotiin Tiksiin elokuun keskivaiheilla. Siellä meidät 
vietiin Janajoen suussa olevaan Kogouestahiin, jossa oli muutama jurtta 
(lappalaisten kotaa muistuttava asumus) ja latoja. Joen rannalla oli nel¬ 
jä suurta telttaa. Ilma oli kylmä ja sateinen. Koska sisarukseni Lilja ja 
Viktor olivat sairaina, meidät vietiin Kazacje-nimiseen asutuskeskuk¬ 
seen, jossa oli sairaala. 

Sairaat otettiin sairaalaan ja me äitimme kanssa asuimme koulun 
urheilusalissa. Meidän kanssamme asui siellä myös Pukin perhe, sillä 
heidän äitinsä oli myös sairaalassa. Sisareni Lilja menehtyi ja me hauta- 
simme hänet Kazacje-kylän hautausmaahan. 

Vuoden 1942 syksyllä sinne tuotiin rankaisutoimenpiteiden koh¬ 
teeksi joutuneita liettualaisia, juutalaisia ja saksalaisia. Heidät sijoitet¬ 
tiin Kazacje-kylän lähettyville, josta Laptevien merelle oli noin 150 km. 
Tänne muodostui pakkosiirtolaisten asutuksia. Heidän työnään oli 
kalastus ja kalatuotteiden jalostus. Ustj-Janskin ja Kazacje-kylien väli¬ 
matka oli 24 km ja niiden välimaastoon muodostui Kresty eli Ristit- 
niminen pääasiallisesti jurtista koostuva asutus, johon majoittui paljon 
inkerinsuomalaisia. Sen keskustassa oli muutama puurakennus, jossa 

sijaitsivat kalatehtaan konttori, tynnyriverstas, kalojen suolausosasto 
sekä koulu ja kauppa. Erillään olevassa talossa asui komendantti kap¬ 
teeni Borisov. 

Risteihin muodostettiin pakkosiirrettyjen monikansallinen ”Arkti- 
ka”-niminen kolhoosi, jonka johtajaksi valittiin Andreas Aatamin poi¬ 
ka Gildi. Hänet valittiin järjestelykykynsä ja merimiestaitojensa perus¬ 
teella sekä nähtävästi siksi, että hän oli mielenkiintoinen ja hyväluontei- 
nen ihminen. Andreas Aatamin poika ja minun isäni olivat ennestään 
tuttuja ja hän järjesti perheemme siirron Kazacje-kylästä Risteihin. Isäs¬ 
täni tuli kalastajien työnjohtaja. Me asuimme vierekkäisissä jurtissa ja 
pitkinä pohjoisen kesän iltoina he istuivat meidän jurtassamme ja kes¬ 
kustelivat erilaisista aiheista. Sähköä ja radiota ei siellä ollut, elokuvia¬ 
kin nähtiin harvoin. 

Andreas Aatamin pojalla oli tytär, hänen nimensä oli muistaakseni 
Väljä, hän lienee syntynyt 30-luvulla. Veljeni Viktor leikki hänen kans¬ 
saan ja äitini ompeli hänelle leninkejä ja muita vaatteita, koska meillä 
oli ompelukone. Andreas Aatamin pojan vaimosta minä en tiedä mi¬ 
tään. Vuoteen 1945 hän asui tyttärensä kanssa kahden, myöhemmin 
hän avioitui liettualaisen Mihasja Ivanovnan kanssa. 

Tapasin Andreas Aatamin pojan vuonna 1949 Jakutskissa. Hän oli 
ison yrityksen johtotehtävissä. Sen jälkeen emme ole toisiamme koh¬ 
danneet. Isäni ja Andreas Aatamin poika olivat ruumiinrakenteeltaan 
suunnilleen samankokoisia. Valokuvasta päätellen teillä (L.A.Gildi) on 
paljon yhteistä (isänne) Andreas Aataminpojan kanssa. Kävin ensi ker¬ 
taa kotiseudullani Suuressa Lankiojan kylässä vuonna 1960. Istuin en¬ 
tisen kotini paikalla, jossa olin syntynyt. Join pullollisen olutta, muiste¬ 
lin lapsuuttani sekä myös niitä, jotka riistivät minulta kotiseutuni. Petro- 
Slavjankassa kävin syksyllä vuonna 1995. Meidän talomme paikka oli 
tyhjänä. Naapurimme kertoivat, että vuonna 1942 tapahtuneen karko¬ 
tuksemme jälkeen sotilaat olivat purkaneet talomme polttopuiksi. 

Olen nykyään eläkeläinen ja asun Omskissa. Olen kasvattanut kol¬ 
me lasta, kaksi tytärtä ja pojan, minulla on lapsenlapsiakin. Jatkan kui¬ 
tenkin työntekoa, sillä nykymenon mukaan täytyy työskennellä niin 
kauan kuin jalat kantavat ja pidetään töissä. Minulla oli kyllä ajatus 
muuttaa kotiseudulle, mutta se olisi ollut helpommin toteutettavissa, 
jos talomme olisi säilynyt. Uuden talon rakentaminen ja etenkin asun¬ 
non saaminen sieltä on täyttymätön toive. Minulla on säilynyt rakkaus 
kotiseutuani kohtaan ja mitä vanhemmaksi tulen sitä kipeämmin ikä¬ 
vöin sinne”. 

I. Pajunen: ”01en tarkkaavaisesti seurannut Neuvostoliiton Korkeim¬ 
man neuvoston istuntoja, erittäinkin niitä, joissa pohditaan kansallis- 
kysymyksiä. Niissä lueteltiin kaikkia kansallisuuksia ja aivan lopussa 
eräs naisedustaja pyysi puheenvuoroa ja kysyi: ”Miksi kukaan ei kos¬ 
kaan puhu venäjänsuomalaisista?” 

Pyydän siis lupaa kertoa siitä, miten minä ja esivanhempani jou¬ 
duimme tänne. Suomensukuiset heimot ovat vuosisatoja asuneet Nevan 
rannoilla. Minua ihmetyttää ja harmittaa kovin se, miksi tätä eivät tiedä 
Leningradin alueella asuvat ihmiset. He kyselevät: ”Mistä sinä olet tän¬ 
ne ilmestynyt, suomalainen?” 

Nyt voidaan kertoa vaikeistakin ajoista. Me suomalaiset ja venäläi¬ 
set asuimme saarroksissa ilman mitään riitoja. Veljeni lähti 18-vuotiaa- 
na vapaaehtoisena rintamalle, luovutimme lehmän valtiolle ja teimme 
kaikkemme saarron murtamiseksi, raivasimme ”elämäntien”, mutta 
meille annettiin 24 tuntia aikaa poistua kodeistamme. 

Meidät häädettiin Siperiaan. Me emme kuitenkaan lannistuneet. 
Alussa meitä pelättiin, mutta myöhemmin me ystävystyimme siperialais¬ 
ten kanssa. Kun me lähdimme paluumatkalle, he saattoivat meitä itkien. 
Me työskentelimme siellä kahdessa vuorossa, mutta palkkaa saimme 
vain yhdestä, toinen meni puolustusrahastoon, siitä saimme vain 200 gr 
leipää. Vapaapäivinämme työskentelimme Leningradin hyväksi, sillä 
me tiesimme ja muistimme millainen Leningrad on. 

Kun sota päättyi, jaettiin johtohenkilöille mitaleja voiton kunniaksi, 
mutta meille ei. Mitä me sota-ajan lapset saimme? Vain vahingoittuneen 
terveyden, ei muuta. Kun joskus matkustan voitonpäivänä Vennäin- 
Vuissakalle Voiton obeliskille ja minulta kysytään: ”Mitä sinä sinne 
menet, oletko muka sotinut?” 

Vastaan aina myöntävästi. Me, meidän äitimme, sisaremme ja poikam¬ 
me autoimme toisiamme, eivätkä amerikkalaiset. Olen toisen rintaman 
sotilas, vaikkakin unohdettu. Olen ylpeä siitä elämäni loppuun asti. Sa¬ 
moin myös omasta kansastani, joka ei ole mihinkään syyllistynyt, mutta 
tarpeeksi kärsinyt. Jos sitä ei auteta, katoaa vielä yksi kulttuuri”. 

Viktor Pietarin poika Tarsalainen (Saveljev): ”Äitini Olga Ivanovna, os. 
Tarsalainen, syntyi Leningradin alueen Hatsinan (Krasnogvardeiskin) 
piirin Pienlopotin (Pokrovskojen) kylässä 28. joulukuuta vuonna 1914. 
Vuonna 1942 hänet yhdessä siskonsa Marian kanssa pakkosiirrettiin 
Buguruslaniin ja myöhemmin Altain alueelle, jossa hän työskenteli 
autonkuljettajana. Isäni Pietari palveli samaan aikaan kaukoidässä. 

Sodan päätyttyä äitini yritti palata synnyinseudulleen, mutta ei saa¬ 
nut asumislupaa. Vanhempani siirtyivät asumaan Ukrainan Pultavan 
alueen Dubnan kaupunkiin, jossa viettivät lopun elämänsä. Neuvosto¬ 
liiton hajoamisen jälkeen äitini pyrki vielä kerran kotiseudulleen. Hän 
kääntyi asuntoasioissa Pietarin sota- ja työveteraanien osaston puoleen, 
jonka päällikkö V. K. Kljujev 6.1.1994 päivätyssä kirjeessään tiedotti, 
että Venäjän Federaation hallitus vasta valmistelee asetusta asuntojen 
myöntämisestä poliittisista rankaisutoimenpiteistä kärsineille henkilöil¬ 
le. Näin ollen vanhempieni viimeinen toive kuolla synnyinseudullaan jäi 
toteutumatta. 

Isoisäni äitini puolelta oli varakas talonpoika ja oli leimattu kulakiksi. 
Isoisäni isäni puolelta joutui rankaisutoimenpiteiden kohteeksi. Isääni 
kasvatti setä, koska hänen äitinsä kuoli pian miehensä jälkeen. 

Vanhempieni elämä oli hyvin raskasta. Elämänsä loppuun asti he 
ikävöivät synnyinseudulleen. Minun hyväkseni he yrittivät tehdä kaik¬ 
kensa, josta olen heille syvästi kiitollinen. Kaikista vaikeuksista huoli¬ 
matta he halusivat antaa minulle akateemisen sivistyksen. Olen päättä¬ 
nyt pedagogisen korkeakoulun ja väitellyt filosofian kandidaatiksi, saa¬ 
nut dosentin oikeudet ja työskennellyt Ukrainan korkeakouluissa. 
Vuonna 1997 minut irtisanottiin Lvovin Ivan Frankolle -nimetyn yli¬ 
opiston filosofian oppituolilta. Erottamiseeni vaikutti todennäköisesti 
kansallisuuteni, sillä ukrainan kieltä minä puhun sujuvasti. 

Lvovin kaupungissa asuu muutama suomalainen perhe. Kaikki tun¬ 
temani suomalaiset ovat työttöminä. Tilanne on melko toivoton. Vuon¬ 
na 1993 minut kastoi Arvo Survo Pietarin Pyhän Marian kirkossa. Olen 
nykyään Lvovin kaupungin evankelis-luterilaisen neuvoston jäsen sekä 
lasten ja nuorten pyhäkoulun opettaja. Seurakunnan jäsenet ovat pää¬ 
asiallisesti etnisiä saksalaisia, mutta siellä käy kaksi suomalaistakin. 
Saamme apua Saksasta, mikä auttaa pysymään hengissä. 

Olisi mielenkiintoista tietää, onko olemassa painettua venäjänkielis¬ 
tä Inkerin historiaa? Eihän kansa ilman omaa historiaa ole enää kansa. 
Lähettäkää minulle Lvoviin aineistoa Inkerinmaan historiasta, jos se on 
mahdollista. Minulla on vielä yksi, ehkä naiivi kysymys. Miksi Suomi ei 
osoita asianmukaista huolenpitoa etnisiä suomalaisia kohtaan kuten 
tekee esimerkiksi Saksa etnisiä saksalaisia kohtaan entisessä Neuvosto¬ 
liitossa?” 

A. Kapanen: "Synnyin vuonna 1912 Savonkylässä, joka kuului Skuorit- 
san seurakuntaan. Ympäristössä oli vain suomalaisia kyliä, joissa asui 

pääsääntöisesti tietynnimisiä perheitä: Peussa, Laitinen, Tervo, Kemppi, 
Pitkä, Savolainen jne. Suurin osa suomalaisperheistä oli isoja. Äitini 
perheessä oli esimerkiksi 10 lasta. Aikuisiksi heistä kasvoi kuitenkin 
vain osa, sillä kuolleisuus oli korkea. 

Äitini perhe lukeutui varakkaisiin talouksiin. Maata oli 15 ha, lehmiä 
5, hevosia 2, oli myös lampaita ja kanoja. Kasvatettiin ruista, vehnää, 
kauraa, perunaa. Pelloilla raadettiin aamusta iltaan ja kaikki tehtiin 
omin voimin, ainoastaan heinäaikana otettiin avuksi kaksi tai kolme 
henkilöä. Viljat puitiin omassa riihessä. 

Kylässä oli sekä varakkaita että köyhiä talouksia, kaikki riippui ih¬ 
misestä itsestään. Jos isäntä perheineen teki ahkerasti työtä, oli hänen 
taloutensakin vankka. Suomalaisperheet kuuluivat keskivarakkaisiin ja 
suomalaiset olivat aina olleet ahkeria työssään. 

Talvella oli vähemmän ulkotöitä. Silloin kudottiin kankaita, ommel¬ 
tiin, neulottiin, varattiin polttopuita. Valmistettiin rahkaa ja hapan- 
kermaa, joita kerran viikossa vietiin Pietariin myytäväksi. Kylästä lähti 
samanaikaisesti useita hevoskuormia. Matkustaminen yksitellen oli 
vaarallista, sillä tie kulki metsän läpi, jossa ryövärit odottivat kauppa- 
reissultaan palaavia talonpoikia rahoineen. Sattui sellaisiakin tapauk¬ 
sia, ettei ainoastaan ryövätty, vaan myös surmattiin. Matkaan lähdettiin 
illalla, varhain aamulla oltiin jo kaupungissa ja tavaratynnyrit luovutet¬ 
tiin suoraan kauppaan. Saaduilla rahoilla ostettiin tavaraa kotiin vietä¬ 
väksi. , 

Koulussa käytiin vain talvella ja keväällä, kesällä ja syksyllä tehtiin 
töitä. Koulut olivat 4-luokkaisia, mutta harvat päättivät neljä luokkaa, 
suurin osa kävi koulua pari talvea, oppi jotenkuten kirjoittamaan, luke¬ 
maan ja laskemaan. Mutta oli sellaisiakin oppilaita, jotka päättivät 
koulun ja lähtivät jatko-oppiin Pietariin. Pääsääntöisesti jäätiin kuiten¬ 
kin asumaan maalle omaan kylään. Sunnuntaisin käytiin jalan kirkossa, 
johon oli matkaa 10 km. 

Häitä vietettiin iloisesti ja äänekkäästi. Nuoret pyrkivät tavallisesti 
asumaan erillään vanhemmistaan. Useimmiten rakennettiin talo van¬ 
hempien talon viereen seinä seinää vasten. Tästä syystä tulipalot olivat 
erittäin vaarallisia, joskus saattoivat palaa kokonaiset kylätkin. 

Meidän oli 1930-luvulla luovutettava kolhoosiin 4 lehmää, 2 hevos¬ 
ta, siemenperunoita, ruista, vehnää, kauraa. Pakolliset luovutusnormit 
määriteltiin myös maidolle, kananmunille, lampaanvillalle. Kolhoosin 
pelloilla työskenneltiin aamunkoitosta auringonlaskuun, samoin na¬ 
vetoissa ja muiden eläinten parissa, mutta työstä ei maksettu mitään, 

merkittiin vain tyhjänpäiväisiä työpäiviä. Pelastuksena oli ainoastaan 
pieni yksityinen maapalsta. 

Sitten alkoivat kulakkien kyyditykset. Kokonaisia perheitä lähetet¬ 
tiin maan pohjoisosiin ja Siperiaan. Äitimme perhe pelastui vain siksi, 
että heillä oli paljon lapsia ja perheen isä oli menehtynyt kansalaissodan 
aikana. Kirkkoja suljettiin. Skuoritsan kirkon pastori piileskeli Lenin¬ 
gradissa, mutta hänet löydettiin eikä hänestä sen jälkeen ole kuultu 
mitään. 

Vuonna 1941 alkoi sota. Saksalaiset saapuivat kyläämme saman 
vuoden lokakuussa. He kulkivat talosta taloon keräilemässä kanan¬ 
munia, voita ja lihaa. Vuonna 1943 saksalaiset kuljettivat kaikki in¬ 
kerinsuomalaiset Viron kautta Suomeen. Suomessa työskenneltiin maa¬ 
taloudessa, lypsettiin lehmiä ja tehtiin peltotöitä. Sodan päätyttyä suu¬ 
rin osa inkerinsuomalaisista palasi Venäjälle, mutta kotiseudulle he 
pääsivät palamaan vasta vuonna 1956. 

Inkerinsuomalaisten kohtalo oli raskas. Heidän osakseen tuli rankai¬ 
sutoimenpiteitä, raskasta työtä ja sosiaalista epäoikeudenmukaisuutta. 
Mutta kansa on nyt toipumassa ja ponnistelee Inkerin elpymisen puo¬ 
lesta”. 


Hilma Matin tytär Papinen (Krasenina): ”6. päivä kesäkuuta 1941 oli elä¬ 
mäni ensimmäinen työpäivä. Sinä päivänä minut hyväksyttiin töihin 
"Punainen koitto” -tehtaalle. Ehdin olla töissä vain puoli kuukautta, 
kun alkoi sota. Kesäkuun 30. päivänä otettiin käyttöön uusi 11-tunnin 
pituinen työpäivä. Minä asuin Järvihovissa ja ehtiäkseni klo 8!ksi töihin 
lähdin kotoa klo 6. Matkaan kului molempiin suuntiin yhteensä 4 tun¬ 
tia. Kestin nämä vaikeudet. Mutta tieto siitä, että minut pakkosiirretään 
suomalaisen kansallisuuteni vuoksi, oli järkytys. En voinut pidättää 
mielipahaani, itkin ja pyysin jättämään töihin. Minua puolusti osaston 
päällikkö Brylev. Ei huomioitu sitäkään, että veljeni Eino soti Leningra¬ 
din rintamalla. Hän kaatui myöhemmin. Mikään ei auttanut. Karkotus- 
määräys oli ankara. Yhtäkään suomalaista ei saanut jäädä kaupunkiin. 
17. maaliskuuta oli murheen päivä, muistan sen kuolemaani asti. Asun 
vieläkin Siperiassa ja ikävöin synnyinseutuani Leningradia. Oma maa 
mansikka, muu maa mustikka.” 

Anna Mikon tytär Tikka: ”Minun isoisäni Ivan Mikaelin poika Tikka, 
syntynyt 1872, suomalainen, asui Leningradin alueen Parkalan piirin 
Hittolan kylässä. Hänellä oli 0,25 hehtaarin suuruinen maapalsta, jolle 

vuonna 1929 rakennettiin uusi talo. 28. maaliskuuta 1942 isoisäni kar¬ 
kotettiin suomalaisväestön evakuoinnin yhteydessä. Isoisäni ei palan¬ 
nut tästä erikoisevakuoinnista eikä hänen myöhemmästä kohtalostaan 
ole tietoa. 

Isäni Mikael Ivanin poika Tikka syntyi v. 1897 Suomessa. Ennen 
avioitumistaan vuonna 1917 hän asui vanhempiensa kanssa Hittolan 
kylässä ja vuosina 1917-21 asui perheensä kanssa Koivukylässä. Vuon¬ 
na 1921 hän muutti Pietariin, jossa asui Englantilaisella kadulla talossa 
N 30 ja työskenteli tehtaalla. 

1930-luvun lopulla isäni ja hänen vanhempi veljensä joutuivat ran¬ 
kaisutoimenpiteiden kohteeksi kansallisin perustein ja heidät erotettiin 
töistä. 

Vuoden 1941 joulukuusta 1942 huhtikuuhun kuolivat Leningradis¬ 
sa kaikki minun lähisukulaiseni: isäni Mikael Ivanin poika Tikka kuoli 
9. joulukuuta 1941, veljeni I. M. Tikka 19. tammikuuta 1942, sisareni 
E. M. Tikka kuoli 12. maaliskuutal942, äitini E. J. Tikka kuoli 24. 
huhtikuuta 1942. 

Minä Anna Mikaelin tytär Fedorova (Tikka), suomalainen, synnyin 
Leningradissa 24. lokakuuta v.1928. Sukulaisteni kuoleman jälkeen 
minut sijoitettiin lastenkotiin N1 diagnoosilla ”aliravitsemuksen 3. 
aste”. 

Ammattiopiston päättämisen jälkeen vuoden 1945 lokakuussa mi¬ 
nut lähetettiin töihin rakennuskonetehtaalle sorvaajana. Minut erotet¬ 
tiin tehtaalta 16. heinäkuuta 1947 ”häädön vuoksi Leningradista milii¬ 
sin määräyksen mukaisesti”. Passiini leimattiin passisääntöjen pykälä 
38. Tiedusteluuni miliisiltä Leningradista häädön syystä minulle ei vas¬ 
tattu, mutta sanottiin, että jos en lähde kaupungista itse, niin minut 
”karkotetaan kauas”. Minä muutin Kalininin kaupunkiin, jossa työs¬ 
kentelin tehtaalla”. 

V. Susi: ”Sinä kesänä minä täytin 15 vuotta. Me asuimme mainiossa 
Riian kaupungissa. Me nimitimme sitä pikku Pariisiksi, vaikka meillä ei 
ollut minkäänlaista käsitystä itse Pariisista eikä Varsovasta, Prahasta tai 
Budapestistakaan. Televisioon ilmestyi Elokuvamatkailijoiden klubin 
juontaja Kapler, joka kertoi monista mielenkiintoisista asioista, mutta ei 
mitään omasta kohtalostaan stalinistisessa vankileirien saaristossa. 

Kirjailija Ehrenburgin osuvasti nimeämä rautaesirippu oli tarkoitet¬ 
tu eristämään meidät tiiviisti länsimaiden turmiolliselta vaikutukselta. 
Mutta Riika oli satamakaupunki ja kahviloiden vahtimestarit myivät jo 

salaa purukumia ja savukkeita, merimiehet toivat ulkomaanmatkoil¬ 
taan farkkuja ja kaikki rakastuivat Beatlesiin. Tämä rakkaus säilyi suu¬ 
remmalla osalla sukupolveani koko elämän ajan. Vanhaan kaupunkiin 
ilmestyivät ensimmäiset hipit: pitkätukkaiset, repaleiset ja huolettomat. 
Miliisit pidättelivät heitä, ajelivat heidän tukkansa ja potkaisivat takai¬ 
sin kadulle. 

Me asuimme äitini kanssa kahden. Isääni minä en koskaan nähnyt, 
enkä nytkään harmaapäänä vielä tiedä, miten lapset suhtautuvat isään¬ 
sä, tai mitä he tuntevat istuessaan isänsä polvilla. Minä rakastin istua 
äitini kanssa lähekkäin, halata häntä ja kuunnella hänen kertomuk- 
siaan lapsuudesta, sodasta ja Siperiasta. 

Äitini syntyi vuonna 1914 Leningradin alueen Pavlovskin piirin pie¬ 
nessä kylässä. Sodan alkaessa hän oli jo naimisissa ja kahden lapsen 
äiti. Hän asui Leningradissa, jäi kaupungin saartorenkaaseen, näki näl¬ 
kää, koki lastensa kuoleman ja sitten kaikkien inkerinsuomalaisten yh¬ 
teisen kohtalon - Siperian. Äitini oli hyvin ilomielinen ja haltioitunut 
ihminen. Elämänsä loppuun asti hän muisteli lämmöllä siperialaisia ih¬ 
misiä, ihaili Hrushtshovia ja uskoi vilpittömästi, että 20 vuoden kulut¬ 
tua koittaa kommunismi, kuten Hrushtshov oli neuvostokansalaisille 
luvannut. Suomea hän ei minulle opettanut, joskus vain kuiskasi: ”Me 
olemme tshuhnoja”. 

Hän kertoi omia surullisen koskettavia tarinoitaan. Olin valmis 
kuuntelemaan niitä tuntikaupalla huomaamatta suolaisia kyyneleitäni. 

Eräänä päivänä Riikaan saapui suomalainen sotalaiva. Se seisoi 
lipuin koristeltuna ja säihkyvänä rantakadun laiturissa. Uutinen siitä 
levisi nopeasti ympäri kaupunkia. Muistan miten äitini sormet alkoivat 
väristä merkkinä hänen hermostuneisuudestaan. Hän istui sängyn lai¬ 
dalle ja puhkesi itkuun. 

Suomalaisia merimiehiä ei kaupungille päästetty. He seisoivat val¬ 
keissa puvuissaan laivan kannella, tervehtivät iloisesti uteliaita katseli¬ 
joita, nauroivat ja huusivat jotain. 

- Mitä he huutavat? - tuuppasin minä äitiäni. 

- He toivottavat meille onnea. 

- Mennään lähemmäksi. Puhele heidän kanssaan! 

Äitini aivan säikähti ja loittoni minusta. 

- Mitä sinä puhut, tiedätkö mitä siitä saattaa seurata? 

- Älä pelkää, mennään! Näetkö, he heittelevät savukkeita. 

- Ei, ei poikaseni! Me emme kaipaa ikävyyksiä! Parasta on poistua. 
Mennään, mennään pois! 

Hän tarttui hihaani ja veti minua kiireesti poispäin. Kuuma kesä¬ 
päivä läheni iltaa. Kadut olivat täynnä ihmisiä. Äitini puristi päätäni ja 
kuiskasi: 

- Me olemme tshuhnoja, ymmärrätkö? Meille se ei ole sallittua!” 

V. Jestafjev: ”Vuoden 1999 maaliskuussa tuli kuluneeksi 57 vuotta siitä 
kun Leningradin rintaman sotaneuvosto hyväksyi 9. maaliskuuta 1942 
päivätyn päätöksen N 00713 inkerinsuomalaisen väestön siirtämisestä 
Jakutiaan, Krasnojarskin aluepiiriin ja Irkutskin alueelle. Venäjän koillis- 
alueille pakkosiirrettiin 3 500 suomalaista perhettä. 

Nämä karkotusvuodet olivat murheellisia ja traagisia. Kymmeniä 
tuhansia suomalaisia kuoli kylmään, nälkään ja sairauksiin. Inkerin¬ 
suomalaisia auttoi näinä vaikeina aikoina pysymään hengissä heidän syn¬ 
nynnäinen ahkeruutensa, kyky kestää arvokkaasti millaisia vastoinkäy¬ 
misiä hyvänsä sekä paikallisen väestön apu ja tuki. Joskus inkerinsuoma¬ 
laisia jätettiin autiolle rannalle ja siellä oli yritettävä selvitä omin voimin”. 

Sisarukset Aina Pietarin tytär Devizorova ja Lydia Pietarin tytär Belyh 

muistelivat: ”Kun meidät tuotiin pakkosiirtolaisina Ziganskin piirin 
Natara nimiseen paikkaan, oli vuoden 1942 kesäkuu. Seutu oli täysin 
asumatonta. Me saimme luvan lämmitellä ja nukkua proomulla, mutta 
sitten proomu poistettiin. Emme unohda koskaan, miten sinä kohtalok¬ 
kaana hetkenä meitä kaikkia auttoi jakuuttilainen nainen, joka nähtä¬ 
västi itsekin oli pakkosiirtolainen ja saapunut yhdessä meidän kanssamme. 
Hän opetti suomalaisia rakentamaan riu’uista, oksista ja oljista risu- 
majoja. Paikalliset metsästäjät kinasivat kirveitään ja auttoivat asumus¬ 
ten kunnostamisessa. Asumukset olivat yksinkertaisia, mutta niistä 
saimme suojaa sateelta ja tuulelta. Näin asuttiin pitkälle syksyyn asti”. 

Katariina Pietarin tytär Uvarova, os. Jaatinen oli 20-vuotias, kun hänet 
ja hänen omaisensa lähetettiin Leningradin alueen Vsevolozskin piirin 
Haapojan kylästä maan pohjoisosiin. K. Uvarova muisteli: 

”Matka Jakuuttiaan oli pitkä ja raskas. Me kärsimme nälkää. Mum¬ 
moni ja isäni veli eivät kestäneet sitä matkaa ja kuolivat. Meidät tuotiin 
Bulunaan, jossa inkerinsuomalaisista erikoissiirtolaisista muodostettiin 
heti kaksi kalastusprikaatia. Minun prikaatini suuntasi Hohotsuun, 
siellä me kalastimme pakkasiin asti. Perhe asui puuparakissa Bulunassa, 
jossa asui myös saksalaisperheitä. Kun saavuin kalastuskauden jälkeen 
omaisteni luokse, kuulin kauhean uutisen: isäni oli kuollut nälkään”. 

Sitten ”valkosuomalaiset”, kuten heitä alussa nimitettiin, aloittivat 
jäänalaisen kalastuksen. Kun tuli kunnon jakuuttialaisten pakkasten 
aika, suomalaisia alkoi kuolla paljon enemmän. Niille, jotka olivat töis¬ 
sä, annettiin poronnahkaisia asusteita, mutta ne, jotka eivät töissä käy¬ 
neet, olivat vanhoja, sairaita tai kevyemmissä töissä, eivät saaneet mi¬ 
tään. Uvarova muisteli: ”Luulen, että sukulaisiani onnisti, kun minä 
työskentelin ja he asuivat suhteellisen lämpimässä huoneessa. Mutta 
kohtalo ei meitä kuitenkaan armahtanut. Pian kuolivat nuorempi velje¬ 
ni Ilmari, isoisäni, isoisäni sisar, äitini veljen vaimo ja tytär. Hyvin useat 
meidän perheestämme kuolivat sinä raskaana vuonna Bulunassa”. 

Helmi-Mirjami Uimonen: "Synnyin vuonna 1924 Nevan rannalla Tupro- 
van kylässä. Perheeseemme kuului 7 henkeä. Minun lisäksi oli kaksi 
veljeä ja vanhempi siskoni tyttärensä kanssa sekä vanhempamme. 
Asuimme isossa talossa, jonka isämme oli itse rakentanut. 

Kun alkoi sota ja rintama lähestyi, oli pakko paeta metsään. Syys¬ 
kuussa joen toisella rannalla jo olivat saksalaiset. Pommitukset ja am¬ 
muskelu jatkuivat taukoamattomina. Pääsimme Aron kylään. Isä sai 
halvauskohtauksen ja hän kuoli 58-vuotiaana tammikuussa vuonna 
1942. Me muut elimme nälässä. Nuoremmat veljemme tuskin jaksoivat 
liikkua. Minä työskentelin lentokentällä, josta sain yhden aterian päi¬ 
vässä. 

Meidät suomalaiset kuljetettiin 27. maaliskuuta Laatokan yli ja lähe¬ 
tettiin Siperiaan. Se kauhea matka kesti melkein kaksi kuukautta. Mat¬ 
kalla kuoli äitipuoleni ja sisareni Alinan tytär. Veljemme Eino ja Viljami 
vietiin onneksi sairaalaan. Toukokuussa vain me sisareni Alinan kanssa 
saavuimme Krasnojarskiin. Täältä meidät lähetettiin proomulla Igar- 
kaan, joka oli meidän erikoissiirtolaisten lopullinen sijoituspaikka. Me 
nuoret 17-18 -vuotiaat suomalaiset, saksalaiset, latvialaiset ja liettua¬ 
laiset tytöt työskentelimme metsätöissä. Tehtävänämme oli varata päi¬ 
vittäin 4 kuutiota puutavaraa, josta saimme leipäannoksen. 

Kun rauhanaika koitti, aloimme pyrkiä kotiseudulle, mutta meitä ei 
sinne päästetty. Vasta sen jälkeen, kun olin mennyt naimisiin venäläisen 
kanssa, sain luvan muuttaa Krasnojarskin alueen eteläosaan. 

Matkustimme kotiseudullemme melkein vuosittain, kunnostimme 
hautoja, itkimme entisen kotimme paikalla, lepäsimme kolmen piha- 
koivun varjossa, jotka olivat siellä vielä säilyneet. Nykyään se ei ole 
enää mahdollista, sillä rahat eivät siihen riitä, vaikka koti-ikävä säilyy- 
kin elämän loppuun asti”. 

A. A. Prohorova: ”01en syntynyt Leningradin alueen Lomonosovon 
piirin Penikkalan kylässä. Asun nykyään Jakutiassa, johon meidän 
perheemme oli vuonna 1942 karkotettu erikoissiirtolaisiksi suomalai¬ 
sen kansallisuutemme perusteella. 

Vuonna 1941, sodan alussa, kylämme jäi eristetylle Rampovan (Ora- 
nienbaumin) puolustusalueelle. Perheemme aikuiset sekä nuoret jäsenet 
osallistuivat puolustuslaitteiden rakentamiseen. Jouduimme moneen ot¬ 
teeseen saksalaisten tulituksen ja pommituksen kohteeksi. Maaliskuus¬ 
sa vuonna 1942 koko meidän perheemme pakkosiirrettiin epäluotetta¬ 
vina suomalaisen kansallisuuden tähden. Meiltä jäi Penikkalaan koko 
omaisuutemme: talo, kotieläimet, kasvimaa. Matkavalmisteluihin an¬ 
nettiin aikaa 24 tuntia ja mukaan sai ottaa vain vaatetusta ja asiakirjoja. 

Isäni Aleksei Prohorov oli rautatieläinen. Hän sairastui ja kuoli mat¬ 
kalla. Hänen ruumiinsa, kuten monien muidenkin, jätettiin haudatta¬ 
vaksi tuntemattomalle Siperian asemalle. Monet sukulaiset äitini puo¬ 
lelta joutuivat Irkutskin alueelle, mutta meidät kolme sisarusta Anna, 
Mikael, minä sekä äitimme tuotiin Jakutiaan Hangalasskin alueelle. 

Elinolosuhteet erikoissiirtoalueilla ovat yleisesti tunnettuja. Erikois- 
siirtolaisia käytettiin pääsääntöisesti fyysisesti raskaissa töissä teollisuu¬ 
dessa ja rakennusalalla, joiden tuotantotaso oli siihen aikaan alkeellis¬ 
ta. Erikoissiirtolaiset olivat monessa suhteessa rinnastettuja poliittisiin 
siirtolaisiin ja sotavankeihin. Mutta erikoissiirtolaiset työskentelivät 
tunnollisesti, joskus jopa uhrautuvasti. 

Äitimme Maria Andreaksen tytär Prohorova oli tavallinen suomalai¬ 
nen talonpoikaisnainen eikä ollut siinä suhteessa poikkeus. Sota-aikana 
äitimme ylläpiti perhettämme työskentelemällä sekatyöläisenä ja koti¬ 
apulaisena. Hän haaveili elämänsä loppuun asti paluusta synnyin¬ 
seudulleen, piti yhteyttä useisiin kohtalotovereihinsa, mutta hänet on 
haudattu kaukana kotiseudultaan. 

Sodanjälkeisinä vuosina perheemme vanhemmat lapset työskenteli¬ 
vät tiilitehtaalla. Myöhemmin minä ja sisareni opiskelimme kirjanpitä¬ 
jiksi ja työskentelimme siinä tehtävässä eläkeikäämme asti. Veljestäm¬ 
me Mikaelista tuli meteorologian alan teknikko, hän työskenteli 
useita vuosia taigan erämaa-asemalla, myöhemmin hän oli autonkul¬ 
jettajana maantien rakennustyömaalla. Nykyään hän on eläkeläinen ja 
asuu Jakutiassa. Sisareni Anna oli naimisissa liettualaisen erikoissiirto- 
laisen kanssa. Miehensä kuoleman jälkeen hän toteutti toiveensa ja 
muutti vuonna 1979 poikansa kanssa Rampovan (Lomonosovon) kau¬ 
punkiin. 

Me miehemme kanssa, joka on myös erikoissiirtolainen Leningradin 
alueen Kolpinan kaupungista, aloitimme työelämämme Jakutiassa ja 
myöhemmin jo perheellisinä päätimme jäädä tänne. Miehestäni tuli tun¬ 
nettu ja arvostettu autoasentaja. Eläkeiästään huolimatta hän jatkaa 
työtään. Meillä on kolme lasta, jotka ovat jo opintonsa päättäneet ja 
heistä on tullut melko hyviä alansa asiantuntijoita. Vuodesta 1995 
olemme Venäjän lain mukaan kaikki rehabilitoituja. Lapsemme, jotka 
ovat syntyneet erikoissiirtolaisuuden olosuhteissa, on myös todettu kär¬ 
sineen poliittisista vainoista. 

Viime vuosien taloudellisen laskusuhdanteen vallitessa täällä Keski- 
Jakutiassa lopettavat toinen toisensa jälkeen toimintansa teollisuus- ja 
rakennusalan yritykset. Näin ollen useat näiden alojen työläiset menet¬ 
tävät toimeentulonsa mahdollisuudet pohjoisissa oloissa ja muuttavat 
pois. Tällainen suuntaus on valitettavasti voimistumassa. Se koskettaa 
meidänkin perhettämme. Nykyään meidän, enkoissnrtolaisten, on pak¬ 
ko uudelleen pohtia elinehtojamme ja huolehtia lastemme sekä lasten¬ 
lastemme kohtalosta. Uudet elinolosuhteet pakottavat ajattelemaan pa¬ 
luuta kotiseudulle. Siksi uutinen pientalojen rakentamisesta Suomen 
avustuksella poliittisista vainoista kärsineille Venäjän kansalaisille ilah¬ 
dutti meitä ja antoi toivoa”. 

E. V. At a kova; "Meidät pakkosiirrettiin Toksovasta 26. maaliskuuta 
vuonna 1942. Meille ei esitetty minkäänlaisia asiakirjoja tai valtioval¬ 
lan päätöksiä meidän syyllisyydestämme eikä selitetty, mikä oli meidän 
rikkomuksemme. Meidät vietiin ziharevon asemalle ja sieltä Laatokan 
yli. Saksalaisten lentokoneet pommittivat voimakkaasti autoja. Kuinka 
monta autoa vajosi järven syvyyteen, sitä ei tiedä kukaan, mutta meidän 
onnistui päästä yli. 

Maalla meidät lastattiin kylmiin härkävaunuihin ja matka tuntemat¬ 
tomaan alkoi. Sisäasiain kansankomissariaatin edustaja ilmoitti vain, 
että me kaikki olemme erikoissiirtolaisia eikä meillä ole minkäänlaisia 
oikeuksia. Olimme olleet saartorenkaassa, mutta matkallakaan ei ollut 
helpompaa. Alkoivat uudet tuskat. Sisäasiain kansankomissariaatin 
edustajat kohtelivat meitä epäinhimillisesti, sillä me olimme heidän mie¬ 
lestään "kansanvihollisia”. Meitä syötettiin harvoin. Minä matkustin 
isäni, äitini, sisareni, veljeni ja pienten lasteni kanssa. 

Meidät kuljetettiin koko maan halki Zima -nimiselle asemalle Irkuts- 
kin alueelle. Täällä me asuimme kuukauden ajan, vaihdoimme kaiken 
minkä omistimme ruokatarpeisiin. Pieni tyttäreni kuoli junassa, hänen 

ruumiinsa jätettiin Mariinskin asemalle. Kuinka paljon kuolleita van¬ 
huksia ja lapsia vaunuista poistettiin, oli mahdotonta laskea, sillä ruu¬ 
miita oli kaikkialla. Meitä kuljetettiin edelleen Angarskiin ja Leenalle 
asti. Ihmisiä jäätyi avonaisissa kuorma-autoissa. 

Viimein meidät siirrettiin proomulle ja kuljetettiin kalastamaan Trofi- 
movskin saarelle. Sinne kerättiin ihmisiä eri kansallisuuksista, mutta suu¬ 
rin osa oli suomalaisia. Ensimmäisenä talvena kuoli hyvin paljon ihmisiä 
kylmyyteen. Koko minun perheeni jäi ikuisiksi ajoiksi Jakutiaan. Eloon¬ 
jääneet tulevat aina olemaan kiitollisia jakuutialaiselle kansalle heidän 
avustaan meitä erikoissiirtolaisia kohtaan. He eivät pitäneet meitä 
"kansanvihollisina”. Minä työskentelin Jakutiassa 35 vuotta, sain useita 
kiitoskirjeitä ja kunniamerkkejä. Toksovaan jäi meidän talomme, mutta 
olemme voimattomia saamaan edes rahallista kompensaatiota, sillä 
valtiovalta ja oikeuslaitos eivät myönnä meidän oikeuttamme siihen.” 

V. A. Ikatti (Sinjukova): "Minä synnyin vuonna 1926 Leningradin alueen 
Rampovan (Lomonosovon) piirin Korkun kylässä. Minut yhdessä van¬ 
hempieni kanssa pakkosiirrettiin 25. maaliskuuta vuonna 1942 Sipe¬ 
riaan. Vanhempani kuolivat matkalla. Olin 15-vuotias tyttö ja orpona 
minut poistettiin junasta Hramdovkassa, samalla kun muita suomalai¬ 
sia lähdettiin kuljettamaan Angarajokea pitkin. En suostunut mene¬ 
mään lastenkotiin ja aloin työskennellä sovhoosissa. Minut lähetettiin 
Lenin-nimiseen sovhoosiin, joka oli 4 km päässä Svirskin kaupungista. 

Vuoden 1943 maaliskuusta vuoden 1946 elokuuhun työskentelin 
Itä-Sipenan energiatehtaalla N 389. Sitten otin lopputilin ja matkustin 
kotiseudulleni Leningradiin. En kuitenkaan saanut asumislupaa, vaan 
minut pakotettiin poistumaan kaupungista 24 tunnin sisällä. Lähdin 
Eestiin, jossa sain töitä Udeva sovhoosista. 

Vuonna 1949 miliisi keräsi kaikki suomalaiset sovhoosin konttoriin, 
yliviivasi asumisluvat ja leimasi passeihin pykälän 38. Minä kysyin, 
mistä johtuu tällainen epäsuosio. Tähän minulle vastattiin: ”Siitä, että 
olet suomalainen”. 

Eestin ministeriöstä selitettiin myöhemmin: "Rankaisutoimenpiteet oli¬ 
vat salaisia, ne toimitettiin Neuvostoliiton Korkeimman neuvoston puhe¬ 
miehistön 2. kesäkuuta vuonna 1949 päivätyn asetuksen perusteella”. 

Nykyään asun Itä-Karjalassa. Mieheni on toisen maailmansodan 
veteraani. Minä olin Leningradin saarrossa ja olin joutunut rankaisu- 
toimenpiteiden kohteeksi, nyt olen jo rehabilitoitu. Me molemmat 
olemme toisen asteen invalideja.” 

Vladimir Rautanen lähetettiin äitinsä ja sisarensa kanssa saarretusta Le¬ 
ningradista Siperiaan 2 -vuotiaana. Heidän asuinpaikakseen määrättiin 
Trofimovskin saari Tiksin lähettyvillä. Siellä ei ollut minkäänlaisia 
asuntoja, pakkosiirretyt asuivat kiireellisesti kyhätyissä teltoissa. 

Vladimir Rautasen ensimmäiset muistot liittyvät siihen, kun naiset 
toivat hänelle salaa leipomosta leipäpaloja, sillä virallisella ruoka- 
annoksella ei pysynyt hengissä. Pakkosiirrettyjä auttoivat myös paikal¬ 
liset kalastajat. 

Heikkokuntoiset nälkiintyneet naiset pyydystivät jääkylmässä vedes¬ 
sä kalaa rintaman tarpeisiin. Jos huomattiin jonkun ottaneen vaikkapa 
yhden kalan itselleen tai lapsilleen, sai tekoon syyllistynyt heti 5 vuoden 
pakkotyöleirituomion. Nuoret pojat onnistuivat kuitenkin salamaan 
osan saaliistaan ja ruokkimaan perhettään. 

Kun joku naisista pääsi kalastushommista kevyempään työhön, esi¬ 
merkiksi lasten päiväkotiin tai leipomoon, se ei kuitenkaan tarkoittanut 
sitä, että pahin olisi hänen kohdallaan ohi. Pienimmästäkin rikkomukses¬ 
ta tai yhdestä sanasta hänet voitiin palauttaa entiseen työhön. Vuosi täl¬ 
laista ylivoimaista työtä johti tavallisesti kuolemaan. Epäinhimillisiin 
oloihin tuomitut ihmiset eivät kuitenkaan menettäneet itsehillintäänsä. 

Vladimir Rautanen muisteli, että muutamat kotiseudultaan karkote¬ 
tut liettualaisnuoret päättivät paeta Alaskaan. He varasivat ruoka- 
tarpeita ja jopa aseita. Mutta he eivät pitkälle päässeet, sillä joku kavalsi 
heidät. Pojat tavoitettiin matkalla ja teloitettiin paikan päällä. 

Vasta vuonna 1952 Rautasen perhe pääsi muuttamaan Jakutskiin. 
Täälläkin hän joutui salamaan sen, että hän ja hänen sukulaisensa oli¬ 
vat pakkosiirrettyjä ja ns. kansanvihollisia”. Mutta valvonta-alalla se 
kyllä tiedettiin. Päättäessään 7-luokkaisen koulun Vladimir Rautaselle 
ehdotettiin siirtymistä työelämään, jatko-opinnot saivat toistaiseksi 
odottaa. Myöhemmässäkin vaiheessa hänen elämäänsä seurattiin tark¬ 
kaan. Asevelvollisuuden jälkeen Vladimir Rautanen onnistui kuitenkin 
jatkamaan opintojaan. 

Ollessaan läpikulkumatkalla Tiksissä Vladimir Rautanen päätti pys¬ 
tyttää Trofimovskin saarelle vaikkapa yksinkertaisen puuristin muis¬ 
toksi siellä menehtyneille sukulaisilleen ja ystävilleen. Mutta siinä vai¬ 
heessa oli jo koko Trofimovskin saari huuhtoutunut mereen. 

Anna Artjomova oli sodan alkaessa 16-vuotias ja asui perheensä kanssa 
Leningradin lähettyvillä. Kun kaupunki joutui saarroksiin, hän meni 
töihin kolhoosiin. Siihen aikaan kaikki näkivät nälkää, nekin ihmiset, 

joilla oli ruokatavarakortit. Kaikkein vaikeimpina aikoina käytiin met¬ 
sässä, kaadettiin mäntyjä ja nyljettiin sirpillä puunrungosta kuoria, si¬ 
dottiin ne kimpuiksi, kuivatettiin, jauhettiin ja siitä paistettiin karvasta 
pettuleipää. 

Elämä oli pelottavaa. Yöllä nukkuessa kuului konekivääriammun- 
taa, pommien räjähdyksiä, kuulien vinkumista. Kaikki pakenivat oma¬ 
tekoisiin pommisuojiin, mutta Anna pysyi sisarensa kanssa kotona. 
Eräänä päivänä sisaren ollessa kaivomatkalla konekiväärisarja lävisti 
hänen molemmat ämpärinsä. Tyttö jäi eloon vain ihmeen kautta. 

25. maaliskuuta vuonna 1942 Anna ja koko hänen perheensä siirret¬ 
tiin Leningradin saartorenkaasta "elämäntietä” Laatokan yli. Heille va¬ 
kuutettiin, että kyseessä on lyhytaikainen vain 5 päivän evakkomatka. 
He ottivat mukaansa ainoastaan kaikkein tarpeellisimman ja lukitsivat 
kotinsa oven. Mutta matkasta tulikin elinikäinen. 

Aluksi heidät kuljetettiin junalla, mutta sitä, mihin oltiin matkalla, ei 
kukaan kertonut. Kun saavuttiin Irkutskiin, heidät siirrettiin kuorma- 
autoihin ja kuljetettiin Osetrovoon, josta lähti pieni laiva Lenajokea 
alas Tiksiin ja sieltä edelleen Janajoelle. Heitä oli vastassa asumaton 
tundra ja yksi ainoa ihminen, heidän päällikkönsä. He rakensivat itsel¬ 
leen jurtat. Näin 18-vuotias Anna alkoi kalastaa kaukaisella pohjoisella 
joella rintaman tarpeisiin. Pian kului koko mukaan otettu vaatetus. 
Käytettiin toppatakkeja ja omatekoisia housuja. 

Vuonna 1947 Anna muutti Jakutskiin, joka siihen aikaan muistutti 
työläisasutusta. Hän asui ilman lupaa, sillä pakkosiirretyille alettiin 
myöntää asumislupia vasta vuoden 1954 jälkeen. Hän työskenteli kol¬ 
me vuotta rakennustyömailla. Sen jälkeen siirtyi töihin kaupungin sai¬ 
raalaan, jossa työskenteli eläkeikäänsä asti. 

Hiljattain Anna Artjomova kävi synnyinseudullaan, saatuaan val¬ 
tiolta ilmaisen matkalipun. Ketään sukulaisista ei enää ollut elossa, 
synnyinseudusta oli tullut vieras. Sen jälkeen hän ei ole enää palannut 
Leningradiin, jossa hänellä ei ole ketään omaisia ja heidän vanha talon- 
sakin kuuluu vieraille ihmisille. 

Johan Jaakon poika Verbov: "Olen syntynyt 3. heinäkuuta vuonna 
1935 Leningradin alueen Vsevolozskin piirin Sannikon (Zanevkan) ky¬ 
lässä. Vuoden 1942 maaliskuussa meidät äitini Anna Paavalin tytär 
Hämäläisen ja vuonna 1938 syntyneen veljeni Paavalin kanssa evakuoi¬ 
tiin kansallisin perustein Krasnojarskin aluepiiriin. Komarcagan asemalla 
meidät nälkäisinä ja nääntyneinä siirrettiin traktorivoimalla kuljetettavaan 

rekeen ja vietiin 75 km päähän Isoon Ungutin kylään. Meidät sijoitet¬ 
tiin metsäteollisuuspiirin parakkeihin ja äitini komennettiin metsätöihin. 
Passia hänellä ei ollut. Siellä me asuimme vuoteen 1947 asti. 

Vuoden 1947 toukokuun lopulla me poistuimme sieltä omin luvin. 
Kävelimme yöllä Komarcagan asemalle ja matkustimme sukulaistemme 
luo Irkutskin alueelle Megetin asemalle. Siellä asui Leskisen perhe, Jo¬ 
han Leskinen ja Eva Paavalin tytär sekä heidän lapsensa Anna, Maria ja 
Aino. Eva Paavalin tytär oli äitimme sisar. Jonkin aikaa me asuimme 
heidän luonaan yhtenä perheenä. Koska ilman passia töihin ei otettu, 
oli tultava toimeen sattumanvaraisilla työtuloilla. Vuonna 1948 äitini 
kuitenkin onnistui pääsemään lypsäjäksi aputalouteen ja minä rupesin 
paimentamaan lehmiä. 

Siellä me asuimme vuoteen 1951, sen jälkeen muutimme rakenteilla 
olevaan Angarskin kaupunkiin. Äitini sai töitä sähköalan toimistosta ja 
minut otettiin sinne sähköasentajan oppilaaksi ja myöhemmin sain 
myös alan ammattipätevyyden. Näin työskentelin varusmiespalveluuni 
asti, jonka suoritin vuosina 1954-1957. 

Vuonna 1963 muutin vaimoni ja poikani kanssa Kazakstaniin, jossa 
asuin vuoteen 1999. Kazahstanissa päätin maatalouden mekanisointiin 
ja sähköistämiseen erikoistuneen opiston. Työskentelin erilaisissa energia- 
alan johtotehtävissä ja siirryin eläkkeelle tehtaan energeetikon virasta. 

Isäni Jaakko Johanneksen poika Verbov syntyi vuonna 1910 Vse- 
volozskin purin Korkkinan kylässä. Äitini syntyi saman piirin Haapo- 
jan kylässä. Isäni ja äitini on haudattu Kazahstaniin, setäni ja tätini 
Irkutskin alueelle. He ovat löytäneet viimeisen leposijansa kylmästä Si¬ 
periasta kuten useat tuhannet muutkin maanmiehemme. 

Nyt on Kazakstanistakin muutettava pois, sillä pienet asutuskeskuk¬ 
set ja kaupungit rappeutuvat. Tehtaat ovat pysähdyksissä ja useat teol¬ 
lisuuslaitokset raunioina. Sähköä ei ole ajoittain kuukausiin, vettä tulee 
pari kertaa päivässä, lämpöpatterit ovat talvella haaleita. Miten tällai¬ 
sissa olosuhteissa voi asua? Siksi on pakko vanhuuden päivinä jättää 
kaikki ja muuttaa pois. Asuntoa, autotallia tai kesämökkiä on mahdo¬ 
tonta myydä, sillä Arkalykin kaupungin 80 tuhannesta asukkaasta on 
jäljelle jäänyt vain 30 tuhatta henkeä. Saksalaiset muuttavat Saksaan, 
venäläiset Venäjälle ja me suomalaiset myöskin Venäjälle. 

Mikä onni olisikaan kuulla äidinkieltä suomea! On kai jo 50 vuotta 
siitä kun tuli puhuttua sitä. Lapsiani ja lastenlapsianikin haluaisin tu¬ 
tustuttaa suomalaiseen kulttuuriin ja opettaa heille suomen kieltä. Mut¬ 
ta se lienee vain toive, joka tuskin koskaan toteutuu.” 

Eloon jääneiden pakkosiirrettyjen henkistä aktiivisuutta eivät kau¬ 
heat kohtalot ja menetykset kyenneet murtamaan. Yhtenä osoituksena 
siitä on vuonna 1994 Jakutskiin perustettu Suomalainen kulttuuri¬ 
seura. Vuonna 1999 Jakutskissa oli 250 Leningradin saarrosta pakko- 
siirrettyä henkilöä. 

Kun Leningradin saarron päättymisestä oli kulunut 55 vuotta, kaik¬ 
ki Suomalaisen kulttuuriseuran jäsenet saivat Boris Jeltsinin allekirjoit¬ 
tamat onnittelut. Tämä valtiovallan huomionosoitus oli asianomaisille 
epäilemättä miellyttävä. Suomalaisen kulttuuriseuran puheenjohtaja 
Ljudmila Voronova kertoi, että se oli mieleenpainuva tapahtuma. Oli 
onni, että ihmiset jäivät eloon sekä saarron aikana että erikoissiirtolois- 
sa. Nämä ihmiset olivat 50 vuoden ajan työskennelleet pohjoisilla 
alueilla, eivätkä vieläkään voi palata historialliselle synnyinseudulleen. 
Sitä paitsi yksikään pakkosiirretyistä ei ole näinä kuluneina vuosi¬ 
kymmeninä elänyt normaalia elämää. Heidän talonsa, jotka he jättivät 
vuoden 1942 keväällä, kuuluvat nykyään ihmisille, jotka eivät päästä 
niiden oikeita omistajia edes talonsa kynnyksen yli, mutta rahaa uuden 
elämän aloittamiseen entisellä kotiseudullaan ei heille toistaiseksi ku¬ 
kaan myönnä. 

Ankarana sotavuotena 1942 Neuvostoliiton hallitukselta löytyivät 
keinot, liikennevälineet ja Sisäasiain kansankomissariaatin vartiomie¬ 
het toimittamaan Leningradin saartorenkaaseen jääneet kymmenet tu¬ 
hannet inkerinsuomalaiset erikoissiirtolaisiksi Siperian koillisosiin, 
Jakutiaan. Kolmasosa pakkosiirretyistä menehtyi matkalla aliravitse¬ 
mukseen ja sairauksiin, minkä seurauksena suuri määrä lapsia jäi or¬ 
voiksi. Siperiaan karkotetut ovat kokeneet koko elämänsä ajan puutetta 
ja kärsimyksiä vain suomalaisen syntyperänsä tähden. Senaikaiset val¬ 
lanpitäjät valmistivat kaikille inkerinsuomalaisille elinikäisen erikois- 
siirtolaisten kohtalon ja heidän lopullisena tarkoituksenaan oli tuhota 
inkerinsuomalaiset kansana. 

Inkerinsuomalaiset, jotka olivat lapsina karkotettu erikoissiirtolai¬ 
siksi Jakutiaan, ovat nyt jo eläkeikäisiä, mutta he asuvat edelleenkin 
erikoissiirtoalueilla Jakutiassa, Itä- Siperiassa, pohjoisten merien ran¬ 
noilla, eikä heillä ole valtiovallan kielteisen suhtautumisen vuoksi mah¬ 
dollisuutta palata synnyinseuduilleen Inkeriin. Vuodesta 1954 alkaen 
yksikään maan hallituksista ei ole löytänyt varoja auttaakseen näitä ihmi¬ 
siä palaamaan ja pääsemään uuden elämän alkuun siellä, josta heidät oli 
karkotettu. Tuhotusta lapsuudesta julmaan vanhuuteen - sellainen on 
inkerinsuomalaisten, valtiollisen kansanmurhan uhrien, elämänkaari. 

Ljuda Elliläinen karkotettiin Jakutiaan 2-vuotiaana ja hänen veljensä 
Viktor 5-vuotiaana. Elvira Pitkänen joutui karkotukseen 5-vuotiaana, hä¬ 
nen sisarensa Lyyli 7-vuotiaana, Aleksanteri Tarhalainen 8-vuotiaana, Su¬ 
sanna Verolainen 12 -vuotiaana. Arkistotodistuksessa, jonka Hilja Brygel 
sai, lukee, että hänet oli yhdessä sisarensa kanssa toimitettu 8-vuotiaana 
karkotukseen Jakutiaan. Vuonna 1950 hän asui lastenkodissa, jolloin 
erikoiskomendanttiviraston työntekijä täytti häntä, 14-vuotiasta lasten¬ 
kodin kasvattia, koskevan erikoissiirtolaisille tarkoitetun valvontakortin. 

Anna Johanneksen tytär Anttonen. Anna muisteli sitä kaukaista sota- 
päivää, jolloin hän, 14-vuotias tyttö, lukitsi viimeisen kerran kotinsa 
oven ja piilotti talon avaimet sovittuun paikkaan uskoen luvattuun pi¬ 
kaiseen kotiinpaluun. Saarrossa elänyt Anna menetti lähisukulaisensa 
ja lähti matkaan vanhemman veljensä vaimon Katariinan ja hänen las¬ 
tensa, 7-vuotiaan Juhanin ja Lempi-vauvan kanssa. Anna oli käynyt 
Keitossa suomalaista koulua eikä ymmärtänyt venäjää, mutta junassa 
suomen kielen käyttö oli kiellettyä. 

Asemilla siirtolaisia syötettiin, jolloin ne nälkiintyneet ihmiset* jotka 
söivät koko annoksen kerrallaan, pöhöttyivät ja kuolivat. Anna ja Ju¬ 
hani olivat olleet katkeria Katariinalle siitä, ettei hän antanut heidän 
syödä mielin määrin, mutta myöhemmin Anna käsitti, että miniä olikin 
toiminut viisaasti. Pikku Lempi sairastui, hän olisi tarvinnut lääkärin 
apua, mutta sitä ei saatu. Lapsen äidin ja omaisten huolenpito ei lasta 
auttanut ja tyttö menehtyi. 

Uupuneet ja toivonsa menettäneet ihmiset tuotiin jäälle, jonka päällä oli 
kasa lautoja. Asumusta rakennettiin miten pystyttiin ja se oli kaikille yhtei¬ 
nen. Täällä Bulunassa kuoli myös Katariina. Anna hautasi hänet, eikä ku¬ 
kaan muu entisistä kyläläisistä saanut lupaa poistua työpaikaltaan autta¬ 
maan häntä. Paikallinen jakuuttinainen tuli huomaavaisesti Annalle avuksi. 

Alaikäiset lapset Anna ja Juhani jäivät ilman aikuisten tukea vieraa¬ 
seen kolkkoon paikkaan. Heidät erotettiin toisistaan ja lähetettiin eri 
sisäoppilaitoksiin. Juhani ikävöi kovin äitiään ja Annaa. Siksi Anna 
päätti poistua oppilaitoksestaan ja ryhtyä töihin auttaakseen Juhania, 
joka ei pystynyt lastenkodissa pitämään puoliaan ja kärsi nälkää. Anna 
ei kestänyt Juhanin jatkuvia kysymyksiä: ”Milloin sinä tulet seuraavan 
kerran? Milloin sinä otat minut pois täältä?” 

Anna pestautui lapsenhoitajaksi sillä ehdolla, että Juhani saisi asua 
hänen kanssaan ja otti Juhanin lastenkodista luokseen. Näin he onnis¬ 
tuivat säilyttämään äidinkielensäkin. 


126 





Kun tieto Stalinin kuolemasta tuli ja kansalaiset surivat johtajansa 
poismenoa, Annan ja Juhanin siniset silmät ilmaisivat vain vaitonaista 
moitetta, ei muuta. Suomalaisten luontainen hienotunteisuus ei sallinut 
heidän ilmaista äänekkäitä moitteita maan johtajaa kohtaan. 


Työkolonnat ja niihin joutuneiden kohtaloita 

Ennen toista maailmansotaa kutsuntaikäiset inkerinsuomalaiset miehet 
palvelivat Puna-armeijassa tai Punalaivastossa, kuten myös toisen 
maailmansodan alussa armeijaan otetut henkilöt. Toisen maailman¬ 
sodan aikana, 3. huhtikuuta 1942 Puna-armeijan kansankomissariaatti 
julkaisi päiväkäskyn N1526 ” Suomalaista kansallisuutta olevien soti¬ 
laiden poistamisesta kenttäarmeijasta ja heidän siirtämisestään Sisä¬ 
asiain kansankomissariaatin työyksikköihin”. 

Sitä seurasi Valtiollisen Puolustuskomitean 14.10.1942 päivätty Sta¬ 
linin allekirjoittama päätös, joissa määrättiin Neuvostoliittoa vastaan 
sotivien maiden kansallisuuksia olevat työkykyiset 17-50-vuotiaat mie¬ 
het siirrettäviksi Sisäasiain kansankomissariaatin työkolonneihin, joita 
myös työarmeijaksi nimitettiin. Tuhansien inkerinsuomalaisten kohta¬ 
lot, jotka sodan aikana joutuivat näihin työkolonneihin, ovat vielä hä¬ 
märän peitossa. Kenttäarmeijassa olleet miehet lähetettiin Sisäasiain 
kansankomissariaatin työkolonnien erittäin vaikeisiin työ- ja asuinolo- 
suhteisiin, joissa kuri ei mitenkään poikennut pakkotyöleireistä. Työ- 
kolonneihin määrättiin kutsuntojen yhteydessä myös naisia. 

Useat työkolonnalaiset työskentelivät Siperiassa Celjabinskin me- 
tallitehtaan rakennustyömaalla. Siellä asuinparakkeja ympäröi kaksin¬ 
kertainen piikkilanka-aita, jota vartijat koirineen tarkkailivat. Aamui¬ 
sin ja iltaisin marssittiin rivistöissä töihin ja takaisin. Rivistä ei saanut 
poistua. Jos astui askeleen oikealle tai vasemmalle, ammuttiin varoituk¬ 
setta. Pääsääntöisesti tehtiin kaivutöitä. Työpäivä venyi ajoittain yli 12 
tuntiin. 

Vähäistä ruokaa jaettiin kolmesta kattilasta: ensimmäisestä niille, 
jotka eivät täyttäneet työnormia, toisesta saivat työnorminsa täyttäneet 
ja kolmannesta sen ylittäneet. Ylivoimaisesta työstä ja nälästä johtuvan 
heikkouden tähden kuolleisuus heidän keskuudessaan oli korkea. Tie¬ 
dot työarmeijassa menehtyneistä pysyvät salaisina. 

Sisäasiain ministeriö vapautti inkerinsuomalaiset työkolonneista 
kesällä vuonna 1946. Vapautuessaan kaikki työarmeijalaiset saivat 


127 



passiinsa 38 pykälän, mikä tarkoitti rajoituksia asuinpaikan, työn tai 
korkeakouluopiskelupaikan valinnassa ym. Heillä ei ollut myöskään 
oikeutta palata Leningradiin ja Leningradin alueelle. 

Nikolai Huse. Työarmeijalaisen tytär Natalja Nikokin tytär Aleksejeva 
(os. Huse) kertoi isästään, joka otettiin armeijaan sodan alussa 
22.6.1941. Hän marssi perääntyvän armeijan mukana Virosta Leningra¬ 
diin asti. Vuonna 1942 hänet siirrettiin osastoon, johon oli koottu suoma¬ 
laisia ja saksalaisia sotilaita. Myöhään syksyllä, kun Laatokan järvi jää¬ 
tyi, heidät lähetettiin metallitehtaan rakennustyömaalle Celjabinskin 
lähettyville. Vuonna 1946 seurasi uusi määräys rakentamaan Celjabinsk 
- 40. Hänen venäläinen vaimonsa erotettiin työstä siitä syystä, että hän oli 
mennyt naimisiin työarmeijalaisen kanssa. Vuonnal952 alkoivat salai¬ 
set työt, jolloin suomalaiset ja saksalaiset vapautettiin työarmeijasta. 

O. P. Vahviainen joutui myös tyoarmeijaan. Hän kirjoitti; "Synnyin 
vuonna 1921 Pavlovskm purin Suosaaren kylässä. Isäni Pietari Mat - 
heuksen poika Vahviainen syntyi vuonna 1882. Vuoden 1937 elokuus¬ 
sa hänet vangittiin ja saman vuoden syyskuussa teloitettiin. Leningradin 
alueen syyttäjä virasto rehabilitoi hänet 16. heinäkuuta v. 1989. Äitini 
Katariina Yrjön tytär Vahyiainen etsi pitkään miestään kaikista Lenin¬ 
gradin vankiloista. Äitini kuoli Virossa vuonna 1964. 

Minä opiskelin Leningradin kaupungin Smolnan piirin suomalaises¬ 
sa kansallisessa koulussa N I, jossa päätin 9 luokkaa. Vuonna 1938 
koulu suljettiin ja opettajat vangittiin. Kävin sairaanhoitajan kurssit ja 
menin töihin lasten neuvolaan Vasilin saaren kaupunginosaan, jossa 
työskentelin 16.3.1942 asti. Seuraavana päivänä meidät evakuoitiin 
saattovartiossa Leningradin rintaman sotaneuvoston 9.3.1942 päivä¬ 
tyn päätöksen mukaisesti. 

Kahdenkymmenen päivän kuluttua olimme jo Siperiassa Krasnojars- 
kin alueella Ustj-Abakanskin sahalla. Passeihimme leimattiin pykälä 38 
ja meidän oli joka kuukausi käytävä ilmoittautumassa Sisäasiain kan- 
sankomissariaatissa. Seuraavana vuonna minut mobilisoitiin ja lähetet¬ 
tiin saattovartiossa Uralille Niznij Tagiliin ns. työarmeij an erikoisosas¬ 
tolle, joka oli Sisäasiain kansankomissariaatin alainen. Asuttiin suljetul¬ 
la alueella piikkilanka-aidan sisällä. Meitä vartioivat sotilaat neljästä 
vahtitornista. Parakeissa oli lavereita kahtena kerroksena ja jokaiseen 
parakkiin oli ahdettu 200 ihmistä. Työskentelimme sementtitehtaalla, 
sahalla, purimme kivihiililasteja. Nämäkin kohteet olivat piikkilangan 

sisällä ja sotilaiden vartioimia. Työhön mentiin saattovartiossa. Minun 
numeroni oli 57. Jos poistuin yksityisesti, tuli joka kerta ilmoittaa: ”N 
57 lähti töihin tai N 57 saapui töistä”. 

Vuonna 1945 päätin ottaa selvää, miksi minua pidetään piikkilangan 
sisällä ja rupesin kirjoittamaan kirjeitä eri instansseihin. Jos olisin ollut 
lainrikkoja, olisi minut tuomittu ja annettu jokin määräaika. Mutta 
minä olin siellä vain siksi, että olin kansallisuudeltani suomalainen ja 
minun isäni oli joutunut rankaisutoimenpiteiden kohteeksi. En tiedä 
mihin kirjeeni päätyivät, mutta sain kutsun hallintoon, jossa sanottiin, 
että minut oli lähetetty sinne erehdyksessä ja minut demobilisoitiin. 

Kutsuntojen yhteydessä työkolonneihin lähetettiin myös äitejä. Tälle 
työarmeijan leirille jäi vielä sellaisiakin naisia, joiden lapset oli sijoitettu 
lastenkoteihin. 

Matkustin äitini luokse Krasnojarskin alueelle. Myöhemmin sain 
kutsun Leningradiin. Sinne saavuttuani en kuitenkaan saanut asumis- 
lupaa. Minulla oli tuttuja Sortavalassa, sain heiltä kutsun ja matkustin 
sinne. Työskentelin siellä sairaanhoitajana. Äitini muutti Viroon ja kut¬ 
sui vuonna 1948 minutkin sinne. Asun vielä nykyäänkin Virossa. Mi¬ 
nulla on vuonna 1959 syntynyt tytär Irma. Hän päätti Tarton yliopiston 
lääketieteellisen osaston ja työskentelee Tarton kaupungin poliklinikal¬ 
la. Nyt meillä on uusia ongelmia. Koska emme ole Viron kansalaisia, on 
hyvin todennäköistä, että meidän on täältäkin poistuttava”. 


Sodanaikainen siirto Suomeen 
ja palautus Neuvostoliittoon 

Saksalaiset sotajoukot miehittivät vuoden 1941 syyskuun alussa suu¬ 
rimman osan Leningradin aluetta, jossa asui noin 63 000 inkerin¬ 
suomalaista. Sotatoimet ja varhainen ankara talvi aiheuttivat siviiliväestön 
keskuudessa ruokapulan jo sodan alkuvaiheessa. Tilanne tuli Suomen 
viranomaisten tietoon ja vuoden 1942 tammikuussa Suomesta saapui 
Inkeriin tutkimuskomissio tutustumaan inkerinsuomalaisten huolto- 
tilanteeseen ja avustustarpeisiin. Samalla huomioitiin myös mahdolli¬ 
nen väestön siirto Inkeristä Viroon tai Suomeen. Aluksi ehdotettiin noin 
6 000 hädänalaisen hengen siirtämistä Viroon. Vuoden 1942 kesään 
mennessä Viroon oli kuitenkin jo saapunut yli 16 000 inkerinsuoma¬ 
laista, joista suurin osa oli Tallinnan lähettyvillä Kloogan, Paldiskin ja 
Pöllkiilän karanteenileireillä. 

Elinolosuhteet leireillä olivat vaikeat ja siirtolaisten kuolleisuus alkoi 
nopeasti kasvaa. Leireille oli myös kokoontunut tuhansia lapsia ja hei¬ 
dän joukossaan satoja sotaorpoja. Suomessa toiminut Inkerin asiain 
hoitokunta ehdotti sotaorpojen siirtämistä Suomeen. Lasten siirto to- 
teutettiinkin jo vuoden 1942 marraskuussa ennen varsinaisen inkerin¬ 
suomalaisen väestönsiirron alkua. 

Samanaikaisesti Suomen ulkoasiainministeriössä harkittiin inkerin¬ 
suomalaisten siirtoa Suomeen vapaaehtoisperiaatteella. Vuoden 1943 
helmikuussa siihen saatiin Saksan hallituksen periaatteellinen suostu¬ 
mus. Alustavan suunnitelman mukaan Suomeen oli tarkoitus siirtää 
noin 40 000 henkeä. Inkerinsuomalaisten kuljetukset Paldiskin ja Han¬ 
gon välillä aloitettiin 29. maaliskuuta vuonna 1943. Vapaaehtoinen 
siirtovaihe päättyi saman vuoden lokakuussa, jonka aikana Suomeen 
oli saapunut yli 22 000 inkerinsuomalaista. Siirto jatkui saksalaisten 
toimesta evakuointiluonteisena 18.6.1944 asti, jolloin viimeinen siirto- 
laiva saapui Suomeen. Kaiken kaikkiaan vuosina 1943-1944 Suomeen 
siirrettiin Viron kautta yhteensä yli 63 000 inkerinsuomalaista, joista 
28 400 oli naisia, 22 400 lapsia ja 12 400 miehiä. Miesten suhteellisen 
pieni osuus johtui aikaisemmista rankaisutoimenpiteistä, jotka koh¬ 
distuivat pääsääntöisesti miehiin sekä sodanaikaisesta yleisestä liike¬ 
kannallepanosta. 

Kaikki Suomeen ennen lokakuuta 1943 siirretyt inkerinsuomalaiset 
täyttivät seuraavanlaisen lomakkeen: 



Anomus 


Suomeen siirtymistä varten 

Minä 

, joka olen 

kotoisin 


syntynyt 

anon omasta, vaimoni ja 

alaikäisten 

lasteni 

puolesta päästä siirtymään Suomeen. Samalla ilmoitan, että anomus on 

tehty omasta aloitteestamme/ni ja että siirtymisemme/ni Suomeen, 

jos siihen suostutaan, tapahtuu vapaasta tahdostamme/ni. 


kuun päivänä 194 . 


Omakätinen nimikirjoitus 

Suomessa inkerinsuomalaiset viettivät kolmesta viiteen viikkoa karanteeni- 
leireillä, jona aikana tapahtui siirtolaisten lääkärintarkastus ja yleinen 
perehdyttäminen. Sen jälkeen heidät sijoitettiin perheittäin asumaan pää¬ 
asiallisesti Uudenmaan, Hämeen, Turun ja Porin lääneihin normaaleihin 
oloihin, jossa heille oli taattu asunto, työlupa ja työ. Muutosta vastasi 
Sisäasiainministeriön alainen Siirtoväen huollon keskus, so. sama virasto, 
joka oli vastuussa Suomen kansalaisten siirrosta Suomeen Neuvostoliitol¬ 
le luovutetuilta alueilta. Vuonna 1944 maahan saapuneista työikäisistä 
inkerinsuomalaisista 77 % oli työllistetty. He saivat toimeentulonsa 
pääsääntöisesti maataloudesta ja osittain teollisuusalalta. 

19.9.1944 suomalaisen valtuuskunnan johtaja C. Enckell ja Neu¬ 
vostoliiton edustaja A. Zdanov allekirjoittivat välirauhansopimuksen 
Suomen ja Neuvostoliiton välillä. Tämän asiakirjan 10. § ehtona oli 
sotavankien ja pakolla siirrettyjen Neuvostoliiton kansalaisten palaut¬ 
taminen kotimaahan. Välirauhansopimuksen täytäntöönpanoa seuraa¬ 
maan perustettiin liittoutuneiden maiden valvontakomissio. Sen puheen¬ 
johtajaksi nimitettiin A. Zdanov. 

Valvontakomission tiedustelun johdosta Suomessa oleskelevista 
pakkosiirretyistä neuvostokansalaisista Suomen Sisäasianministeriö lä¬ 
hetti seuraavan tiedotteen: 


”Herra kenraalimajuri Styroville 
Tiedonanto 

...Pakkosiirrettyjä neuvostokansalaisia Suomessa ei ole, mutta saksa¬ 
laisten taholta Leningradin alueelta ja Virosta evakuoituja on heidän 
omasta kirjallisesta anomuksestaan otettu Suomeen vastaan 62 000 
inkerinsuomalaista. 


Sisäasianministeriö on tietoinen siitä, että heidän joukossaan on jon¬ 
kin verran sellaisia, jotka nyt haluavat palata kotimaahan, mutta 
tarkkaa määrää ministeriössä ei vielä ole. Näitä tietoja kootaan koko 
maan alueelta ja ne oyat käytettävissä viikon kuluttua”. 


Neuvostoliiton edustajat matkustelivat ympäri Suomea tapaamassa in¬ 
kerinsuomalaisia ja suostuttelemassa heitä palaamaan kotimaahansa. 
Heidän puheittensa ja lupaustensa perusteella inkerinsuomalaiset us¬ 
koivat pääsevänsä kotiseudulleen ja siinä toivossa noin 55 000 inkerin¬ 
suomalaista palasi Neuvostoliittoon. 

Neuvostoliiton Valtiollinen Puolustuskomitea hyväksyi 19. marras¬ 
kuuta v. 1944 päätöksen ”Leningradin alueella aikaisemmin asuneen 


131 



inkerinsuomalaista alkuperää olevan väestön siirrosta Suomesta ”, jonka 
oli allekirjoittanut Valtiollisen Puolustuskomitean varapuheenjohtaja 
V. Molotov. Kyseisessä asiakirjassa lueteltiin erilaisia toimenpiteitä in¬ 
kerinsuomalaisten vastaanottamiseksi ja asuinolojen kuntoon saattami¬ 
seksi heille aivan vierailla pakkosiirtoalueilla. (Katso liite: Tärkeimpiä 
päätöksiä... 19.11.1944) 

Neuvostoliittoon palaavien inkerinsuomalaisten odotukset päästä 
kotiseudulleen Inkeriin eivät toteutuneet. Rajan ylityksen jälkeen Val¬ 
tiollisen turvallisuuspalvelun virkailijat ja sotilaat tarkastivat junat 
sekä matkustajat ja matka jatkui maan sisämaahan. Inkerinsuomalai¬ 
sia kuljetettiin alueille, jotka oli jo etukäteen määrätty Valtiollisen 
Puolustuskomitean 19.11.1944 päivätyn päätöksen N 6973 Lenin¬ 
gradin alueella aikaisemmin asuneen inkerinsuomalaista alkuperää ole¬ 
van väestön siirrosta Suomesta” perusteella. Tämän päätöksen mukaan 
Suomesta palaavia inkerinsuomalaisia sijoitettiin Venäjän Sosialistisen 
Federatiivisen Neuvostotasavallan alueelle yhteensä noin 12 000 per¬ 
hettä (noin 50 000 henkeä), heistä Jaroslavlin alueelle joutui 5 000 per¬ 
hettä, Kalininin alueelle 3 000 perhettä, Novgorodin alueelle 2 000 per¬ 
hettä, Pihkovan alueelle 1 000 perhettä ja Velikolukin alueelle 1 000 
perhettä. 

Ihmiset, jotka asuivat Suomessa maalaistaloissa, joutuivat sodan hä- 
vittämille alueille. He kokivat raskaana niiden lupausten pettämisen, 
joita Neuvostoliiton valtiovallan viralliset edustajat Suomessa heille an¬ 
toivat luvaten paluun synnyinseuduille. Vasta Neuvostoliiton maaperällä 
heille ilmoitettiin, että asuminen entisen Inkerin, nykyisen Leningradin 
alueella oli inkerinsuomalaisilta kielletty. 

Neuvostoliiton Sisäasiain kansankomissariaatin 29.12.1944 päivä¬ 
tyn salaisen päiväkäskyn N 274 perusteella kaikki inkerinsuomalaiset 
kirjattiin Sisäasiain kansankomissariaatin erikois- eli valvontaosastois¬ 
sa ja heidät luokiteltiin erikoissiirtolaisiksi, mikä tarkoitti yli 16-vuo- 
tiaille valvontahenkilökortteja ja pakollista ilmoittautumista valvonta¬ 
osastoon kerran kuukaudessa. 

Erikoissiirtolaisten asema vaihtui vuonna 1946 hallinnollisesti pakko- 
siirrettyjen statukseksi. Tämä muutos toteutettiin todisteeksi ulkomaille, 
ettei Neuvostoliitossa ole poliittista vainoa kansallisuuden perusteella. 
Myöhemmin 7. toukokuuta 1947 Stalinin henkilökohtaisesti allekirjoit¬ 
tamalla määräyksellä inkerinsuomalaisten asema muutettiin elinikäi¬ 
seksi karkotukseksi. Tilanne jatkui muuttumattomana vuoden 1954 
huhtikuuhun asti. Nykyään voimassa olevat lait määrittelevät sekä erikois- 

siirtolaisuuden että hallinnollisen karkotuksen kansallisin perustein 
poliittiseksi rankaisutoimenpiteeksi. 

Inkerinsuomalaisia ei päästetty entisille asuinsijoilleen riippumatta 
siitä, olivatko he Sisäasiain kansankomissariaatin erikoisosastojen val¬ 
vonnassa vai eivät. Samanaikaisesti valtiovallan taholta annettiin ohjei¬ 
ta asuttaa Leningradin alueelle maan sisäalueilta värvättyjä henkilöitä. 
Kotiseudulleen palaavia inkerinsuomalaisia puolestaan palautettiin 
lähtöalueille. Nämä ohjeet koskivat myös niitä inkerinsuomalaisia, jot¬ 
ka olivat muuttaneet Leningradista ennen saarron alkamista joko itse¬ 
näisesti, työyhteisöjen, oppilaitosten tai tutkimuslaitosten mukana. 
Tässä yhteydessä viitattiin Leningradin alueen toimeenpanevaan komi¬ 
teaan, jonka väitettiin vastustavan suomalaisten paluuta entisille asuin¬ 
sijoilleen. 

Ei varmaankaan ole sattuma, että tähän mennessä 60 vuoden kulut¬ 
tua Valtiollisen puolustuskomitean päätöksen N 6973 vahvistamisesta 
sen ensimmäistä erittäin salaista osaa ei ole vieläkään julkistettu, sa¬ 
moin kuin Sisäasiain kansankomissariaatin päiväkäskyä N 274, jonka 
perusteella kaikki inkerinsuomalaiset Sisäasiain kansankomissariaatin 
valvontaosastoissa kirjattiin ja heidän valvontaansa siellä toteutettiin. 
Voimassa olevan lainsäädännön mukaan tällaiset huippusalaiset asia¬ 
kirjat on saatettava julkisuuteen. Tämä koskee myös kyseisiä asiakirjoja. 

Oletettavasti näitä salaisia asiakirjoja ei julkisteta kahdesta syystä. 
Ensiksikin on noloa paljastaa, miten V. Molotov petti maailman yleisöä 
kaksinaamaisella politiikallaan inkerinsuomalaisten suhteen houkutel¬ 
len heidät pois Suomesta. Toiseksi nykyiset virkamiehet käsittävät, että 
näiden asiakirjojen julkistamisen myötä nousee kysymys Suomesta pa¬ 
lanneiden inkerinsuomalaisten tunnustamisesta poliittisten rankaisu- 
toimenpiteiden uhreiksi. 

Stalin ja hänen lähipiirinsä loivat kansallisuuskäsitteestä vääristy¬ 
neen kuvan liittäen siihen vihollisuuksien ja taantumuksen leiman. Ran¬ 
kaisutoimenpiteet inkerinsuomalaisia kohtaan ovat vuosikymmenien 
saatossa olleet moninaiset. Niihin kuuluivat joukkoteloitukset, vankeus¬ 
tuomiot, pakkotyöleirit, ojennustyökoloniat, Sisäasiain kansankomis¬ 
sariaatin työkolonnat, karkotukset, pakkosiirrot, erikoissiirtolaisuus, 
assimilaatio yms. 

Erikoissiirtolaisuudessa asuttiin valvotuissa oloissa, sitä sovellettiin 
vuosina 1944-45 myös Suomesta palanneisiin inkerinsuomalaisiin. Per¬ 
heet sijoitettiin yksittäin eri kyliin inkerinsuomalaisten keskinäisen 
kanssakäymisen estämiseksi. Korkeimman neuvoston puhemiehistön 

vastaanottopalvelu ja keskusosoitetoimisto kieltäytyivät antamasta erikois- 
siirtolaisuudessa asuvien inkerinsuomalaisten osoitteita. 

Vuonna 1946 inkerinsuomalaisilta poistettiin erikoissiirtolaisten sta¬ 
tus ja se muuttui pakkosiirroksi määrittelemättömäksi ajaksi hallinnol¬ 
lisin perustein, mikä tarkoitti häätöä ilman oikeuden päätöstä valtion 
syrjäalueille ja passeihin pykälän 38 merkintää, joka rajoitti asumista 
ns.l. luokan alueilla, Moskovassa ja Leningradissa, tasavaltojen pää¬ 
kaupungeissa sekä niiden lähialueilla 100 km säteellä, isoissa teolli¬ 
suuskeskuksissa ja rajaseuduilla, samoin opiskelua siellä. Passisääntö- 
jen pykälä 38 velvoitti inkerinsuomalaisia käymään joka kuukausi tar¬ 
kastuskäynnillä Sisäasiain kansankomissariaatin komendantin luona. 
Myös aikuistuville inkerinsuomalaisten lapsille Sisäasiain kansan¬ 
komissariaatin ja Turvallisuuspalvelun virkailijat määrittelivät samat 
rangaistukset. 

Karkotus tarkoitti henkilön poistamista asuinseudultaan tietyille 
alueille pakkotyövelvoitteineen. 

Julkisen valvonnan alaisena olevalla henkilöllä ei ollut oikeutta muut¬ 
taa asuinpaikkaansa, olla valtion palveluksessa ja luottamustehtävissä. 

Kulak eiksi luokiteltujen talonpoikien ja heidän perheenjäsentensä 
sekä kansallismielisten ja kielletyillä alueilla luvattomasti asuneiden 
henkilöiden tuomiot olivat vuosikymmenien mittaisia. 


Suomeen siirrettyjen ja Neuvostoliittoon palanneiden 
kohtaloita 


L. O. Meldo: ”Ennen sotaa me asuimme Leningradin alueen Volossovan 
piirin suomalaisessa Golubovitsan kylässä. Isoisäni työskenteli Pietaris¬ 
sa ajurina. Hän vei kaupunkiin myytäväksi heiniä, halkoja ja maitoa. 
Myyntituloilla tulimme toimeen puutetta kärsimättä. Mutta sitten koit¬ 
tivat raskaat ajat, sillä meidät luokiteltiin kulakeiksi. 

Vuonna 1941 isäni Osip Andrejevic joutui rintamalle ja vuonna 
1944 hän kaatui. Kylän valloittaneet saksalaiset asettuivat meidän 
isoon taloomme. Perheemme oli pakotettu piileskelemään metsässä. Me 
etsimme suojaa pakkasilta ja pommituksilta maahaudoista. Vuonna 
1942 saksalaiset haravoivat metsää koirien avulla ja löysivät meidät. He 
ajoivat meitä repaleisiin vaatteisiin puettuja, pelästyneitä ja nälkiinty¬ 
neitä ihmisiä pyssynperillä hakaten Kingiseppin suuntaan. 

Rankaisuryhmän johtaja komensi panssarivaunumiestä ohjaamaan 
vaununsa tätä kovaonnista ihmisjoukkoa kohti, johon myös meidän 
perheemme kuului. Onneksi panssarimies sattui olemaan kunnon ihmi¬ 
nen, hän antoi ihmisille mahdollisuuden piilottautua ojaan ja näin pe¬ 
lasti meidän henkemme. Äitimme toisti usein, ettei hän koskaan unohda 
sitä myötätuntoista saksalaista panssarimiestä. 

Jonkin ajan kuluttua me jouduimme virolaiselle leirille. Muistan sak¬ 
salaisten koirien haukunnan ja laverit. Me sairaat lapset kyyhötimme 
äitimme kanssa paljailla laudoilla. Meidän päämme ajeltiin paljaaksi ja 
lähetettiin saunaan. Saunassa minut poltettiin kuumalla vedellä ja sen 
jälkeen olin pitkään sairaana. 

Muistan Suomen karanteenileirin ja elämää maalaistalossa, jossa 
minä, 7-vuotias tyttö, kävin isoissa puukengissä navettatöissä, keräsin 
lantaa ja pesin lehmiä. Äitini nosteli ja kanteli raskaita säkkejä. 

Lähestyi vuosi 1945. Meidät lähetettiin Suomesta takaisin Venäjälle, 
jossa meitä odotti kylmä ja nälkä. Asuimme ladossa eikä meillä ollut 
mitään toiveita paremmasta tulevaisuudesta. Äitimme anoi lupaa päästä 
omaan kotiimme, mutta se kiellettiin meiltä, koska olimme suomalaisia. 

Loppujen lopuksi, pitkien koettelemusten jälkeen, me kuitenkin pa¬ 
lasimme synnyinseudullemme. Olimme nälkäisiä ryysyläisiä, mutta vii¬ 
meinkin kotona! 

Kävimme sisareni kanssa koulua vuoropäivinä, koska meillä olivat 
yhteiset vaatteet. Kului jonkin aikaa ja minä menetin sekä äitini että 
sisareni, sillä raskaat sota-ajan koettelemukset horjuttivat omaisteni ter¬ 
veyden ja minustakin tuli invalidi”. 

V. S. Peikolainen: "Synnyin Tuutarissa Härkäsin kylässä vuonna 1932. 
Sodan aikana kaikki kylän asukkaat vietiin Viron Pöllkiilan ja Kloogan 
leireille. En tiedä miten isäni lienee vihastuttanut saksalaisia sotilaita, 
koska he Lakkasivat hänet pyssynperillä kuoliaaksi. Samalla he ampui¬ 
vat isän avuksi rientäneen äitini. 

Leirille kerääntyi paljon orpoja nälkään kuolemaisillaan olevia lap¬ 
sia. Kun meidät tuotiin laivalla Helsinkiin, olivat monet lapsista niin 
heikkoja, että heidät kannettiin maihin sylissä tai paareilla. Suomessa 
olin aluksi lastenkodissa, mutta myöhemmin minut otettiin Hämeen¬ 
linnaan erääseen ystävälliseen perheeseen. Perheen emäntä valmensi minua 
kouluun ja pääsin suoraan toiselle luokalle. Päätin siellä myös kolmannen 
luokan. Välirauhan jälkeen neuvostoviranomaisten vaatimuksesta opin¬ 
toni oli keskeytettävä ja palattava Neuvostoliittoon. Jouduin Kalininin 

alueelle ja siirryttiin venäjänkielisiin aakkosiin. Asuin siellä kolmessa 
eri lastenkodissa. 

Jatkossakin elämäni on ollut vaikeaa. Kasvatimme vaimoni kanssa 
kaksi lasta, pojan ja tyttären. Asumme ns. kommuuni- eli soluasunnos¬ 
sa, jossa useammalla perheellä on yhteinen keittiö ja saniteettitilat. Nyt 
ovat koittaneet erittäin raskaat ajat, hinnat kasvavat päivä päivältä, 
mutta terveys heikkenee molemmilla”. 

Dmitrij Pietarin poika lävoinen (Ivanov): ”Synnyin vuonna 1933 tai 1934 
Leningradin alueen Krasnoje selon piirin Kuippinan kylässä. Sota-aika- 
na jouduimme veljeni kanssa orpoina Kloogalle ja sieltä Suomeen. 
Suomessa asuin suomalaisessa perheessä, mutta vuonna 1944 neuvosto¬ 
hallituksen vaatimuksesta minut palautettiin Neuvostoliittoon ja sijoi¬ 
tettiin lastenkotiin. Pakenin sieltä ja suuntasin matkani synnyinseudul¬ 
leni Leningradin alueelle. Matkustin vaunun katolla ja onnettomuudek¬ 
seni putosin sieltä ja sain aivovamman, joka vahingoitti puhekykyäni. 
Jouduin Bologojen kaupungissa sairaalaan. Siellä lomaketta täyttänyt 
sairaanhoitaja ihmetteli sukunimeäni: lävoinen? Mihin sinä tarvitset 
tuollaista sukunimeä? Minä merkitsen sinut Ivanoviksi, syntymä¬ 
vuodeksi 1934 ja syntymäpäiväksi tämän päivän, 4. tammikuuta. Sai¬ 
raalasta minut lähetettiin Leningradin vastaanottokeskukseen. Myö¬ 
hemmin opiskelin ammattikoulussa. Päätin sen vuonna 1950 ja minut 
lähetettiin töihin Leningradin Baltian tehtaalle, jossa vielä nykyäänkin 
työskentelen”. 

Suomalainen tutkija Timo Laakso löysi Dmitrij Iävoisen arkisto- 
kortin Suomen kansallisarkistosta ja lähetti sen asianomaiselle. 


Inkerinsuomalaisten elämää rajoittavia määräyksiä 
ja käytäntöjä 

Valtiovallan taholta on annettu kymmeniä päätöksiä, asetuksia ja muita 
rankaisutoimenpideohjeita, jotka vuoteen 1954 asti rajoittivat inkerin¬ 
suomalaisten vapauksia ja ovat todistuksena kansanmurhasta. Ne lei¬ 
mattiin salaisiksi tai ainoastaan virkailijoiden käyttöön tarkoitetuiksi. 
Sodanjälkeisinä vuosina inkerinsuomalaisten asemaan ovat vaikutta¬ 
neet seuraavat asiakirjat: 

Neuvostoliiton Kansankomissaarien neuvoston 8.1.1945 hyväksy¬ 
mä asetus ”Erikoissiirtolaisten oikeudellisesta asemasta ”. 

Neuvostoliiton Kansankomissaarien neuvoston 8.1.1945 hyväksy¬ 
mä asetus ” Sisäasiain kansankomissariaatin erikoiskomendanttiviras- 
tojen aseman vahvistamisesta ”. 

Sodan päätyttyä julkaistiin Neuvostoliiton Kansankomissaarien 
neuvoston 19.9.1945 vahvistama määräys ” Sisäasiain kansankomissa¬ 
riaatin valvonnan tehostamisesta inkerinsuomalaisten asumisen estä¬ 
miseksi Leningradin alueella ” N13925 pc sekä Sisäasiain kansankomis¬ 
saarin sijaisen 24.9.1945 lähettämä samanaiheinen direktiivi. 

Neuvostoliiton Kansankomissaarien neuvoston 19.9.1945 hyväksy¬ 
mä määräys N 13925 pc ” Sallia Velikolukin, Kalininin, Novgorodin, 
Pihkovan ja Jaroslavlin alueiden toimeenpaneville komiteoille matkus¬ 
tuslupien myöntäminen entisille asuinsijoilleen (paitsi Leningradiin ja 
rajaseuduille) ja perheiden yhdistämiseksi venäläisille, karjalaisille, vi¬ 
rolaisille ja muille kansalaisille (ei inkerinsuomalaisille) sekä Isänmaalli¬ 
seen sotaan osallistuneiden inkerinsuomalaisten sotilaitten perheille, 
jotka on siirretty mainituille alueille 19.11.1944 päivätyn Valtiollisen 
puolustuskomitean päätöksen N 6973 mukaisesti . 33 

Leningradin alueneuvoston puheenjohtajan sijainen M. Safonov on 
lähettänyt Neuvostoliiton Sisäasiain kansankomissariaatin Miliisin 
päähallinnon johtajalle ja Venäjän Sosialistisen Federatiivisen Neuvosto¬ 
tasavallan (Venäjän Federaation) Kansankomissaarien neuvoston Siir- 
tolaisosaston johtajalle 19.3.1946 päivätyn kirjeen ” Lisääntyvistä Lenin¬ 
gradin alueen suomalaisten ja saksalaisten asukkaiden omavaltaisesta 
paluusta entisille asuinsijoilleen 

Venäjän Federaation Ministerien neuvoston Siirtolaishallinto on 
27.3.1946 päivätyllä kirjeellä ilmoittanut ” Matkustuslupien kieltämi¬ 
sestä Leningradin alueelle suomalaista ja saksalaista kansallisuutta ole¬ 
ville entisille Leningradin alueen asukkaille 77 . 

Venäjän Federaation Ministerien neuvoston Snrtolaishallinnon pääl¬ 
likön 18.7.1946 päivätty kirje; 33 Leningradin alueelta evakuoituja suo¬ 
malaista ja saksalaista kansallisuutta olevia kansalaisia ei passisääntö- 
jen mukaan evakuoida takaisin, vaikka he eivät olisi asuneet erikois- 
siirtoloissa”. 

Viimeksi mainitussa kirjeessä tarkoitettiin niitä suomalaisia ja sak¬ 
salaisia, jotka joko itsenäisesti tai evakuoitujen leningradilaisten teol¬ 
lisuuslaitosten mukana ehtivät poistua kaupungista ennen Leningra¬ 
din täydellistä saartoa. Näiden ihmisten takaisin Leningradiin paluun 
kieltämisen johdosta esiintyi paljon tyytymättömyyden ilmaisuja sekä 
suomalaisten ja saksalaisten että niiden laitosten henkilökunnan taholta, 

joiden kanssa he olivat yhdessä selustassa työskennelleet. Miliisi ja Val¬ 
tiollisen turvallisuuspalvelun ministeriö toimivat kuitenkin tämän oh¬ 
jeen mukaisesti ja torjuivat teollisuuslaitosten johtajien pyynnöt pa¬ 
lauttaa Leningradiin ne suomalaiset ja saksalaiset, jotka osoittautuivat 
hyviksi asiantuntijoiksi. 

Vuonna 1947 Stalin päätti henkilökohtaisesti lopettaa inkerin¬ 
suomalaisten paluuyritykset Leningradin alueelle. Hän allekirjoitti Mi¬ 
nisterien neuvoston täysin salaiseksi luokitellun määräyksen: " Oma¬ 
valtaisesti Leningradin alueelle palanneiden inkerinsuomalaisten kar¬ 
kotuksesta” Määräys N5211 pc 7.05.1947 (Katso liite: Tärkeimpiä 
päätöksiä... 7.05.1947) 

Asiakirjassa kiellettiin asuminen Leningradin alueella suomalaista 
kansallisuutta olevilta henkilöiltä, jotka oli pakolla evakuoitu Lenin¬ 
gradista ja Leningradin alueelta sodan aikana sekä Suomesta palanneil¬ 
ta inkerinsuomalaisilta, paitsi Isänmaalliseen sotaan osallistuneita suo¬ 
malaisia ja inkerinsuomalaisia, joilla on hallituksen myöntämiä kunnia¬ 
merkkejä sekä heidän perheidensä jäseniä. 

Neuvostoliiton Sisäasiain ministeriö velvoitettiin passisääntöjen 
mukaan poistamaan kahden kuukauden sisällä Leningradista ja Le¬ 
ningradin alueelta entisille asuinsijoilleen palanneet suomalaista kan¬ 
sallisuutta olevat henkilöt sekä inkerinsuomalaiset ja lähettämään hei¬ 
dät entisille asutuspaikoilleen. 

Tämän lisäksi suomalaista kansallisuutta oleville henkilöille ja in¬ 
kerinsuomalaisille, jotka olivat pakollisesti evakuoitu Leningradista ja 
Leningradin alueelta, sekä Suomesta palanneille inkerinsuomalaisille 
määrättiin antamaan passit, merkiten niihin passisääntöjen pykälä 38, 
jossa kiellettiin asuminen 1.luokan, kielletyillä sekä Neuvostoliiton raja¬ 
seutualueilla. Passisääntöjen pykälä 38 tarkoitti asianomaisille myös 
valvontahenkilökortteja ja pakollista ilmoittautumista valvontaosastoon 
kerran kuukaudessa. 

Samanaikaisesti Venäjän Federaation Ministerien neuvostolle annet¬ 
tiin toimeksi valmistella ja esittää kuukauden sisällä Neuvostoliiton 
Ministerien neuvostolle ehdotuksia kolhoosilaisten siirtämiseksi Venä¬ 
jän Federaation muilta alueilta Leningradin alueelle. 

Leningradin alueneuvosto toisti mainitun määräyksen sisällön omas¬ 
sa 13.5.1947 päivätyssä päätöksessään ”Suomalaista kansallisuutta 
olevien henkilöiden poistamisesta Leningradin alueelta”. 

Neuvostoliiton Sisäasiainministeriö julkaisi myös sisällöltään vas¬ 
taavanlaisen 21.5.1947 päivätyn määräyksen N 00544 " Toimenpiteistä 

suomalaista kansallisuutta olevien henkilöiden sekä Suomesta palannei¬ 
den inkerinsuomalaisten poistamiseksi Leningradista ja Leningradin 
alueelta”. 

Näiden määräysten täytäntöönpano aiheutti vuoden 1947 toukokuus¬ 
sa Leningradissa ja Leningradin alueella todellisen inkerinsuomalaisten 
ajojahdin. Miliisit ja turvallisuuspalvelun virkailijat syöksyivät yllätys- 
tarkastuksin taloihin ja asuntoihin, joissa inkerinsuomalaiset majailivat, 
pidättivät heidät ja palauttivat Siperiaan tai muille karkotusalueille. 

Neuvostoliiton Korkeimman neuvoston puhemiehistö vahvisti 2.6.1948 
asetuksen ”Työtä vieroksuvien henkilöiden karkotuksesta maan ääri- 
alueille”. Koska inkerinsuomalaisia oli kielletty vastaanottamasta töihin, 
antoi kyseinen asetus lainvalvojille lisäsyitä vastustaa inkerinsuomalais¬ 
ten oleskelua Leningradin alueella. 

Ministerien neuvosto julkaisi 3.8.1948 päätöksen ”Karkotuspaikoilta 
palanneiden inkerinsuomalaisten toistuvasta karkotuksesta Leningra¬ 
din alueelta työtä vieroksuvina henkilöinä” . Tällainen leimaaminen oli 
nähtävästi tarkoitettu hämäykseksi ulkomaille inkerinsuomalaisten vai¬ 
non todellisen syyn, heidän kansallisuutensa kätkemiseksi. 

Samana vuonna julkaistiin Neuvostoliiton Korkeimman neuvoston 
puhemiehistön määräys ”Karkotettujen oikeudellisesta asemasta” sekä 
26.11.1948 päivätty Korkeimman neuvoston puhemiehistön asetus ” Isän¬ 
maallisen sodan aikana Neuvostoliiton äärialueille karkotettujen henkilöi¬ 
den rikosoikeudellisesta vastuusta karkaamisista pakollisiksi ja pysy¬ 
viksi tarkoitetuilta karkotuspaikoilta 3 \ Mainittu asetus koski kaikkia 
inkerinsuomalaisia. 

Karkotusalueilla puolestaan tiukennettiin inkerinsuomalaisten val¬ 
vontaa. Todisteena siitä on Neuvostoliiton Sisäasiain ministerin sijaisen 
kenraalieversti Serovin 5.2.1949 päivätty kirje ministeri Krugloville: 

"Sisäasiain ministeriön ja Sisäasiain hallintoelinten 1. erikoisyksi¬ 
köissä (so. valvontaelimissä) on luetteloitu useita valtiolle vaarallisia 
ryhmiä ja kriminaalirikollisia, jotka on eri aikoina karkotettu, mukaan 
luettuina Leningradin alueelta. Ottaen huomioon, että suurin osa heistä 
on karkotettu määrittelemättömäksi ajaksi, pitäisin tarkoituksen¬ 
mukaisena valvonnan sekä työllistämisen parantamiseksi siirtää seuraavat 
ryhmät Sisäasiain ministeriön ja Sisäasiain hallintoelinten julkisen val¬ 
vonnan kohteeksi: ...Suomalaiset, jotka on karkotettu Isänmaallisen 
sodan aikana Leningradista ja Leningradin alueelta 30 000 henkeä. 
Ennen vuotta 1946 heidät oli rekisteröity julkisen valvonnan alaisina 
erikoissiirtoloiden osastoilla. 28.1.1948 alkaen Neuvostoliiton Sisäasiain 

ministeriön ohjeiden mukaisesti nämä henkilöt on siirretty 1. erikois- 
yksiköiden alaisiksi. Syystä, että suomalaiset ovat massoittain palanneet 
entisille asuinsijoilleen, heidät on vuoden 1947 Ministerineuvoston 
määräyksen mukaisesti poistettu Leningradista ja Leningradin alueelta 
määrittelemättömäksi ajaksi ja siksi heidät on tarkoituksenmukaista 
keskittää erikoissiirtolaisten osastoille”. 

Neuvostoliiton Sisäasiainministeriön erikoisosasto antoi 29.9.1949 
Ohjeet N 4313-125813 ” Suomalaisten julkisesta valvonnasta”. Ne oli 
tarkoitettu määrittelemättömäksi ajaksi. 

Asiakirjoista seuraa, että Neuvostoliiton Sisäasiainministeriön johto 
piti inkerinsuomalaisia sodan päättymisen jälkeenkin sosiaalisesti vaa¬ 
rallisina ja oikeutetusti pakkosiirrettyinä ikuisiksi ajoiksi Neuvosto¬ 
liiton äärialueille ja näissä oloissa heidän valvontaansa katsottiin aiheelli¬ 
seksi tiukentaa entisestään. 

Valtiollisen turvallisuuspalvelun ja Sisäasiain kansankomissariaatin 
virkamiehet poistivat Leningradista ja Leningradin alueelta kaikki in¬ 
kerinsuomalaiset. Sääntönä oli, että häätö tapahtui suullisella varoituk¬ 
sella, jota seurasivat miliisien tiukat suusanalliset vaatimukset. Useilla 
iäkkäillä inkerinsuomalaisilla on jo työkirjassa säilynyt merkintä Na¬ 
pautettu tehtävistään suomalaisena miliisin määräyksestä” tai ote talon¬ 
kirjasta ”Poistettu kirjoilta suomalaisena”. Pannessaan toimeen halli¬ 
tuksen määräyksiä Leningradin alueen miliisit eivät tehneet mitään 
poikkeuksia lasten tai invalidien suhteen. 

Miliisi ei kohdellut inkerinsuomalaisia ankarasti sattumanvaraisesti. 
Miliisit olivat niiden korkea-arvoisten puolueen ja valtiovallan johta¬ 
jien tahdon täytäntöön panijoita, jotka olivat päättäneet pakkosiirtää 
inkerinsuomalaiset Leningradista ja Leningradin alueelta, assimiloida ja 
fyysisesti tuhota heidät. Miliisiä johtivat valtiollisen turvallisuuspalve¬ 
lun elimet ja syyttäjävirasto. 

Miliisien vaatimusten laiminlyömisestä saattoi seurata pakkosiirto 
alueen ulkopuolelle tai karkotus hallinnollisin perustein asuinpaikaksi mää¬ 
rätylle alueelle. Oli myös tapauksia, jolloin oikeus määräsi tottelemattomille 
inkerinsuomalaisille vuoden tai kaksi pakkotöitä työsiirtoloissa. 

Valtiollisen turvallisuuspalvelun työntekijät pitivät huolen siitä, ettei 
sodanjälkeisinä vuosina Leningradiin ja sen alueelle päästetty inkerin¬ 
suomalaisia, mutta he eivät koskaan tunnustaneet inkerinsuomalaisille, 
että heitä ei hyväksytty sinne kansallisuutensa vuoksi. Kaikki tiesivät, 
että suomalaisilla ei ollut lupaa asua Leningradissa ja Leningradin 
alueella, mutta julkisissa asiakirjoissa siitä ei kirjoitettu. Turvallisuus¬ 

palvelun virkailijat pysyivät taustalla. Heidän määräyksiään panivat 
täytäntöön miliisit. Mutta miliisitkään eivät virallisesti puhuneet tai kir¬ 
jallisesti ilmaisseet karkotuksen todellista syytä. Miliisin työntekijät 
vaativat tavallisesti suomalaisia poistumaan Leningradista tai Lenin¬ 
gradin alueelta 24 tunnin sisällä, mikä myös esitettiin suullisesti. 

Inkerinsuomalaisille ei annettu käteen mitään asiapapereita karko¬ 
tuksen syystä. Asiallisina todisteina ovat vain Moskovassa hyväksytyt 
inkerinsuomalaisia koskevat rankaisutoimenpideasiakirjat. Tällaisia 
asiakirjoja on säilynyt Sotilaallisen vastavakoilujärjestön hallinnon 
sekä Pietarin kaupungin ja Leningradin alueen Valtiollisen turvallisuus¬ 
palvelun päähallinnon arkistoissa. Näiden asiakirjojen löytämiseksi ei 
tarvita paljon vaivaa. Sieltä löytyvät myös eri aikoina Leningradista ja 
Leningradin alueelta karkotettujen nepmannien eli 1920-luvun yksityis¬ 
yrittäjien, pappien, kulakkien, tuomittujen ns. kansanvihollisten perheen¬ 
jäsenten sekä satojen raja-alueiden tai ampuma-alueiden inkerinsuoma¬ 
laisten kylien asukkaiden luettelot. Näiden kahden arkiston työntekijöi¬ 
den ulottuvilla ovat junakohtaiset luettelot Leningradin saartorenkaas¬ 
ta erikoissiirtolaisiksi lähetetyistä inkerinsuomalaisista sekä vuosina 
1944-45 Suomesta Neuvostoliittoon palanneiden inkerinsuomalaisten 
valvontakortisto. 

Inkerinsuomalaisten Leningradin alueelta ja Virosta häädön aikoina 
Karjalais-Suomalaisen SNTm edustajat saivat Stalinilta vuonna 1949 
suostumuksen inkerinsuomalaisten värväämiseksi tasavallan metsä¬ 
teollisuuden tarpeisiin. Neuvostoliiton eri alueille lähetettiin värvääjiä 
järjestämään inkerinsuomalaisten siirtoa Karjalais-Suomalaiseen Sosia¬ 
listiseen Neuvostotasavaltaan. Inkerinsuomalaisten muuton päästyä al¬ 
kuun tapahtui odottamaton käänne. Maaliskuun 17. päivänä 1950 pi¬ 
dätettiin ns. leningradilaisen oikeudenkäynnin yhteydessä tasavallan 
Kommunistisen puolueen keskuskomitean ensimmäinen sihteeri G. N. 
Kuprijanov, joka oli inkerinsuomalaisten värväyksessä aloitteentekijänä. 
Hänelle esitettyihin syytteisiin sisältyi myös inkerinsuomalaisten värvää¬ 
minen tasavaltaan ”vihollisuustarkoituksissa”. Ajan tavan mukaan tasa¬ 
vallan uusi johto ryhtyi välittömästi G. N. Kuprijanovin tekemien ns. 
"valtiorikosten” korjaamiseen. Kuukauden kuluttua Kuprijanovin pidä¬ 
tyksestä 20.4.1950 peruttiin Karjalais-Suomalaisen Sosialistisen Neu¬ 
vostotasavallan Kommunistisen puolueen Keskuskomitean ja Ministeri¬ 
neuvoston 1. joulukuuta 1949 päivätty päätös 8 000 inkerinsuomalai¬ 
sen perheen värväämisestä metsäteollisuuden tarpeisiin vuonna 1950 ja 
inkerinsuomalaisten järjestelmällinen muutto tasavaltaan lopetettiin. 

Aiemmin tasavallan raja-alueille lähetetyt inkerinsuomalaiset siirrettiin 
raja-alueiden ulkopuolelle. Alkoi tuhansien inkerinsuomalaisten uusi 
pakkosiirto heidät vastaanottaneessa tasavallassa. Tämän seurauksena 
inkerinsuomalaisille koitui kärsimyksiä ja aineellista vahinkoa. Min¬ 
käänlaisia todistuksia tai korvauksia ei tarkoituksellisesti annettu. Näin 
harjoitettiin mielivaltaa salaisiksi leimattuihin asiakirjoihin vedoten. 

Myöhemmin tasavaltaan muutti inkerinsuomalaisia myös oma-aloit- 
teisesti ja sinne kerääntyi noin kolmasosa koko Neuvostoliiton alueella 
asuneesta inkerinsuomalaisesta väestöstä. 

Toiseen maailmansotaan osallistuneiden inkerinsuomalaisten rinta¬ 
mamiesten perheiden asema oli erikoinen. Vaikka sotaan osallistuneille 
ja siitä kunniamerkkejä ansainneille inkerinsuomalaisille rintamamie¬ 
hille oli annettu oikeus palata asumaan Leningradiin ja Leningradin 
alueelle, heidän perheittensä paluulle vaadittiin paikallisten hallinta- 
elinten suostumus. Ne puolestaan lähettivät oman kirjallisen suostu¬ 
muksensa paluulupien myöntämiseksi rintamamiesten perheille Lenin¬ 
gradiin tai Leningradin alueelle niiden paikkakuntien hallintoelimille, 
joissa rintamamiesten perheet pakkosiirtolaisina tai erikoissiirtolaisina 
asuivat. Rintamamiehille tällainen menettely oli nöyryyttävää. Tuskin 
missään muussa Hitlerin vastaisen koalition maassa oli vastaavaa järjes¬ 
tystä, jolloin perheen pää soti rintamalla, mutta hänen perheensä on 
omassa maassaan pakkosiirrettynä tai karkotettuna. 

Johannes Matin poika Väärä kutsuttiin sotapalvelukseen 28. kesäkuuta 
1941 ja hän oli Puna-armeijassa vuoden 1945 lokakuuhun asti. Hänen 
perheensä kohtalona oli siirtyä Viron kautta Suomeen, josta he palasivat 
Neuvostoliittoon. Jatkossa perheen jäsenet joutuivat erikoissiirtolaisiksi. 
Sodasta palannut isänmaan puolustaja saattoi kohdata joko palaneen ta¬ 
lonsa rauniot tai eheän talonsa valtion taholta myytynä ja ikuisiksi ajoiksi 
rankaisujärjestön valvonnan alaiseksi siirretyn perheensä. Johannes Vää¬ 
rän perheen 3.3.1939 syntynyt tytär sai Venäjän Federaation vastavakoi¬ 
lun palvelun Sankt-Peterburgin ja alueen hallinnon arkistosta todistuksen 
siitä, että sen hallinnolla ei ole tietoja hänen, Raisa Ivanin tyttären Väärän, 
kotimaataan vastaan tekemistä rikoksista hänen asuessa toisen maailman¬ 
sodan aikana saksalaisten väliaikaisesti miehittämällä alueella (5-vuotiaa¬ 
na lapsena). (Katso liite: Tärkeimpiä päätöksiä... 15.12.1994) 

Antti Antin poika Laitinen sai rintamamiehenä kotiseudulleen pala¬ 
tessaan tylyn vastaanoton ja kehotuksen poistua 24 tunnin sisällä Le¬ 
ningradin alueelta. Myöhemmin hän sai kuitenkin luvan jäädä sinne 
asumaan ja tuoda luokseen myös Suomesta palanneet vanhempansa. 

Inkerinsuomalaisten 
ongelmat ja niiden 
korjausyritykset 


Rehabilitaatio-ongelmat 

Stalinin kuolema ja Berijan teloitus sekä niitä seurannut maan yhteis¬ 
kunnallisen ja poliittisen elämän kehitys johti vähitellen inkerinsuoma¬ 
laisten aseman muutokseen. Poliittisten ja oikeudellisten rajoitusten, 
sorto- ja rankaisutoimenpiteiden poisto tapahtui hitaasti ja vaiheittain 
Neuvostoliiton Sisäasiainministeriön 23.4.1954 annetulla määräyksellä 
ja Neuvostoliiton Korkeimman neuvoston puhemiehistön 13.12.1955, 
3.9.1972 ja 7.3.1991 päivätyillä asetuksilla. Näillä päätöksillä ei kui¬ 
tenkaan poistettu kaikkia aiempia rajoituksia eikä pystytty muutta¬ 
maan ennakkoluuloista suhtautumista inkerinsuomalaisiin. 

N. S. Hrushtshev ja Suomen presidentti Urho Kekkonen tapasivat ja 
keskustelivat ystävällisessä hengessä. He jopa saunoivat yhdessä Novo¬ 
sibirskissa. Samanaikaisesti aivan valtiomiesten tapaamispaikan lähet¬ 
tyvillä Novosibirskin alueella karkotetut inkerinsuomalaiset odottivat 
poliittista rehabilitaatiota ja halusivat keskustella ongelmistaan molem¬ 
pien maiden johtajien kanssa, mutta heitä ei vastaanotolle päästetty. 

Myös Neuvostoliiton Korkeimman neuvoston uuden kokoonpanon 
kansanedustajat perivät varovaisen suhtautumistavan inkerinsuoma¬ 
laisiin. He hyväksyivät 14.11.1989 julkilausuman (deklaraation) 
” Pakko siirrettyjä kansoja kohtaan käytettyjen rankaisutoimenpide- 
asiakirjojen toteamisesta laittomiksi ja oikeudenvastaisiksi ja näiden 
kansojen oikeuksien turvaamisesta”. Julkilausumassa nimettyjen pakko- 
siirrettyjen kansojen joukossa ei kuitenkaan löytynyt tilaa inkerinsuoma¬ 
laisille. Se aiheutti hämmennystä ja suuttumusta inkerinsuomalaisten 
keskuudessa, jotka joutuivat pakkosiirretyiksi kotiseuduiltaan ensim¬ 
mäisinä. 

Inkerin Liiton ensimmäisessä edustajakokouksessa 17.-18.2.1990 
hyväksyttiin vetoomus Neuvostoliiton Korkeimman neuvoston Kansal¬ 
lisuuksien neuvostolle, jossa pyydettiin 

- tutkimaan inkerinsuomalaisten kansanmurhaa todistavia tosiasioita; 

- toteamaan laittomiksi päätökset ja asetukset, joiden nojalla kansam¬ 
me pakkosiirrettiin sen historialliselta asuinalueelta; 

- toimeenpanemaan rankaisutoimenpiteiden kohteeksi joutuneen in¬ 
kerinsuomalaisen kansan poliittinen rehabilitaatio; 

- takaamaan vapaaehtoisesti kotiseudulleen palaaville inkerinsuoma¬ 
laisille valtiollinen tuki; 

- suomaan inkerinsuomalaisille nykyoloissa hyväksyttävä kulttuuri- 
autonomian muoto, joka turvaisi kansallisen elpymisen ja kulttuurin 
säilymisen. 

Vetoomus luovutettiin 16.3.1990 Neuvostoliiton Korkeimman neuvos¬ 
ton sihteeristölle ja 19.12.1990 Venäjän Federaation Kansallisuusasiain 
valtiolliselle komitealle. Vastaanottajat eivät ole vastauksia lähettäneet. 

Inkerinsuomalaisten rehabilitaatiota toivoen L. Gildi lähetti Venäjän 
Federaation ensimmäiselle edustajakokoukselle ja B. N. Jeltsinille seu- 
raavan sähkeen: 

inkerinsuomalaiset tervehtivät Venäjän kansanedustajia. Me toi¬ 
vomme, että te hyväksytte ensisijaisesti ja demokraattisesti lain kansam¬ 
me rehabilitaatiosta, joka on vuosikymmeniä ollut stalinilaisen kansan¬ 
murhan kohteena. Meidän monista vetoomuksistamme huolimatta 
lainsäätäjät eivät ole vastanneet pyyntöihimme. Kansamme hätätila jat¬ 
kuu. Auttakaa”. 

Edustajakokous hyväksyi 26.4.1991 lain ” Vainottujen kansojen 
rehabilitaatiosta”, mutta tämäkään laki ei vaikuttanut ratkaisevasti in¬ 
kerinsuomalaisten asemaan. 29.6.1993 vahvistetussa Venäjän Federaa¬ 
tion Korkeimman neuvoston asetuksessa ”Venäjänsuomalaisten rehabi¬ 
litaatiosta” kuitenkin viitataan sen pykäliin ja vuodesta 1993 sitä alet¬ 
tiin soveltaa erikoissiirtolaisina olleisiin inkerinsuomalaisiin. 

Inkerin Liiton ponnistukset inkerinsuomalaisten rehabilitoimiseksi 
jatkuivat. 

Kun O. W. Kuusinen valittiin Yleisneuvostoliittolaisen kommunisti¬ 
sen puolueen Keskuskomitean puhemiehistön jäseneksi, hän ei tehnyt 
mitään inkerinsuomalaisten rehabilitoimiseksi. Neuvoja ja apua saatiin 
Karjalan Autonomisen Sosialistisen Neuvostotasavallan hallituksen 
edustajalta V. N. Stepanovilta. 

Kun nimitykset Ingria, Inkeri, Ingermanland olivat kiellettyjä ja pois¬ 
tettiin käytöstä, oli kielenkäytöstä vielä poistettava käsite inkerin¬ 
suomalaiset. Tämän saivat aikaan, niin kummallista kuin se onkin, de¬ 
mokraatit. Vuonna 1993 he vaihtoivat vuosisatoja käytössä olleen ni¬ 
mityksen inkerinsuomalaiset uuteen - venäjänsuomalaiset. Ensi kertaa 
tällainen vaihto tapahtui Venäjän Federaation Korkeimman neuvoston 
29. kesäkuuta 1993 päivätyssä asetuksessa ”Venäjänsuomalaisten reha- 
bilitaatiosta ”. 

Seuraavan asetuksen tekstiin, joka on inkerinsuomalaisten rehabili- 
taatioasiakirja, jäi useita epätyydyttäviä sanamuotoja, joita ei pystytty 
estämään. Tärkein niistä on kansamme nimityksen vaihtuminen inkerin¬ 
suomalaisesta venäjänsuomalaiseksi. Tämä Venäjän Federaation Kor¬ 
keimman neuvoston puheenjohtajan R. I. Hasbulatovin 29.6.1993 alle¬ 
kirjoittama Venäjän Federaation Korkeimman neuvoston asetus ”Ve- 
näjänsuomalaisten rehabilitaatiosta” edustaa epätyydyttävyydestään 
huolimatta yhtä historiallista vaihetta kansamme kohtalossa. 

Oikeudellisessa mielessä vasta 29. kesäkuuta vuonna 1993 vahvis¬ 
tetussa asetuksessa ”Venäjänsuomalaisten rehabilitaatiosta” kaikki in¬ 
kerinsuomalaisia koskevat rajoitukset kumottiin. Näin muodoin se 
ajanjakso, jolloin inkerinsuomalaiset elivät oikeuksiensa ja vapauksien¬ 
sa rajoitusten piirissä ei päättynyt 23. huhtikuuta 1954, vaan 29. ke¬ 
säkuuta vuonna 1993. Tällaisen oikeusasiakirjan vahvistaminen tuli 
mahdolliseksi toisaalta maan demokratisoitumisen ja toisaalta henkilö¬ 
kohtaisesti R. I. Hasbulatovin ansiosta, joka itse oli ollut pakkosiirret¬ 
tynä ja ymmärsi inkerinsuomalaisten raskaan kohtalon. (Katso liite: 
Tärkeimpiä päätöksiä... 29.6.1993) 

Tämän asetuksen tullessa julkisuuteen inkerinsuomalaiset viimein¬ 
kin rehabilitoitiin, heidät julistettiin valtion edessä syyttömiksi ja epä¬ 
oikeudenmukaisesti rangaistuiksi. Silloin iloissaan kukaan ei aavista¬ 
nutkaan, millainen touhu alkaisi Valtiollisen turvallisuuspalvelun ja 
Sisäasiainministeriön virkamiesten kabineteissa rehabilitaatioasetuksen 
tulkinnan muuntamiseksi ja sen toimeenpanon lykkäämiseksi. Sen 
toimeenpanoa sabotoivat paikalliset neuvostot, Pietarin kaupungin joh¬ 
taja sekä Feningradin alueen kuvernööri. 

Rehabilitaatiota tavoittelevat poliittisten rankaisutoimenpiteiden 
uhrit ovat joutuneet usein myös nykyisen virkavallan uhreiksi. Heille ei 
rehabilitaatiotodistuksia myönnetä, vaikka Venäjän Federaation Kor¬ 
keimman neuvoston vuonna 1993 vahvistama laki ”Venäjänsuomalais- 
ten rehabilitaatiosta” sitä edellyttää. Myös voimassa oleva Venäjän 

Federaation laki pitää karkotusta tai pakkosiirtoa kansallisin perustein 
poliittisena rankaisutoimenpiteenä. Tämä koskee myös sotavuosina 
Suomessa asuneiden henkilöiden ja heidän jälkeläistensä rehabilitaatio- 
ta sekä vuonna 1942 Sisäasiain kansankomissariaatin taholta saarretus¬ 
ta Leningradista ja Leningradin alueelta pakkosiirrettyjen 28 tuhannen 
inkerinsuomalaisen ja heidän jälkeläistensä rehabilitaatiota. 

Laki "Poliittisten rankaisutoimenpiteiden uhrien rehabilitaatiosta”, 
vahvistettu 18. lokakuuta vuonna 1991, määritteli henkilöt, jotka po¬ 
liittisten motiivien vuoksi "joutuivat karkotetuiksi asuinseudultaan hal¬ 
linnollisin perustein tietyille alueille tai erikoissiirtolaisiksi, joutuivat 
pakkotöihin olosuhteissa, joissa vapautta ja muita oikeuksia rajoitettiin 
Sisäasiain kansankomissariaatin työkolonnat mukaan lukien”. 

Toisessa 26. huhtikuuta vuonna 1991 vahvistetussa laissa "Vainot¬ 
tujen kansojen rehabilitaatiosta” todetaan: "Rankaisutoimenpiteiden 
alaisina pidetään kansoja (kansallisuuksia tai etnisiä ryhmiä ja muita 
historiallisesti muovautuneita kulttuurisia ja etnisiä yhteisöjä), joita 
kohtaan kansallisuuden tai muun tunnusmerkin johdosta valtio on har¬ 
joittanut parjausta, kansanmurhaa samanaikaisten pakkosiirtojen 
kanssa, lakkauttanut kansallisia ja valtiollisia muodostumia, muutta¬ 
nut rajoja, ylläpitänyt erikoissiirtopaikoissa väkivaltaista ja terrori¬ 
soivaa järjestelmää”. (Katso liite: Tärkeimpiä päätöksiä... 26.04. 1991). 

Venäjän Federaation Korkeimman neuvoston 29. kesäkuutal993 
päivätyssä asetuksessa "Venäjänsuomalaisten rehabilitaatiosta” sano¬ 
taan: Kaikki venäjänsuomalaisiin kohdistetut lait ja asetukset, jotka oli 
hyväksytty 1930-40-luvuilla ja jotka olivat olleet poliittisten rankaisu- 
toimenpiteiden oikeudellisena perustana heitä vastaan, julistetaan lain¬ 
vastaisiksi ja pätemättömiksi koskien pakkohäätöjä historiallisilta 
asuinsijoiltaan Venäjän federaation alueilta, erikoissiirtolaisten komen¬ 
non alaisiksi alistamista, pakkotyöhön lähettämistä, vapauden sekä 
muiden oikeuksien rajoittamista. 

Näin ollen mainitut lait määrittelevät, että rehabilitoitaviksi kuulu¬ 
vat henkilöt, jotka poliittisista syistä, kansallisuuden tai muun tunnus¬ 
merkin mukaan joutuivat karkotetuiksi asuinseudultaan hallinnollisin 
perustein, pakkosiirretyiksi, häädetyiksi tai erikoissiirtolaisiksi. Kaik¬ 
kia näitä poliittisten rankaisutoimenpiteiden muotoja käytettäessä in¬ 
kerinsuomalaiset joutuivat karkotetuiksi kansallisuutensa perusteella, 
mutta rehabilitaation vahvistamisen yhteydessä yksityisiltä kansalaisilta 
vaaditaan henkilökohtaisia todisteita rankaisutoimenpiteistä heitä koh¬ 
taan. Tämän todistamiseksi asiakirjojen puuttuessa hakijaa kehotetaan 

viemään asia oikeuteen, jolloin tarvitaan kaksi kansalaista todistamaan, 
että kyseinen henkilö ei ollut vapaehtoisesti paikkakunnalle muuttanut 
siirtolainen, vaan oli karkotettu sinne poliittisin tai kansallisin perus¬ 
tein. Todistajia on 50-60 vuotta myöhemmin vaikea löytää. Kuitenkin 
rehabilitaatiotodistusta vaaditaan, jos henkilö pyrkii esimerkiksi oikeu¬ 
den kautta palauttamaan entisen kotinsa perheensä asunnoksi. 

Vaikka lait ovat koko maassa samat, tulkitaan niitä vaihtelevasti. 
Teloitettujen tai karkotettujen rehabilitaatiota haettaessa eri alueitten ja 
ministeriöiden arkistojen virkailijoiden päätökset eivät ole yhteneväisiä. 
Myös samasta arkistosta samaa henkilöä koskevaan kyselyyn saattoi eri 
aikoina tulla erilaisia vastauksia. Karjalan tasavallassa on juridisin pe¬ 
rustein rehabilitaatiotodistuksen saanut 180 Suomesta palannutta in¬ 
kerinsuomalaista, mutta Pietarissa ja Leningradin alueella juridisin pe¬ 
rustein rehabilitaatiotodistuksia ei myönnetä, vaan suositellaan asian 
viemistä oikeuteen. 

Kun inkerinsuomalaiset anoivat rehabilitaationsa virallistamista viit¬ 
taamalla 26. huhtikuuta 1991 Korkeimman neuvoston vahvistamaan 
lakiin ”Vainottujen kansojen rehabilitaatiosta”, Leningradin ja Lenin¬ 
gradin alueen Valtiollisen turvallisuuspalvelun hallinnon päällikkö 
A. N. Psenicnyi vastasi 21. toukokuuta 1991: ” Anomusten käsittely re- 
habilitaatiotodistusten myöntämiseksi koskien vuoden 1942 pakkoeva- 
kuointia Leningradista ja Leningradin alueelta kansallisin perustein on 
väliaikaisesti keskeytetty vahvistetun lain toimeenpanomekanismin ja 
asiasta vastaavan valtiollisen järjestön asettamiseen asti”. 

Vuonna 1915 syntyneen Eva Matin tytär Kiiskin rehabilitaatio- 
anomukseen A. N. Psenicnyi vastasi vuonna 1993, että 26. huhtikuuta 
1991 vahvistettu laki ”Vainottujen kansojen rehabilitaatiosta” koskee 
myös inkerinsuomalaisia erikoissiirtolaisia, mutta lain toimeenpano- 
mekanismia ei ole vieläkään vahvistettu. 

Vuoden 1994 alussa pietarilaiset lainvalvontaelimet saivat viimein 
viralliset selvitykset ja alkoivat postittaa seuraavanlaisia kirjeitä: ”Syys- 
tä, että samansisältöisiä anomuksia on saapunut Pietarin kaupungin ja 
Leningradin alueen Valtiollisen turvallisuuspalvelun päähallinnon in¬ 
formaatiokeskukseen vuodesta 1991, pyydämme anteeksi mahdollista 
viivytystä Teidän anomuksenne käsittelyssä, koska anomuksia tullaan 
käsittelemään niiden saapumisjärjestyksessä”. 

Herää kysymys, ehtiikö Eva Kiiski saada päätöksen omaan anomuk¬ 
seensa, sillä hän täyttää pian 90 vuotta. Rehabilitaatiotodistusta hän 
tarvitsee siihen tarkoitukseen, että voisi viimeinkin oikeusmenettelyn 

kautta päästä Vsevolozskissa olevaan omaan taloonsa, joka oli riistetty 
häneltä vuoden 1942 pakkoevakuoinnin yhteydessä Siperiaan. Ilman 
rehabilitaatiotodistuksia tuomioistuimet eivät tällaisia kanteita käsittele. 
Nykyisissä oloissa lukemattomlat inkerinsuomalaiset eivät tästä syystä 
voi vieläkään saada talojaan omistukseensa. 

Paitsi pitkiä rehabilitaatioanomusten käsittelyaikoja huolestuttavaa 
on myös Sisäasiain- ja Turvallisuusministeriöiden valikoiva suhtautu¬ 
minen rehabilitaation lainsäädännölliseen perustaan. Yli kaksi vuotta 
he selvittelivät koskeeko 18. lokakuuta vuonna 1991 vahvistettu laki 
Poliittisten rankaisutoimenpiteiden uhrien rehabilitaatiosta” myös in¬ 
kerinsuomalaisia. Nykyään rehabilitaatiotodistuksissa jo viitataan tä¬ 
hän lakiin. 

Ihmetystä herättää myös se seikka, miksi ei huomioida kahta muuta 
samanarvoista lakia kuten 26.huhtikuuta vuonna 1991 vahvistettua 
"Vainottujen kansojen rehabilitaatiosta” sekä 29. kesäkuuta 1993 vah¬ 
vistettua lakia ”Venäjänsuomalaisten rehabilitaatiosta”. 

Laissa Poliittisten rankaisutoimenpiteiden uhrien rehabilitaatiosta” 
kansojen pakkosiirtoa ei pidetä poliittisena rankaisutoimenpiteenä, 
kun taas sitä ennen 26. huhtikuuta vuonna 1991 vahvistetussa laissa 
"Vainottujen kansojen rehabilitaatiosta” sekä sen jälkeen 29. kesäkuuta 
1993 vahvistetussa laissa "Venäjänsuomalaisten rehabilitaatiosta” pakko¬ 
siirto on asetettu ensisijaiseksi muiden rankaisutoimenpiteiden joukos¬ 
sa. Sisäasiainministeriössä ei toimita näiden kolmen lain perusteella, 
vaan ainoastaan 18. lokakuuta vuonna 1991 vahvistetun "Poliittisten 
rankaisutoimenpiteiden uhrien rehabilitaatiosta” -lain perusteella, jossa 
kansojen pakkosiirtoa ei pidetä poliittisena rankaisutoimenpiteenä. 

Yllämainitun "Venäjänsuomalaisten rehabilitaatiosta” -lain hyväk¬ 
symisestä on kulunut toistakymmentä vuotta ja voidaan kysyä, mitä 
käytännössä on tehty sen toteuttamiseksi? Siihen voidaan vastata ly¬ 
hyesti: kaikki suomalaiset poliittisten vainojen uhrit ja heidän lapsensa 
ovat saaneet rehabilitaatiotodistukset. Myös sotalapsia, jotka ovat ol¬ 
leet Viron Kloogan leirillä, pidetään alaikäisinä fasismin uhreina. Siinä 
kaikki. 

Suomesta palanneita inkerinsuomalaisia seuraa heidän paluustaan 
alkaen nykypäiviimme asti pahansuopainen suhtautuminen Sisäasiain¬ 
ministeriön virkailijoiden taholta. He kieltäytyvät antamasta Suomesta 
palanneille inkerinsuomalaisille rehabilitaatiotodistuksia seuraavin pe¬ 
rustein: Suomessa ollessaan inkerinsuomalaiset asuivat paremmissa 
oloissa kuin ne neuvostoihmiset, jotka saksalaiset miehittäjät olivat 

lähettäneet töihin Saksaan; toisaalta Suomesta Neuvostoliittoon palan¬ 
neita inkerinsuomalaisia eivät Sisäasiain kansankomissariaatin virkaili¬ 
jat kaikkialla luokitelleet erikoissiirtolaisiksi. Ongelmana on, että ne 
rehabilitaatiota hakevat kansalaiset, jotka vuosina 1944-45 palautet¬ 
tiin Suomesta, saavat rehabilitaatiota koskeviin anomuksiinsa kielteisiä 
vastauksia sillä perusteella, että viranomaisten mukaan he asuivat kar- 
kotusalueilla siirtolaisten statuksella, eivätkä siten kuulu rehabilitoita¬ 
vien ryhmään. Tosiasia kuitenkin on, että inkerinsuomalaiset siirrettiin 
Suomesta entisen asuinseutunsa Leningradin alueen asemesta Neuvos¬ 
toliiton sisäalueille erikoissiirtolaisina. Voisi olettaa, että nämä valtio¬ 
vallan pitkään vainoamat ihmiset kuuluvat ehdottomasti ja välittömästi 
rehabilitoitaviksi. Mutta Pietarin kaupungin ja Leningradin alueen Fe¬ 
deratiivisen turvallisuuspalvelun päähallinnon informaatiokeskukses¬ 
sa ja monella muullakin taholla ollaan eri mieltä. Kirjan tekijä pyrkii 
todistamaan, että oleskelu Suomessa ei oikeuttanut pitämään inkerin¬ 
suomalaisia neuvostovallan rankaisutoimenpiteiden kohteena. Kui¬ 
tenkin he joutuivat niiden kohteeksi, koska heiltä kiellettiin paluu enti¬ 
sille asuinsijoilleen Leningradiin ja Leningradin alueelle, mikä tarkoitti 
karkotusta. Nykyisten lakien mukaan karkotus on poliittinen ran¬ 
kaisutoimenpide kansallisin perustein. Näin Suomesta 1940-luvulla 
palanneita inkerinsuomalaisia voidaan pitää poliittisten rankaisu- 
toimenpiteiden uhreina sen tosiasian perusteella, ettei heitä palautettu 
entisille asuinsijoilleen Leningradin alueelle, vaan siirrettiin Velikolu- 
kin, Novgorodin, Jaroslavlin, Kalinin ja Pihkovan alueille erikoissiirto¬ 
laisina. 

Sisäasiain kansankomissariaatin 29.12.1944 antaman päiväkäskyn 
perusteella kaikki inkerinsuomalaiset rekisteröitiin ja he joutuivat julki¬ 
sen valvonnan alaisiksi. Tämä on tosiasiassa karkotus, joka on poliitti¬ 
nen rankaisutoimenpide ja se tapahtui valtiovallan päätöksen perusteel¬ 
la. Kaikki Suomesta palanneet inkerinsuomalaiset saivat vuonna 1947 
passeihinsa pykälän 38, joka rajoitti ihmisoikeuksia ja vapauksia. Juuri 
tästä syystä kaikki Suomesta palanneet inkerinsuomalaiset olisi rehabi¬ 
litoitava. 

Kun Suomesta palautettu väestö muodosti 2/3 koko inkerinsuoma¬ 
laisesta väestöstä, on sen rajaaminen rehabilitoinnin ulkopuolelle näh¬ 
tävä aikaisemmin rankaisutoimenpiteitä toteuttaneen ja nykyään inkerin¬ 
suomalaisten rehabilitaatiosta vastaavan järjestön torjuntavoittona. 

Sisäasiainministeriössä on sitkeästi pidetty kiinni siitä, että rehabi- 
litaatioon eivät ole oikeutettuja kaikki Leningradista ja Leningradin 

alueelta pakkosiirretyt inkerinsuomalaiset, vaan ainoastaan erikois- 
siirtolaiset. Ei ole varmuutta siitä, että nykyajan Sisäasiainministeriön 
virkamiehet tietävät, miten Sisäasiain kansankomissariaatti muutteli 
kaikkien inkerinsuomalaisten yhteiskunnallista asemaa. Sekä Leningra¬ 
dista ja Leningradin alueelta pakkosiirretyt inkerinsuomalaiset että 
Suomesta vuosina 1944-45 Neuvostoliittoon palautetut inkerinsuoma¬ 
laiset joutuivat Sisäasiain kansankomissariaatin taholta kahdenlaisten 
poliittisten rankaisutoimenpiteiden kohteeksi. Ne, jotka vuosina 1942- 
43 pakkosiirrettiin Leningradista ja Leningradin alueelta Siperiaan, jou¬ 
tuivat heti erikoissiirtolaisten asemaan. Suomesta Neuvostoliittoon pa¬ 
lanneet asutettiin Valtiollisen puolustuskomitean erittäin salaisen 19. 
marraskuuta vuonna 1944 päivätyn päätöksen N 6973 mukaisesti 
Velikolukin, Novgorodin, Jaroslavlin, Kalinin ja Pihkovan alueille myös 
erikoissiirtolaisina. 

Neuvostoliiton Sisäasiain kansankomissariaatin 29.12.1944 päivä¬ 
tyn salaisen päiväkäskyn N 274 perusteella kaikki inkerinsuomalaiset 
kirjattiin Sisäasiain kansankomissariaatin erikois- eli valvontaosastois¬ 
sa ja heidät luokiteltiin erikoissiirtolaisiksi, mikä tarkoitti yli 16-vuo- 
tiaille valvontahenkilökortteja ja pakollista ilmoittautumista valvonta¬ 
osastoon kerran kuukaudessa. 

Erikoissiirtolaisten asema vaihtui vuonna 1946 hallinnollisesti pakko- 
siirrettyjen statukseksi. Myöhemmin 7. toukokuuta 1947 Stalinin hen¬ 
kilökohtaisesti allekirjoittamalla määräyksellä inkerinsuomalaisten ase¬ 
ma muutettiin elinikäiseksi karkotukseksi. Tilanne jatkui muuttumatto¬ 
mana vuoden 1954 huhtikuuhun asti. Nykyään voimassa olevat lait 
määrittelevät sekä erikoissiirtolaisuuden että hallinnollisen karkotuk¬ 
sen kansallisin perustein poliittiseksi rankaisutoimenpiteeksi. 

Asiakirjojen puuttuessa inkerinsuomalaiset eivät yksityishenkilöinä 
kuitenkaan pysty todistamaan olleensa karkotuksessa hallinnollisin pe¬ 
rustein, koska Sisäasiain kansankomissariaateissa ei tällaista rekisteriä 
ollut. Vanha passisääntöjärjestelmä, jonka osana inkerinsuomalaisten 
elämää rajoittava pykälä 38 oli, on mitätöity. Kuitenkin Pietarin kau¬ 
pungin ja Leningradin alueen Sisäasiain päähallinnon informaatio¬ 
keskuksen virkailijat vaativat tällaisia todistuksia. Tämä estää suurta 
osaa inkerinsuomalaisista saamasta rehabilitaatiotodistuksia. 

Inkerinsuomalaisten rehabilitoitujen määrän vähentämiseksi Pietarin 
kaupungin ja Leningradin alueen Sisäasiain päähallinnon informaatio¬ 
keskus sai aikaan vielä yhden ylipääsemättömän esteen. Asetuksessa 
Etuisuuksien myöntämisjärjestyksestä rehabilitoiduille ja poliittisista 

rankaisutoimenpiteistä kärsineille henkilöille” poliittisista rankaisu- 
toimenpiteistä kärsineiksi luetaan myös ”alle 16-vuotiaat lapset, jotka 
olivat asuneet yhdessä vanhempiensa kanssa vapauden riiston olo¬ 
suhteissa karkotuksessa tai erikoissiirtolaisina”. 

Kuten edellä jo mainittiin, karkotus hallinnollisin perustein tuli voi¬ 
maan vuonna 1946 ja jatkui muuttumattomana vuoden 1954 huhti¬ 
kuuhun asti. Näiden vuosien aikana lapset aikuistuivat ja Sisäasiain 
kansankomissariaatti kovensi heihin kohdistamaansa kontrollia. En¬ 
simmäiseen passiinsa he saivat pykälän 38. Saadakseen nyt todistuksen 
siitä, että henkilö oli rankaisutoimenpiteen kohteena, häntä kehotetaan 
Pietarin kaupungin ja Leningradin alueen Sisäasiain päähallinnon in¬ 
formaatiokeskuksen taholta kääntymään niiden alueiden Sisäasiain hal¬ 
lintoelinten puoleen, jossa he 16 ikävuotensa jälkeen asuivat, jolloin 
passi heille myönnettiin. Tällainen vaatimus johtaa umpikujaan, koska 
erikoissiirtolaisten asema vaihtui karkotukseen hallinnollisin perustein, 
eikä alueiden Sisäasiain hallintoelimillä ole tietoja sinne aikaisemmin 
karkotetuista inkerinsuomalaisista, joten he eivät sellaisia todistuksia 
anna. Kun vaadittua todistusta ei ole mahdollista esittää, kieltäytyy Pie¬ 
tarin kaupungin ja Leningradin alueen Sisäasiain päähallinnon infor¬ 
maatiokeskus antamasta hakijoille todistuksia siitä, että he olivat kärsi¬ 
neet poliittisista rankaisutoimenpiteistä. Asia olisi vielä mahdollisuus 
todistaa oikeuden kautta, mutta vuosina 1946-54 aikuistuneet nuoret 
eivät voi tätä mahdollisuutta käyttää, koska todistajia ei enää löydy. 
Sitä paitsi kansallisuutensa perusteella vainotut ihmiset ovat joutuneet 
useissa tapauksissa vaihtamaan asuin- ja työpaikkaansa, salaamaan 
kansallisuutensa tai muuttamaan sukunimensä. 

Kaikki nämä inkerinsuomalaisten ryhmät kuuluvat rehabilitoitaviksi 
asianomaisten anomusten perusteella. Laki ei vaadi Sisäasiainministe¬ 
riötä selvittämään, mihin rankaisutoimenpiteistä kärsineet oli viety ja 
kuinka kauan he siellä asuivat. Tästä huolimatta Pietarin kaupungin ja 
Leningradin alueen Valtiollisen turvallisuuspalvelun päähallinnon in¬ 
formaatiokeskus vaatii Suomesta palanneita inkerinsuomalaisia esittä¬ 
mään todistuksia siitä, missä ja kuinka kauan he olivat olleet karkotet¬ 
tuina tai erikoissiirtolaisina. Vaikka lain mukaan anomukset on käsitel¬ 
tävä kolmen kuukauden sisällä, tosiasiallisesti prosessi on venynyt vuo¬ 
sien mittaiseksi. 

Yksinkertaisempaa olisi myöntää rehabilitaatiotodistuksia pakko¬ 
siirron tai karkotuksen perusteella. Ensiksikin, laki ei vaadi todisteita 
siitä, mihin ja kuinka pitkäksi ajaksi henkilö oli häädetty; toiseksi, asia- 

kirjat pakkosiirroista ovat säilyneet Pietarin kaupungin ja Leningradin 
alueen arkistoissa; kolmanneksi, henkilön pakkosiirto pysyvältä asuin¬ 
paikaltaan, omaisuuden ja vapauden menettäminen kansallisin perus¬ 
tein on jo sinänsä poliittinen rankaisutoimenpide ajasta ja paikasta riip¬ 
pumatta; neljänneksi, tiedot erikoissiirtolaisista heidän entisillä olin¬ 
paikoillaan eivät ole välttämättä säilyneet. Lapsia ei erikoiskomendantti- 
virastoissa kirjattu, so. niitä henkilöitä, jotka nykypäivinä ovat eläke¬ 
ikäisiä ja anovat rehabilitaatiota. Sitä paitsi monet lapset jäivät niissä 
olosuhteissa orvoiksi. Pakkosiirtojen aikana kuolleiden hautauspaikois¬ 
ta on vähän tietoja. Mistä voisivat siihen aikaan orvoiksi jääneet lapset 
nyt saada todistuksia? 

Kun vuonna 1942 Sisäasiain kansankomissariaatin toimesta valmis¬ 
teltiin kymmenien tuhansien inkerinsuomalaisten pakkosiirtoa Lenin¬ 
gradista ja Leningradin alueelta Siperiaan, se tapahtui Leningradin rin¬ 
taman sotaneuvoston 9. maaliskuuta v. 1942 hyväksytyn päiväkäskyn 
N00713 ” Valtiolle vaarallisten henkilöiden karkotuksesta Leningradis¬ 
ta ja sen esikaupunkialueilta” ja 20. maaliskuuta v. 1942 hyväksytyn 
päiväkäskyn N00714 ” Saksalaisten ja suomalaisten pakollisesta eva¬ 
kuoinnista Leningradista ja sen esikaupunkialueilta ” perusteella ja sitä 
nimitettiin pakkoevakuoinniksi sota-ajan olosuhteisiin viitaten. 

Väestön siirto aloitettiin 15.03.1942. Operaatiota pidettiin erittäin 
salaisena, sillä karkotus tapahtui kansallisin perustein ja oli tarkoitettu 
ikuiseksi. Kukaan inkerinsuomalaisista ei osannut ajoissa varautua sii¬ 
hen ja koko omaisuus jäi paikallisen neuvostovallan edustajien käyt¬ 
töön. Mitään luetteloja karkotettujen omaisuudesta tai arviota sen hin¬ 
nasta ei sen omistajille annettu. Sama koskee myös vuosina 1930-36 
rajaseudulta pakkosiirrettyjen kymmeniä tuhansia talouksia sekä sota¬ 
vuosina Suomessa asuneiden inkerinsuomalaisten säilyneitä taloja. 
Sota-ajan olosuhteissa toimitettua pakkoevakuointia ei valtiovalta 
pitkään tunnustanut karkotukseksi, kuten ei Suomesta palanneita ja 
erikoissiirtolaisina asuneita julkisen valvonnan alaisina olleita inkerin- 
suomalaisiakaan pidetty poliittisen vainon uhreina. 

Toisen maailmansodan päättymisen jälkeen inkerinsuomalaiset yrit¬ 
tivät omatoimisesti palata synnyinseuduilleen, jossa säilyi vielä noin 
1 500 eheätä inkerinsuomalaisten asuintaloa ja talousrakennuksia. 
Mutta Neuvostoliiton Kansankomissaarien neuvoston 19. syyskuuta 
1945 vahvistama määräys N13925 pc ”Sisäasiain kansankomissariaa¬ 
tin valvonnan tehostamisesta inkerinsuomalaisten asumisen estämiseksi 
Leningradin alueella” sekä Sisäasiain kansankomissaarin sijaisen 24. 

syyskuuta vuonna 1945 lähettämä samanaiheinen direktiivi estivät hei¬ 
dän paluunsa. (Katso liite: Tärkeimpiä päätöksiä... 19.9.1945). 

Venäjän Federaation hallitus vahvisti 12. elokuuta 1994 päätöksen 
N 926, joka sisälsi ” Asetuksen laittomasti poistetun, takavarikoidun tai 
muulla tavalla poliittisten rankaisutoimenpiteiden yhteydessä omistuk¬ 
sesta menetetyn kansalaisten omaisuuden palauttamisesta, sen arvon 
korvaamisesta tai rahallisen kompensaation maksusta 

Anomusten jättämisen takarajaksi määriteltiin vain 3 vuotta rehabi- 
litaation myöntämisestä, mikä on ristiriidassa vastuun kantamisen 
kanssa kansanmurhasta kärsineitä kohtaan, sillä kansanmurhan tuotta¬ 
mat kärsimykset eivät vanhene koskaan. Tässä yhteydessä moraalisista 
kärsimyksistä ei edes keskusteltu. 

Inkerinsuomalaisten osalta myytyjen talojen ja muun omaisuuden 
arvon korvaaminen vaihdettiin pieneen 10 000 ruplan kompensaatioon. 
Lisäksi sen saamiseksi kasattiin sellainen määrä byrokraattisia esteitä, 
joiden vuoksi suurin osa talojen omistajista ei sitä saanut. 

Saadakseen omaisuudestaan rahallisen korvauksen hakijan tulisi liit¬ 
tää anomukseensa seuraavat asiakirjat: 

- notaarin oikeaksi todistama kopio rankaisutoimenpiteiden kohteeksi 
joutuneen henkilön rehabilitaatiotodistuksesta; 

- omaisuuden takavarikoinnin tai menetyksen vahvistavat asiakirjat; 

- notaarin oikeaksi todistamat kopiot perintöön oikeuttavista asia¬ 
kirjoista. 

Odottamattomasta pakkosiirrosta oli kulunut jo yli puoli vuosisataa. 
On luonnollista, että niissä olosuhteissa rakennuksia ja muuta omai¬ 
suutta koskevia asiakirjoja ei enää ole säilynyt. Niitä ei saattanut löytyä 
arkistoistakaan. Sellaisissa tapauksissa edellytettiin oikeudenkäyntiä 
2-3 todistajan läsnä ollessa. Harva ihminen onnistui kuitenkaan löytä¬ 
mään todistajia yli puolen vuosisadan takaa. Jos oikeus huomioi todis¬ 
tajien lausunnot ja päätyi omaisuuden palauttamisesta myönteiseen 
päätökseen, sen täytäntöönpano ei kuitenkaan ollut varmaa, sillä 
Oikeusministeriön arvion mukaan vain noin 30 % oikeuden päätöksis¬ 
tä pannaan täytäntöön. 

Taloista saadun rahallisen korvauksen niukkuus kertoo myös ny¬ 
kyisten paikallisten vallanpitäjien haluttomuudesta käytännöllisesti 
avustaa inkerinsuomalaisia heidän asuttamisessaan historialliselle 
asuinseudulleen, kuten Venäjän Federaation Korkeimman neuvoston 
asetuksen ”Venäjänsuomalaisten rehabilitaatiosta” kohta 5. edellyttää. 

Inkerinsuomalaisten aseman tilannekatsaus 
ja korjaussuunnitelmat 

Vuoden 1997 tammikuussa Pietarissa kokoontui ensimmäinen kansain¬ 
välinen seminaari, jonka teemana oli Inkerinsuomalainen projekti vuo¬ 
sina 1997-2000 inkerinsuomalaisen kansan monipuolisen elvytysohjel¬ 
man kehittämiseksi ja toteuttamiseksi. Siihen osallistui Venäjän, Suo¬ 
men, Pietarin, Leningradin alueen ja Karjalan tasavallan hallitusten 
edustajia. Suomea edustivat muiden muassa Pakolais- ja siirtolaisuus- 
asiain neuvottelukunta Pertti Sorsan johdolla ja Suomen Pietarin pää¬ 
konsuli Osmo Lipponen. Seminaarissa käsiteltiin muun muassa ratkai¬ 
semattomia inkerinsuomalaisten rehabilitaatio-ongelmia. L. Gildi esit¬ 
teli seminaarin osallistujille sekä kaikille asianosaisille tahoille valmiste¬ 
lemansa aihetta käsittelevän monipuolisen aineiston ehdotuksineen ja 
toivomuksineen. Ensiksi tilannekatsaus inkerinsuomalaisten asemasta 
ja oloista. 

”Stalinin aikaisen terrorin oloissa inkerinsuomalaisia tuhottiin fyysi¬ 
sesti ja kaikki eloon jääneet pakkosiirrettiin historialliselta synnyin¬ 
seudultaan Sisäasiain kansankomissariaatin joukkojen valvonnassa Si¬ 
periaan, Keski-Aasiaan ja maan pohjoisalueille erikoissiirtolaisiksi tai 
karkotukseen. Suomesta vuonna 1944 palanneita inkerinsuomalaisia 
asutettiin Venäjän viidelle eri alueelle erikoissiirtolaisina rajoitetun asumis¬ 
oikeuden ja julkisen valvonnan alaisina, jota sääteli senaikaisten passi- 
sääntöjen pykälä 38. Neuvostoliiton hallituksen taholta otettiin eri 
aikoina käyttöön useita inkerinsuomalaisia koskevia rajoituksia, joita 
ei ole tähän mennessä vielä julkistettu. Osa niistä on voimassa vieläkin. 

Venäjän Federaation Korkein neuvosto hyväksyi 29. kesäkuuta 
1993 asetuksen ”Venäjänsuomalaisten rehabilitaatiosta”. Venäjän hal¬ 
litus on muuttanut tämän historiallisen lain pelkäksi julistukseksi siltä 
osin, mikä koskee suomalaisten vastaanottoa ja elinoloja heidän histo¬ 
riallisella synnyinseudullaan Pietarissa ja Leningradin alueella. Tästä 
syystä useat sadat suomalaisperheet asuvat edelleen entisillä karkotus- 
alueilla. Riittänee maininta siitä, ettei yksikään rehabilitoitu suomalai¬ 
nen ole vuoden 1993 jälkeen saanut Pietarista tai Leningradin alueelta 
asuntoa, joka heille lain mukaan kuuluu. Suurin osa rehabilitoiduista 
inkerinsuomalaisista ei voi saada edes mitätöntä rahallista korvausta 
rankaisutoimenpiteiden seurauksena menetetystä talostaan ja omaisuu¬ 
destaan siitä syystä, että äkillisen Leningradista tai Leningradin alueelta 
häädön aikana tarvittavat asiakirjat olivat jääneet taloihin ja asuntoi¬ 
hin, joiden haltijoiksi tulivat heti paikallisen vallan edustajat. 


154 







Stalin ja kumppanit karkottivat inkerinsuomalaisia Leningradista ja 
Leningradin alueelta ikuisiksi ajoiksi. Vuodesta 1953 toinen toisensa 
jälkeen vaihtuvat maan hallitukset eivät vahvistaneet yhtäkään päätöstä 
tai asetusta, joka olisi helpottanut syyttömästi parjatun ja kärsineen 
kansan paluuta historialliselle synnyinseudulleen. Näin ollen tosiasialli¬ 
sesti säilyy stalinilais-zdanovilainen tavoite olla sallimatta inkerin¬ 
suomalaisten kansallista elpymistä Pietarissa ja Leningradin alueella. 

”Pehmein” taloudellisin keinoin, välinpitämättömyydellä inkerin¬ 
suomalaisia kohtaan saadaan aikaan heidän jatkuva vähenemisensä. 
Toisin sanoen Venäjän, Pietarin ja Leningradin alueen hallitukset jatka¬ 
vat Venäjän alkuperäiskansan Nakertamista”, jonka olemassaoloa Pie¬ 
tarissa ja Leningradin alueella pidetään geopoliittisesti epäsuotavana. 
Sisäasiain kansankomissariaatin panettelijoilla ja vuosien 1930-1940 
Puna-armeijan yleisesikunnalla on pitkät kädet. 

Kansallinen katastrofi ja inkerinsuomalaisten täydellinen katoami¬ 
nen voidaan estää, jos valtiollisella tasolla ryhdytään välittömästi te¬ 
hokkaisiin toimenpiteisiin ja saadaan tarpeellista apua ulkomailta”. 

Tilannekatsauksen ohella esitettiin ehdotuksia ja toivomuksia Venäjän 
Federaation hallitukselle, Venäjän Federaation neuvostolle ja valtiolli¬ 
selle Duumalle, Pietarin kaupungin ja Leningradin alueen hallinnolle. 
Myös Suomen hallitukselle esitettiin erityisesti Inkerin kulttuuria tuke¬ 
via ehdotuksia. 

Seminaarin ja muiden yhteydenottojen seurauksena Venäjän Fede¬ 
raation kansallisuuksien ja federatiivisten suhteiden ministeriö perusti 
15.7.1997 inkerinsuomalaisten asioita käsittelevän työryhmän ja mää¬ 
räsi sen puheenjohtajaksi A. A. Tomtosovin. 

Työryhmään kuului 24 henkeä, jotka olivat Venäjän Federaation 11 
eri ministeriön edustajia, Sisäasiainministeriö ja Turvallisuuspalvelu 
mukaan lukien sekä lisäksi Karjalan tasavallan, Leningradin ja Novgo¬ 
rodin alueiden inkerinsuomalaisten kansalaisjärjestöjen edustajat. Ko¬ 
kouksia oli määrä pitää vähintään kerran neljässä kuukaudessa. 

Ensimmäinen istunto pidettiin 21.10.1997. Sen eräänä tärkeänä kysy¬ 
myksenä pidettiin Suomesta 1940-luvulla palanneiden inkerinsuomalais¬ 
ten rehabilitaatio-ongelmaa, sillä nykyään heihin ei sovelleta 29.6.1993 
Venäjän federaation Korkeimman neuvoston vahvistamaa asetusta 
”Venäj änsuomalaisten rehabilitaatiosta ”. 

Sisäasiainministeriön, Turvallisuuspalvelun sekä Venäjän Prokuraat- 
torilaitoksen edustajat olivat edelleenkin sitä mieltä, ettei ole oikeudellisia 

perusteita pitää kaikkia Suomesta siirrettyjä inkerinsuomalaisia ran¬ 
kaisutoimenpiteistä kärsineinä. Asia on ratkaistava tapauskohtaisesti 
esitettyjen asiakirjojen perusteella. Jos asiakirjoja ei ole, tulisi käyttää 
oikeusmenettelyä. 

Venäjän Ulkoasiainministeriön edustaja S. V. Vinogradov totesi, että 
Suomeen 1940-luvulla siirretyistä inkerinsuomalaisista on Suomen 
Kansallisarkistossa olemassa luettelo ja kopioiden saanti sieltä on mah¬ 
dollista. Jos rankaisutoimenpiteen kohteeksi joutuneen henkilön status 
voidaan vahvistaa hallituksen päätöksellä yhdessä Suomen Kansallis¬ 
arkiston todistuksen kanssa, ei henkilökohtaisen rehabilitaation myön¬ 
tämiselle olisi esteitä. Sodanjälkeisinä vuosina inkerinsuomalaisiin koh¬ 
distetuista rankaisutoimenpiteistä tulisi päättää yhdessä Sisäasiain¬ 
ministeriön ja Turvallisuuspalvelun kanssa. 

Toisen rehabilitaatiota vailla olevan suuren inkerinsuomalaisten ryh¬ 
män muodostavat 1930-40-luvuilla synnyinseuduiltaan pakkosiirretyt. 
Turvallisuuspalvelun edustajan M. P. Miheikinin mukaan 1930-luvulla 
pakkosiirrettyjen luettelot voidaan vahvistaa, mutta vuosien 1939-40 
osalta se on vaikeampaa. Vuosina 1941-44 pakkosiirrettyjen luettelot 
ovat olemassa Pietarin Turvallisuuspalvelun osastolla, jotka käsittävät 
29 tuhannen pakkosiirretyn nimet. 

Toisena tärkeänä teemana olivat entisille asuinseuduilleen palaavien 
inkerinsuomalaisten asuinolojen ongelmat. Aiheesta pidettiin vastuulli¬ 
sena Pietarin ja Leningradin alueen hallintoja, jotka olivat tehneet pää¬ 
töksen asutuskeskusten rakentamisesta tähän tarkoitukseen, mutta sii¬ 
hen tarvittava rahoitus puuttuu. 

Puheenvuorossaan L. A. Gildi muistutti kymmenistä päätöksistä ja 
asetuksista sekä muista ohjeista, jotka vuoteen 1954 rajoittivat inkerin¬ 
suomalaisten vapauksia ja ovat todistuksena kansanmurhasta. Suomes¬ 
ta 1940-luvulla palanneita inkerinsuomalaisia voidaan pitää poliittisten 
rankaisutoimenpiteiden uhreina jo sen tosiasian perusteella, ettei heitä 
palautettu entisille asuinsijoilleen, vaan pakkosiirrettiin Jaroslavlin, 
Pihkovan, Novgorodin ja muille alueille. Tämä on karkotus, joka on 
poliittinen rankaisutoimenpide ja se tapahtui valtiovallan päätöksen pe¬ 
rusteella. Juuri tästä syystä kaikki Suomesta 1940-luvulla palanneet in¬ 
kerinsuomalaiset olisi rehabilitoitava. 

Pakkoluovutetun omaisuuden korvaamisesta on myös tehtävä pää¬ 
tös. Karkotus tapahtui odottamatta, lain määräämiä asiakirjoja ei enää 
ole. Tästä syystä korvauksia on maksettava rehabilitaatiotodistusten 
perusteella jo siitäkin syystä, että sen summa on vain 10 tuhatta ruplaa. 

L.Gildi ehdotti Pietarin kaupungin ja Leningradin alueelle rakennet¬ 
tavaksi kahta asutuskeskusta, joista 350 pientalon keskus tulisi Pietarin 
kaupungin alueelle ja 150 talon keskus Kingiseppin piiriin. 

Työryhmän toinen istunto pidettiin 24.3.1998. Siihen osallistui 17 työ¬ 
ryhmän jäsentä ja sen työjärjestykseen kuuluivat inkerinsuomalaisia kos¬ 
kevat lait ja niiden noudattaminen sekä uusien lakiehdotusten valmistelu. 

Venäjän Federaation Sisäasiainministeriön edustaja N. V. Jakuskin 
ehdotti muutoksia ja lisäyksiä Venäjän federaation lakiin Poliittisten 
rankaisutoimenpideuhrien rehabilitaatiosta”, mikä helpottaisi Suomes¬ 
ta 1940-luvulla palautettujen inkerinsuomalaisten rehabilitaatiota. 

L.Gildi muistutti puheenvuorossaan siitä, että Leningradin alueen 
Sisäasiainministeriön hallinto rikkoo voimassa olevaa lainsäädäntöä 
inkerinsuomalaisten rehabilitaation yhteydessä. On olemassa kolme 
suurta rehabilitaatiota odottavaa inkerinsuomalaisten ryhmää: ensim¬ 
mäinen on vuosina 1935-36 raja-alueilta karkotettujen ryhmä, toinen 
on sotavuosina Leningradista ja Leningradin alueelta karkotettujen 
ryhmä ja kolmas on Suomesta 1940-luvulla palautettujen inkerinsuoma¬ 
laisten ryhmä. Vakavia ongelmia on myös rankaisutoimenpiteiden koh¬ 
teeksi joutuneiden kansalaisten omaisuuden palauttamisen suhteen. 

Venäjän Ulkoasiainministeriön edustaja S. V. Vinogradov ehdotti 
Venäjän federaation Kansallisuuksien ja federatiivisten suhteiden minis¬ 
teriön liittymistä Venäjän federaation ja Suomen väliseen yhteistyösopi¬ 
mukseen sivistyksen, kulttuurin ja tieteen alalla, jonka yhteyteen voitai¬ 
siin perustaa kansallisuuksien komissio. 

Toisen istunnon päätöslauselmassa todettiin: 

Valmistellaan vetoomusta Valtiolliseen Duumaan muutosten ja li¬ 
säysten tarpeellisuudesta Venäjän Federaation lakiin Poliittisten ran¬ 
kaisutoimenpideuhrien rehabilitaatiosta”. 

Inkerin Liiton järjestöjen neuvosto lähettää Venäjän Federaation 
Kansallisuuksien ja federatiivisten suhteiden ministeriölle anomuksen 
rahallisen tuen saamiseksi asutuskeskusten rakentamiseksi inkerin¬ 
suomalaisia varten. Venäjän Federaation Kansallisuuksien ja federatii¬ 
visten suhteiden ministeriö kääntyy asian johdosta Venäjän Ulkoasiain¬ 
ministeriön puoleen yhteistyön aktivoimiseksi Suomen kanssa sivistyk¬ 
sen, kulttuurin ja tieteen alalla”. 

Työryhmän kolmannen istunnon työjärjestykseen sisältyi informaatio 
Alueittenvälisen kansalaisjärjestön Inkerin liiton puheenjohtaja L. Gildin 


157 








vetoomuksesta Venäjän Federaation hallitukseen inkerinsuomalaisten 
pientalokeskuksen rakentamisen rahoituksesta. Esittelijäksi oli pyydet¬ 
ty Venäjän talousministeriön edustajaa, joka ei työryhmän istuntoon 
kuitenkaan saapunut. Työryhmän puheenjohtajan tehtäväksi jäi vain 
todeta, että rahaa inkerinsuomalaisten asutuskeskuksen rakentamiseen 
ei löytynyt. Istunnon päätteeksi puheenjohtaja ehdotti työryhmän ha¬ 
jottamista ja uuden työryhmän nimittämistä ministeriön uudelleen¬ 
järjestelyn vuoksi. 

Tämänkin hallituksen toimeksiannon kohtalo oli tavanomainen. 
Vuoden 1999 helmikuun jälkeen työryhmän istuntoja ei ole pidetty. 
Korostamme kuitenkin merkittävänä ja tärkeänä Venäjän hallituksen 
ensi kertaa julkilausumaa tunnustusta siitä, että inkerinsuomalaisia 
koskevia ratkaisemattomia ongelmia on olemassa , (alleviivaus G:n) 
Vaikka näiden ongelmien ratkaisumenetelmät Venäjällä ovatkin arvaa¬ 
mattomat, on niitä nyt helpompi pitää esillä kansainvälisissä oikeus- 
elimissä. 

Tieto mahdollisesta pientaloasutuksen rakentamisesta rehabilitoi¬ 
duille inkerinsuomalaisille nostatti laajan mielenkiinnon asiaa kohtaan. 
Venäjän Federaation Kansallisuuksien ja federatiivisten suhteiden mi¬ 
nisterin sijaisen A. M. Pozdnjakovin johdolla käytiin neuvotteluja, joi¬ 
hin osallistui myös Kansainvälisen siirtolaisuusjärjestön Venäjän toi¬ 
miston johtaja Moskovassa Esko Ilmari Kiuru. A. M. Pozdnjakov esitti 
toiveita herättäviä suunnitelmia inkerinsuomalaisten suhteen. Tähän 
projektiin oli tarkoitus ottaa mukaan Venäjän Federaation kuvernöö¬ 
rien toimistot sekä akateemisia järjestöjä. Toivottiin tietoja maassa asu¬ 
vista inkerinsuomalaisista ja heidän asuinpaikoistaan. A. M. Pozdnja¬ 
kovin lupaukset osoittautuivat kuitenkin katteettomiksi, mutta yh¬ 
teydenottojen johdosta syntyi luettelo rehabilitoiduista inkerinsuoma¬ 
laisista, jotka olisivat halukkaita muuttamaan historialliselle synnyin¬ 
seudulleen. 


Suunnitelmat toteuttamatta, syrjintä jatkuu 

Olemme nyt vuosia odottaneet ja vakuuttuneet siitä, että Venäjän Federaa¬ 
tion Ulkoasiainministeriö on yksi niistä ministeriöistä, jotka eivät halua 
edistää inkerinsuomalaisten kohtalon oikeudenmukaista ratkaisua. 

Tähän mennessä myös kaikki Inkerin liiton taholta esittämät pyynnöt 
yhtenäisen asuinalueen myöntämisestä inkerinsuomalaisille on torjuttu 

välittömästi niistä keskustelematta, vaikka onkin olemassa Venäjän Fe¬ 
deraation presidentin B. N. Jeltsinin 16.9.1995 allekirjoittama asetus 
Vainottujen kansojen aluevaatimusten ratkaisemisesta paikallisen itse¬ 
hallinnon puitteissa (Katso liite: Tärkeimpiä päätöksiä... 16.9.1995,). 

Yhtenäistä asuinaluetta ei inkerinsuomalaisille haluta myöntää, sillä 
oletetaan sen myöhemmin johtavan autonomian vaatimuksiin. Inkerin¬ 
suomalaisiin kohdistuvan pelon ja epäluulon lietsominen jatkuu. 

Leningradin Sotilaspiirin esikunnan taholta julkaistiin vuonna 1994 
henkilökunnan käyttöön tarkoitettu kirja, jossa mm. kirjoitettiin: 

”Pietarissa ja sen alueella toimii aktiivisesti erilaisia historiallisia yh¬ 
distyksiä ja kerhoja, joiden tarkoituksena on historiallisen autonomisen 
Inkerin valtion palauttaminen inkerinsuomalaisten yhtenäisellä asuin¬ 
alueella. Inkerinsuomalaiset ovat kansana olleet stalinilaisten rankaisu- 
toimenpiteiden kohteena. Väestötieteilijöiden mukaan Venäjän Fede¬ 
raation alueella Karjalassa, Murmanskin ja Leningradin alueilla, Sipe¬ 
riassa sekä Virossa asuu yhteensä noin 60 000 inkerinsuomalaista. Yh¬ 
distysten propagandatoimintaa toteutetaan aivan avoimesti suomalais¬ 
ten firmojen ja hyväntekeväisyysjärjestöjen varoilla”. 

Milloin tämä loppuu? Puolet kansasta on jo tuhottu, eloonjääneitä 
kidutettiin vuosikymmeniä karkotuksessa ja pidetään yhä nykypäiviim¬ 
me asti epäluulon kohteena säilyttäen erilaisin verukkein kansanmurhan 
jäänteitä. Missä Inkerin liiton painotuotteessa tai sen johtohenkilöiden 
puheissa sanotaan, että me pyrimme Inkerin valtion palauttamiseen? 
Sellaista valtiota ei ole koskaan ollut olemassakaan. 

Syntyy epäily siitä, että tällainen valhe on otettu perustaksi suhteessa 
inkerinsuomalaisiin nykyaikaisten politiikkojen aloitteesta. Ehkä juuri 
tästä syystä inkerinsuomalaisia ei vuosikymmeniin rehabilitoitu ja reha- 
bilitaation jälkeenkin hallituksessa ja Kansallisuuksien ministeriössä 
siirrellään vuodesta toiseen inkerinsuomalaisia koskevien ongelmien 
ratkaisupäätöksiä. Korkea-arvoiset hallituksen virkamiehet pitävät 
huolen siitä, ettei täysimittaista rehabilitaatiota pääsisi tapahtumaan 
eikä ohjelmaa inkerinsuomalaisen kansan elvyttämiseksi sen historialli¬ 
sella asuinseudullaan hyväksyttäisi. 

Syyttäjälaitoksissa on käsitelty useita tuhansia syyttömästi rankaisu- 
toimenpiteiden kohteeksi joutuneiden inkerinsuomalaisten oikeusasioi¬ 
ta. Virheet ja huolimattomuus inkerinsuomalaisten anomusten ja kan¬ 
teiden käsittelyn yhteydessä eivät ole sattumanvaraisia. Ne ovat mah¬ 
dollisia, koska rehabilitaatiota ei ole oikeudellisesti saatettu päätök¬ 
seen. Inkerinsuomalaisten elinolojen järjestämiseen vaikuttavat Venäjän 

geopoliittiset intressit. Tätä käyttävät hyväkseen ihmiset, jotka yrittävät 
lietsoa uutta suomalaisvastaista kampanjaa Pietarissa ja Leningradin 
alueella. Tarvitaan lakisääteisiä asiakirjoja, hallituksen tiedonantoja ja 
yhteiskunnan tukea puolustamaan inkerinsuomalaisia Venäjän vähem¬ 
mistökansana. 

Me inkerinsuomalaiset olemme kokeneet aikoja, jolloin Kremlin nä¬ 
kökulmasta katsottuna koko kansaamme pidettiin viidentenä kolonna¬ 
na eli kansana, joka sopivan tilaisuuden sattuessa olisi valmis siirty¬ 
mään vihollisen leiriin. Kaikki mahdolliset rankaisutoimenpiteet, tar¬ 
kemmin sanottuna kansanmurha, jota kansaamme kohtaan käytettiin, 
olivat Yleisliittolaisen kommunistisen puolueen Keskuskomitean polit¬ 
byroon, Stalinin ja Sisäasiain kansankomissariaatin toimeenpanemia. 
Tuhannet syyttömät inkerinsuomalaiset menettivät henkensä ja koko 
kansa vastasyntyneistä vanhuksiin lähetettiin saattovartiossa Siperian 
pohjoisten merien rannoille. Virallisesti sitä nimitettiin pakolliseksi eva¬ 
kuoinniksi sota-ajan olosuhteissa. Useiden ihmisten kohdalla tällainen 
evakuointi jatkuu yli puolen vuosisadan sodan päättymisen jälkeenkin. 

Stalinin kuoleman jälkeen inkerinsuomalaisten kansallinen sivisty¬ 
neistö oli edustettu harvoina vähälukuisina ryhminä. Kansalla ei vieläkään 
ole omaa kulttuurikeskusta, sen kansallinen kirjallisuus on tuhottu. 

Venäjän Federaation Korkeimman neuvoston puheenjohtaja R. I. 
Hasbulatovin 29.6.1993 allekirjoittamassa Venäjän Federaation Kor¬ 
keimman neuvoston asetuksessa ”Venäjänsuomalaisten rehabilitaatios- 
ta” Ministerineuvostolle - Venäjän Federaation hallitukselle ehdotet¬ 
tiin, että se valmistelisi ja esittäisi 1.1.1994 mennessä monipuolisen oh¬ 
jelman venäjänsuomalaisten kansallisen kulttuurin elvyttämiseksi, lain¬ 
vastaisten rankaisutoimenpiteiden yhteydessä takavarikoitujen kansal¬ 
listen kulttuurikohteiden palauttamiseksi, kansallisten kulttuurikeskus¬ 
ten perustamiseksi niille paikkakunnille, jossa venäjänsuomalaiset yh¬ 
tenäisesti asuvat, sanoma- ja aikakauslehtien julkaisemiseksi, suomen¬ 
kielisten radio- ja televisiolähetysten järjestämiseksi yms. Mitään näistä 
lainsäätäjien toimeksiannoista ei ole tähän mennessä toteutettu. Maan 
vaihtuvat hallitukset osoittavat riippuvuutensa entisestä stalinilaisesta 
linjasta suhteessa inkerinsuomalaisiin, minkä seurauksena inkerin¬ 
suomalaiset ovat katoamisen partaalla. Venäjällä vaietaan valtiovallan 
syvästä syyllisyydestä pientä inkerinsuomalaista kansaa kohtaan, eikä 
tehdä mitään kansanmurhan seurausten poistamiseksi. Nykyään ei ole 
stalinilaista terroria, sen sijaan vallitsee määrätietoinen välinpitämättö¬ 
myys, joka myös on rikos ihmisyyttä vastaan. 

Loppupohdinta 


Lopuksi yritämme vastata kolmeen kysymykseen: 

Ensiksi: Miksi Yleisliittolaisen kommunistisen puolueen Keskuskomitean 
politbyroo, ennen kaikkea Stalin ja Zdanov, pitivät inkerinsuomalaisia 
heidän omassa kotimaassaan, Venäjällä, valtiolle vaarallisena kansana 
asettamalla heidät laajamittaisen ja tuhoavan kansanmurhan kohteeksi? 

Vastauksen löytämiseksi tähän kysymykseen on huomioitava sotia 
edeltävän kauden Neuvostoliiton ja Suomen väliset suhteet. Näinä vuo¬ 
sina molemmissa maissa varauduttiin mahdolliseen sotaan. Sodan va¬ 
ralta Puna-armeijan rintamantakaisten joukkojen turvallisuuden kan¬ 
nalta inkerinsuomalaisia pidettiin ns. viidentenä kolonnana. Leningra¬ 
din alueen Sisäasiain kansankomissariaatin hallinto vahvisti tällaisen 
ennusteen oikeutusta valheellisella informaatiolla pidätetyistä ja teloite¬ 
tuista inkerinsuomalaisista vakoilijoista ja tihutyöntekijöistä sekä hei¬ 
dän maanalaisista järjestöistään. 

Sisäasiain kansankomissariaatin elinten uskollisena apulaisena toimi 
puolue- ja neuvostolehdistö, jossa jo 1920-luvun keskivaiheilta alkaen 
kasvoi inkerinsuomalaisia kielteisesti käsittelevien julkaisujen määrä. 
Näytti siltä, että näin lehdistö valmisteli kulakkitalouksien pakko- 
luovutuksia. Mutta sen monivuotinen todellinen linja alkoi selvitä vuo¬ 
desta 1930, jolloin valtiovalta ryhtyi toteuttamaan rankaisutoimen¬ 
piteitään inkerinsuomalaisia kohtaan karkottamalla heidät raja-alueel¬ 
ta (ensimmäinen vaihe) sekä aloitti valmistustyön koko suomalaisväes¬ 
tön karkottamiseksi Leningradin alueelta (toinen vaihe). 

Viidentoista vuoden (1930-45) rankaisuoperaatioiden tuloksena Le¬ 
ningrad ja Leningradin alue puhdistettiin täydellisesti inkerinsuomalai¬ 
sista. 

Erottamattomana osana ns. inkerinsuomalaisten ongelman ratkai¬ 
sua” oli inkerinsuomalaisten asutuskeskusten ja kirkkojen tuhoaminen 
sekä koulujen, opistojen, korkeakoulujen oppituolien, kulttuuri- ja va- 
listuslaitosten sulkeminen. Valtiovallan elimet tuhosivat täydellisesti in¬ 
kerinsuomalaisen kansan henkiset ja sivistykselliset voimavarat. 


161 



Kansanmurhan toteuttamisen keskeisenä keinona oli syyttömien 
ihmisten, ennen kaikkea miesten, fyysinen tuhoaminen. Harvoja poik¬ 
keuksia lukuun ottamatta pidätetyt eivät palanneet perheittensä luo, he 
katosivat tietymättömiin. Kymmeniä tuhansia miehiä, naisia, vanhuksia 
ja lapsia kuoli karkotusmatkoilla ja peräpohjolan erikoissiirtoloissa. 

Puolue- ja neuvostojärjestöt osallistuivat kaikkiin rankaisutoimen¬ 
piteisiin. Ne noudattivat ehdottoman tarkasti kaikkia Yleisliittolaisen 
kommunistisen puolueen Keskuskomitean politbyroon päätöksiä ja 
ohjeita. 

Yhteenvetona voidaan todeta: tämän kirjan aineisto todistaa, että 
Neuvostoliitossa on toteutettu Yleisliittolaisen kommunistisen puo¬ 
lueen ja valtiovallan yhteinen rikos kaikkia inkerinsuomalaisia kohtaan 
kansallisin perustein sen vuoksi, että he asuivat omalla historiallisella 
synnyinseudullaan Leningradissa ja Leningradin alueella. Historiallisen 
ja oikeudellisen näkökohdan ja käsityksen mukaan kansanmurhaan 
syyllistyneitä rikollisia ei ole vieläkään tuomittu. 

Toiseksi: Miksi inkerinsuomalaisia kohtaan käytettyjen rajoitusten ku¬ 
moamisen (vuonna 1954) ja heidän rehabilitaationsa jälkeen (vuonna 
1993) Neuvostoliiton ja Venäjän, Leningradin (Pietarin) ja Leningradin 
alueen hallitukset eivät ole tehneet mitään valtiollisen kansanmurhan 
uhrien hyväksi, eivätkä ole poistaneet kansanmurhan seurauksia? 

Tämäntapaisen inkerinsuomalaisiin suhtautumisen alkuperäissyynä 
on valtiovallan sotia edeltävältä kaudelta peritty ideologia ja politiikka, 
jonka tarkoituksena on suojella Leningradia (Pietaria) ja Leningradin 
aluetta ikuisesti inkerinsuomalaisten yhtenäiseltä asutukselta. Huomat¬ 
tavassa määrin tämä johtuu siitä, että Venäjän Federatiivisen turvalli¬ 
suuspalvelun hallinto ja Puolustusministeriö eivät ole julkaisseet luotet¬ 
tavia ja yleisön tarkastuksen kestäviä tietoja siitä, millaista vahinkoa 
inkerinsuomalaiset ovat aiheuttaneet maan puolustukselle, kuinka pal¬ 
jon heidän keskuudestaan löytyi vakoilijoita ja tihutyöntekijöitä jne. 

Neuvostoliiton ja myöhemmin myös Venäjän hallituksen erikoisuu¬ 
tena on ollut petollinen politiikka. Tämän kirjan tekijä on ollut kirjeen¬ 
vaihdossa Venäjän, Pietarin ja Leningradin alueen hallitusten edustajien 
kanssa. Silloinkin kun on saavutettu jokin yksittäinen sopimus, jonkin 
ajan kuluttua selviää, että jokin vaikutusvaltainen taho on sen mitä¬ 
töinyt. 

Nykyisen Valtiollisen Duuman kansanedustajina on useita maamme 
entisten hallitusten johtajia. Entisen toimensa ajoilta heillä ja V. V. Putinilla 

on nähtävästi tarpeeksi informaatiota inkerinsuomalaisten suhteen. 
Kaikki he puhuvat kansalliskysymyksen oikeudenmukaisesta ratkaise¬ 
misesta Venäjällä. Mutta kukaan heistä ei ole kertaakaan puhunut jul¬ 
kisuudessa oikeudenmukaisen avunannon tarpeesta inkerinsuomalaisil¬ 
le. Pääministerit vaihtuvat, mutta kielteinen suhtautuminen inkerin¬ 
suomalaisiin pysyy muuttumattomana. 

Valtiovallan kielteinen suhtautuminen inkerinsuomalaisiin, heidän 
elinehtojensa järjestämiseen ja kansalliseen elvytystoimintaan on siinä 
määrin vakiintunutta, että hallitus jättää täydellisesti tai osittain huo¬ 
mioimatta noin 20 Venäjän perustuslain pykälää, joissa määritellään 
rehabilitoitujen kansojen oikeudet. 

Kolmanneksi: Vuodesta toiseen me kuulemme valituksia kaupungin 
varojen puutteesta. Samanaikaisesti inkerinsuomalaisille ei suostuta 
myöntämään kompensaationa heiltä aikanaan takavarikoitujen raken¬ 
nusten korvaukseksi kaupungin tyhjillään olevia rakennuksia, jotka 
voisivat toimia suomenkielisenä kouluna, kulttuurikeskuksena tai kirja¬ 
painona. Kaupungilla on useita tyhjillään olevia rakennuksia, mutta 
meille ei niitä luovuteta, vaan vaaditaan mahdottomia korvauksia. 

Nykyisen Venäjän valtiovallan kielteinen suhtautuminen epäsuosit- 
tua inkerinsuomalaista alkuperäiskansaa kohtaan sen omalla historial¬ 
lisella synnyinseudullaan jatkuu. Me toivomme, että tieto tuhon par¬ 
taalla olevan kansamme tilasta herättää sekä Venäjän että ulkomaiden 
yhteiskuntapiireissä huolestuneisuutta. Ennakkotapauksia tiettävästi 
löytyy. Kaksitoista valtiota, Venäjä mukaan lukien, tunnustivat turkki¬ 
laisten tekemän armenialaisten kansanmurhan ensimmäisen maailman¬ 
sodan aikana. Herättää kunnioitusta myös Saksan Liittotasavallan hal¬ 
lituksen ja sen kansan suhtautuminen fasistien uhreiksi joutuneisiin 
juutalaisiin. 

Liite 1. 

Robert Vinosen arvio Gildin 
venäjänkielisestä kirjasta 


Pietarissa vuonna 2003 ilmestyneen kirjan alaotsikko Suomalaisten 
salattu kansanmurha Venäjällä ja sen seuraamukset vuosina 1930- 
2002” saattaa ehkä ihmetyttää asiaan perehtymätöntä lukijaa vuosi¬ 
luvuilla 1930-2002. Sisältyväthän ajanjaksoon Hrushtshovin hallin¬ 
non aikainen suojasää, Gorbatsovin uudistukset ja Jeltsinin hallinnon 
aikaiset rehabilitaatiot. Eivätkö sitten stalinilaiset kauhukuvat olekaan 
menneisyyttä? Valitettavasti eivät. Leonid Gildin historiallisen teoksen 
sekä sen suomenkielisen käännöksen ilmestyminen on oikeutettua juuri 
siitä syystä, että tämä kysymys ei ole menettänyt ajankohtaisuuttaan 
vielä nykypäivinäkään. 

Rankaisutoimenpiteitä on ihmiskunnan historian aikana käytetty 
aina ja kaikkialla. Mutta ainoastaan Venäjällä 20. vuosisadalla vainot¬ 
tiin kokonaisia kansoja. On todettava, että Leningradin alueella asuva 
suomalaisväestö joutui kansanmurhan kohteeksi ensimmäisenä. Jo 
1920-luvun lopulla, useita vuosia ennen kun Hitler Saksassa valmistau¬ 
tui ratkomaan juutalaisongelmaa, oli Neuvostoliitossa jo esillä in¬ 
kerinsuomalaisten ongelma”. Inkerin kansaan kohdistuneet iskut saat¬ 
toivat jäädä ulkopuolisilta huomaamatta, sillä kansan pirstominen ve¬ 
nyi vuosikymmeniksi. Suomalaiset jäivät Venäjällä myös musertavien 
sosiaalisten tapahtumien viimeisiksi uhreiksi, sillä vielä nykyäänkään, 
vuonna 2005, ei tähän ongelmaan ole löytynyt oikeudenmukaista rat¬ 
kaisua. 

Rankaisutoimenpiteiden kohteeksi joutuneisiin muihin kansoihin 
verrattuna, kuten tsetseneihin ja Krimin tataareihin, jotka siirrettiin 
muutamassa päivässä yhteisille pakkosiirtoalueille, inkerinsuomalaiset 
joutuivat ripoteltaviksi ympäri laajaa valtiota. Useat heistä menehtyi¬ 
vät, mutta suuri osa asuu edelleenkin karkotusalueilla ilman mahdolli¬ 
suutta palata kotiseudulleen, koska kotitalo on joko uutisasukkaiden 
käytössä tai jo kadonnut maan päältä. 

Muinaisuuden tutkija saattoi löytää joitakin osittain jo lahonneita 
asiakirjoja. Historiantutkija Leonid Gildin aineiston lähteinä sen sijaan 
ovat elävät todistajat, joiden todistusaineisto polttaa näppejä. Kirjaan 
liitettyyn teloitettujen inkerinsuomalaisten luetteloon sisältyy yli 1 400 
inkerinsuomalaisen kohtalo. Jokaisesta teloitetusta tiedotetaan hyvin 


164 




lyhyesti henkilön pidätys-, tuomio- ja teloitusaika. Vangitsemisen ja te¬ 
loituksen välinen aika oli suunnilleen pari kuukautta. Lukiessaan näitä 
lakonisia tiedotteita, joissa vain nimet muuttuvat, lukijalle saattaa tulla 
tunne, että hän seuraa tunteettoman koneiston metodista toimintaa. 

Vuosikymmeniä myöhemmin annetuissa rehabilitaatiotodistuksissa 
todetaan: "Tietoja teloitus- ja hautauspaikasta ei ole olemassa, koska 
joukkorankaisutoimenpiteiden vuosina näitä seikkoja ei rekisteröity”. 

Näin ollen luonnollinen oikeus löytää läheisen ihmisen hautauspaikka 
pysyy yhä ongelmana, joka tuskin koskaan ratkeaa. 

Mutta toisen ongelman luulisi olevan ratkaistavissa. Kysymys kos¬ 
kee niiden vähälukuisten ihmisten oikeutta palata entisille asuinsijoil¬ 
leen, jotka ovat selvinneet hengissä pakkosiirto-olosuhteissa ja vanki¬ 
leireillä. Tämä oikeus on jopa vahvistettu kyseisen kirjan sivuilla paine¬ 
tuissa ja maan hallituksen vahvistamissa asetuksissa. Mutta kirjan teki¬ 
jä toteaa: Käsitellessään poliittisten vainojen historiaa Neuvostoliitos¬ 
sa historiantutkijat vakuuttuivat Sisäasiainministeriön ylivoimaisuu¬ 
desta. Miten voidaan luonnehtia nykyistä Pietarin ja Leningradin alu¬ 
een Sisäasiainministeriön johtoa, joka ei ole yli 10 vuoden aikana täyt¬ 
tänyt presidentin määräyksiä? 

Mistä tämä kertoo? Presidentit vaihtuvat, mutta jonkinlainen pimey¬ 
den voima yhä sitkeästi säilyttää ilkitöiden seuraamuksia. Itse asiassa se 
jatkaa tunteettoman koneiston aloittamaa toimintaa. 

On kuitenkin eräs erikoisuus, joka erottaa nykyisiä Sisäasiainminis¬ 
teriön byrokraatteja entisistä ihmisluita ja -kohtaloita jauhavista hammas- 
rattaista. Tämän on huomannut Leonid Gildi ja se on hänen historialli¬ 
sen työnsä eräs tärkeimmistä teemoista. 

Erona on se, että entisen Sisäasiain kansankomissariaatin elimet oli¬ 
vat puolueen ja korkeimman valtiovallan johdon, joka oli päättänyt 
karkottaa suomalaiset Leningradista ja Leningradin alueelta, assimiloi¬ 
da ja tuhota heidät fyysisesti, tahdon toteuttajia . Nykyään sen sijaan ne 
ovat aloitteellisia korkeimman vallan päätösten täyttämättä jättämi¬ 
sessä. 

Nykyisen korkeimman vallan tahto kaikuu huutavan äänenä korves¬ 
sa lukuisissa hallituksen vahvistamissa asetuksissa ja päätöksissä. Mut¬ 
ta hammasrattaat jatkavat pyörimistään ja ne jarruttavat tehokkaasti 
puhdistautumista murheellisesta menneisyydestä. Ilman anteeksi¬ 
pyyntöä ja katumusta, aineellisen ja kulttuuriperinnön palautusta ei ole 
ajateltavissa yhteiskuntamme todellista demokratisoitumista. Juuri tätä 
entisten korkeimman tahdon toteuttajien jälkeläiset jarruttavat. 

Törmäsin tähän ilmiöön selvittäessäni isäni Juhana Juhanan poika 
Vinosen kohtaloa, joka pidätettiin syyskuussa vuonna 1941. Elokuussa 
vuonna 1996 sain Leningradin Turvallisuuspalvelusta todistuksen, jon¬ 
ka loppulauseessa luki: Johannes Pietarin poika Vinonen on rehabilitoi¬ 
tu, Oli pakko huomauttaa isännimen virheellisyydestä sekä muistuttaa 
tutkinta-asiakirjan ja arkistokappaleen numerot. Kuukauden kuluttua 
sain uuden virheettömän todistuksen. Äitini oli pyynnöstään jo vuonna 
1954 saanut todistuksen siitä, että hänen miehensä oli Rintamalla ol¬ 
lessaan vuoden 1941 lokakuussa kadonnut tietymättömiin”. Isäni pidä¬ 
tyksen ja ”katoamisen” välinen aika oli puolitoista kuukautta, jonka 
kuluttua teloitus- ja hautauspaikkaa ei enää rekisteröity. 

Leonid Gildin kirja herättää muistoja jokaisessa meistä. Tästä johtuu 
laaja yhteiskunnallinen kiinnostus teosta kohtaan ja sen saama vasta¬ 
kaiku. Henkilökohtaisesti totalitaarisen valtiojärjestelmän kauhuja ja 
kieroutta kokeneena kirjan tekijä vetää magneetin tavoin puoleensa so¬ 
siaalisesti läheisiä ihmiskohtaloita ja hengenheimolaisia. Huomattavan 
osan kirjasta muodostavat ihmisten vilpittömät ja totuudenmukaiset 
kirjeet. He ovat huolissaan tulevaisuudesta, koska menneisyys pitää heitä 
yhä otteessaan. Menneisyys on seitsemän sinetin takana uusien arkiston¬ 
hoitajien tarrautuvissa käsissä, vaikka koko muun maailman vastaavat 
arkistot ovat jo aikoja sitten olleet käyttäjille avoimia. 

Arkistoaineiston saavuttamattomuus on historiantutkijan mukaan 
ilmeinen todistus siitä, ettei valtiovallalla ole aikomustakaan kumota 
Neuvostoliitossa asuneiden inkerinsuomalaisten leimaamista Raitiolle 
vaaralliseksi” kansaksi. Aikoinaan melkeinpä jokaisesta inkerinsuoma¬ 
laisesta kylästä löydettiin” vakoojia ja tihutyöntekijöitä. Kulakit eli 
varakkaat talonpojat olivat eri asia, sillä suomalaisten luonteeseen ei 
kuulunut tyytyä köyhyyteen. Henkilökohtaisesti en tunne lainkuuliai- 
sempaa kansaa kuin maanmieheni ovat. Avataanpa siis arkistot ja kat¬ 
sotaan, millä konstein nämä ihmiset on saatu muuttumaan maansa vi¬ 
hollisiksi. Mutta se onkin valtiosalaisuus! 

Kaikkea Leonid Gildin tutkimukseen sisältyvää aineistoa on lyhyessä 
lausunnossa mahdoton luetella. Haluaisin kuitenkin kiinnittää lukijan 
huomion Pietarin juutalaisten, gheton asukkaiden ja keskitysleirien 
vankien yhdistyksen puheenjohtajan P. Rubincikin toteamukseen, joka 
kirjoitti: Kyllä, me olemme kansallinen yhdistys siitä syystä, ettei yhtä¬ 
kään kansaa, kärsi se fasismin vainoista kuinka syvästi tahansa, ole ran¬ 
gaistu kuolemantuomiolla syntyperänsä tähden, paitsi juutalaisia. (Iz¬ 
vestija, 17.04.2001). 

Hän erehtyy. Syntyperänsä tähden kuoli Neuvostoliiton valtiovallan 
rikollisten toimien seurauksena puolet inkerinsuomalaisesta kansasta. 

Vainoista kärsivät tietenkin suuressa määrin myös venäläiset, mutta 
prosenttiyksikköinä tarkasteltuna inkerinsuomalaisten menetykset ylit¬ 
tivät kaikkien muiden maan kansallisuuksien kärsimät vahingot. Tä¬ 
män lisäksi muita kansallisuuksia ei estetty palaamasta synnyinseudul¬ 
leen, mutta inkerinsuomalaiset asuvat vielä nykyäänkin pääsääntöisesti 
synnyinseutunsa ulkopuolella entisillä pakkosiirtoalueilla. Asiakirjalli- 
sia todisteita lukija löytää tämän kirjan sivuilta. Lukekaa viestejä Ja- 
kutskista, Omskista, Krasnojarskista sekä muilta yhtä kaukaisilta seu¬ 
duilta. Ne auttavat ymmärtämään niiden ihmisten tuskaa, joiden elämä 
olisi saattanut olla aivan toisenlaista... 

Herää pakostakin hämmentävä kysymys: miksi vuosisatoja Inkerin¬ 
maalla asuneet rauhaarakastavat asukkaat joutuivat yhtäkkiä siinä 
määrin bolsevikkien hallitusjärjestelmän epäsuosioon, että heidät oli 
jauhettava pakkotyöleirien pölyksi? Asian selvittämiseksi on tapahtu¬ 
mia seurattava historialliselta tasolta. 

Neuvostoliiton Sisäasiain kansankomissariaatin toimet kuten koko 
maan elämäkin olivat riippuvaisia ulkopoliittisista suuntauksista. Maan 
ulkopolitiikan aggressiivinen luonne oli puolestaan seurausta kom¬ 
munistien kesken vallitsevasta maailmanlaajuisen sosialistisen vallan¬ 
kumouksen konseptiosta. Sosialismin voiton ehtona Neuvostoliitossa 
katsottiin olevan sen yhtäjaksoinen leviäminen tai levittäminen muihin 
maihin. Yksinkertaisemmin sanottuna neuvostoihmisten elämän sisäl¬ 
löksi tuli valmistautuminen pitkäaikaiseen sotaan tämän maailman¬ 
laajuiseksi tarkoitetun sosialismin levittämiseksi. Itsenäinen Suomi, 
joka suojasi Eurooppaa pohjoisessa, oli määrä valloittaa ensimmäisenä. 
Inkerinmaan puhdistus alkoi 10 vuotta ennen hyökkäystä Suomeen. 
Hitler ei huomannut, että Stalinin oikea saksijalka ojentautui Suomen 
yli lähemmäksi Ruotsin malmivaroja. Vasta silloin kun sen vasen saksi- 
jalka uhkasi Romanian öljylähteitä, Stalinin entinen liittolainen päätti 
iskeä ensimmäisenä. Kahden suuruudenhullun johtajan geopoliittisissa 
vehkeilyissä Inkerimme hukkui eikä kukaan huomannut sitä. 

Poiketen kirjan sisällöstä ei voi olla mainitsematta nykyisiä tapahtu¬ 
mia Venäjän Federaatioon kuuluvassa suomalais-ugrilaisessa Marin 
tasavallassa, marin kielellä Mari Elissä on yli 750 000 asukasta, heistä 
noin puolet mareja. Marilaisia virkamiehiä uhkaillaan, painostetaan ja 
irtisanotaan viroistaan omassa tasavallassaan, samoin opettajia marin- 
kielisissä kouluissa, vaaleihin osallistuneille kansallisille edustajaehdok- 

kaille kasataan esteitä ja heitä kohtaan käytetään fyysistä väkivaltaa. 
Nämä ilmiöt muistuttavat suuressa määrin tilannetta Inkerinmaalla 
1930-luvulla. Unkari, Suomi ja Viro ilmaisivat protestinsa Marin ta¬ 
pahtumien johdosta. Inkerinsuomalaiset eivät sen sijaan 1930-luvulla 
saaneet osakseen minkäänlaista kansainvälistä myötätuntoa. 

Kuten aikoinaan pelastettiin Kalevalan runot, on historiantutkija 
vuosien työn tuloksena kerännyt talteen vähälukuisen Inkerin kansan 
kärsimykset ja toiveet. Tiettävästi tämä työ jatkuu. 

Kirjan sivuilla valaistaan L. Gildin tieteellistä työtä sekä hänen yh¬ 
teiskunnallista toimintaansa, jota voidaan kiitollisuudella nimittää kan¬ 
salliseksi urotyöksi. 


Henkilötietoja Robert Juhanan poika Vinosesta 

Robert Juhanan poika Vinonen syntyi v.1939 Leningradin alueen Suo- 
saaren kylässä. Syyskuussa vuonna 1941 hänen isänsä Juhana Juhanan 
poika Vinonen pidätettiin ja teloitettiin. Robert Vinonen päätti vuonna 
1956 Petroskoissa ammattikoulun ja työskenteli sorvaajana Äänisen- 
tehtaalla. Vuonna 1961 hän siirtyi opiskelemaan Moskovan A. M. Gor¬ 
kille nimettyyn Kirjallisuusinstituuttiin, jossa hän väitteli vuonna 1972 
kirjallisuuden alalta. 

Robert Vinonen työskenteli venäjänkielisten aikakauslehtien "Nuori 
kaarti”, ”Edistys” ja "Neuvostokirjailija” -toimituksissa. Vuonna 1987 
hänestä tuli Kirjallisuusinstituutin kaunokirjallisuuden käännöstyön 
oppituolin johtaja. 

Robert Vinonen on julkaissut Moskovassa ja Petroskoissa 13 runo¬ 
kokoelmaa, kirjallisuusarvosteluja sekä historiallisen teoksen "Kuo¬ 
leman syy on teloitus”, joka kertoo inkerinsuomalaisten kohtalosta 
NL:ssa. Robert Vinonen on kääntänyt Arvo Turtiaisen ja muiden suo¬ 
malaisten kirjailijoiden runoja venäjän kielelle. Hänen ansiostaan ilmes¬ 
tyivät ensi kertaa venäjäksi myös useat "Kantelettaren” runot. 

1990-luvun lopulta alkaen Robert Vinonen on asunut Helsingissä. 
Hän on Venäjän Kirjailijaliiton jäsen, Suomen venäjänkielisten kirjaili¬ 
joiden yhdistyksen kunniapuheenjohtaja, PEN-klubin suomalaisen kes¬ 
kuksen jäsen ja Pietarin Suomalais-ugrilaisen tiedeakatemian varsinai¬ 
nen jäsen. 

Liite 2. 


Tärkeimpiä paatoksia, päiväkäskyjä, 
säännöksiä ja asetuksia, joiden 
perusteella Neuvostoliitossa 
toteutettiin suomalaisten 
kansanmurhaa 


20.03.1922 päivätty Työläis- ja talonpoikaispuolueen 

Keskuskomitean politbyroon istunnon pöytäkirja... 

1. Maan keskuksissa ja kuvernementeissa tulee perustaa salaisia johto- 
komissioita arvoesineiden takavarikointia varten... Kaikkiin ko¬ 
missioihin tulee kuulua kuvernementtien puoluekomiteoiden sih¬ 
teerin tai agitaatio- ja propagandaosaston johtajan. 

2. Keskuskomissioon kuuluvat tov. Kalinin, puheenjohtaja, Jakovlev 
ja Sapronov... Keskuskomissio kokoontuu kerran viikossa tov. 
Trotski mukaan luettuna. 

3. Kuvernementeissa ja kaupungeissa komissioon kuuluu pataljoonan 
tai prikaatin komissaari tai poliittisen osaston päällikkö. 

4. Mainittujen salaisten komissioiden rinnalle perustetaan nälkäänä¬ 
kevien avustamiskomiteoiden yhteyteen virallisia komissiota arvo¬ 
esineiden viralliseksi vastaanottamiseksi, uskovaisten kanssa neu¬ 
vottelemiseksi yms. 

5. Jokaisessa kuvernementissa pidetään epävirallinen agitaatioviikko 
ja ennakkovalmistelut arvoesineiden takavarikoimiseksi (siitä tie¬ 
dottamatta). 

6. Samanaikaisesti tulee hajaannuttaa papistoa ottaen valtiovallan 
suojelukseen ne papit, jotka puoltavat takavarikointia... 

10. Tunnettuja pappeja ei tule häiritä kampanjan loppuun asti, mutta 
epävirallisesti heitä on varoitettava ja otettava allekirjoitus siitä, 
että yhteenottojen sattuessa he ovat vastuussa ensimmäisinä. 

11. Takavarikointi on parasta aloittaa sellaisesta kirkosta, jossa on lo¬ 
jaali pappi. Jos sellaista ei löydy, tulee aloittaa tärkeimmästä kir¬ 
kosta, varmistaen kaikki yksityiskohdat. (Lähikaduilla tulee olla 

kommunisteja, kansalaisten kokoontumisia ei tule sallia. Sotilas- 
yksikön tulee olla lähettyvillä jne.) 

12. Kaikkialle, mihin vain on mahdollista, kirkkoihin, kokouksiin, 
kasarmeihin, tulee lähettää nälkäänäkevien edustajia kiirehtimään 
arvoesineiden luovutusta. 

13. Takavarikoitujen kirkollisten arvoesineiden vastaanottopaikkoi¬ 
hin nälkäänäkevien avustamiskomiteoiden yhteyteen tulee päästää 
lojaaleja papiston edustajia... 

14. Mahdollisiin uskovaisten taholta tuleviin ehdotuksiin arvoesinei¬ 
den rahallisesta lunastuksesta on viitattava siihen, että kysymykset 
on ratkaistava tapauskohtaisesti nälkäänäkevien avustamiskomi¬ 
teoiden keskuskomissiossa, eikä takavarikointia tule missään ta¬ 
pauksessa keskeyttää... 

L. Trotskij 


25.03.1935 päivätyn operaation toteuttamisohjeet 
(Leningradin alueen ja Karjalan rajavyöhykkeen puhdistuksesta 
kulakeista ja neuvostovastaisista aineksista rankaisutoimenpitein) 

25. maaliskuutal935 Leningradin alueen Sisäasiain kansankomissa- 
riaatin hallinnon päällikkö Zakovskij sai pyynnöstään yksityiskohtai¬ 
set operaation valmistelu- ja toteuttamisohjeet: 

1. Leningradin alueen ja Karjalan rajavyöhykkeen puhdistus kula¬ 
keista ja neuvostovastaisista aineksista rankaisutoimenpitein on 
toimitettava kahdessa vuorossa. Ensimmäinen vuoro - 22 km laa¬ 
juinen rajavyöhyke, toinen vuoro - 100 km rajavyöhyke (erikoiset 
alue- ja rajapiirit) ja 50 km laajuinen Karjalan rajavyöhyke. 

2. Ensimmäisen vuoron operaatio on aloitettava 1. huhtikuuta ja 
päätettävä 25. huhtikuuta. Samanaikaisesti on aloitettava valmis¬ 
telut operaation toisen vuoron toteuttamiseksi. 

3. Henkilöt, jotka ovat osoittautuneet syyllisiksi vastavallankumouk¬ 
selliseen toimintaan, tulee eristää muista karkotettavista, suorittaa 
nopea tutkinta ja lähettää asia alueoikeuden ja Sisäasiain kansan- 
komissariaatin Erikoisneuvottelukunnan käsiteltäväksi. 

4. Operaation aikana on lujitettava rajan vartiointia käyttäen siihen 
kaikkia rajavartion joukko-osastoja sekä tukiasemia. On ryhdyttä¬ 
vä varotoimiin rankaistavien pakenemisen estämiseksi rajan yli. 
Operaatiossa saa käyttää tarvittavassa määrin sisämaan vartiointi- 

osastoja rajavyöhykkeen sisällä, päästämättä niitä rajalinjalle ja 
heikentämättä kohteiden vartiointia. 

5. Rajavyöhykkeen puhdistusoperaatio on toteutettava Leningradin 
alueen Sisäasiain kansankomissariaatin henkilöstön voimin. Sen 
vahvistukseksi on lupa käyttää kolmannen rajavartijakoulun ja 
puoluekorkeakoulun kurssilaisia, määräämättä heitä kuitenkaan 
junien päälliköiksi. Operaatioryhmien apuna voidaan käyttää neu¬ 
vostojen, puolueen ja kommunistisen nuorisojärjestön aktivisteja. 

6. Suunnittelemanne päivämäärä 1. vuoron - 3 547 perheen - pakko¬ 
siirroksi rajavyöhykkeeltä vahvistetaan. Pakkosiirto on toimitetta¬ 
va koko piirissä samanaikaisesti. 

7. Pakkosiirtolaiset lähetetään: 1 000 perhettä Tadzikistaniin, 316 
perhettä Karjalasta Länsi-Siperiaan, loput Kazahstaniin. 

8. Entisiä punapartisaaneja, puna-armeijalaisten perheitä ja ulkomai¬ 
den kansalaisia ei pakkosiirretä. 

9. Pakkosiirtolaiset tarkistetaan henkilökohtaisesti ja heidät kirja¬ 
taan Sisäasiain kansankomissariaatin Yhdistetyn poliittisen pää- 
hallinnon v:n 1933 määräyksen N 042 mukaisesti. Jokaisesta per¬ 
heestä tulee olla Leningradin alueen Sisäasiain kansankomissariaa¬ 
tin hallinnon päätös. 

10. Pakkosiirrettäviksi joutuvat vain ne perheet, joissa on vähintään 
yksi työkykyinen perheenjäsen. 

11. Kaikille pakkosiirtolaisille on varattava 2 kuukauden ruokavaras¬ 
to sekä vaatteita ja jalkineita. Jokaista viittä perhettä kohden tulee 
olla 1 hevonen sekä mahdollisuuksien mukaan lehmä. Pakkosiirto- 
laisilla on lupa ottaa mukaansa kotitalousesineitä 30 puutaan asti 
(1 puuta = 16 kg) ja rahaa rajoituksitta. Lämpimän ruoan valmista¬ 
miseksi matkan aikana tulee jokaiseen junaan lisätä kaksi kenttä- 
keittiötä ja tähän tarkoitukseen tulee jokaiseen junaan lisätä kaksi 
vaunua. 

12. Pakkosiirtolaisten lähettäminen matkaan on suoritettava juna¬ 
lasteittain. Pakkosiirtolaisten matkustaminen itsenäisesti on anka¬ 
rasti kiellettyä. Pakkosiirtolaisten valvonta matkan aikana sekä ju¬ 
nien komendanttien nimittäminen annetaan Leningradin alueen Sisä¬ 
asiain kansankomissariaatin hallinnon toimeksi. Tähän tehtävään 
ei tule määrätä rajavalvonnan tai sisämaan vartiojoukkoja. 

13. Kaikkien perheiden päähenkilöt tai perheen pään asemassa olevat 
työkykyiset henkilöt on pidätettävä 5-7 päivää ennen pakkosiirron 
alkua. 

14. Operaation johtamiseksi paikalle komennetaan Leningradin alueen 
Sisäasiain kansankomissariaatin hallinnon alaisia operatiivisia yk¬ 
siköitä turvaamaan täsmällinen järjestys ja raja-alueiden vakaa po¬ 
liittinen tilanne. 

15. Tiedottakaa kolmen vuorokauden sisällä Turvallisuuspalvelun 
päähallinnolle junien kokoamisasemat, perheiden, ihmisten, eläin¬ 
ten, tavaralastien ja tarvittavien vaunujen määrät jokaiselta ase¬ 
malta, samoin junien lähtöajat. Pakkosiirtolaisten junia tulee lähet¬ 
tää yksi vuorokaudessa. Junien liikenteen aikataulut lähetetään 
myöhemmin. 

16. Operaation aikana tulee päivittäin suoran linjan välityksellä klo 20 
mennessä tiedottaa: pidätettyjen perheiden päähenkilöiden ja yksi¬ 
näisten määrä, kuulustelujen tulokset, tiedot vastavallankumouk¬ 
sellisesta toiminnasta, tutkinnanvastaisista toimista, takavarikoitu¬ 
jen aseiden määrästä, tapahtumista ja yhteenotoista. 


17.10.1937 päivätty Andreas Paavalin poika Haimia koskeva 
tuomiopäätös... 

Ote Leningradin alueen Sisäasiain ministeriön kansankomissariaatin 
hallinnon erikoisen kolmosryhmän pöytäkirjasta N 100 17.08.1937 

Andreas Paavalin poika Haimi, syntynyt v.1876 Leningradin alueen 
Vsevolozskin piirin Pappilanaution kylässä, kulakki, kansalaisuus - 
SNTL, leski, päättänyt kyläkoulun, puolueeton, vuonna 1933 tuomittu 
1 vuodeksi töihin työojennusleirille. Ennen pidätystä työskenteli yksi¬ 
tyistaloudessaan Pappilanaution kylässä. 

Syytetään osallisuudesta vallankumouksenvastaisen ryhmän toimin¬ 
taan, vallankumouksenvastaisesta agitaatiosta, kolhoosijärjestelmän 
panettelusta, neuvostovallan vaatimusten sabotoinnista, hän ei kylvä¬ 
nyt eikä maksanut veroja. 

Syyllisyytensä tunnusti vain osittain, hänen syyllisyytensä on paljas¬ 
tettu syytettyjen 1.1. Saukkosen, I. M. Putkisen, P. M. Putkisen ja N. M. 
Putkisen näytöillä. 

Andreas Paavalin poika Haimi tuomitaan VSFNT:n rikoslain § 58 - 
10-11 mukaisesti teloitettavaksi. 

Akti 

Leningradin alueen Sisäasiain ministeriön kansankomissariaatin hallin¬ 
non erikoisen kolmosryhmän pöytäkirjan N 100 17.08.1937 mukainen 
Andreas Paavalin poika Haimia koskeva teloitustuomio on 21.10.1937 
pantu täytäntöön. 


Leningradin alueen Sisäasiain ministeriön 
kansankomissariaatin hallinnon komendantti. 
Turvallisuuspalvelun vanhempi luutnantti (Polikarpov) 


21.10.1937 


Leningradin alueellisen oikeuden puhemiehistön 
Päätös 

Puheenjohtaja Ivanov, jäsenet Murov ja Krasnakov sekä syyttäjä Andre- 
jevskij käsittelivät 27.08.1956 Leningradin alueen prokuraattorin pro¬ 
testia Leningradin alueen Sisäasiain kansankomissariaatin hallinnon 
erikoisen kolmosryhmän 17.10.1937 langettaman tuomiopäätöksen 
johdosta, jonka mukaan korkeimman asteen rangaistukseen - teloitet¬ 
taviksi tuomittiin: 

Saukkonen Ivan Ivanovitc synt. v.1901 

Leningradin alueen Vsevolozskin piirin Pappilanaution kylässä. 
Putkinen Pavel Matvejevic, synt. v.1870 

Leningradin alueen Vsevolozskin piirin Pappilanaution kylässä. 
Putkinen Ivan Matvejevic, synt v.1891 

Leningradin alueen Vsevolozskin piirin Pappilanaution kylässä. 
Haimi Pavel Semenovc, synt. v.1878 

Leningradin alueen Vsevolozskin piirin Pappilanaution kylässä. 
Haimi Andrei Pavlovic, synt. v.1876 

Leningradin alueen Vsevolozskin piirin Pappilanaution kylässä. 

Ojennustyöleirille 10 (kymmeneksi) vuodeksi tuomittiin: 

Putkinen Petr Matvejevic, synt. v.1907 

Leningradin alueen Vsevolozskin piirin Pappilanaution kylässä. 

Lueteltujen henkilöiden syyksi laskettiin heidän osallisuutensa Pappilan¬ 
aution kylässä olleeseen vallankumouksenvastaisen kulakkiryhmän 

toimintaan, kolhoosilaisten terrorisointi ja tuhotöiden suorittaminen. 
Vuonna 1934 heidän väitettiin polttaneen kolhoosin ladon olkineen 
sekä kolhoosilaisen P. S. Saurosen talon. 

He syyllistyivät neuvostovastaiseen agitaatioon ja propagandaan, sa¬ 
botoivat tahallisesti puolueen ja neuvostovallan toimenpiteitä, pitivät 
yhteyttä karkotettuun kulakkiin. 

Leningradin alueen prokuraattorin protestissa vaaditaan kumoa¬ 
maan erikoisen kolmosryhmän 17.10.1937 langettama tuomiopäätös 
kaikkien tuomittujen osalta VSFNT rikoslain § 204 kohdan ”b” mu¬ 
kaisesti. 

Tarkistettuaan Ivanovin esittelemän aineiston ja kuultuaan syyttäjä 
Andrejevskia, joka kannatti protestia, puhemiehistö pitää protestia 
oikeutettuna seuraavin perustein: 

Asiassa ei ole koottu todisteita tuomittujen syyllisyydestä neuvosto¬ 
vastaiseen toimintaan. Syytteen perustana olivat syytettyjen omat tut¬ 
kinnan aikana antamat sekä todistajien I. S. Heinikäisen ja I. P. Heinikäi- 
sen esittämät näytöt. 

Syyttäjän johtopäätös siitä, että kaikki syytetyt olivat kulakkeja, 
paitsi Putkinen P. M. ei ilmene asian todistusaineistosta. Asian todistus¬ 
aineistosta voidaan todeta, että I. I Saukkonen, P. M. Putkinen, I. M. 
Putkinen, P. S. Haimi ja A. P. Haimi olivat keskivarakkaita yksityisiä 
talonpoikia. 

Asian syyteaineiston perusteella ei voida tehdä sellaista johtopäätöstä, 
että syytetyt olisivat tehneet tuhotöitä. Asiasta ei löydy todisteita siitä, 
kuka poltti talon ja ladon. Tämä syyte perustuu vain oletuksille. 

Todistajien I. S. Heinikäisen ja I. P. Heinikäisen esittämistä näytöistä 
ei myöskään löydy konkreettisia tosiasioita syytettyjen neuvostovastai¬ 
sesta toiminnasta. Esitetyn perusteella protestia kannattaen puhemiehis¬ 
tö päättää: Leningradin alueen Sisäasiain kansankomissariaatin hallin¬ 
non erikoisen kolmosryhmän 17.10.1937 langettama tuomiopäätös ja 
I. I Saukkosta, P. M. Putkista, I. M. Putkista, P. S. Haimia ja A. P. 
Haimia kohtaan kumotaan ja asian käsittely lopetetaan. 


27.08.1956 Andreas Paavalin poika Haimia koskeva tuomiopäätös 
kumottiin... (Katso 27.08.1956...) 

18.11.1938 päivätty päätös 

(Sisäasiain kansankomissariaatin toiminnasta) 

SNTL:n Kansankomissaarien neuvoston ja Yleisliittolaisen kommunis¬ 
tisen puolueen Keskuskomitean päätös 18. marraskuuta 1938 päivätty 
päätös: 

SNTL:n Kansankomissaarien neuvosto ja Yleisliittolaisen kommunisti¬ 
sen puolueen Keskuskomitea toteavat, että vv. 1937-1938 Sisäasiain 
kansankomissariaatin elimet ovat suorittaneet puolueen johdolla suu¬ 
ren tehtävän SNTL:n puhdistamiseksi kansan vihollisista... 

Sisäasiain kansankomissariaatin elinten suorittamat laajamittaiset 
operaatiot vihollisainesten kitkemiseksi ja tuhoamiseksi vv. 1937-1938 
yksinkertaistettuja tutkinta- ja oikeusmenetelmiä käyttäen eivät voineet 
olla aiheuttamatta useita suuria virheitä ja vääristelyjä Sisäasiain 
kansankomissariaatin elinten ja Syyttäjäviraston työssä. Tämän lisäksi 
Sisäasiain kansankomissariaattiin soluttautuneet kansanviholliset ja ul¬ 
komaiden vakoilijat... ovat tietoisesti vääristelleet neuvostolakeja, toi¬ 
mittaneet laajamittaisia ja aiheettomia pidätyksiä suojellen samanaikai¬ 
sesti tuholta omia rikostovereitaan, erittäinkin niitä, jotka olivat kät¬ 
keytyneet Sisäasiain kansankomissariaatin elimiin. 

...Mainitut sietämättömät puutteet Sisäasiain kansankomissariaatin 
elinten työssä olivat mahdollisia siitä syystä, että Sisäasiain kansan¬ 
komissariaatin elimiin ja Syyttäjävirastoon soluttautuneet kansanvihol¬ 
liset yrittivät eristää Sisäasiain kansankomissariaatin elinten ja Syyttäjä- 
viraston työn puolueesta sekä etäännyttää ne puolueen johdosta ja 
kontrollista. 

Kansankomissaarien neuvosto ja Yleisliittolaisen kommunistisen 
puolueen Keskuskomitea päättävät: 

1. Kieltää Sisäasiain kansankomissariaatin elimiä ja Syyttäjä virastoa 
suorittamasta minkäänlaisia laajamittaisia pidätys- ja karkotusope- 
raatioita. 

2. Lakkauttaa kolmos-oikeusryhmät, jotka olivat perustettu Sisäasiain 
kansankomissariaatin erikoiskäskykirjeillä... 

19.11.1944 hyväksytty päätös N 6973 

"Leningradin alueella aikaisemmin asuneen inkerinsuomalaista 
alkuperää olevan väestön siirrosta Suomesta”. 

Valtiollinen puolustuskomitea 
Osa II 

Päätös N 6973 
19.11.1944 
Moskova, Kreml 

Leningradin alueella aikaisemmin asuneen inkerinsuomalaisen väestön 
siirrosta Suomesta. 

Suomesta palaavan aikaisemmin Leningradin alueella asuneen inkerin¬ 
suomalaisen väestön majoituksen, taloudellisten olojen ja työsuhteiden 
järjestämisen tarkoituksessa Valtiollinen puolustuskomitea päättää: 

1. Sijoittaa Suomesta palaavat inkerinsuomalaiset Venäjän Sosialistisen 
Federatiivisen Neuvostotasavallan (VSFNT) alueelle 12 000 perhettä 
(noin 50 000 henkeä) mukaan luettuna Jaroslavlin alueelle 5 000 
perhettä, Kalininin alueelle 3 000 perhettä, Novgorodin alueelle 2 000 
perhettä, Pihkovan alueelle 1 000 perhettä ja Velikolukin alueelle 
1 000 perhettä. 

2. SNTLrn Kansankomissaarien neuvoston maahan palaavien neuvosto¬ 
kansalaisten asioista vastaavalle valtuutetulle tov. Golikoville anne¬ 
taan toimeksi toteuttaa Suomesta SNTLrn palaavien neuvostokansa¬ 
laisten vastaanotto, kirjaaminen ja valvonta. 

3. Puna-armeijan selustan joukkojen päällikölle tov. Hruljeville anne¬ 
taan toimeksi järjestää Suomesta neuvostokansalaisia kuljettavien 
junien vastaanotto, siirtolaisten, heidän omaisuutensa sekä koti¬ 
eläintensä kuljetukset sijoituspaikoille, ruokailu ja lääkintäpalvelut. 
Tov. Hruljevia velvoitetaan avustamaan Suomesta palaavia puutetta 
kärsiviä neuvostokansalaisia vaatetuksella ja jalkineilla. 

4. Liikenneyhteyksien kansankomissariaatti (tov. Kaganovitc) velvoi¬ 
tetaan: a) luovuttamaan tov. Hruljevin käyttöön tarpeellinen mää¬ 
rän tavaravaunuja siirtolaisten, heidän omaisuutensa ja kotieläin¬ 
tensä kuljetukseen; 

b) takaamaan siirtolaisten kuljetukset erikoisjunilla; 

c) siirtolaisia tulee kuljettaa talviolosuhteisiin sopivissa ilmais¬ 
kuljetuksiin tarkoitetuissa vaunuissa. 

5. SNTL:n Kansankomissaarien neuvoston maahan palaavien neu¬ 
vostokansalaisten asioista vastaavaa valtuutettua tov. Golikovia 
velvoitetaan: 

a) toimittamaan ennen Suomesta muuttoa siirtolaisten lääkärin¬ 
tarkastus Suomen maaperällä; 

b) lähettämään jokaiselle alueelle täydet junalliset siirtolaisia pilk¬ 
komatta niitä. 

6. SNTL:n Terveydenhoidon kansankomissariaatti (tov. Miterjovia) 
yhdessä Puna-armeijan selustan joukkojen päällikön tov. Hruljevin 
kanssa velvoitetaan vastaamaan siirtolaisten lääkintäpalvelusta 
matkan aikana sekä majoituspaikoilla. 

7. SNTL:n Liikealan kansankomissariaatti (tov. Ljubimov) velvoite¬ 
taan järjestämään siirtolaisten saapumisen pääteasemilla lämpimän 
kahden ruokalajin tarjoilu. 

8. Kyseisen päätöksen kohdassa 1. luetteloitujen alueellisten toimeen¬ 
panevien komiteoiden puhemiehiä velvoitetaan: 

a) vastaanottamaan ja sijoittamaan saapuvat siirtolaiset lisämajoi- 
tuksena kolhooseihin; 

b) takaamaan saapuvien siirtolaisten majoitus tyhjillään oleviin ta¬ 
loihin tai väliaikaisesti tiivistämällä kolhoosilaisten taloihin; 

c) avustamaan saapuvia siirtolaisia omien talojen rakentamisessa si¬ 
joituspaikoilla, asuin- ja talousrakennusten ostossa ja korjauksissa; 

d) jakamaan ennen 1.03.1945 saapuneille siirtolaisille maapalstoja 
maatalousosuuskunnan sääntöjen mukaisesti; 

e) avustamaan siirtolaisia kotieläinten ja siipikarjan ostossa. 

9. Siirtolaisten vastaanoton, majoituksen, taloudellisen ja työoloihin 
sopeutumisen järjestämiseksi päätöksen kohdassa 1. luetteloiduilla 
alueilla on perustettava komissio (toimikunta), johon kuuluvat 
alueen Yleisliittolaisen kommunistisen (bolsevikkien) puolueen ensim¬ 
mäinen sihteeri (puheenjohtaja), alueen toimeenpanevan komitean 
puhemies ja Sisäasiain ministeriön kansankomissariaatin hallinnon 
päällikkö. Komissioille myönnetään lupa luoda alueen vastuullisista 
työntekijöistä koostuva siirtolaisasioita käsittelevä 6-8 hengen toi¬ 
mintayksikkö, vapauttaen heidät siirtoajan loppuun asti kaikista 
muista tehtävistä. 

10. Alueellisia komissioita velvoitetaan: 

a) määrittelemään kolmen päivän sisällä piirien siirtolaisten ma- 
joitustehtävät ja perustamaan niissä piirikomissiot siirtolaisten 
majoituksen järjestämiseksi, joihin kuuluvat piirin Yleisliitto- 

laisen kommunistisen (bolsevikkien) puolueen ensimmäinen 
sihteeri (puheenjohtaja), piirin toimeenpanevan komitean puhe¬ 
mies ja Sisäasiain ministeriön kansankomissariaatin piiriosas¬ 
ton päällikkö; 

b) lähettämään raja-alueiden vastaanottopaikkoihin oman alueen 
valtuutettuja johtohenkilöitä vastaanottamaan ja ohjaamaan 
siirtolaisten junia majoituspaikoille; 

c) järjestämään siirron ajaksi rautateiden risteysasemille siirtolais- 
keskuksia; 

d) lähettämään jokaiseen piiriin oma valtuutettu johtohenkilö piiri- 
komissioiden avustamiseksi siirtolaisten sijoittamisessa; 

e) järjestämään kolhooseissa, joihin tulevia siirtolaisia vastaanote¬ 
taan, niille tarkoitettujen asuintalojen valmennus sekä niiden, 
jotka luovutetaan siirtolaisille että kolhoosilaisten talojen, joi¬ 
hin heidät väliaikaisesti tiivistämällä majoitetaan; 

f) esittämään kymmenen päivän sisällä Venäjän sosialistisen fe¬ 
deratiivisen neuvostotasavallan (VSFNTrn) Kansankomissaa¬ 
rien neuvostolle piirienmukainen majoitussuunnitelma, merkiten 
lähimmät rautatieasemat ja tiedot valmiudesta siirtolaisten 
vastaanottamiseksi. 

11. Tiedottamaan alueiden Yleisliittolaisen kommunistisen (bolsevik¬ 
kien) puolueen ensimmäisille sihteereille ja toimeenpanevan komi¬ 
tean puhemiehille heidän henkilökohtaisesta vastuustaan siirtolais¬ 
ten vastaanottamisessa, majoituksessa, taloudellisten ja työolojen 
järjestämisessä. 

12. Siirrosta vastaaville alueellisille komissioille myönnetään lupa 
käyttää siirtolaisten ja heidän omaisuutensa kuljetuksiin saapumis- 
asemalta sijoituskolhooseihin valtiollisten ja paikallisten yritysten 
moottori- ja hevosajoneuvoja, kolhoosit mukaan lukien. 

13. VSFNTrn Maatalouden kansankomissariaatti (tov. Benediktov) 
velvoitetaan järjestämään siirtolaisten Suomesta tuoman karjan 
eläinlääkäritarkastus. 

14. VSFNTrn Valtiollinen pankki (tov. Jemcenko) velvoitetaan järjestä¬ 
mään siirtolaisille Suomen markkojen vaihto neuvostoseteleihin. 

15. Siirtolaisille myönnetään kyseisen päätöksen kohtaa 3. vastaavat 
etuudet: 

a) Siirtolaiset vapautetaan vv. 1945-1946 kaikista valtiollisista raha- 
veroista, vakuutusmaksuista ja v. 1945 maatalous- ja karjatalous- 
tuotteiden luovutuksista valtiolle; 

b) Siirtolaisten matkakulut, omaisuuden ja eläinten kuljetukset 
sekä heidän lääkintäpalvelut rajalta sijoituskohteisiin siirretään 
valtion laskuun. 

16. Hankinta-alan kansankomissariaatti (tov. Dvinskoi) velvoitetaan 
luovuttamaan alueiden toimeenpaneville komiteoille 1 200 tonnia 
ruokaviljaa myytäväksi puutetta kärsiville siirtolaisille heidän si¬ 
joituspaikoillaan valtion hyväksymin hinnoin enintään 100 kg 
perhettä kohti, mukaan luettuna Jaroslavlin toimeenpanevalle komi¬ 
tealle 500 tonnia, Kalininin toimeenpanevalle komitealle 300 
tonnia, Novgorodin toimeenpanevalle komitealle 200 tonnia, Pih- 
kovan ja Velikolukin toimeenpaneville komiteoille 100 tonnia viljaa 
kullekin. 

17. Kansankomissaarien neuvoston yhteydessä olevaa Metsänsuojelun 
päähallinto velvoitetaan erottamaan siirtolaisille hakkuualueita ra¬ 
kennustarpeiden hankkimiseksi asuin- ja talousrakennuksia varten 
Kalininin, Novgorodin, Pihkovan, Velikolukin ja Jaroslavin aluei¬ 
den toimeenpanevien komiteoiden tilausten perusteella. 

18. Maatalouspankille annetaan lupa myöntää lainaa sitä tarvitseville 
siirtolaisille heidän asuinpaikoillaan talojen ostoon ja rakentamiseen, 
rakennusten korjauksiin ja taloudellisiin hankintoihin 10 tuhan¬ 
teen ruplaan asti taloutta kohti takaisinmaksuajalla 5 vuotta. 

19. SNTL:n Kansankomissariaatti (tov. Zverev) velvoitetaan myöntä¬ 
mään VSFNTin Kansankomissaarien neuvostolle SNTLin Kansan¬ 
komissaarien neuvoston reservivarastosta siirtolaistoiminnan ku¬ 
luihin 5 miljoonaa ruplaa. 

20. SNTL:n Kansankomissariaatin yhteydessä toimivaa Pääöljyhuol- 
toa velvoitetaan varamaan Valtiollisen puolustuskomitean reservi- 
varastosta 200 tonnia bensiiniä siirtolaisten kuljetuksiin. 

21. Suomesta maahan palaavien neuvostokansalaisten siirto määrä¬ 
tään suoritettavaksi 5. joulukuuta v. 1944 - 15. tammikuuta v. 
1945 välisenä aikana. 

22. SNTLin Kansankomissaarien neuvoston maahan palaavien neu¬ 
vostokansalaisten asioista vastaavaa valtuutettua tov. Golikovia 
velvoitetaan tarkistamaan 1. joulukuuhun mennessä valmius siir¬ 
tolaisten lähettämiseksi ja vastaanottamiseksi sekä tiedottamaan 
siitä SNTL:n ja VSFNTin Kansankomissaarien neuvostoille. 

Valtiollisen puolustuskomitean puhemiehen sijainen 

V. Molotov 

19. 09.1945 vahvistettu määräys N13925 pc... 

SNTL:n Kansankomissaarien neuvosto 
Määräys N13925 pc 
19.09.1945 Moskova, Kreml 

1. Sallia Velikolukin, Kalininin, Novgorodin, Pihkovan ja Jaroslavlin 
alueiden toimeenpaneville komiteoille matkustuslupien myöntämi¬ 
nen entisille asuinsijoilleen ja perheiden yhdistämiseksi (paitsi Le¬ 
ningradiin ja rajaseuduille) venäläisille, karjalaisille, virolaisille ja 
muille kansalaisille (ei inkerinsuomalaisille) sekä Isänmaalliseen 
sotaan osallistuneiden inkerinsuomalaisten sotilaitten perheille, 
jotka ovat siirretty mainituille alueille 19.11.1944 päivätyn Val¬ 
tiollisen puolustuskomitean päätöksen N 6973 mukaisesti. 

2. SNTL:n Sisäasiain ministeriön kansankomissariaatin Miliisin pää- 
hallintoa velvoitetaan antamaan ohjeet alueiden Miliisihallinnoille 
matkustuslupien myöntämisestä entisille asuinsijoilleen palaaville 
ja perheiden yhdistämistarkoituksessa Velikolukin, Kalininin, 
Novgorodin, Pihkovan ja Jaroslavlin alueiden toimeenpanevien 
komiteoiden myöntämillä matkustusluvilla kohdassa 1. mainituille 
kansalaisille. 

SNTL:n Kansankomissaarien neuvoston puheenjohtajan sijainen 

N. Voznesenskij 


7.05.1947 päivätty Stalinin allekirjoittama määräys N 5211 pc... 
Omavaltaisesti Leningradin alueelle palanneiden 
inkerinsuomalaisten karkotuksesta. 

Täysin salainen 
SNTL:n Ministerien neuvosto 
Määräys N5211 pc 
7.05.1947 Moskova, Kreml 

1. Kieltää asuminen Leningradin alueella suomalaista kansallisuutta 
olevilta henkilöiltä, jotka ovat pakollisesti evakuoitu Leningradista 
ja Leningradin alueelta Isänmaallisen sodan aikana sekä Suomesta 
palanneilta inkerinsuomalaisilta, paitsi Isänmaalliseen sotaan osal- 

listuneita suomalaisia ja inkerinsuomalaisia, joilla on hallituksen 
myöntämiä kunniamerkkejä sekä heidän perheidensä jäseniä. 

2. Velvoittaa SNTL:n Sisäasiain ministeriö: 

a) poistamaan passisääntöjen mukaan kahden kuukauden sisällä 
Leningradista ja Leningradin alueelta entisille asuinsijoilleen pa¬ 
lanneet suomalaista kansallisuutta olevat henkilöt sekä inkerin¬ 
suomalaiset ja lähettämään heidät entisille asutuspaikoilleen. 

b) suomalaista kansallisuutta oleville henkilöille sekä inkerinsuo¬ 
malaisille, jotka ovat pakollisesti evakuoitu Leningradista ja 
Leningradin alueelta sekä Suomesta palanneille inkerinsuomalai¬ 
sille antaa passit, jotka rajoittavat asumista 1. kategorian alueilla. 

3. Antaa VSFNT:n Ministerien neuvostolle toimeksi valmistella ja 
esittää kuukauden sisällä SNTL:n Ministerien neuvostolle ehdo¬ 
tuksia kolhoosilaisten siirtämisestä Leningradin alueelle VSFNTrn 
muilta alueilta. 

SNTL:n Ministerien neuvoston puheenjohtaja I . Stalin 


21.05.1947 päivätty SNTL:n Sisäasiain ministerin määräys N 00544 

Sisältö: Toimenpiteistä suomalaista kansallisuutta olevien henkilöiden 
sekä Suomesta palanneiden inkerinsuomalaisten poistamiseksi Lenin¬ 
gradista ja Leningradin alueelta. 

Kieltää SNTL:n Ministerien neuvoston määräyksen N 5211 pc 
7.05.1947 mukaisesti asuminen Leningradin alueella suomalaista kan¬ 
sallisuutta olevilta henkilöiltä, jotka ovat pakollisesti evakuoitu Lenin¬ 
gradista ja Leningradin alueelta Isänmaallisen sodan aikana sekä Suo¬ 
mesta palanneilta inkerinsuomalaisilta, paitsi Isänmaalliseen sotaan 
osallistuneita suomalaisia ja inkerinsuomalaisia, joilla on hallituksen 
myöntämiä kunniamerkkejä sekä heidän perheiden jäseniä. 

Määrään: 

1. Leningradin alueen Sisäasiain ministeriön hallinnon päällikön ken¬ 
raali-luutnantti Siktorovin on passisääntöjen mukaisesti 2 kuukau¬ 
den sisällä poistettava Leningradista ja Leningradin alueelta entisille 
asuinsijoilleen palanneet suomalaista kansallisuutta olevat henki¬ 
löt, jotka ovat pakollisesti evakuoitu Leningradista ja Leningradin 
alueelta Isänmaallisen sodan aikana sekä Suomesta palanneet inkerin- 

suomalaiset ja lähetettävä heidät entisille asutuspaikoilleen, paitsi 
Isänmaalliseen sotaan osallistuneita suomalaisia ja inkerinsuoma¬ 
laisia, joilla on hallituksen myöntämiä kunniamerkkejä sekä hei¬ 
dän perheittensä jäseniä, joille myönnetään lupa asua Leningradis¬ 
sa ja Leningradin alueella. 

Poistettavien henkilöiden passit on vaihdettava, merkiten niihin 
passisääntöjen pykälä 38, jonka mukaan kielletään asuminen 1. 
luokan, kielletyillä sekä SNTL:n rajaseutualueilla. 

2. Jaroslavlin, Kalininin, Velikolukin, Pihkovan ja Novgorodin aluei¬ 
den Sisäasiain ministeriön hallintojen päälliköiden tulee vaihtaa 
passit Suomesta palanneille inkerinsuomalaisille merkiten niihin 
passisääntöjen pykälä 38. 

3. Toimenpiteiden toteuttamisen tuloksista tiedottaa SNTL:n Sisäasiain 
ministeriölle 1.08.1947 mennessä. 

SNTL:n Sisäasiain ministeri kenraali-eversti S. Kruglov 


20.04.1950. Ote Karjalais-Suomalaisen neuvostotasavallan 
Kommunistisen puolueen Keskuskomitean istunnon pöytäkirjasta N 65 

Erikoismappi 
Erittäin salainen 

Karjalais-Suomalaisen neuvostotasavallan 
Kommunistisen (bolsevikkien) puolueen Keskuskomitea 
BC/65-35 Ministerineuvostolle, Valtiolliselle turvallisuusministeriölle. 
20. huhtikuuta 1950. 

Ote Karjalais-Suomalaisen neuvostotasavallan Kommunistisen puo¬ 
lueen Keskuskomitean istunnon pöytäkirjasta N 65 
1. joulukuuta 1949 päivätyn Kommunistisen (bolsevikkien) puolueen 
Keskuskomitean ja Ministerineuvoston päätöksen osittaisesta muutok¬ 
sesta toverit Kuznetsov, Sykiäinen, Jegorov, Andropov. 

Kommunistisen (bolsevikkien) puolueen Keskuskomitean byroo päättää: 
1. Karjalais-Suomalaisen neuvostotasavallan Kommunistisen (bolse¬ 
vikkien) puolueen Keskuskomitean ja Ministerineuvoston 1. jou¬ 
lukuuta 1949 päivätyn päätöksen kohta 2. inkerinsuomalaisten 
8 000 perheen värväämisestä metsäteollisuuteen vuonna 1950 

aiemmin värvättyjen lisäksi” peruutetaan. Inkerinsuomalaisten jär- 
jestyksellinen muutto tasavaltaan lopetetaan. 

2. Karjalais-Suomalaisen neuvostotasavallan metsä- ja paperiteolli¬ 
suuden, maatalouden ja sovhoosien ministerejä velvoitetaan välit¬ 
tömästi lopettamaan aiemmin tasavaltaan saapuneiden inkerinsuo¬ 
malaisten lähettäminen töihin tasavallan rajapiireihin. 

3. Karjalais-Suomalaisen neuvostotasavallan metsä- ja paperiteolli¬ 
suuden ja sovhoosien ministerejä velvoitetaan 3 kuukauden sisällä 
työvoiman hallinnonalan sisäisen vaihdon kautta siirtämään aiem¬ 
min raja-alueille lähetetyt inkerinsuomalaiset raja-alueiden ulko¬ 
puolelle. 10. toukokuuta v.1950 mennessä sen on yhteistyössä Kar¬ 
jalais-Suomalaisen Valtiollisen turvallisuusministeriön kanssa esi¬ 
tettävä Karjalais-Suomalaisen Ministerineuvoston vahvistettavaksi 
suunnitelma aiemmin raja-alueille lähetettyjen inkerinsuomalais¬ 
ten siirtämisestä raja-alueiden ulkopuolelle. 

Karjalais-Suomalaisen neuvostotasavallan Kommunistisen 
(bolsevikkien) puolueen Keskuskomitean sihteeri J. Andropov 


27.08.1956 Andreas Paavalin poika Haimia koskeva tuomiopäätös 
kumottiin... 

Leningradin alueellisen oikeuden puhemiehistön 
Päätös 

Puheenjohtaja Ivanov, jäsenet Murov ja Krasnakov sekä syyttäjä Andre- 
jevskij käsittelivät 27.08.1956 Leningradin alueen prokuraattorin pro¬ 
testia Leningradin alueen Sisäasiain kansankomissariaatin hallinnon 
erikoisen kolmos-ryhmän 17.10.1937 langettaman tuomiopäätöksen 
johdosta, jonka mukaan korkeimman asteen rangaistukseen - teloitet¬ 
taviksi tuomittiin: 

Saukkonen Ivan Ivanovitc synt. v.1901 

Leningradin alueen Vsevolozskin piirin Pappilanaution kylässä. 
Putkinen Pavel Matvejevic, synt. v.1870 

Leningradin alueen Vsevolozskin piirin Pappilanaution kylässä. 
Putkinen Ivan Matvejevic, synt v.1891 

Leningradin alueen Vsevolozskin piirin Pappilanaution kylässä. 

Haimi Pavel Semenovc, synt. v.1878 

Leningradin alueen Vsevolozskin piirin Pappilanaution kylässä. 
Haimi Andrei Pavlovic, synt. v.1876 

Leningradin alueen Vsevolozskin piirin Pappilanaution kylässä. 

Ojennustyöleirille 10 (kymmeneksi) vuodeksi tuomittiin: 

Putkinen Petr Matvejevic, synt. v.1907 

Leningradin alueen Vsevolozskin piirin Pappilanaution kylässä. 

Lueteltujen henkilöiden syyksi laskettiin heidän osallisuutensa Pappilan¬ 
aution kylässä olleeseen vallankumouksenvastaisen kulakkiryhmän 
toimintaan, kolhoosilaisten terrorisointi ja tuhotöiden suorittaminen. 
Vuonna 1934 heidän väitettiin polttaneen kolhoosin ladon olkineen 
sekä kolhoosilaisen P. S. Saurosen talon. 

He syyllistyivät neuvostovastaiseen agitaatioon ja propagandaan, 
sabotoivat tahallisesti puolueen ja neuvostovallan toimenpiteitä. 

He pitivät yhteyttä karkotettuun kulakkiin. 

Leningradin alueen prokuraattorin protestissa vaaditaan kumoa¬ 
maan erikoisen kolmos-ryhmän 17.10. 1937 langettama tuomiopäätös 
kaikkien tuomittujen osalta VSFNT rikoslain § 204 kohdan ”b” mu¬ 
kaisesti. 

Tarkistettuaan Ivanovin esittelemän aineiston ja kuultuaan syyttäjä 
Andrejevskia, joka kannatti protestia, puhemiehistö pitää protestia 
oikeutettuna seuraavin perustein: 

Asiassa ei ole koottu todisteita tuomittujen syyllisyydestä neuvosto¬ 
vastaiseen toimintaan. Syytteen perustana olivat syytettyjen omat tut¬ 
kinnan aikana antamat sekä todistajien I. S. Heinikäisen ja I. P. Heinikäi- 
sen esittämät näytöt. 

Syyttäjän johtopäätös siitä, että kaikki syytetyt olivat kulakkeja, 
paitsi Putkinen P. M. ei ilmene asian todistusaineistosta. Asian todistus¬ 
aineistosta voidaan todeta, että I. I. Saukkonen, P. M. Putkinen, I. M. 
Putkinen, P. S. Haimi ja A. P. Haimi olivat keskivarakkaita yksityisiä 
talonpoikia. 

Asian syyteaineiston perusteella ei voida tehdä sellaista johtopäätös¬ 
tä, että syytetyt olisivat tehneet tuhotöitä. Asiasta ei löydy todisteita sii¬ 
tä, kuka poltti talon ja ladon. Tämä syyte perustuu vain oletuksille. 

Todistajien I. S. Heinikäisen ja I. P. Heinikäisen esittämistä näytöistä 
ei myöskään löydy konkreettisia tosiasioita syytettyjen neuvostovastai¬ 
sesta toiminnasta. Esitetyn perusteella protestia kannattaen puhemiehistö 

päättää: Leningradin alueen Sisäasiain kansankomissariaatin hallinnon 
erikoisen kolmos-ryhmän 17.10. 937 langettama tuomiopäätös ja I. I. 
Saukkosta, P. M. Putkista, I. M. Putkista, P. S. Haimia ja A. P. Haimia 
kohtaan kumotaan ja asian käsittely lopetetaan. 


7.03.1991 päivätty SNTL:n Korkeimman neuvoston asetus 
"Pakkosiirrettyjä kansoja kohtaan käytettyjen 
rankaisutoimenpideasiakirjojen toteamisesta laittomiksi ... 

SNTL:n Korkeimman neuvoston asetus 

Lakiasiakirjojen mitätöimisestä liittyen SNTL:n Korkeimman neuvos¬ 
ton 14.11. 1989 päivättyyn julkilausumaan "Pakkosiirrettyjä kansoja 
kohtaan käytettyjen rankaisutoimenpideasiakirjojen toteamisesta lait¬ 
tomiksi ja oikeudenvastaisiksi ja näiden kansojen oikeuksien turvaami¬ 
sesta”. 

SNTL:n Korkeimman neuvoston 14.11.1989 päivättyä julkilausu¬ 
maa "Pakkosiirrettyjä kansoja kohtaan käytettyjen rankaisutoimen¬ 
pideasiakirjojen laittomiksi ja oikeudenvastaisiksi toteamisesta ja näi¬ 
den kansojen oikeuksien turvaamisesta" ohjeena pitäen ja syyttömästi 
rankaisutoimenpiteiden kohteeksi joutuneiden kansojen ongelmien täy¬ 
dellisen ratkaisun poliittisesta ja sosiaalisesta merkityksestä lähtien, 
Korkein neuvosto säätää: 

1. SNTL:n korkeimpien valtioelinten säätämät lait, jotka olivat perus¬ 
tana eräiden kansojen lainvastaisille pakkosiirroille pysyviltä asuin- 
sioiltaan ja niiden kansalaisten vapauden rajoittamiselle sekä kansal¬ 
listen ja valtiollisten muodostumien tuhoamiselle, mitätöidään. 
SNTL:n lakisääteisistä asiakirjoista poistetaan merkintä "ei painetta¬ 
vaksi” sekä entisen SNTL:n Valtiollisen puolustuskomitean päätök¬ 
sistä salaisuutta koskeva merkintä. 

SNTL:n ministerikabinetille (hallitukselle, ministeriölle) annetaan 
toimeksi muuttaa julkisiksi vastaavat SNTL:n hallituksen asiakirjat. 

2. Kumotaan: 

SNTL:n Korkeimman neuvoston Puhemiehistön 28.08.1941 päi¬ 
vätty asetus Volgan rantaseuduilla asuvien saksalaisten siirrosta. 
(SNTL:n Korkeimman neuvoston tiedonantoja, 1941, N38); 

SNTL:n Korkeimman neuvoston Puhemiehistön 7.09. 1941 päivätty 
asetus Entisen Volgan rantaseudun saksalaisten tasavallan hallinnol¬ 
lisesta järjestelystä. (SNTL:n Korkeimman neuvoston tiedonantoja, 
1941, N40); 

SNTL:n Korkeimman neuvoston Puhemiehistön 27.12.1943 päivät¬ 
ty asetus Kalmukian autonomisen sosialistisen neuvostotasavallan 
lakkauttamisesta ja VSFNTian kuuluvan Astrahanin alueen muodos¬ 
tamisesta; 

SNTL:n Korkeimman neuvoston Puhemiehistön 30.06.1945 päivät¬ 
ty asetus Krimin autonomisen sosialistisen neuvostotasavallan muut¬ 
tamisesta VSFNT: an kuuluvaksi Krimin alueeksi; 

SNTL:n Korkeimman neuvoston Puhemiehistön 13.12.1955 päivä¬ 
tyn asetuksen pykälä 2. Oikeudellisten rajoituksien poistamisesta 
erikoissiirtolaisina asuvien saksalaisten ja heidän perheidensä jäsen¬ 
ten suhteen; 

SNTL:n Korkeimman neuvoston Puhemiehistön 17.03.1956 päivä¬ 
tyn asetuksen pykälä 2. Oikeudellisten rajoituksien poistamisesta 
erikoissiirtolaisina asuvien kalmukkien ja heidän perheidensä jäsen¬ 
ten suhteen; 

SNTL:n Korkeimman neuvoston Puhemiehistön 27.03.1956 päivä¬ 
tyn asetuksen pykälä 2. Oikeudellisten rajoituksien poistamisesta 
erikoissiirtolaisina asuvien kreikkalaisten, bulgaarialaisten, arme¬ 
nialaisten ja heidän perheidensä jäsenten suhteen; 

SNTL:n Korkeimman neuvoston Puhemiehistön 28.04.1956 päivä¬ 
tyn asetuksen pykälä 2. Oikeudellisten rajoituksien poistamisesta 
erikoissiirtolaisina asuvien krimintataarien, balkaarien, SNTL:n 
kansalaisuutta olevien turkkilaisten, kurdien, hemshilien ja heidän 
perheidensä jäsenten suhteen, jotka olivat pakkosiirretty Suuren 
isänmaallisen sodan aikana; 

SNTL:n Korkeimman neuvoston Puhemiehistön 16.07.1956 päivä¬ 
tyn asetuksen pykälä 2. Oikeudellisten rajoituksien poistamisesta 
erikoissiirtolaisina asuvien tsetseenien, ingushien karacajevilaisten ja 
heidän perheidensä jäsenten suhteen, jotka olivat pakkosiirretty Suu¬ 
ren isänmaallisen sodan aikana; 

SNTL:n Korkeimman neuvoston Puhemiehistön 22.09.1956 päivä¬ 
tyn asetuksen pykälä 3. Poistaa erikoissiirtolaisten luetteloista eräi¬ 
den kansalaisuutta vailla olevien ulkomaalaisten ryhmien edustajat 
sekä entiset ulkomaiden kansalaiset, joille on myönnetty SNTL:n 
kansalaisuus; 


186 



SNTL:n Korkeimman neuvoston Puhemiehistön 9.01.1957 päivätty asetus 
Kalmukian autonomisen alueen muodostamisesta VSFNT:n yhteyteen; 
SNTL:n Korkeimman neuvoston Puhemiehistön 31.10.1957 päivä¬ 
tyn asetuksen pykälä 2. Rajoituksien poistamisesta erikoissiirtolaisina 
asuvien SNTL:n kansalaisuutta olevien azerbaidzhanilaisten suh¬ 
teen, jotka olivat vuonna 1944 siirretty Gruusian sosialistisesta neu¬ 
vostotasavallasta (SNT); 

SNTL:n Korkeimman neuvoston Puhemiehistön 29.08.1964 päivätty 
asetus muutoksista SNTL:n Korkeimman neuvoston Puhemiehistön 
28.08.1941 päivättyyn asetukseen Volgan rantaseuduilla asuvien 
saksalaisten siirrosta. (SNTL:n Korkeimman neuvoston tiedonanto¬ 
ja, 1964, N52, s. 592); 

SNTL:n Korkeimman neuvoston Puhemiehistön 5.09.1967 päivätyn 
asetuksen pykälä 2. Tataarialaista kansallisuutta olevista Krimissä 
asuvista kansalaisista; (SNTL:n Korkeimman neuvoston tiedonanto¬ 
ja, 1967, N36, s. 493); 

SNTL:n Korkeimman neuvoston Puhemiehistön 5.09.1967 päivätty 
päätös SNTL:n Korkeimman neuvoston Puhemiehistön 28.04.1956 
päivätyn asetuksen 2. pykälän soveltamisesta. (SNTLrn Korkeimman 
neuvoston tiedonantoja, 1967, N36, s. 494); 

SNTLrn Korkeimman neuvoston Puhemiehistön 30.05.1968 päivätty 
päätös SNTLrn Korkeimman neuvoston Puhemiehistön 28.04.1956 
päivätyn asetuksen 2. pykälän ja SNTLrn Korkeimman neuvoston Pu¬ 
hemiehistön 31.10.1957 päivätyn asetuksen pykälä 2. soveltamisesta 
turkkilaisiin, kurdeihin, hemshileihin ja azerbaidzhanilaisiin, jotka 
aikaisemmin asuivat Gruusian sosialistisessa neuvostotasavallassa; 
(SNTLrn Korkeimman neuvoston tiedonantoja, 1968, N 23, s.188); 

3. On välttämätöntä, että SNTLrn presidentti ja ministerien kabinetti 
kumoaisivat kuukauden sisällä entisen SNTLrn Valtiollisen puo¬ 
lustuskomitean päätökset eri kansallisuuksien pakkosiirroista ja nii¬ 
hin kuuluvien kansalaisten oikeuksien rajoittamisesta. 

(4. kääntämättä: alueiden hallinnollisista toimenpiteistä s.37) 

5. SNTLrn ministerien kabinetin, valtion korkeimpien hallintoelinten 
ja tasavaltojen johdon on v.1991 loppuun mennessä käytännössä to¬ 
teutettava rankaisutoimenpiteiden kohteeksi joutuneiden kansojen 
oikeuksien palautus, vastaavien etuuksien myöntäminen kansalaisille, 

jotka Isänmaallisen sodan aikana olivat mobilisoitu työkolonneihin 
sekä taloudellisten ja sosiaalisten olojen salliessa on määriteltävä ai¬ 
neellisen korvauksen määrä ja sen maksujärjestys pakkosiirretyiksi 
joutuneille henkilöille. 

SNTL:n Korkeimman neuvoston puheenjohtaja 

A. Lukjanov 
Moskova, Kreml, 7,03,1991 


26.04.1991 Korkeimman neuvoston vahvistama laki 
"Vainottujen kansojen rehabilitaatiosta” 

VSFNTin laki vainottujen kansojen rehabilitaatiosta. 

(Koko tekstiä ei ole) 

...Pykälä 2. Rankaisutoimenpiteiden alaisina pidetään kansoja (kansal¬ 
lisuuksia, etnisiä ryhmiä ja muita historiallisesti muovautuneita kult¬ 
tuurillisia ja etnisiä yhteisöjä), joiden suhteen kansallisuuden tai muun 
tunnusmerkin perusteella on valtiollisella tasolla harjoitettu parjausta 
tai kansanmurhaa samanaikaisten pakkosiirtojen kanssa, kansallisten 
ja valtiollisten muodostusten lakkauttamista, rajojen muuttamista, väki¬ 
valtaisen ja terrorisoivan järjestelmän ylläpitämistä erikoissiirtoloiksi 
tarkoitetuilla paikkakunnilla. 

...Pykälä 4. Ei tule sallia yllytystä ja propagandaa, jonka tarkoituksena 
on estää rankaisutoimenpiteiden kohteena olleiden kansojen rehabili- 
taation toteuttaminen. Henkilöt, jotka osallistuvat sellaiseen toimin¬ 
taan tai yllyttävät siihen, on saatettava oikeudelliseen edesvastuuseen 
lain edellyttämällä tavalla. 

...Pykälä 9. Rankaisutoimenpiteiden kohteeksi joutuneiden kansojen kär¬ 
simä vahinko kuuluu korvattavaksi. Vahingonkorvauksien menettely¬ 
tavoista kansoille ja yksityishenkilöille päätetään lainsäädännöllisesti 
SNTL:n, VSFNTin ja VSFNTian kuuluvien tasavaltojen alueilla. Vahingon¬ 
korvausten hyvitys kansoille ja yksityishenkilöille tapahtuu vaiheittain. 

VSFNT:n Korkeimman neuvoston puheenjohtaja 

B, N, Jeltsin 
Moskova, Neuvostojen talo, Venäjä 

26.04,1991 

26.04.1991 "Vainottujen kansojen rehabilitaatiosta” 

-lain soveltamisen järjestyksestä. 

VSFNTin Korkeimman neuvoston päätös VSFNTin "Vainottujen kan¬ 
sojen rehabilitaatiosta” -lain soveltamisen järjestyksestä. 

VSFNTin Korkein neuvosto päättää: 

1. VSFNTin laki "Vainottujen kansojen rehabilitaatiosta” astuu voi¬ 
maan sen julkaisemisesta alkaen. 

2. Siihen mennessä kun VSFNTin lainsäädäntö on saatettu VSFNTin 
"Vainottujen kansojen rehabilitaatiosta” -lakia vastaavaksi, ovat 
käytössä VSFNTin voimassa olevat ja siihen kuuluvien tasavaltojen 
lait, mikäli ne eivät ole ristiriidassa kyseisen lain kanssa. 

3. VSFNTin Ministeriön neuvoston on v.1991 loppuun mennessä käy¬ 
tännössä toteutettava jokaisen rankaisutoimenpiteiden kohteeksi 
joutuneen kansan oikeuksien palautus ja hyväksyttävä vastaavat 
päätökset, huomioiden: 

kaikki VSFNTin hallituksen, ministeriöiden ja virastojen lait ja ase¬ 
tukset, jotka olivat perustana rankaisutoimenpiteiden kohteeksi jou¬ 
tuneiden kansojen lainvastaisille pakkosiirroille niiden historiallisil¬ 
ta asuinsijoiltaan ja niihin kuuluvien kansalaisten oikeuksien rajoit¬ 
tamiselle sekä kansallisten ja valtiollisten muodostumien hävittämi¬ 
selle, kumotaan; 

SNTLin ministerien kabinetille ehdotetaan mitätöitäviksi kaikki 
SNTL:n hallituksen ministeriöiden ja virastojen, entisen SNTLin Val¬ 
tiollisen puolustuskomitean lait ja asetukset, jotka olivat olleet pe¬ 
rustana rankaisutoimenpiteiden kohteeksi joutuneiden kansojen lain¬ 
vastaisille pakkosiirroille niiden historiallisilta asuinsijoiltaan ja nii¬ 
hin kuuluvien kansalaisten oikeuksien rajoittamiselle sekä kansallis¬ 
ten ja valtiollisten muodostumien hävittämiselle; 
kansallisten alueiden kokonaisuuden ja ennen perustuslain vastaista 
väkivaltaista muutosta voimassa olleiden hallinnollisten rajojen pa¬ 
lauttamista. Kyseisen lain soveltamisen yhteydessä on tarkkaan nou¬ 
datettava voimassa olevaa lakia kansallisuuksien tasa-arvosta ja kun¬ 
nioitettava muihin kansallisuuksiin kuuluvien kansalaisten etuja; 
kulttuuriarvoesineiden sekä arkistojen, jotka ovat rankaisutoimen¬ 
piteiden kohteeksi joutuneiden kansojen omaisuutta, palauttamista; 
entisten historiallisten neuvostovallan aikana laittomasti käytöstä 

poistettujen asuinkeskusten, piirien ja paikkakuntien nimien palaut¬ 
tamista; 

4. VSFNTrn Ministerien neuvoston tulee taloudellisten ja sosiaalisten 
olojen salliessa määritellä aineellinen korvaus ja sen maksujärjestys 
pakkosiirretyiksi joutuneille henkilöille. 

5-6. Lakien tarkistuksesta väliin, (s.39) 

7. Kansallisuuksien neuvoston on valmisteltava Asetus kansallisesta 
kulttuuriautonomiasta, joka suojelee vähemmistökansallisuuksien 
oikeuksia paluualueilla. 

VSFNTrn Korkeimman neuvoston puheenjohtaja 

B. N. Jeltsin 

Moskova, Neuvostojen talo, VSFNT 

26.04.1991 


24.08.1991 päivätty asetus SNTL:n Turvallisuuskomitean arkistoista 

Venäjän Sosialistisen Federatiivisen Neuvostotasavallan (VSFNT) presi¬ 
dentin asetus Sosialististen Neuvostotasavaltojen Liiton (SNTL) Turval¬ 
lisuuskomitean arkistoista 

Tarkoituksella estää laiton SNTL:n Turvallisuuskomitean arkistojen 
asiakirjojen tuhoaminen VSFNT: ssa ja luoda olosuhteet niiden käyttöä 
varten VSFNTrn kansojen tieteen ja kulttuurin tarpeisiin, säädän: 

1. SNTL:n Turvallisuuskomitean keskuselinten ja sen VSFNT: an kuu¬ 
luvien tasavaltojen, aluepiirien, alueiden, Moskovan ja Leningradin 
kaupunkien hallintoelinten arkistot on luovutettava VSFNTrn arkis¬ 
toalan elinten hallintaan rakennuksineen, laitoksineen, henkilöstölu- 
kumäärineen sekä palkkavarantoineen. 

2. Asetuksen täytäntöönpanon tarkastus annetaan VSFNTrn Syyttäjä- 
viraston, VSFNTrn Turvallisuuskomitean ja VSFNTrn Ministerineu¬ 
voston alaisen Arkistoalan komitean toimeksi. 

3. Kyseinen asetus astuu voimaan sen allekirjoittamisesta alkaen. 

VSFNTrn presidentti 
Moskova, Kreml 
24. elokuuta v. 1991 
B. Jeltsin 

18.05.1992 annettu todistus N 10/32 - II - 58864 
pakollisesta evakuoinnista Kolpinan kaupungista v. 1942 
kansallisuuden perusteella. 

SNTL:n Valtiollisen turvallisuuspalvelun komitea 
Leningradin alueen hallinto 
18. toukokuuta 1992. N 10/32 - II - 58864 
Sankt-Peterburg 

Todistus 

Venäjän Federaation Turvallisuusministeriön Sankt-Peterburgin ja sen 
alueen hallinnon arkistovaraston asiakirjoissa todetaan: 

Gildi Andreas Aatamin poika, syntynyt v. 1892 yhdessä vaimonsa Gildi 
Jevdokija Pietarin tyttären, syntynyt v. 1896, poikansa Gildi Leonid 
Andreaksen pojan, syntynyt v. 1928 ja tyttärensä Gildi Valentina Andreak¬ 
sen tyttären kanssa, syntynyt v. 1939 olivat Leningradin rintaman sota- 
neuvoston 20. maaliskuuta v. 1942 päivätyn päätöksen N 00714 perus¬ 
teella sota-ajan olosuhteissa 27. maaliskuuta v. 1942 pakollisesti eva¬ 
kuoidut Kolpinan kaupungista kansallisuuden perusteella. 

SNTL:n Sisäasiainministeriön 23. huhtikuun v. 1954 annetun pää¬ 
töksen mukaisesti kaikki pakollisesta evakuoinnista johtuvat rajoitukset 
Gildi Andreas Aatamin pojan, Gildi Jevdokija Pietarin tyttären, Gildi 
Leonid Andreaksen pojan ja Gildi Valentina Andreaksen tyttären suh¬ 
teen on poistettu. 


Venäjän Federaation Turvallisuusministeriön 
Sankt-Peterburgin ja sen alueen hallinnon päällikkö 

A. N. Psenicnyj 


23.06.1992 päivätty asetus rajoittavien merkintöjen 
poistamisesta lainsäädännöllisistä ja muista asiakirjoista... 

Venäjän Federaation presidentin asetus 

Rajoittavien merkintöjen poistamisesta lainsäädännöllisistä ja muista 
asiakirjoista, jotka toimivat perusteena joukkorankaisutoimenpiteille ja 
ihmisoikeuksien riistämiselle. 

Totalitaarisen hallinnon vuosina voimassa ollut käytäntö säätää lakeja, 
lainmukaisia päätöksiä ja hallinnollisia toimintaohjeita erilaisten oikeus¬ 
tieteellisten vastuunalaisuuksien asettamisesta, rankaisuelinten rakenteesta 
ja toiminnasta niitä lehdistössä julkaisematta, oli mitä törkein valtiolli¬ 
sen toiminnan oikeussääntöjen ja ihmisoikeuksien rikkomus. 

Huomioiden kansalaisten laillisen oikeuden totuudenmukaisen in¬ 
formaation saamiseen tapahtuneesta mielivallasta, sen raskaiden seu¬ 
raamusten voittamiseksi, vastaavien tapahtumien estämisen tarpeen tu¬ 
levaisuudessa, säädän: 

1. Lainsäädännölliset asiakirjat, valtiollisten ja puolue-elinten päätök¬ 
set sekä hallinnolliset asiakirjat, jotka toimivat perusteena joukko- 
vainojen soveltamiselle ja ihmisoikeuksien anastusyrityksille on 
muutettava julkisiksi seuraavista aiheista: 

yleisten- ja erikoistuomioistuinten, tuomioistuinten ulkopuolisten 
elinten, sisäasiain- ja valtion turvallisuuselinten rakenne ja toiminta 
valtiollisten pakotetoimenpiteiden käytössä; 

pakkotyölaitosten rakenne ja toiminta, karkotusalueiden hallinnon 
rakenne ja toiminta, eri rankaisumuotojen suoritusten komento; 
rikos- ja muun oikeudellisen vastuun määrääminen, rankaisutoimien 
käyttö hallinnollisessa järjestyksessä (pakkohäätö asuinpaikalta, 
karkotus, erikoissiirtolaisuus ym.) 

pakkotyön käyttö, muun muassa mobilisointi vapautta rajoittaviin 
sotilaallisiin yksikköihin; 

erilaisten pakotetoimenpiteiden käyttö ja oikeuksien rajoitukset enti¬ 
siä sotavankeja ja turvasäilöön otettuja neuvostokansalaisia, ulko¬ 
maalaisia ja kansalaisuutta vailla olevia henkilöitä kohtaan; 
mielisairaaloihin pakkohoitoon sijoitettavat henkilöt. 

2. Kyseisen Asetuksen kohdassa 1. luetellut ohjeelliset ja muut asiakirjat 
on muutettava julkisiksi niiden säätämisajasta riippumatta. 
Mainituista asiakirjoista on poistettava niiden käyttöä ja julkaisua 
koskevat rajoitukset. 

Julkisiksi muutetaan myös tiedot perusteettomasti rikos ja hallinnol¬ 
lisen oikeudellisen vastuun tai muiden valtiollisten rankaisutoimen¬ 
piteiden alaiseksi joutuneen väestön määrästä poliittisten ja uskon¬ 
nollisten vakaumusten, sosiaalisten, kansallisten ym. perustein, tuomio¬ 
istuinten ulkopuolisten elinten pöytäkirjat, virallinen kirjeenvaihto 
sekä muu poliittisia vainoja välittömästi koskeva aineisto. 

3. Julkisuuteen ei kuulu lainsuojeluelinten ohjeellinen ja menetelmällinen 
operatiivisen tutkinnan aineisto. 

4. Venäjän Federaation Turvallisuusministeriön ja Venäjän Federaation 
Sisäasiainministeriön sekä muiden ministeriöiden ja hallintovirasto¬ 
jen on taattava kyseisen Asetuksen toimeenpano 3 kuukauden sisällä 
sen allekirjoituspäivästä lukien. 


Venäjän Federaation presidentti 

B. Jeltsin 
Moskova, Kreml 
23. kesäkuuta v . 1992 


29.06.1993 päivätty Venäjän Federaation Korkeimman neuvoston 
asetus ”Venäjänsuomalaisten rehabilitaatiosta” 

Historiallisen oikeudenmukaisuuden palauttamiseksi rankaisutoimen¬ 
piteiden kohteina olleiden venäjänsuomalaisten suhteen heidän rehabi¬ 
litoinnin tarkoituksessa, Venäjän Federaation Korkeimman neuvoston 
lakiin "Vainottujen kansojen rehabilitaatiosta” perustuen Venäjän Fe¬ 
deraation Korkein neuvosto päättää: 

1. Julistaa kaikki edelliset lait ja asetukset, jotka olivat 1930-1940- 
luvuilla venäjänsuomalaisten suhteen hyväksytty ja olivat olleet po¬ 
liittisten rankaisutoimenpiteiden oikeudellisena perustana heitä vas¬ 
taan, lainvastaisiksi ja pätemättömiksi: pakkohäädöt historiallisilta 
asuinsijoiltaan Venäjän Federaation alueilta, erikoissiirtolaisten ko¬ 
mennon alaisiksi alistaminen, pakkotyöhön lähettäminen, vapauden 
sekä muiden oikeuksien rajoittaminen. 

2. Venäjän Federaation Korkeimman neuvoston lain "Vainottujen kan¬ 
sojen rehabilitaatiosta” mukaisesti todetaan, että venäjänsuomalais¬ 
ten poliittinen rehabilitaatio tarkoittaa heidän oikeuttaan vapaaseen 
kansalliseen kehitykseen, takaa heille muiden kansojen rinnalla sa¬ 
manlaiset mahdollisuudet omien poliittisten oikeuksiensa ja vapauk¬ 
siensa toteuttamiseen, jotka ovat taattu voimassaolevan lainsäädän¬ 
nön puitteissa ja heillä on oikeus vapaaehtoiseen paluuseen entisille 
asuinseuduilleen Venäjän Federaation alueella. 

3. Yksityisten vainottujen venäjänsuomalaisten kansalaisten, jotka 
ovat lainvastaisesti joutuneet rikosoikeudellisen vainon ja rankaisu- 

toimenpiteiden alaisiksi hallinnollisessa järjestyksessä poliittisista tai 
kansallisista syistä, rehabilitaatio tapahtuu henkilökohtaisesti Venä¬ 
jän Federaation Korkeimman neuvoston lain ”Vainottujen kansojen 
rehabilitaatiosta” -mukaisesti. Asetus koskee sekä henkilöitä, jotka 
ovat joutuneet lainvastaisten rankaisutoimenpiteiden alaisiksi, että 
erikoissiirtolaisten perheisiin syntyneitä lapsia. 

4. Venäjänsuomalaisille kansalaisille, jotka asuivat pakkosiirtojen 
vuoksi toisten valtioiden, entisten Venäjän Federaation tasavaltojen 
alueilla, heidän palatessaan pysyvästi asumaan Venäjälle, voidaan 
palauttaa Venäjän Federaation kansalaisuus. Lapsille ja muille Venä¬ 
jälle palaaville rankaisutoimenpiteiden alaisiksi joutuneiden venäjän- 
suomalaisten sukulaisille suoraan alenevassa polvessa myönnetään 
Venäjän Federaation kansalaisuus anomusten perusteella tai ”Venä- 
jän Federaation kansalaisuuslain” mukaisesti. 

Näiden henkilöiden oikeudellinen asema määräytyy vastaavasti 
9.10.1992 entisten neuvostotasavaltojen välillä solmitulle Sopi¬ 
mukselle kysymyksistä karkotettujen henkilöiden, kansallisten vä¬ 
hemmistöjen ja heidän perheiden jäsenten oikeuksien palauttamises¬ 
ta, jotka ovat yksityisesti palanneet entisille asuinseudulleen Venäjän 
Federaation alueelle”. 

5. Paikallisen itsehallinnon elimille annetaan toimeksi käytännöllisesti 
avustaa venäjänsuomalaisten asuttamisessa, jotka olivat joutuneet 
pakkosiirretyiksi ja yksityisesti palanneet historialliselle asuinseudul¬ 
leen Venäjän Federaation alueella. Heidän anomustensa ja maatalous- 
lainsäädännön perusteella tulee heille erottaa säädettyjen normien 
mukaiset maapalstat yksityistä asuinrakennusta varten, avustaa 
talonpoikaistalouksien (farmien) ja aputalouksien, osuuskuntien ja 
osakeyhtiöiden perustamisessa. Tähän tarkoitukseen tulee erottaa 
maavaranto. 

Toimenpiteitä venäjänsuomalaisten asuttamiseksi, jotka ovat palan¬ 
neet entisille asuinseudulleen Venäjän Federaation alueella, tulee to¬ 
teuttaa loukkaamatta alueella asuvien kansalaisten laillisia etuja ja 
intressejä. 

6. Ehdottaa Ministerineuvostolle - Venäjän Federaation hallitukselle 
valmistaa ja esittää säädetyssä järjestyksessä ennen 1.01.1994 moni¬ 
puolinen ohjelma venäjänsuomalaisten kansallisen kulttuurin elvyt¬ 
tämiseksi; 

osoittaa venäjänsuomalaisille myötävaikutusta heidän henkisen 
perintönsä ja kulttuurinsa elvyttämisessä sekä kulttuuritarpeiden 

tyydyttämisessä: lainvastaisten rankaisutoimenpiteiden yhteydes¬ 
sä takavarikoitujen kansallisten kulttuurikohteiden palauttamises¬ 
sa, asuinkeskusten entisten historiallisten nimien käyttöönotossa, 
siellä asuvien kansalaisten tahdonilmaukset huomioiden; kansallis¬ 
ten kulttuurikeskusten perustamisessa paikkakunnille, jossa venäjän- 
suomalaiset yhtenäisesti asuvat; sanoma- ja aikakauslehtien julkaise¬ 
misessa; suomenkielisten radio- ja televisiolähetysten järjestämisessä 
yms; 

7. Suositella Ministerineuvostolle - Venäjän Federaation hallitukselle 
käsitellä aihetta valtioidenvälisen yhteistyön järjestämisestä Suomen 
Tasavallan kanssa avun antamiseksi venäjänsuomalaisille kulttuuri- 
ja talousalalla Venäjän Federaation alueella sekä Venäjän Federaation 
ja Suomen Tasavallan kansalaisjärjestöjen avustamiseksi näissä ky¬ 
symyksissä. 

8. Kyseisen asetuksen täytäntöönpanon valvonta annetaan toimeksi 
Venäjän Federaation Korkeimman neuvoston Kansallisuuksien neu¬ 
voston rankaisutoimenpiteiden kohteiksi ja pakkosiirretyiksi joutu¬ 
neiden kansojen komissiolle. 

9. Kyseinen asetus astuu voimaan sen julkaisemisesta alkaen. 

Venäjän Federaation Korkeimman neuvoston puheenjohtaja 

R. L Hasbulatov 
Moskova, Neuvostojen talo. Venäjä 29.06.1993. 


Suomesta palanneet saavat Venäjän Federaation vastavakoilun 
palvelusta arkistotodistuksia siellä heistä olemassa olevista tiedoista... 

Venäjän Federaation vastavakoilun palvelu 
Sankt-Peterburgin ja alueen hallinto 
Mullonen Ivan Aatamin poika 
4. elokuuta 1994. N10/47 M 10506 
Sankt-Peterburg 

Arkistotodistus 
Olemassa olevista tiedoista 

Venäjän Federaation vastavakoilun palvelun Sankt-Peterburgin ja alueen 
hallinnon sotasaalis- ja tarkastusvaraston arkistoasiakirjoissa henkilö¬ 
kohtaisessa valvonta-asiakirjakansiossa N 104738 on merkitty: Mullonen 

Ivan Aatamin poika, syntynyt vuonna 1928 Toivarin kylässä Krasnog- 
vardeiskin piirissä Leningradin alueella, toisen maailmansodan aikana 
vuoden 1941 elokuusta alkaen asui saksalaisten väliaikaisesti miehittä¬ 
mällä alueella syntymäseudullaan, 25. syyskuuta vuonna 1943 oli sak¬ 
salaisten taholta kuljetettu Suomeen, jossa työskenteli erilaisissa töissä 
ja oli ollut leirillä: 7. marraskuuta 1943 - 9. joulukuuta 1943. 

Vapautettu v. 1944 joulukuussa ja 25.12.1944 siirtyi kotimaahan. 

Venäjän Federaation vastavakoilun palvelun Sankt-Peterburgin ja 
alueen hallinnolla ei ole tietoja Mullosen Ivan Aatamin pojan koti¬ 
maataan vastaan tekemistä rikoksista hänen asuessaan toisen maailman¬ 
sodan aikana saksalaisten väliaikaisesti miehittämällä alueella (vv. 1941- 
1945). 


Venäjän Federaation vastavakoilun palvelun Sankt-Peterburgin 
ja alueen hallinnon päällikön sijainen V. 5. Gusev 


Venäjän Federaation vastavakoilun palvelu 
Sankt-Peterburgin ja alueen hallinto 
15. joulukuuta 1994. N10/54 II 9021 
Sankt-Peterburg 

Peskova (Väärä) Raisa Ivanin tytär 

Arkistotodistus 
Olemassa olevista tiedoista 

Venäjän Federaation vastavakoilun palvelun Sankt-Peterburgin ja alueen 
hallinnon valvonta- ja tarkastusvaraston arkistoasiakirjoissa henkilö¬ 
kohtaisessa tarkastusasiakirjakansiossa N 155217 on merkitty: Väärä 
Anna-Maria Pietarin tr., syntynyt 15.09.1914 Rampalan kylässä Tusi¬ 
nan piirissä Leningradin alueella, toisen maailmansodan aikana 16. elo¬ 
kuuta 1941alkaen asui saksalaisten väliaikaisesti miehittämällä alueella 
syntymäseudullaan, vuonna 1942 oli saksalaisten taholta kuljetettu Vi¬ 
roon, jossa työskenteli tilanomistajalla karjakkona; vuonna 1943 siirtyi 
Suomeen ja työskenteli peltotöissä; oli ollut karanteenileireillä: Klooga 
(18.05.43), Hanko (30.05.43) ja Paimio (31.05.43). 14.12.1944 siirtyi 
kotimaahan. 

Suomalaisessa inkerinsuomalaisten siirtolaisten valvontakortissa 
kohdassa 14. ”Yleistietoja kaikista lapsista” on merkitty: Väärä Eila, 
s. 13.09.41, Väärä Raisa, s. 3.03.39. 

Venäjän Federaation vastavakoilun palvelun Sankt-Peterburgin ja 
alueen hallinnolla ei ole tietoja Raisa Ivanin tytär Väärän kotimaataan 
vastaan tekemistä rikoksista hänen asuessa toisen maailmansodan aika¬ 
na saksalaisten väliaikaisesti miehittämällä alueella (vv. 1941-1945). 

Venäjän Federaation vastavakoilun palvelun Sankt-Peterburgin 
ja alueen hallinnon päällikön sijainen S . V. Cernov 


16.09.1995 vahvistettu asetus Vainottujen kansojen alueellisen 
rehabilitaation toteuttamisen toimenpiteistä. 

Vainottujen kansojen alueellisen rehabilitaation toteuttamisen toimen¬ 
piteistä. 

Rankaisutoimenpiteiden alaisiksi joutuneiden kansojen kansalaisten oikeuk¬ 
sien ja vapauksien turvaamiseksi alueellisen rehabilitaation yhteydessä, 
Venäjän Federaation perustuslain artiklaa 80 ohjeena pitäen, määrään: 

1. Ennen vastaavien Venäjän Federaation alueellisen rehabilitaation la¬ 
kien yhtenäistämistä ” Vainottujen kansojen rehabilitaatiosta” -lakia 
vastaaviksi, vainottujen kansojen alueellista rehabilitaatiota toteute¬ 
taan VSFNT:n voimassa olevien lakien mukaisesti, mikäli ne eivät ole 
ristiriidassa kyseisen lain kanssa sekä noudattaen ehtoja ja järjestys¬ 
tä, joita Venäjän Federaation perustuslain § 65 kohta 2 ja § 67 kohta 
3 sekä § 102 kohta 1 ”a” edellyttävät. 

2. Venäjän Federaation hallituksen on esitettävä ehdotuksensa vainot¬ 
tujen kansojen alueellisen rehabilitaation toteuttamisen aikataulusta 
ja järjestyksestä heidän oikeuksiaan noudattaen sekä vainottujen 
kansojen alueella nykyään asuvien kansalaisten oikeudet ja vapaudet 
huomioiden. 

3. Sosiaalisten ja kansallisten jännitystilanteiden välttämiseksi vainottujen 
kansojen alueellisen rehabilitaation toteuttamisen yhteydessä Venäjän 
Federaation valtiovallan edustajia kehotetaan laajalti käyttämään 
paikallisen itsehallinnon mahdollisuuksia ja tukemaan sen eri muotoja 
huomioiden väestön kansalliset, kulttuuriset ja muut traditiot. 

4. Kyseinen asetus astuu voimaan sen julkaisemisesta alkaen. 

Venäjän Federaation presidentti B. Jeltsin 

Moskova, Kreml 

Liite 3. 


Johdanto teloitettujen 
inkerinsuomalaisten matrikkeliin 


Kirjan suomenkielisen käännöksen liitteenä oleva teloitettujen ja myö¬ 
hemmin rehabilitoitujen inkerinsuomalaisten matrikkeli eroaa olennai¬ 
sesti vastaavanlaisesta venäjänkielisen teoksen luettelosta, vaikkakin 
molempien luettelojen tärkeimpänä lähteenä on ollut A. J. Razumovin 
toimittama ”Leningradin martyrologia 1937-1938” (Leningradskij 
martirolog), -niminen moniosainen julkaisu, josta vuosina 1995-2002 
ovat ilmestyneet osat 1-5. Tässä teoksessa uhrit luetellaan teloitusjärjes- 
tyksessä eikä sen loppuosa ole vielä painosta ilmestynyt. 

Hakujen helpottamiseksi kyseisessä teloitettujen inkerinsuomalais¬ 
ten matrikkelissa noudatamme sukunimien mukaista yhtenäistä aakkos¬ 
järjestystä. Jokaisesta henkilöstä kerrotaan hänen syntymäaikansa ja 
-paikkansa, kansallisuutensa, kommunistiseen puolueeseen kuulumi¬ 
nen tai puolueettomuus, ammatti, pidätysaika, tuomio, sen julistaja ja 
julistusaika sekä täytäntöönpano. Inkerinsuomalaisten venäläistetyt 
suku- ja etunimet on pyritty palauttamaan niiden suomalaiseen muo¬ 
toon, mutta venäläistetyt muodot on tunnistamisen helpottamiseksi li¬ 
sätty sulkuihin translitteroituna. Tässä nimien rinnastustyössä on käy¬ 
tetty ohjeena ”Uutta suomalaista nimikirjaa” . Kaikkia nimiä ei ole 
kyetty saattamaan alkuperäiseen muotoon. 

Mainittu ”Leningradin martyrologia 1937-1938” ei ole ainoa eikä 
kaikenkattava alan tietolähde. Suuri terrori alkoi Leningradin alueella 
5. päivänä elokuuta 1937 ja jatkui 26. päivään marraskuuta 1938. Te¬ 
loituksia suoritettiin kuitenkin Leningradin lisäksi eri puolilla entistä 
Neuvostoliittoa sen jälkeisenäkin aikana, vaikkakin vähemmässä mää¬ 
rin Suuren terrorin ajanjaksoon verrattuna. 

Jo puolen vuosisadan ajan vuodesta 1956 on entisen Neuvostoliiton 
ja myöhemmin Venäjän Federation johto ollut tietoinen maan turval¬ 
lisuuspalvelun (KGB:n) suorittamista syyttömien kansalaisten teloituk¬ 
sista, mutta mitään perusteellista tutkimusta ei valtiovallan tai turval¬ 
lisuuspalvelun taholta ole aiheesta suoritettu. Tietoisuus uhrien syyttö¬ 
myydestä ilmeni kuitenkin jo heidän rehabilitoinnissaan, joka tapahtui 
vuoden 1956 jälkeen jokaisen uhrin kohdalla henkilökohtaisesti suku¬ 
laisten pyynnöstä ilman minkäänlaisia lisätutkimuksia. Näin ollen valtio- 

valta myönsi oikeuslaitosten ulkopuolisten elinten kuten kakkos- ja 
kolmosryhmien toiminnan laittomuuden ja mielivaltaisuuden, mutta 
julkisuudessa asiasta vaiettiin. Kuten tämän kirjan sivuilla on kerrottu, 
pysyvät entisen KGB:n, nykyisen FSB:n, arkistot tutkijoilta edelleenkin 
suljettuina. 

Vasta 1980-luvun lopulla alkoi julkisuuteen tihkua tietoja Levasho- 
von kaltaisten kymmenien tuhansien syyttömien poliittisten vainojen 
uhrien joukkohaudoista. Niitä löytyi Leningradin lisäksi Moskovasta, 
Karjalan tasavallasta, Novgorodista, Pihkovasta, Kalininista, Kurskista, 
Smolenskista, Astrahanista, Alma-Atasta ja etenkin Siperiasta: Irkuts- 
kista, Krasnojarskista, Tjumenista, Magadanista ynnä muilta alueilta, 
joista julkisuuteen saapuu hajanaisia luetteloja. Uutta tietoa aiheesta 
löytyy vain sattumanvaraisesti. 

Matrikkelissa teloitusten perusteena viitataan lähes poikkeuksetta 
VSFNTrn vuosien 1922 ja 1926 rikoslain pykälien 17, 19 ja 58 eri mo¬ 
mentteihin. Seuraavassa on esitetty niiden sisältö. 

§17 Sosiaalisen puolustautumisen korkeinta astetta, teloitusta tai julis¬ 
tamista työtätekevien viholliseksi ja koko omaisuuden takavarikointia 
sekä kansalaisuuden menettämistä ja maasta häätämistä käytetään sekä 
rikoksentekijöitä että -avustajia ja siihen yllyttäjiä kohtaan. 

§58-1 Vallankumouksenvastaisena pidetään toimintaa, joka on 
suunnattu työläisten ja talonpoikaisneuvostojen vallan horjuttamiseen 
VSFNT:ssa tai sen ulkoisen turvallisuuden vaarantamiseen sekä talou¬ 
dellisten, poliittisten ja kansallisten saavutusten heikentämiseen. 

§ 58 - la Synnyinmaansa kavaltaminen, so. SNTL:n kansalaisten toi¬ 
minta SNTL:n sotilasmahdin heikentämiseksi, alueellisen koskemat¬ 
tomuuden loukkaamiseksi kuten vakoilu, valtiosalaisuuden luovutus, 
vihollisen puolelle siirtyminen ja pako ulkomaille rangaistaan kor¬ 
keimman asteen mukaan teloituksella ja koko omaisuuden takavari¬ 
koimisella. 

§ 58 - Ib Maanpetos, so. neuvostokansalaisten teot SNTL:n sotilasmahdin, 
valtiollisen itsenäisyyden, alueellisen koskemattomuuden vahingoittami¬ 
seksi, kuten vakoilu, sota- tai valtiosalaisuuden luovutus, vihollisen 
puolelle siirtyminen ja pako ulkomaille rangaistaan korkeimman asteen 
mukaan teloituksella ja koko omaisuuden takavarikoimisella. 

§58-6 Vakoilusta, se on valtion salaisten tietojen keräyksestä tai anas¬ 
tamisesta, jonka tarkoituksena on luovuttaa ne vieraalle valtiolle, vasta¬ 
vallankumoukselliselle järjestölle tai yksityishenkilölle seuraa vähin¬ 
tään 3 vuoden vankeustuomio ja omaisuuden takavarikointi. Niissä ta¬ 
pauksissa, joissa vakoilusta aiheutui tai saattoi aiheutua valtiolle ras¬ 
kaita seurauksia, se edellyttää sosiaalisen puolustautumisen korkeinta 
astetta eli teloitusta tai julistamista työtätekevien viholliseksi, koko 
omaisuuden takavarikointia sekä kansalaisuuden menettämistä ja 
maasta karkotusta. 

Taloudellisten tietojen keräyksestä tai anastamisesta, jotka eivät 
luonteeltaan ole valtiosalaisuuksia, mutta eivät hallinnonalan johdon 
kiellon perusteella kuulu julkisuuteen, ja niiden luovuttamisesta mak¬ 
susta tai ilmaiseksi yllämainituille järjestölle tai yksityishenkilölle seu¬ 
raa vankeustuomio 3 vuoteen asti. 

§58-8 Terroritekojen suorittaminen neuvostovallan sekä työläisten ja 
talonpoikien vallankumouksellisten järjestöjen edustajia vastaan vaati 
sosiaalisen puolustautumisen korkeinta astetta, so. teloitusta. 

§58-10 Agitaatiosta tai propagandasta, joka sisältää kehotuksen neu¬ 
vostovallan kumoamiseen, horjuttamiseen, heikentämiseen tai yksittäis¬ 
ten vallankumouksenvastaisten rikosten suorittamiseen sekä myös sama¬ 
naiheisen kirjallisuuden valmistamisesta ja säilyttämisestä seuraa vähin¬ 
tään 6 kuukauden vankeusrangaistus. 

Samoista toiminnoista kansanjoukkojen liikehtimisen yhteydessä, 
sotatilanteessa tai uskonnollisia ja kansallisia ennakkoluuloja hyväksi 
käytettäessä ne vaativat sosiaalisen puolustautumisen korkeinta astetta, 
teloitusta tai julistamista työtätekevien viholliseksi, koko omaisuuden 
takavarikointia sekä kansalaisuuden menettämistä ja maasta karkotus¬ 
ta. Lievemmissä tapauksissa tuomitaan vähintään 3 vuoden vankeus¬ 
rangaistukseen ja koko omaisuuden tai sen osittaiseen takavarikointiin. 

§58-11 Järjestöllinen toiminta, joka on suunnattu mainittujen vallan¬ 
kumouksenvastaisten rikosten valmisteluun tai toteuttamiseen, samoin 
kuin osallisuus sellaisen järjestön toimintaan, joka on perustettu jon¬ 
kun kyseisessä artiklassa mainitun rikoksen valmisteluun tai toteutuk¬ 
seen, vaativat sosiaalisen puolustautumisen korkeimman asteen ran¬ 
gaistusta, so. teloitusta. 

Liite 4. 

Teloitettujen 

inkerinsuomalaisten 

matrikkeli 


A 

Agafonov Johannes Johanneksen poika (Ivan Ivanovic), synt. v. 1889 
Leningradin alueen Volossovan piirin Kurkulan kylässä, suomalainen, 
puolueeton, kolhoosin kirvesmies. Pidätetty 20. marraskuuta v. 1937. 
Tuomittu Sisäasiain kansankomissariaatin ja SNTL:n Syyttäjäviraston 
komission 12. tammikuuta v. 1938 päivätyn päätöksen VSFNTin rikos¬ 
lain 58-10-11 pykälien mukaisesti korkeimpaan rangaistukseen. Te¬ 
loitettu 18. tammikuuta v. 1938. 

Ahnonen Pietari Aatamin poika (Pjotr Adamovic), synt. v. 1909 Lenin¬ 
gradin alueen Rampovan (Oranienbaumin) piirin Käkösin kylässä, suo¬ 
malainen, puolueeton, autonkuljettaja. Asui Kronstadtissa K. Lieb- 
knechtin k. 21, as. 4. Pidätetty 28. helmikuuta v. 1938. Tuomittu Sisä¬ 
asiain kansankomissariaatin ja SNTL:n Syyttäjäviraston komission 20. 
heinäkuuta v. 1938 päivätyn päätöksen VSFNTin rikoslain 58-6-11 
pykälien mukaisesti korkeimpaan rangaistukseen. Teloitettu 28. heinä¬ 
kuuta v. 1938. 

Ahokas Paavali Konstantinin poika (Pavel Konstantinovic), synt. v. 1904 
Novgorodin alueen Tihvinän kaupungissa, suomalainen, Yleisneuvos¬ 
toliittolaisen kommunistisen (bolsevikkien) puolueen jäsen vv. 1932- 
1937, veturinlämmittäjä. Asui Leningradissa Obvodnyi kanal 66, as. 22. 
Tuomittu Sisäasiain kansankomissariaatin ja SNTLin Syyttäjäviraston 
komission 17. tammikuuta v. 1938 päivätyn päätöksen VSFNTin rikos¬ 
lain 58-6 pykälien mukaisesti korkeimpaan rangaistukseen. Teloitettu 
27. tammikuuta v. 1938. 

Kun Katri Kukkonen,maineikkaan 
Kukkosen sisarussarjan äiti ja suvun 
keskushahmo vuosituhannen vaihtuessa 
saavutti sadan vuoden iän, lahjoituksina 
kertyneillä varoilla oli määrä Katri Kukko¬ 
sen oman toivomuksen mukaan pystyttää 
muistopatsas Stalinin vainoissa teloitettu¬ 
jen inkerinsuomalaisten kunniaksi. 

Inkeriläisten sivistyssäätiön toimesta 
järjestettiin Suomessa vielä varainkeräys 
ja kun kertyneet varat yhdistettiin, voitiin 
Levasovon hautausmaa-alueelle pystyttää 
muistomerkki, jonka vihki tarkoitukseensa 
piispa Aarre Kuukauppi 22.10.2004. 

Katri Kukkonen oli kotoisin Keiton 
pitäjän Oravan kylästä. Hän meni naimi¬ 
siin v. 1922 Juhana Kukkosen kanssa. 

Kun pariskunta ei suostunut liittymään 
kolhoosiin/heiltä riistettiin omaisuus 
vv. 1929-30. Juhana vangittiin v. 1930 
ja teloitettiin v. 1937. 

Katri ja hänen kuusi tytärtään kulje¬ 
tettiin talvella 1942 Leningradin saarto¬ 
renkaasta Laatokan jään yli ja edelleen 
junalla Siperiaan sekä edelleen laivalla 
Ob-joen yläjuoksulle vaikeisiin oloihin. 
Tyttäret hakeutuivat koulutukseen ja 
onnistuivat saamaan akateemisen 
koulutuksen palattuaan kotiseudulleen 
ja sieltä karkotettuina ensin Viroon ja 
sitten Petroskoihin. 

Katri Kukkonen toimi papiston puut¬ 
tuessa maallikkosaarnaajana sekä Keitossa 
että Petroskoissa. Paluumuuttajana hän 
siirtyi v. 1990 Suomeen, jossa kuoli 
5.1.2001. 


Katri Kukkosen tytär Aili Kukkonen on saat¬ 
tanut Inkeriläisten sivistyssäätiön tietoon 
tämän L.A.Gildin työn, ja näin antanut 
merkittävän sysäyksen hankkeelle, jonka 
lopputulos on nyt suomalaisten lukijoiden 
ulottuvilla. 






Leonid Andreinpoika Gildi 

syntyi v. 1929 Tusinan piirin 
Kivikon kylässä Leningradin alueella. 
Hänen perheensä joutui Stalinin 
lihamyllyyn vuonna 1942. Perhe 
karkotettiin Jakutian Ust-Janskin piiriin 
Laptevien meren rannalle. Leonidin 
äiti kuoli karkotusmatkan aikana 
aliravitsemukseen. 

Leonid-poika karkasi kahdesti. Jälkimmäisen karkumatkan tuloksena 
hänet luokiteltiin "sosiaalisesti vaaralliseksi" yksilöksi. Hän aloitti työuransa 
Mihailovo-Tsesnakovskajan asemalla sorvaajan oppilaana ja myöhemmin 
sorvaajana. Näistä oloista Leonid halusi ehdottomasti pois, ja löysi 
ratkaisun. Hän kirjoitti sotakomissariaattiin pyytäen, että hänet lähetettäisiin 
vapaaehtoisena rintamalle. Tällöin hänen oli lisättävä ikäänsä kolme 
vuotta ja salattava erikoissiirtolaistaustansa. Leonid Gildi tuli hyväksytyksi 
saattuelaivana toimineen sotalaivan miehistöön, laivan, joka mm. kävi 
USA:ssa. 

Jouduttuaan ilmiannon vuoksi erotetuksi merisotakoulusta Gildi päätyi 
taas erikoissiirtolaiseksi Omskin alueelle. Siellä hän aloitti siviiliuransa 
hevosvoimalla siirrettävän elokuvakoneiston mekaanikkona alkaen tuolloin 
myös toimia lehtien avustajana. Jo tässä vaiheessa L. A. Gildi aloitti 
maksuttoman juridisen avunantotyön poliittisten vainojen uhreille. 

Vuonna 1955 hänet hyväksyttiin ylioppilaaksi Omskin opettajakorkea¬ 
koulun historialliseen tiedekuntaan. Vuonna 1963 hän pääsi Leningradin 
A. I. Herzenin nimikkoyliopistoon, jossa työskenteli professorina eläkkeelle 
siirtymiseensä saakka. Hän on myös toiminut Inkerin Liitto -järjestössä mm. 
sen puheenjohtajana. Gildin keskeinen työsarka on ollut neuvostoliittolaisten 
arkistojen tutkiminen, josta hän on kyennyt rekonstruoimaan salaisen 
suunnitelman suomalaisten poistamisesta ja tuhoamisesta Venäjällä. 

Tämä suunnitelma sekä kuvaus niistä laeista ja hallintopäätöksistä, 
joilla Inkerinmaa tyhjennettiin suomalaisista, on tämän teoksen 
keskeistä antia. Teokseen kuuluu myös yli 1 400 nimeä käsittävä 
teloitettujen luettelo. 

